
If I have freedom in my love 
And in my soul am free 

Angels alone, that soar above, 
Enjoy such liberty. 


- Richard Lovelace 

Location No 


We were the first unarmed white men the 
Lushais had seen, and very quickly they adopted us 
as their own, giving us the name of "Zo Sap," which 
signifies "The Lushais, White Men"- a term which 
has since become the appellation of all missionaries. 
Then, to distinguish between Savidge and myself, they 
added to his name “Upa” (the elder), and to mine 
“Naupang” (the younger). These were our Lushai 
names for got changed to “Pu Buanga” on account of 
my fair hair, but Savidge's remained "Zo Sap Upa" or 
“Sap Upa” to the end. Very few of the Lushais even 
now know what our English names are. 

A FEW DATES WHICH MAY INTEREST YOU 


Savidge and I first arrived in the Lushai Hill 
(Sairang) 

Opened first school. with two pupils 
Commeaced translating Scriptures 

(St. Luke’s Gospel) 

I preached my first sermon in Lushai 

Begun regular Lushai services 

The first Lushai convert 

(mentioned in letter dated 30.3.1896) 


Built first Lushai Church 

(Took nearly 20 days to build & cost £ 1-10-0 
on spot where memorial now stands) 

Our Lushai written vocabulary reached 
approximately 5000 words. 

Rev. D.E. Jones arrived in Aijal 

(to be started in the language by us 

and to take over our work) 

Savidge and I handed over our work to 
Rev. Jones of the Welsh Mission and left 
the Lushai Hills (Ssirang) for furlough 

in England, followed by pioneering work 
for the Abor & Miri Tribes around Sadiya, 
Upper Assam. 

Savidge and 1 arrived in Lungleh for 
work in the South Lushai Hills under the 
B.M.S. (Baptist Missionary Society) 


11 Jan. 1894 


1 April 1894 
21 Aug. 1895 


16 Sept. 1895 
2 Oct. 1895 
30. Mar. 1896 


6 Oct. 1896 


10 April 1897 


10 Sept. 1897 


31 Dec. 1897 


13 Mar. 1903 


J.H. Lorrain 
8.5.1934 


ZALÊNNA RAM 


Essays on Life and Letter 


By 
SIAMKIMA KHAWLHRING 


Mizoram State Library 
DG991 
Li 
M,C. LALRINTHANGA 


KHATLA, AIZAWL, 
: MIZORAM 


ZALÊNNA RAM 


: ZALÉNNA RAM 


by Siamkima Khawlhring 


Copyright Reserved 
by F. Rengchhawni 


First Edition — - 1986 
Second Edition - 1992 Copies - 2000 
Third Edition - 2002 Copies - 2000 


MANUPACTURRD IN INDIA 
PRINTED BY V.L.RUATAAT THE GILZOM OFFSET, 
A/54, ELECTRIC VENG}ARZAWL: MIZORAM. 
Ph, 321950/320853 






Dedicated 
To 
The Memmory of 
UPA LALRAMMAWIA LUNGEN 
(1930 - 1985) 
Who Encouraged Me 
To Write 
This Book 












Twilight and evening bell, 
And After that the dark! 

And may there be no sadness of farewell, 
When I embark. 


Tennyson 

CHHUT HNIHNA CHUNGCHANG 


ZALÉNNA RAM chhut khatna kha miin an hlutin, fak a 
hlawh hle a. Thu thenkhat phei chu College leh High School zir 
atan thlan an ni. Lehkhabu tha tak lei tur awm ta lo chu chhut 
nawn leh tula hriain, kan chhu nawn ta a ni. 


Prof. Siamkima’n ngun takin a ziak nawn leh a, thu tam 
tak tidanglamin, paih leh siamrem a nei bawk ‘Pi’ leh ‘Pu’ tih a 
paih deuh vek a, hman loh theih loh ang maia kan hriat thenkhat; 
chhiartute buai loh nan a paih lo, “Pu Chhuana' tih te. 


Chhut dan tur kan sawi dunin, ka thian Siamkima chuan 
*Shendu Shendoo’ tih leh ‘Siboleth leh Shiboleth' tih paih a 
duh a. ‘Public Opinion,’ ‘Isua Ropuizia’ leh ‘Sakawlh’ tih thupui 
hmanga ziak belh a duh thu a sawi thin. A bul tanin, a ziak zo 
hman ta lo va. Chuvangin a duhthusam ang chuan kan puitlin 
thei ta lo a ni. 


Prof. Siamkima'n a tawp lama mi, ‘Poets’ Corner,’ leh 
‘Statford-Upon-Avon,’ te hi a ziak tha hman lo va, a ngai ngaiin 
kan chhu nawn leh a. Chhut tel tawh loh ni se a tih, 'Shendu 
Shendoo,' chu amah ngeiin a paih hman a, telh loh tura a tih 
pakhat ‘Siboleth leh Shiboleth' chu kan rawn telh leh ta mai a ni. 


Introduction ziak turin Pu L. Keivom IFS, Italy rama awm 
mék a sawm a, sawm angin a rawn ziak a. Kan thian L. Keivom 
hian fak tutuk deuhin a hria a, chuvangin telh loh mai ni se a ti 
thin a. A bu peih fel a nih hmaa min boralsan tak avangin telh 
ngei thaa hriain ka telh ta zawk a ni. Fak phd, fak leh chawimawi 
hi a ful a, ka thian L. Keivoma’n Introduction-a a ziak pawh hi 
Prof. Siamkima hian a phüin fha pawh ka ti hle. ZALÉNNA 
RAM chhiartuten hlawkpuina an neih ka duh a, ka beisei bawk. 


Khatla, Aizawl M.C. LALRINTHANGA 
Mizoram : India. March 13, 1992. 


INTRODUCTION 


Siamkima'n a ngaihtuahna thük tak afanga thu tak a 
rawn khawrh chhuah, kum eng emaw chhunga thusep hrang 
hrang a lo ziak tawh zinga a then chauh l&wr khawm, lehkhabu 
a buatsaih ZALENNA RAM hi Zo tawnga literechar pulpit 
kan hun chhuah tawh zawng zawng zingah a la sáng ber Awm e. 

ZALÉNNA RAM hi Saptawnga 'literacy criticism' an 
tih, Tahana thu leh hlaa zawlpuiten ‘fak-séina’ an tih bawk, 
literechar tfángpui pawimawhte zinga chi khat, enlenna 
(dürbin) hmanga thu leh hla leh khawvel leh mihring nun 
awmzia chik taka bihna a ni. A ziaktuin, "Mizo rilru leh 
ngaihtuahna khawvel tihzauna tur leh kan tawnga literacy criti- 
cism bul tan nan heng thute hi ziakin he lehkhabu hi a lo 
chhuah” a ni tih min hrilh. He a thil tum pahnihte hi a thu ziak 
hian a phur chhuak hneh hle. Chumi kawngah chuan he 
lehkhabu, kumhlun tling tur hi Zofate literechara hmahruaitu 
leh hnárkaitu, pholéng hmasa ber, mi hrang Shakespeare-a 
kutchhuak thu leh hlate anga hlutna chuai ngai lo tur chu a ni. 

ZALÉNNA RAM hi chhimbál zam ang a ni a, a mawiin 
rilru a tihlim a, a mawizia erawh chu fawngkaa sawi fiah thiam 
a ni lo. Essayist hmasa ber leh hmingthang, French pachal, 
Michel E. Montaigne (1533 - 99) hun afanga kum zabi 
sawmhnihna thlenga thusep ziak thiam avanga mi hmingthang, 
entir nan John Dryden te, Joseph Addison te, Charles Lamb 
te, William Hazlitt te, Max Beerbohm te, James Baldwin te, 
J.B.S. Haldane te, D.H. Lawrence te, H.L. Mancken te, Vir- 
ginia Woolf te Jeh mi dang tam tak hlawhtlinna bul ber chu, 
Montaigne-a ang bawkin (a) an thu ziakah an cheng a (inti- 
macy); (b) mawi leh tiyang takin an sawi chhuak thíam a 
(informality); (c) huai leh zalén takin an hmuh dan an sawi 
ngam bawk a ni (independence), Sanhedrin ho hmaa Peteran, 

“Keini zawng thil kan hmuh leh hriat hi sawi lovin kan awm 
thei lo," a tih ang khan an thi thh dahi, hriat dan leh hmuh 
dante huai takin an sawi mai a ni. English essayist leh critic, 
William.Hazlitt-a chuan, hetianga thu ziak mi thu ziakte chu 
"filawsawfar tan emaw, mi fing tan emaw, thu sawi thiam tan 
leb zirtir nei sermon mi. tan emawa a duan ni lo mahse s rilrua 
lo lang thu huai taka a sawi chhuah ngam avang mai khan 
chüng mite mamawh phuhrüksaktu chu a lo-ni ta zawk a ni,” 
atia. Chu dinhmun chiah chiah chu mi hráng leh ril Siamkima 
hian a rawn luah a ni. 

ZALÉNNA RAM han chhiar hi chuan a ziaktu hi a thu 
ziakah a cheng tak tak tih kan hre nghal a. A thil chhui chhuah 
tumte chu ral atangin a bih hmasa phawt a, hmun danga a thil 
hmuhte nen a. khaikhin aj an rih dan a bûk tawn a. Chumi 
zawh chuan a pan hnai apa luhchilh a, mit láwng khawpin a 
bih a, kut ngetin a han khawih a, a hriatna hnar fing tak mai 
chuan a hnim a. Chung a thil hmuh leh hriatte chu huai tak 
leh fimkhur takin, mawi leh mawi eltiang, tluang leh fiah êm 
émin a ziak a. A ngaihtuahna thialek chu a fiah êm avangin 
lehkhaa a nemkai hnu pewhin a lak fuh loh emaw, phe ruai 
emaw, a thusepah hian hmuh tur a awm lo, 

Literacy ctiticism'hi thu leh hla thükua, rilna, mawina 
Ieh ‘hhatna hai chisimh turmis chik taka bina a ni. A tehna fung 
erawh:chu kap ngaibh blutedwng a zirin s danglam thei 4 ni. 
Tubeth, teh favah chuanna püanzar hnuitiajengten literechar 
thia:an tebna fung chu Karl Maroa; khébe’ a ni. Chutiang 
bewkin, silai pialiung hmanga pawlitiks solfa junifawas hring 
hahovin an vaindtanidh te leh puithiamten ini vask nam, kraws 


reno eet tian a, Literacy ásitio teh 
essayist erally bukak polt, dramatiit teh novelist ángin: tup 

hmu. A changin filawsawfar a ni a, a chang leh historian a ni. 
A chang erawh chuan theologian leh thuhriltu ropuitak angin 
kan hmu leh a. Scientist angin thil a chhüt a; ukil thiam tak 
angin a thu phuh chhuahte chu a kim phui zel a. Chuvangin, a 
hming ‘Siamkima’ hi pu êwm rêng a ni. 

Kum 1889 - 1894 inkarah Zoramin rüntu chi hnih a tàwk 
a. Rüntu hmasate chu Kumpinu sipai rual ralthuam cheleka 
tharum hmangtu an ni. Rüntu dangte chu, amah Siamkima 
khabe hawhin, "Khawvela literechar huai ber, Hebrai Baibul" 
phaw hmanga rawn beitu, English misawnari pahnih, Savidge 
(Sap Upa) leh a thian Lorrain (Pu Buanga) an ni. Zofate 
awpbehna tur kulh saa Kumpinu sipaiho an hmanhlelh lai 
chuan Hebrai Baibul sipai pahnihte erawh chu Zofate 
chhanchhuah leh zaléntirna tur lehkha hmanrua tukin an lo 
hmanhlel ve thung a. “Hebrai literechar chu innghah nán 
hmangin kan Mizo literechar bul min rawn fansak ta a. 
Tichuan, kan Mizo tawng leh ziaráng (literary form) chu Grik 
leh Roman literecharah kan chhui lut ve thei a ni" tiin 
ZALÉNNA RAM ziaktu hian min hrilh. 


Hebrai Baibulin Zoram khawvelah chhungpui fa chan 
a chan tak hnu chuan Mizoram dil hmingthang ber leh lian 
ber - Rih dil, Burma rama awm leh rinnaa Zofate lui thar, 
Jordan lui chu hmun inchuhin Zofate rilruah nasa takin an 
insual a. *Jordan lui chu Mizorama lui lian ber leh sei ber a lo 
ni ta a ni" tiin min hrilh bawk. Rih dil leh Jordan lui tehkhina 
Zofate khawvel hlui leh thar chuang êm éma min hmuhtir 
thei hian a ziaktu chungchuanzia a tilang chiang hle a ni. 

. Tichuan, Hebrai Baibul atanga kan ram thar chhar 
afangin brêng hluí hla phuah thiamte hla phuah tan dap, an 
hla kathmang, an chenna kbawvel, an nun ram leh an rilru put 
dan hrang hrang chu chiang ém émin min hmuhtir a. Patea 
“tlang thianghlim” leh a "pangpár huan" mawi, êng ropui 

leh chatuan arsi de chiai maiin a bawh vel hmunah te; 
Saihnuna lei ram, “/ungngaia -fahna” khawhar leh 
lungleng em ema a kiu vawng ‘vawrigna hmurah te; leh 
Kamlala khawvel, pik churh mai, lüngngaihna leh buaina 
chhumin chhah em ema a tuam, chhem kiangtu tur van 
thli ngaia a rümna hmunahte chuan.min hruai a. Lei 
Bethlehem, dai, “dai zawng zawnga dai hmingthang ber" 
a tih hial, Zofate khawvel thar ipranna hmunahte pawh 
min hruaiin, chutah Lal thar lo piang chu chawimawi 
nan Zofate. ir-Awm ngei atanga hla leh rimawi lo. pat 
chhuakte chu min rempui a. Chumi daiah chuan a ziaktuin 
“Father of Mizo Poetry" taitlil a pek Hrawva te, Zofate 
zinga Krismas hla phuah tam ber Rokunga te, hla phuah 
thiam dang Vankhama te, Zasiama te, Suakliana te, C.Z. 
Huala te leh mi, brang hrang kan hmu a. Zofate zinga hla 
phuah thiam zawng zawng deuhthaw Bethlehem daia 
an tawh bakah Zofate hi he khawvel thara kan lo pém 
luh thik tákziate min ngaihtuahtir a ni. 


Zofate khawvel hlui, ral ta riai riai, mahse kan hnam 
pum nuna a ziaráng bet tlat Liandala hla phuah, PIPU 
G film-a, hmangin min entir a. Hnam nun 
inthlak chho. zel mala bam, dang nun leb rilru kan kawpi 
chak lutuk avanga-hnam puna thil ingiksawi theite chu min 
hrjlh a. Tin, kan hnam puna kan ngaihsan ber pabnih huaisenna 
leb tlawmngaihne ropyizia pawh ; Mibring hmelme, thimna 
chunga roreltu Phungpuinu’’ hnehtu MI HRANG CHHURA 
a En at Chhura 

pawh Chhura hnehnaah hian an lawm a, an ngaih a tha a ni," 
a tih chu duh tawk lovin, "Super Power ho dáwr tur pawhin 
Zofaten Chhura hi kan thlang a ni," tih hial kan duh mai Awm e. 


Literechar tling, thu tha ber ber zinga tam tak chu ziaktu 
thenkhatin ziaktu dangte thu ziak chik taka an bihna a ni a. 
He ZALÉNNA RAM-ah pawh hian Khawlkungi thawnthu 
ziak pahnih, chik taka thlima a awm bakah Mizorama chengten 
Book Review an tih dan kalhmang leh tih dan duhawm zawka 
a hriatte chu tlang takin a sawi a. A ni rêng tak a, Zo tawnga 
“Book Review’ ka chhiar tawh zaa sawmriat chuang chu a 
riviautu khan riviau lehkhabu ziaktu chungah arpa chan chan 
tum ránin a thu ziak derthawnna leh tháwpna chauh a zawng 
a, chu chu a hmuh veleh in chung chhip atangin a ziaktu kha 
a khuan khum thin niin ka hmu. Inbük táwka thil thlir dan zir 
tur leh kan zalénna hi intihbphür nana hmang zawk turin he 
lehkhabu ziaktu hian min duh a ni. 


Siamkima hi literechar ram chang ni lo, khawvel dung 
leh vang pawh pal tlang tawh a ni a. Chung a zinnaa a thil 
hmuh a ziak (travelogue) zinga pahnih, literechar khawvela 
mi ropuite an phümna, Wesminster Abbey, Londona awm leh 
‘literechar lama khawvela a mi ngaihsan ber’ Shakespeare-a 
pian leh murna leh a thlan awmna khua Stratfort-Upon-Avon 
a tlawh thu ngaihnawm taka 4 ziak chu he lehkhabuah hian a 
chuang a. Mahni ngei kalin a takin hmu ve pawh ni ila, a 
ngaihna kan hriat loh tur tam tak chu chiang em ema min 
entirin min hrilhfiah zel a. England rama Saptawng an hman 
dan hrang hrang leh tawng kalhmang a inthlak chhoh zel dan, 
tawng dik ber leb ziak dan dik ber a awm bik loh dan te leh 
Zofate pawhin an dinhmun hi kan tawng chho ve zel a ni tih 
min hrilh bewk. 

leh khawizu luanna rama sawi, Kanaan ram 
pawh chhüng lam leh pawn lama indona ram leh thlaler hual 
vel a ni ve tho ang bawkin khawvela ram hnianghnar ber leh 

bu-rip bera sawi America ram ngei pawh chutiang êm chuan 
a lo bring tha vak bik lo va. Mi tam tak nun ramah khua a 
khengin mau a tám a; sum leh pai lama hma an sawn nasat 
poh leh an nun ram thlaler, khawharna ram chuan hma a zauh 
ve zel a. Chumi THLALER RAM RO chu a Ziaktu hian chiang 
takin miti entit à; Zofate nun ram hausak bikzia lèh chumi 
ram thlakhielhawmzia chu min hriat zualtir a ni. 


Siamkima nen hian kum li pumhlüm (1959-63) D.M. 
College, Imphal-ah English Honours sabzek la dan a, literechar 
ram fang dun a, Romantic poets-ho ziak fung atanga thu leh 
hla fir thlum, pêt thla te chu ruihpui a, Shakespeare-a 
khawvelah zin din tawh thin kan ni a. Mahni tlatna mual brang 
hrangah thiamna leh dinhmun dma thang bnih leh a chanve 
lai kan inhmuh tawh loh hpuin, kum 1989 March khan a bu 
züwlah ka va thdwng a; literechar | iah Bethel kan hüng 
thar a; chumi thlarau chuan ZORAM KHAWVEL, ka 
biakzinna chanchin ziakna lehkhabu chu a hring chhuak ta a 
ni. Tuhah aZALÉNNA RAM chhut hnihna atan INTRODUC- 
TION ziak tura min sawm avangin ka lawm hle a; Zofate 
myang ngai miah lo lehkhabuah INTRODUCTION 

ani. 


Grik-ho mitthi våp dahna bêl British Museum- an dah 

Loe ae 
pan | &.chbar a, ngawikpui thei loyin hla ropui 

OD} ONAGRECIANURitaqhesb m hale Chutah chuan, 

"Beauty ie truth, truth beauty "that isali 

Ve dnow-on earth, and all ye need to know 
tin akhata. Chofhi benediction thi Ne lehkaba pawh hiana 
pie d di Phar take eb iina awig tate thn chuaii Kë lehkhabu 
bi chhiar makmawh niin ka ngai. 
MMA)” Lo Keven’ 

Weiber 5, 1901 


THUHMAHRUAI 


....then wilt thou not be loath 
To leave this paradise, but shalt posses 
A paradise within thee, happier far. 


Milton's Paradise Lost 


He lehkhabu chhiartute rilrua zawhna lo chhuak tur chu, 
Zalénna Ram hian eng lam thu nge thlür a tum? Zalénna ram 
chu khawiah nge a awm? Engtia zau nge? Engtianga hmuh 
chhuah theih tur nge ni ang? tih te hi a ni ngei ang. 

Khawvel mihringte hian kan buaipui leh duh ber chu 
zalénna hi a ni a, mi tin hian kan hriat loh hlan leh ngaihtuah 
loh lai pawh hian kan zawng reng a ni. Bungrua anga lei theih 
emaw hralh theih emaw ni ta ang phei sêla chuan zalénna 
tluka man tam tur hi thil dang a awm lo vang. Tirhkoh Paula 
chuan "Lalpa Thlarau awmna apiangah zalénna a awm thin” 
(H Kor. 3:17) a ti a. Amaherawhchu hetia ngaih ngawt ai hian 
he thu hi tihhlawhtlin awlai lo tak a ni ang. 

Zalénna kan tih hian mihring nun leh rilru tichép thei, 
thil eng pawh lak ata fihlimna nun tihna a ni. Thenkhat natna 
lek ata mihring nun zalénna turin an finna leh thiamna an 
hmang a, thenkhatin rilpam leh tuihflna lak ata mihring nun 
zalénna turin hna an thawk a; thenkhat thung chuan awlsatn 
tak leh nuam taka vah zung zung theihns tir leh van sanga 
gka ana mare prance tah 
& A then ‘leli‘vhwin tungngaih, e ramdh hian 
mihring rilra tilíhlinma lel tihzalénna tarin thu leh hla chhiar 
tii fel Fiti tigaiihthiak nuam tak tak türte an sim chhusk 
rétig buwk a. Tichuai, he zalénna ram Kan sawihi à awmria 
chu fribring rilri teh ngaihtüsfinash a ni. 





*, é hi a taktak leh bul (original) chu rilruah a 
"ewm a, mibritig kutchhuak a lo ni tate hi chu a lem leh a 
hlimthla mai chauh a ni. Chutiang ngaihtuahna hlimthla 
thenkhat chu he lehkhabu phekah hian hmuh turin a awm a; 
literature chi khat, literary criticism kan tih, zalén taka rilru 
leh ngaihtuahna hmanga literature chik taka zirna leh thlirna 
a ni. 

Khawvel hnam fing hmasa leh literature lama 
hmahruaitute chu Greek mi an ni a. Aristotle, Greek philoso- 
pher chuan Poetics (c.335-322 B.C.) a lo ziak atangin 
khawvelah hian literary criticism hi kan lo nei fan a, a lo pung 
ta zel a ni. Aristotle-a hma pawh hian literary criticism tih 
tling lo, mahse a riruang anga ngaih theih tur, Plato-a kut 
chhuak, Jon (c.390 B.C.) leh The Republic Book X (c. 373 
B.C.) te chu a lo awm tawh a; amaherawhchu Aristotle-a rilru 
leh kut chhuak afangin literary criticism tluantling chu 
khawvelah hian a lo piang ta a ni. 

Aristotle-a Poetics hian, a ziak hun lai ata vawiin 
thiengin, literature khawvelah hian pawimawhna neiin, mi rilru 
a lo kaihruai reng a, zir pawh a la hlawh reng a ni. Aristotle-a 
hian Greek poet ropui ber, Homer-a poetry leh Greek poetry 
chi hrang hrang a hmuh afangin, poetry nihphung, kalhmang 
leh hnathawh dán a sawi a, a subject chu a bre chiang hle tih 
stabi Science zir miin thil awm tawh sa, mihring 


leh fuko chanchin leh hna thawh dan (hu- 
mma lg mia pil wg bam Anienem 


leh bnathawh dante nén 

Poin Tai nang ek am 
thil 

mg misa et gu sika, dd T: 


WA iae pred iig tur 

emaw, a ngaihtuah tel lo. Khawvela ngaihdan thar leh thil 
hriat dan thar lo pung zelah hian Aristotle-a thu ziak leh Greek 
literature kalhmang te chu mi rilru rem záwng ni vek lo mah 
se, Poetics hian mi rilru a la kaihruai reng a, ngaihsan a hlawh 
lo thei lo a ni. 


Greek poetry kan thlir chuan, poetry hi mihring 
ngaihtuah chhuah ni lo, chunglam afanga petu awm, chu mi 
hnen afanga dawn chu niin kan hmu a. Chung lam atanga 
rawn petu chu Greek-ho chuan ‘muse’ tiin an sawi a, poetry 
chi khat tan ‘muse’ pakua an nei a ni. Keini chuan ‘muse’ 
chu ‘pathian’ emaw 'thlarau' emaw kan tihsak mai thei ang. 
Homer-a pawhin Ziad leh Odyssey bul tannaah chuan ‘muse’ 
hnenah fanpuina leh thu tak sawi theihna dilin a tawngfai a. 
Greek poet dang Hesiod-a phei chuan *muse'-in a poetry chu 
a tháwkkhum avangin thu mawi leh finna thu sáng ber a fûn 
tih Theoqony thuhmahruaiah a sawi bawk a ni. He ngaibdàn, 
poetry hi chung lam afanga petu awmin a pêk a ni tih ngaihdên 
hi, hnam fing hmasa ber leh literature-a khawvel hmahruaitu 
Greek mite ngaihdan a ni tih kan sawi tawh a. He ngaihdan hi 
English romantic poet-te pawhin an tawmpui a, Shelley-a phei 
chuan, “Miin poetry ka ziak teh ang a ti ngawit thei lo,” a ti 
hial nghe nghe a. Ngaihtuahna tinungtu leh a petu thlarau awm 
lo vin, duhna leh tumna avang ngawtin poetry hi ziak rual a 
nih lohzia Shelley-a chuan a sawi uar hle a ni. 


Homer-a chuan poetry fangkaina chu rilru hlimna 
thlentu a nih vang tiin a sawi a. Hesiod-a erawh chuan mi 
zirtir nei thuchah a ken vang niin a sawi thung a. Plato-a 
ngaihdan Jon atanga kan hmuhah chuan poetry hi chung lam 
afanga rilru tinungtu hna thawh ni a lang siin, hmun dangah 
thu dang deuh a ziak kan hmu. Chutsh chuan, “Poet rêng 
réngin mipui vantlang rilrem loh zawngin thu an ziak tur a ni 
lo va, mihring dan dung zuiin, a mawi leh a [ha záwngin an 
ziak tur a ni; a endiktute leh dan thiamten an pawm thlap hma 

phei chuan mi dang pawh lo entir mai mai tur a ni lo,” tiin a 
sawi. (Laws, VII, 801.) 

Literature lo pian chhuah dan leh than chhoh dan 
kan chhui hían, drama te, novel te leh short story te ai 
hian Poetry hi a piang hmasa zawk tih kan hria a; chutiang 
bawkin literary criticism hmasa ber pawh poetry zirna 
Poetics hi lo ni áwm réng a ni. Kan sawi tawh angin 
Aristotle-a chuan a poetry hriat leh hmuh chu ngun taka 
enin a nih angin a ziak a. Longinus-a te, Horace-a leh 
Demetrius-a te erawh chuan poetry ziak dan tur (how to 
write) an sawi thung a; Qn the Sublime tih, Longinus-a 
kut chhuak te, Demetrius-a kut chhuak On Style tihte 
leh Herace-a kut chhuak: Ars Poetica te chu a ziak dan 
tur sawina a ni tih ken hmu. 

Plato-& hun fai ajang tawhin poetry nge sáng zawk phi- 
losophy tit thuah inhnialna nasa tak alo awm tan a. Chuvangin 
poétry thiavang haulna thu, uar taka ziak pawh a lo awm fan 
tawh bawk a ni. Greek poet, Pindar-a cliuan poetry leh phi- 
losophy danglemne sawiin, pakhat chu píanpui thiamna nei 
mi thu plush éhhual tiítt; palthat zawk chu zir afanga thiamna 
nei mi thù phoh chhuah, tiita sáwi hrang a. Aristotle-a erawh 
chàar mihring küt chhuak thu ziak chi rêng réngah hian po- 
etry thu ken a ril ber tiin a-sawi. 

Hetianga poetry thlavang hauhna thu (defence) ziak fo 
a pilnie dhhen hi a dotu'st Ib awm fhin Gang ani. Roreltute leh 
dan siamtute zingah poetry hlutne hime 16 teli; a slamtute pawh 
thil bangkel Id'boaipoitua rigai, thi thil tithei tik tak leh thu 
sawi thei-tak tak'ün fo aiir thin a: Tichoan poetry siamtute 
thieving hauhba TR kfriebud phina thu ‘ziak chuan literature 
pawh:a'titidusd tell te zofa ni. 

Renaissance hui Jala an busipui erem thu pebnih po- 
etry talieküna m eng nge ni? Üh leh poetry hi Greek leh Latin 

tawng kher lo pawh hian ziak ve theih a ni em? tih thu zawhna 
hi Sir Phillip Sidney-a chuan hneh takin a chháng a. Po- 
etry siamtute chu zalen taka an duh duh sawi thei an 
nihzia nemnghehna thu a ziak tel bawk a. Phillip Sidney- 
a kut chhuak An Apologie for poetries (1583) chu po- 
etry zalénna thu ziak (document) pawimawh “The Magna 
Carta for poetry in England" tih hial a lo ni bawk. 


French critic Du Balley-a leh English critic Sir Phillip 
Sidney-a te chu poetry thlaváng hauhna thu ziaktu hming lang 
hmasa an ni. 


Amaherawhchu Greek leh Roman literature entawn lo 
chuan English poet-te pawhin kal ngaihna an lo hre mai lo va. 
Spenser-a chuan Virgil-a leh Theocritus-a tih dan a lak lutuk 
avangin sawisel a hlawh a; English tragedy hmasa ber 
Gorboduc chu Italian dramatic Seneca kut chhuak nen 
khaikhin lehAristotle-a dan siam (classical rules) ena sawisel 
a ni thin bawk a. Mahse hman lai Greek leh Roman literature 
chu khawvel finna tuikhur a nih miau si avangin Du Balley-a 
chuan French literature tih hausak nan hman lai literature-te 
chuan an tawnga lehlin a, an ziaráng leh kalhmang zir a fulzia 
a sawi uar hle a. English literature than chhohna atan a tangkai 
dawn avangin Homer-a kut chhuak chu George Chapmana'n 
a letling bawk a; chu chu Greek thiam lo John Keats-a chuan 
a lo chhiarin ropui a ti em em a, sonnet tha leh hmingthang 
On First Looking into Chapman 5 Homer tih hi a lo ziah phah 
nghe nghe a ni. 

Shakespeare-a pawhin Greek tragedy ziarfng leh 
kalhmangte chu a hre ngei ang tih English critic A.C.Bradley- 
a chuan a sawi a. Elizabethan dramatist kut chhuak dang tam 
tak kan bih chian chuan Italian dramatist-te tih dan an la tih 
kan hmu bawk a. Milton-a kut chhuak Paradise Lost leh 
Samson Agonistes te pawh Greek literature thlah bawk an ni 
a, an thlahtute ziarfng zir lo tan phei chuan hriat thiam ngaihna 

pawh a awm lo. Tin, 18th century English literature pawh 
hman lai Geek leh Roman literature (classical tradition) 
entawna ziak deuh vek a ni bawk a; hetih hun laia English 
poetry ziaktute chuan Greek leh Roman literature dána 
inphuartir leh, khaidiat inbun chawptir chungin an poetry chu 
an ziak a. A langsir berte chu Dryden-a leh Pope-a kut chhuak, 
poetry hmél pawh pu mang lo, thufing phuahkhawm ang mai 
hlir, chhiar ninawm tak a ni. 


Amabherawhchu literary criticism lamah chuan 18th cen- 
tury hun chhunga kut chhuak, pawimawh leh chhinchhiah reng 
tlak tur, John Dryden-a kut chhuak An Essay of Dramatic 
Poesy (1668) leh Preface to Fables, Ancient and Modern, 
(1700) te, Alexander Pope-a kut chhuak An Essay on Criti- 
cism (1711) te kan hmu a. Heng bakah hian Dr. Samuel 
Johnson-a kut chhuak Preface to Shakespeare (1765) leh Lives 
of the English Poet (1779-81) te kan hmuh hian an thawh 
hlawkzia kan hria. Anni thu ziak atang hian mi mal kutchhuak 
pawimawh zir dan leh a thu awmzia khaikhawm chín tanna 
kan hmu a. Heng a hmuh afang hian a ni ngei ang. Matthew 
Amold-a chuan 19th century-ah mi mal kut chhuak zirna Es- 
says in Criticism a rawn chhuah ta tih a rin theih; chutiang 
chu lo kal chhó zel a, 20th century-ah A.C. Bradley-a te, 
T.S. Eliot-a te, L.C. Knight-a leh critic dang kut chhuakah te 
leh, American critic Cleanth Brooks, Northrop Frye, Wayne 
C. Booth, Lionel Trilling leh mi dang ziakte kan thlir chuan 
mi mal kutchhuak kari lo hmu ta żel a ni. 


Amaherawhchu 18th century a lo ral rual rual chuan a 
poetry chu rorelsakin a lo awm ta a; a rawn dawttu 19th cen- 
tary cimen Chutiang poetry cha bahwa, a rio mil zhwng keh 

duh zêwng, poetry chi dang leh thar chu a rawn ngaihtuah 
chhusk ts a, Tin, lot ét ah chuan poetry nihphung leh 
awrhzia : E d 
Wotrdiworth-à Chuan Chii a chang a, poetry ziarêng 

chungchangah theory thar leh a ziak dan thuah pawh theory 
thar Preface to the Lyrical Ballads (1800)-ah chuan a rawn 
sawi chhuak ta a. Ama sawi ngei theory chu hmangin poetry 
a rawn siam chhuak ta bawk a. Amah afang hian romantic 
movement à lo infan ta a ni. Tin, poet dang, Coleridge-a te, 
Keats-a te, Shelley-a te, Matthew Arnold-a te pawhin poetry 
awmzia leh a tangkaina an rawn sawi chhuak bawk a. Shelley- 
a chuan poetry chu ‘finna leh hriatna tin reng bul leh inhlawm 
khawmna’ tia sawiin, poet te chu ‘thurik puang chhuaktu leh 
mihring dan siamtu' nihna a pe a. A kut chhuak A Defence of 
Poetry (1821) leh a poetry dang kan enin Greek literature leh 
Plato-a philosophy chu a ngaihtuahna kaihruaitu ber a ni tih 
kan hmu. 


Edgar Allan Poe, American poet tan pawh, anmahni 
thlahtu bul, Greek leh Roman literature chu a lunglénna leh a 
rilru kalna a ni tih a hla pakhat To Helen atangin kan hmu P HE 


Thy hyacinth hair, thy classic face, 

Thy Naiad airs have brought me home 
To the glory that was Greece 
And the grandeur that was Rome. 


Keats-a pawhin a dam chhung rei lo te chhünga RU 
etry ziakah Greek literature chu a lunglénna leh a hmanraw 
lákna ber a ni tih kan hria. Matthew Amold phei chuan a thu 
ziak pakhat The study of Poetry-ah chuan poetry hi philoso- 
phy leh sakhaw thlákna tur hialah a sawi a; ngaihtuahna fel 
tak, tha taka sawi chhuah bawk chu kan ke atan kháwnvár, 
kan kawng atan éng ni thei turah a ngai a. He a thu sawi dikna 
erawh hi chu kan la tawng chho rih lo a ni. 

Tichuan, 19th century a lo ral dawn hnaih chuan 
khawvela literature huai ber, Hebrai Bible, tawng chi hrang 
hranga lehlin tawh, chutiang lehkhabu chu a awm ngai tih 
pawh kan lo hriat loh chuan Mizoram hi a lo thleng hlawl mai 





26 ZALÊNNA RAM 


a. A rawn kengtu, Greek leh Roman literature atanga finna 
chhar leh lo zir thiam tawh, Englísh mi pahnih Savidge-a leh 
Lorrain-a te thian dun chuan chu Hebrai literature chu innghah 
nan hmangin kan Mizo literature bul min rawn fansak ta nghal 
a. Tichuan, kan Mizo tawng leh literature ziaráng (literary 
forms) bul chu Greek leh Roman literature-ah kan chhui lut 
ve thei a ni. Heng English mi thiam pahnihte hi min zirtir tura 
rawn inpe an ni a, a lo dawngtu lam pawhin kan lo dawng 
thiam tha hle kan ti thei ang. A thawhsaktuate leh a thawhsakte 
tan nasa taka lawmna tur a awm ve ve a ni. 


Sap upa leh Pu Buanga'n Mizo tawng ziak nan Roman 
hawrawp hmanga A AW an siam hlim chuan a zir tur mi an 
zawng a, mahse an hmu thei mai lo: "Keini Mizote hi chu 
Züwng ang mai kan nia, hetiang thil har hi kan thiam chi a ni 
lo ve,” tih chu an chhanna hmuh a ni thin tih Pu Buanga chuan 
a sawi. Chutih hun lai kan thlir kir chuan vawiina kan subject 
ngaihtuah laite chu a dang hman ta hle tih kan hria. 
‘Hmasawnna rahbi thar pakhatah kan chuangkai a ni. 


Khawvel literature huai ber tiin Hebrai Bible hi kan sawi 

tawh a. A huai ber chang ni lovin lehkhabu dang chu ngeih a 
nei thei rêng rêng lo bawk. Greek leh Latin tawng hman tláng 
lawn a lo nih tak avanga an literature pawhin chhiar zau a lo 
hlawh, tak loh hnu hian Bible chu khawvela lehkhabu lehlin 
tam ber a lo ni a; a lehlinna fawng leh literature apiang chu a 
tibausa zel bawk a ni. English literature tihausaty ber pawh 
Bible a ni a, literature.duan chhuahna hmanrua leh thu tam 
tak lakna a ni reng, Chaycer-a kut chhuak Canterbury Tales 
te chuan Bible boruak leb thu zirtir zulzuia ziak a ni a; Shake- 
speare-a kut chhuak zawng zawng pawh chutiang chu a ni. 
Milton-a Paradise Lost leh Paradise regained te pawh Bible 
Wa dacin ak ani Tunlai khawvel hi han thlir ila Bible 
angel tam Johna chu fiterature-ah an hniam ti ila 
sawi sail To vang ss E che lovin a awm hlé 

hlé thei lo va; do nei reng (offensive) dinhmunah a ding a, a 
khingpui Koran te, Gita te chu chet hmasak tum lo vin lo 
inveng ringawt (defensive) angin an awm thung a ni. He Hebrai 
literature bawk hi Rome sawrkar ropui tak leh an lal 
Constantine-a chawpa hnehtu a ni a, Rome sawrkar hmang 
hian a ni, British-ho pawh hi a thu hnuaiah a lo dah bawk a ni. 


Khawvel khawchhak lam thlir ila Buddhism leh Mus- 
lim sakhaw biakna ramah literature ropui a chhuak miah lo 
va; Middle East-ah pawh literature a chhuak lo. India ram 
thlir ila Mahabharata leh Ramayana te hian literature tihausa 
záwngin hna an thawk lo. Tun lai India ramin literature-a hma 
a lo sawnna pawh hi Greek leh Roman literature leh finna zir 
thiam tawh, English mite hnen ajang bawka dawn a ni. 


Mizo literature kan thlir pawh hian he Hebrai lehkhabu 
leh a chhung thu hian tunah hian Mizo rilruah ro a rel a. A lo 
thlen tirh phat atangin thu leh hla, he rama lo leng tawhte chu 
a ngeih lo va; kawng laiah ngat lo chuan a kal duh bawk lo va, 
tichuan he rama thilfo, thu leh hla lo awm sa te chuan an ngam 
lo va, kawng kianin kawng sir an chuh ta rawk rawk a, pun 
chu sawi loh ngai pawh awh hlei thei lo vin a thu hnuaiah 
chép tak leh thaw-i-pik takin an awm ta zawk a ni. Tichuan, 
Lianchhiari zai te, Laltheri zai te, Darpawngi zai te, Saikuti 
zai te leh Tlanglam zaite chuan tháwm an nei ngam ta lo va. 
Awithangpa, a hun laia hla phuah thiama sawi pawh a tláwm 
nghal a, tunah phei chuan hla nei lo ang der mai a lo ni ta; a 
mit la men lai ngeiin a zaite chu rah beh leh vui liam a lo ni a. 
Zirlai bua tuna kan dahte pawh hi thlan lung ziak ang chauh, 
amah hriat reng nan mai a lo ni ta a ni. 

Hebrai literature kan rama lo lut hi a dawng thiam kan 
mi puitling hmasate zingah kan lo nei hi kan hnam vanneihna 
ropui tak a ni. Lehkhabu malah chuan he Hebrai ang tluka 
literature tipung thei tur leh ngaihtuahna thik, sáng leh zau 
mi neihtir thei lehkhabu dang a awm lo va. Tichuan 

Mizoram a lo luh atang hian kan literature chu namén 
lovin a tipungin a tihausa ta a ni. 


Hrawva, Mizo zinga B.A. zir hmasa ber chuan a 
college kal laiin Greek leh English literature meichher 
éngah Hebrai Bible kalh si lovin, kum 1920-24 khan Mizo 
poetry min lo ziahsak a; Mizo rilruin a ngaihsan, unau 
inhmangaihna thu te, inthian thatna thute leh mihring 
inlaichinna nghehziate a puang chhuak a. Tin, chutih 
hun lai vel bawk chuan, amah Zikpuii Pa tih dan takin, 
khi-ah khi-ah, káwlvalén chhamah, thim leh êng inrinaah 
leh máwina ramah, Patea chuan hriat sual hauh loh tura 
chiang leh fiahin, sakhaw thar boruak chu hip leh chénin. 


Hmanah pi leh puten an hmuh phák loh, 
Saron par tlanin kan leng e. 


a lo ti der der a. Chutih lai vék chuan R.L. Kamlala kan tih hi 
a awm bawk a; ani pawh ngawih bopui mai theih loh, thu tam 
tak pai mi a ni. Patea chu a taksa seilenna hmuna lo puak 
chhuak rawih a ni a, Kamlala erawh chuan Hrawva ziakna 
ang meichher éngah khan a ziak pha a. Leng Lal Saihnüna 
pawh Patea nen tual khat an ni. Kan hla léngláwng thenkhat 
chu, pawnláng taka Pathian hming lamna keng ve, mahse Biak 
= chhung lut miah lo turte an ni bawk a. Chutiang hla chu 

Rokuriga kut chhuakah pawh a awm nual. Liandala erawh 
chuan Pathían hming lam tel kher lovin Mizo tan hla 
thianghlim Teh {uang fha'em em, Pipu chhuah Tlang leh Kan 
Tlang Ram Par Vulna tihte 4 siam thei a ni. 


Literature hian thi] a va tithei êm! Ram a la thei a, 
sawrkar a hneh thei a, hnam a siam thei bawk a. Chu chauh ni 
nhik Meise a zawiin 

unphung (culture) thara siani thei bawk a ni. Bible pawhiri a 
th tawi ha Titekature spliingte chu a ching chau‘zét a, 
litérature ‘ther siam chfiiahn& Kawng a hawng zel a; A 

chin chauh tawha mi, ze mawi chi hrang hrangte chu litera- 
ture tharah chuan zeh mawi atan a hmang leh a. Tun lai Euro- 
pean literature pawh hi hetiang vek hi a ni. 


Kan sawi tak atang hian, kei chuan tun lai Mizo 
culture kan tih pawh hi European culture litengsáwl 
pakhat a ni e, tiin ka sawi a ni; a bul tak chu Bible a ni 
bawk. Hei hi kan tun lai literature hian a nemnghet a ni. 


Aristotle-a chu poet a ni lo va, amah atangin poetry pawh 
a chhuak hek lo. Mahse Greek poetry chungchang leh a 
awmzia sawifiahtu (interpreter) a nih avangin a kut chhuak 
Poetics chuan Greek literature-ah chauh lo pawh, khawvel 
literature-ah hian hmun nghet leh pawimawh a luah a. He 
Zalénna Ram ziaktu pawh hian, Mizo rilru leh ngaihtuahna 
khawvel tihzauna tur leh, kan tawnga literary criticism bul 
tan nan, heng thute hi ziakin he lehkhabu hi a lo chhuah a. A 
hlawhtlin leh hlawhtlin loh erawh chu hun leh kumin a la 
rawn hril dawn a ni. 


August 22, 1986 
Venghlui, Aizawl. Siamkima Khawlhring 

LITERATURE KAN TIH HI 


Mizote hi mahni zir loh lam thil intihre fahrana sawi 
ching tak kan ni àwm e. Pathian thu lam zir ngai hauh si lo, a 
zirate ai maha intihria leh thu ngam taka sawi chingte kan 
awm a. Politics lam ni se, mahni táwka inti politician viau leh 
mahni átchilh lam leh tan lam záwng chu thu dik sawia sawi 
bawrh bawrh chingte pawh kan ni bawk. 


Chutiang bawkin, “Mizote hi literature lamah kan 
pachhe lutuk," han tih mai pawh kan awlsam hle hlawm a. 
Kan tawnga thu leh hla ziak, tam têwk leh tha tawk kan nei lo 
te pawh hi kan vei tlang hle niin a lang. Literature han sawiho 
nikhua phei hi chuan, kan tuina ber theuh emaw tih mai turin, 
kan hnathawh leh eizawnnate nen pawha inmawi lo khawpin 
kan insawi tui thei phian thin. 

Tin, mi thenkhat, hman lai thil intihre deuhte chuan, 
“Tun lai thangtharho hi Mizo literature hre hlei lo, college-a 
literature zirtirtute pawh hi naupang an ni a, M.A. te ni mah 
se, engmah an hre lo,” an tih kan hre thin. Chang mite chu 
han kawm nikhuain an literature tih chu Mizo history te, hman 
lai pi pu nun leh nula leh tlangval inzailémna thu te a lo ni lek 
fang a. Titi thiam tak leh tawng hmang thiam takten an han 
sawi te hi chu ngaihnawm zawng a ngaihnawm ngiang réng a 
ni. Mahse heng hi literature kan tih tur tak chu a ni lo. Hetiang 
thil leh thu te hi literature-a chantir leh siam 4wm leh siam 
theih turte a ni zàwk, hman lai nun chauh ni lovin, kan tun lai 
nun leh hun lo kal tura nun zel dan tura kan duhthusamte 
pawh. 


Tawngkaa inhrilh chháwn leh vawn that, (oral lit- 
erature) phei hi chu Sapho pawhin awm ngeiin an pawm 

a. Mahse, keini Mizote hian thlachhama kan insawi leh ‘lit- 
erature’ kan tih thin hi chuan a ziaka ziak a káwk deuh bik a 
ni. 


Literature hi eng nge a nih sawi leh hrilhfiah hi a har 
hle. A zir mi leh tawng hausa zawkte literature siamtu leh 
tiphuisuitute ngei pawhin fel taka hrilhfiah an harsat a ni. 
Chung mite sawi dan leh, literature subject anga kan lo zir 
fhinte hi enin hetiang hian hrilhfiah i lo tum teh ang. 

Literature chu thu engpawh, mihring nun nena 
inlaichinna nei chi, hun rei tak chhung hlutna nei tura fel fai 
leh tha taka ziak hi a ni. Fel fai leh tha taka ziak ni tur chuan 
tawng hman pawh a tha thei ang ber a ni tur a ni a; a ziak dan 
kalhmang pawhin a zir tur a ni. Mihring tan hun rei tak chhung 
hiutna nei tur chuan, mihring nun sawi chhuahna, mihring 
ngaihnawm tihzáwng, hriat reng duhzáwng, thufing, 
suangtuahna thu leh duhthusam te pawh a ni tur a ni. Chu chu 
mihring nuna awm engpawh tihna a ni a. Dâwt thu a nih chuan 
ngaihnawm hle meh se, mihring tan hlutna a nei rei lo vang. 
Thu dik tak (true to life) ni mah se, a ziak dan hmangin a zir 
loh chuan ngaihhlut rei tlak a ni lo vang. 

Literature chu mihring ngaihtuah chhuah leh siam 
chhuah, thil mawi (man-made beauty) zinga pakhat a ni. 
Chutiang chu mihring nun leh ziaráng, thurük puan chhuahna 
a hi bawk/thin a ni. Literature chuan thu leh hla, kan sawi leh 
a lang baka arn, rigailiraatna khawvel, (where more is meant 
than meets the eye : Milton) a zau z&wng sawi theih loh leh 
teh theih loh khawvelah min léntir a; chu khawvel siam thara 
ziaráng leh mawina chi tinrengte chu ngaihruatnain min 
hmuhtir a. Mihring nun hi a siam thara, beiseina pein a tihlim 
bawk a ni. 

Mihring nuna thu dik awm sa, literature-a kan fo hmuh 
dan hi, a puang chhoaktu min leh miziain a hril thin. Mi 

pakhat, hla siamtu emaw, ziaktu emaw phênah hian hnam 
pakhat leh nunphung (culture) pakhat a awm zel thin a. A 
ziaktu nun leh mizia pawh hi hnam pakhat leh nunphung 
pakhat darthlalang a ni thei bawk a ni. 


Literature kan zirna chhan hi a phena awm mihring, 
hnam rilru leh nunphung hriat fiah nan a ni. Kan mihring nun 
hian lang thei lam leh lang thei lo lam a nei a. A lang thei lam 
nun chauh ni lovin, a lang thei baka la awm, ngaihtuahna leh 
ngaihruatna khawvel, a taka la thlen phák loh leh hmuh theih 
loh chu literature atangin kan chhui thei a. Mihring nun leh 
hnam nuna awm, hmangaihna te, rinna te, tlawmngaihna te, 
inthianna nun te, zalénna leh ram hmangaihna nunte leh, 
mihring leh mihring inzahtawnna nunte hi literature hian a 
fün tel vek a; heng hi mihring nih tinuamtu leh kan nuna kan 
vawn reng duhte a ni. Heng thu ngaihtuahna leh zirna hian 
finna leh thil hriat thiam theihna min pe a, chuvang chuan a 
ni, literature hi kan zir ni. 


John Keats-a chuan literature awmzia hrilhfiah tum 
hranpa lovin, "Thil mawi tak chu chatuan lawmna a ni," (A 
thing of beauty is a joy forever) a lo ti bawk a; literature tha 
chuan ramri pawh nei lo va darh zauvin mihring nun a tihlim 
a, a nung reng thei a ni. Chung chu, novel te, poetry chi hrang 
hrang te, play te, short story-te leh essay chi hrang hrang, 
mihring nun tilang zawnga fel fai leh mawi taka ziakte hi a ni. 
Mihringte hi ei leh in neia lungawi tawk mai kan ni lo va. Thu 
leh hla tha hlimpui thin leh, thu leh hla thaa incháwm ngai 
kan ni. Literature tha zir hian min tihlimin, nun a ti nuam a, 
ngaihtuahna zau zawk leh finna min pe bawk a ni, fawng thiam 
lehzualna nen. 

Mizote hi literature lamah kan pachhia kan tih thin hian, 
hetiang taka thu leh hla ziak, chhiar tur leh zir tur tha kan la 
nei fumfe lo kan tihna a ni. 

English poet leh critic pawimawh tak Matthew Arnold- 
a chuan Wordsworth-a chu British hnam tiropuitu berte zingah 
a tel thu a sawi pahin, "England hi a poetry neihte hian a 
tihropui ang tluka tiropuitu thil dang engmah a nei lo,"* tiin a 
lo sawi hial a. 

Hemi kawngah hian keini Mizote hian Saphote hi anna 
kawng kan neih theibna lai a awm. Hnam tlem leh rethei tak 
kan ni a, mahse han hawi vel ila kan chheh vel - Manipur leh 
Tripura ram te, Burma ram leh Bangladesh-a tiang mi kan 
anpuite nena kan inkhaikhin chuan, insitna leh induhthawhna 
hi la lian hle mah se, thu leh hla nei tha leh nei tam ber pawi 
kan ni àwm e. Mihring tam lamah keini Mizote aia tam zawk, 
Naga hnam te, Burma rama Kachin hnam, mi maktaduai hnih 
dawn laite leh, keini aia tam zawk ngei, Kayah hnamte pawh 
hi literature lamah chuan Mizote ai hian an la pachhe zawk 
tih kan hria a ni. | 

Sawrkar hna lian leh nihna hrang hrangte hi chu mahni 
ram theuhvah a ropui thei ang zawng ber pawhin siam leh 
invuah chawp theih mai zel a ni a, Mizoramah pawh hian tun 
hmaa la awm ngai lo thil thar, kawng thar, hna thar leh in thar 
tam tak tun hnaiah a lo awm ta teuh mai. Mahse thil dang 
zawng aiin Mizoram páwnah, tun hma afang tawhin, Mizote 
hi min thanmawitirtu ber chu kan thu leh hla (literature) hi a 
ni, ti ila kan sawi sual kher lo vang. 

Kum eng emaw zat ral ta atang khan, Mizoratn pawh la 
hmw ngai Jo leh kan rama sawrker haa pawimawh thawktute 
X ‘Anold, Essay in Crilicism (Second Series), Macmillan & Co., 

London, 1964, p. 96 





ENG THU NGE ZIAH TUR 35 


leh mi pawimawha kan neihte hming pawh hre ngai lo, hriat 
tumna pawh nei lém lo, mi tam tak Burma tlang ram leh Bang- 
ladesh tlang rama chéng, kan tlang mipuite chuan All India 
Radio Mizo programme hi ngaihnawm ti takin an lo ngaithla 
tawh thin a. Tichuan kan tawnga hla thar chi hrang hrang kan 
zai thiamten an sakte hian kan chhehvela tlang mite rilru leh 
ngaihtuahna a tuam vél a. Chu bákah tun hma Chanchin Tha 
dak hun lai ata tawh, tun thleng hian, kan tawnga lehkhabu 
leh chanchin bu chi hrang hrangte hian kan ram thenawma 
kan tawng chhiar thiam vete hnenah kan Mizo nun leh 
ngaihtuahna te hi a puang chhuak reng thin a ni. 


Kan hnam rilru leh duhthusam sawi chhuaktu 
Rokunga'n kan hming thanmawinain khawvel hial pawh a 
den chhuah theihna tur kawng a sawite chu hnam dangte 
hmusit mai lo va thiana siam zel zawk a ni a, a tha ngawt mai. 
Amaherawhchu mi mala an pawh phák lohte fhiana siam 
theihna tur leh kan hming thanmawi zau theina tur ber chu 
thu leh hla tha sak tur leh chhiar tur neih tam hi a ni, ti ila kan 
sawi sual lo vang. 

Hei hi atakin, kan nitin nunah pawh, a dikna kan hmu; 
hla fha leh thlük mawi tak phuahtute leh zai thiam hmingthang 
leh lehkhabu chhiar nuam leh ngaihnawm tak ziaktute chuan 
ram dang, hla taka mi pawh nise, mi tam tak hriat an hlawh a; 
chung mite chuan anmahni mi mal hmingthanna bakah, an 
hnam leh an tawng pawh an chawimawiin an tibmingthang a; 
an thu ziakte chu ram danga mite pawhin hmusit leh er mai 
lovin, rilruin a ziaktu chu an thian kawm theih nan, an chhiar 
thin a ni. Entir nan : Tagore-an Bengali tawng a tihropuizia 
leh chawimawi zia te hi! Bengali tawnga a hla phuah pakhat 
Jana Gana Mana hi India rama mi tam tak, Bengali tawng 
awmzia a mik a mak hre lote pawhin, sa thei turin, kan mitdel 
hla vawn ta mai a nih hi. 

Keini Mizote ang bawka Bengali tawng thiam lo India 
ramah hian mi tam tak, tawng chi hrang hrang hmang an tam 
tih kan hria a. Chung mite pawh chuan he Bengali hla cháng 
khat na na na hi chu an mitdel hla vawn ve a ngai ta mai a ni. 
Bangladesh hi sawrkar hranga a lo din veleh khan hnam hlaah 
Tagore-a hla bawk Amar Sonar Bangla tih chu thlan a ni bawk 
a; an ramah Bengali tawng thiam lo an awm a nih pawhin 
chung mite chuan an mitdel hla vawn tal a lo ngai ta bawk a ni. 


Keini Mizote hi tuna kan dinhmunah hian kan la induh 
tawk lo va, literature lamah hmas&wn dan kawng i dap reng 
ang u, tia thahnemngaihna aw pawh kan chanchin buah te 
hian a lang reng a; a lawmawmin infuih reng hi kan tih tur 
pawh a ni. 

Mi tam tak, literature kan neih sa belhchhah nan thu leh 
hla siam leh ziak tumna nei thinte rilruah chuan thu zawhna 
pakhat a awm fo tnai. Eng thu nge kan han zir ve ang aw? Mi 
la ziak loh lam thil, eng thu nge ka han khawrh ve ang? tih te 
a ni thin. 

Mi thenkhat chuan Mizo history leh hmán lai pi pute 
nun leh khawsak dan emaw, kan tun lai nun leh ngaihtuahna 
lam thu ziak emaw hi kan literature belhchhahna a ni ber ang 
kan ti a. Tichuan kan lehkhabu neih hmasak ber berte chu a 
hmingah pawh “Zo” ti tel deuh zélin, “Zo Nun" “Mizo 
Ziaráng" “Mizo Titi” “Mizo mi leh sakhua" “Mizo 
Chanchin" “Hmasang Mizo awm dari’ tiin, lehkhabu chi 
hrang htang ziak kan nei ta a, a lawmuwm'hle. Ngun takin 
chhiar chhuak peih vek phei ila chuan kan lehkhabu neih sa 
ajang mai pawh hian kan nitnphung pangngsi leh kan hnam 
chanchin hi chu hriat theih fènk tur a ni tawh a ni. Kan his- 
tory-ah erawh hi clean hmasswrina ken la nei vak lo hle, a 
hranpe ngata zi? leh chhuina (research wotk) anga kan rieihte 
pawh han en hian, thawnthu bu kan neil thina mi, a &wrn ang 
deuh deuh lawr khawm a ang hie a, thil thar la hriat ngai loh 

hriat belh tur a la awm thei lo a ni. 


Tuna kan lehkhabu neih sa, a nihna takah chuan 
literature tling mang lo, mahse keini chuan literature 
anga kan neihte hi thawnthu leh titi lam ziakna phawk 
chhuak thei zawnga thu leh hla siam tur leh ziak tur hre 
ve lote chuan engmah ziak tur kan nei ve lo a nih hi, tih 
mai pawh a awl viau ang. Amaherawhchu nunphung 
emaw, history lam phawk chhuak thei zawng thu emaw 
ziak tur hre lo tan pawh, literature lamah hma kan sawn 
deuh deuh theih nan thu dang ziak tur zau zawka 
ngaihtuah theih a ni tih hriain i hawi zau ang u. 


Sapho lehkha zir dan hian min kaihruai hneh hle mai a, 
min lo zirtir hmasatute pawh an ni bawk réng a; mahse an 
literature lo hausak tan dan leh than chhoh zel dan kan en 
chuan English literature hian Sapho history leh an pi leh pute 
nun ngawr ngawr a thlür lo tih kan hmu a ni. English litera- 
ture thanna bulte chu Greek literature leh thawnthu (mythol- 
ogy) te, Latin tawnga thu leh hla ziak leh Bible te hi a ni tih 
chiang takin kan hmu a ni. Eng thu (subject or theme) pawh 
ni se, a ziakna chu English hla thu emaw, tawng tha tak emaw 
a nih phawt chuan English literature tha a ni zel mai. 


Caedmon-a chuan Pahthianin lei leh van a siam thu 
Genesis-a a lan dan hi hlaah a phuah a, English poetry hmasa 
ber pawl a lo ni a, mahse Genesis-ah hian Sapho nun engmah 
a lang lo, Milton-a pawh in Adama leh Evi tlük chhiat thu leh 
an thlahte chhandam nan Pathianin a fapa pêk a tiam thu Bi- 
ble-a a lan dan leh ama ngaihruatnate chawhpawlhin Para- 
dise Lost leh Paradise Regained tih, epic poetry ropui tak 
mai a lo phuah a. Thuthlung Hluia mi chak Samsona chu 
hmeichhe pakhatin a lo bum chhiat dan leh a tawpah Pathianin 
chakna thar a pék hmangin, a hmelma, a mitmu kher 
chhuahsaktute chungah phuba a lak dante chu Samson 
Agonistes, hla thu (poetic tragedy)-ah a lo chantir a, Sapho 

nun phung leh ziarêng sawina rêng rêng a tel lo. Mahse Para- 
dise Lost leh Paradise Regained te, Samson Agonistes te hi 
English literature-a a pawimawh ber pawi an tling pha si a ni. 

Bible hi English-ho hnam nun phung leh rilru sawina a 
ni bik lo vin leh, a tira ziakna fawng pawh English a ni hauh 
lo nain, English-a lehlin a lo nih hnu chuan, an literature-ah 
chhiar tel a ni chauh pawh ni lo vin, lehkhabu malah chuan an 
tawng leh literature tiphuisuitu ber leh, tawng hman dan nghet 
an neihna bul a lo ni tih English literature chanchin ziaktu 
zawng zawngten an sawi a ni. 

Shakespeare-a thu ziakte pawh hi en leh ta zel ila; Eng- 
lish-ho nun leh rilru ngawr ngawr ziak tumna rilru zim tak a 
pu lo tih a lang : Julius Caesar-ah hian Sapho nun dan a tilang 
miah lo, mahse a tawngkam hman thenkhatte chu English lit- 
erature-a thu langsar ber ber a tling; Hamlet, Prince of Den- 
mark-ah te pawh hian a changtu ber chu Denmark lal fapa 
Hamlet-a a ni ngei mai; mahse mihring nun leh rilru sawi 
chhuahna thu fing tawi tam tak English literature-a thu lár ber 
ber kan hmu a. 


Chutiang bawkin Romeo and Juliet te, Measure for 
Measure te, The Merchant of Venice-ah te leh Othello-ah te, 
The Two Gentlemen of Verong-ahte leh drama dang dangah 
pawh, a changtute leh an hmingte pawh English niin Shake- 
speare-a chuan:a tilang hauh lo va, an chenna ram pawh Eng- 
land niin a zisk bawk lo. Mahse heng bêk hi English litera- 
ture tia han sawi tur chuang a awm hauh si lo a ni. Shake- 
speáre-a'n Antony and Cleopatra-th Antony a tawngtirin - 

"Let Rome in Tiber melt, and the wide arch 

Ofthe rangd empire fall! Here is my space 

Kingdoms are clay;'our dungy earth alike ' 

Feeds beast as man; the rióblériess of fife 

Is to do thus (embracing) wiki such a mutual pair 

And such a twain can do't” 

tih thu a han sawitir hian, hmeichhia leh mipa induhna leh 
inngaihzêwnna hi a thük theihzia, ram ropui leh nihna sáng 
takte ai pawha thlan theih a lo nihzia a tárlang a; hmeichhia 
leh mipa induhna leh inngaihzawnna thu, “love literature" ropui 
tak a siam a lo ni reng mai. Antony leh Cleopatra-te chu he 
drama-ah hian English mi angin lantir an ni lo va, history-ah 
pawh an ni hek lo, mahse a tawng hman leh ziak dan te avang 
hian English literature ropui a tlin phah zawk a ni. 


Shakespeare-a drama-a a thawnthu ruangám (plot) te hi 
ama phuahchawp ngat chu pakhat mah a awm lo; thawnthu 
hlui leh history-a thu awm sa, a thuam that leh a duh ang 
zawnga a kaih kual te, hnam dang thawnthu a hriat a hman te 
an ni vek a ni. 


Chuvangin, a ziak thiam chuan The Two Gentlemen of 
Chittagong emaw, The Merchant of Mandalay emaw Mizoten 
kan tlawh phák china mi chéngte chanchin leh an thawnthu 
hluite emaw thuam thain, kan tawngin ziak ta ila, Mizo litera- 
ture a ni thei a ni. Heng bakah hman lai Mizoram chhim leh 
hmar indo lai thu te pawh kha novel ang deuhvin chhiar 
ngaihnawm taka ziak tur tam tak a awm ngei ang. 


Hun tha emaw kan hla duhzawng emaw kan sawi thin 
a, "A thu nge pawimawh zawk, a thlük?" tih zawhna awm 
thin ang hi, literature-ah pawh hian “A thawnthu nge 
pawimawh zawk a ziakna fawng?” tih zawhna hi lo chhang 
dawn ta ila, a thawnthu (plot or background) hi literature tlintir 
theitu ni lovin, a ziak dan that leh that loh (quality) hi litera- 
ture tlintir theitu a ni zawk mah tih tur a ni. 


Miin Mizo pi pu nun leh Zawlbük nunte chu hre hlei 
hlui mah se, kawngkal fel tha taka a ziak lohva chhum bung 
ruma a chhuah chuan literature a tling lo. Amaherawhchu miin 
Manipur nula leh tlangval inngaizawng tak, an nu leh paten 
inneih an phal loh avanga rilru hrehawm taka an awm 

chanchin, ngaihruatnain Mizo tawng chhiar nuam takin ziak 
ta sela, kan tawngin novel tha tak kan lo nei dawn tihna a ni 
mai. Chuvangin, Capt. C. Khuma ziak Maymyo Sanapui, 
indopui laia Mizo sipai leh Kawi nula pakhat inngaihzawn 
dan thawnthu chhiar nuam taka a ziakte pawh hi kan fawnga 
novel hmasa ber pawla chhiar tur a ni. 

English-ho pawh hian, an chénna ram thliarkar hi a zim 
ém avangin, anmahni thawnthu ngawt chuan a daih séng lo a 
ni ang, a thliarkar pawna mi chéngte chanchin, Greek litera- 
ture leh hman lai thawnthu (mythology) te chu, an thu leh hla 
ziak nan subject-ah an hmang nasa ém ém a. Marlowe-a ziak 
Doctor Faustus te, Milton-a poetry, Paradise Lost te, Shelley- 
8 thu ziak Prometheus Unbound te, Keats-a kut chhuak, Ode 
on a Grecian Urn te, Tennyson-a siak Ulysses te, Jame Joyce- 
a ziak Ulysses te leh, Shakespeare-a kut chhuak tam takah 
Greek-ho thawnthu leh an literature lam thil chhuidawn tur 
tam tak kan hmu a; English literature hi Greek thawnthu leh 
literature-in a chiah hneh nasatzia hi hriat sén leh chhuichhuah 
sén loh khawp a ni. 


Chu bakah chuan a taktaka thil lo thleng (historical 
events) pawh ni se, a ziak danin a zir chuan, ram dang chanchin 
pawh ni se, literature a ni thei bawk, Thomas Carlyle-a chuan 
lehkhabu pakhat French Revolution tih, dawt ni miah lo, his- 
torian-ten an ziak ang chi hi telh vekin a ziak a, English lit- 
erature pawimawh taka chhiar a ni tho mai. Chutiang bawkin 
E.M. Forster-a ziak A Passage to India tih te, Pearl Buck-i 
novel The three Daughters of Madame Liang (anovel of China 
today) te pawh Sapho nun leh chanchin a ni hauh lo nain Eng- 
lish tawnga literature pawimawh an tling tih kan hria. 


Chu. Jo lehah chuan thu ziak dan kalhmang (literary 
forms)-ah hian nam upa zawkte tjh dan entawn a nihna lang 
mah sela, a ziaktuin ama pianpui fawnga a ziak chuan a 
aman (ipa) diua bro fena eu ho £u Mahni 

chhehvela chéngte tawng leh thu malte pawh hi a hmanna tur 
dik leh a inhmehna turah hman thiam hi tawng tihhausakna a 
ni bawk. 


Mi thenkhat chuan hre chiang uk lovin, "Saptawngte 
chu hnam dang tawng lak khawm leh belh khawm mai 
alawm," an ti mai thin niin ka hria. Mahse hnam dang tawng 
an hman leh an tawnga an lák luhte tam viau angin lang mah 
se, an fawng a pawlh dal pha lo hle a ni. Hnam dang tawng an 
hmante hian hman tlanglawn reng a hlawh avang hian a lár 
mai zawk a ni. Hnam dang tawng an hmante hian an litera- 
ture-ah eng ang hmun nge a luah tih hriat theihna Prof. 
Emerson-a chuan lehkhabu pawimawh leh ziaktu ropui deuh 
deuhte thu mal hman a lo chhui a, a hmuh dan pawh hetiang 
hian a sawi. 


Bible (KJV)-ah hian thu mal 94% chu Saptawng ziding 
leh fir ngat a ni a; Shakespeare-a thu ziakah hian 90% chu 
Saptawng fir a ni bawk. Ziaktu pawimawh zual leh an tawng 
zidinga mi, thu mal an hman zat: Spenser 86%; Milton 81%; 
Addison 82% Tennyson 88% * 


Mizote hian sumdawnna lam thu sawi nan chuan Hindi 
leh Bengali tawngte hi lak kan sam viau a; a leh lamah chuan 
kan ram chhunga thu mal thenkhat a hmangtuten an naupan 
lai ata an lo hman reng thinte chu kan nuihzat lek lek zawk 
lawi si a. He mi kawngah pawh hian kan mén kan tihzau deuh 
deuh zel pawh a tha hle ang. 


Eng thu nge ziah tur? tih bakah hian tuten nge ziak ang? 
tih thu pawh hi sawi nghal ila a tha ang e. 

Kan lehkhabu neih sate hi kan thlir chuan, tun laia kan 
sawi dana lehkha thiam kan tihte kutchhuak a váng hle mai. 
Mi lo ziak sa lo thlirtu (critics) kan pung tain a ziaktu tur 
erawh chu kan la pung sáwt lo niin a lang. He mi kawngah 
hian lehkha thiama inchhál leh lehkha thiam awma awmte hi 

kan duai hle a ni. 


Kan ram chanchin bi sawi nuam ka tihna lam chu India 
ramah pawh ziak thei leh chhiar thiam tamna tih a ni thin. 
Lehkha thiam leh University Degree nei pawh kan tamin kan 
pung zel a; Union Territory-a kan lo awm a, officer tenau deuh 
hna fau a lo teh achin phei kha chuan officer hming pu pawh 
an tam ta viau a. Tun hma atang khan MZP chanchin bu leh 
chanchin bu dangah chuan Mizo zinga I.A.S. leh Central Serv- 
ices-a awmte leh army officer-te hming kan chhuah thin a, a 
list pawh a sei sáwt hle; kum tin University-a lang tham re- 
sult tha tak tak hriat tur a awm bawk, thil lawmawm tak a ni 
vek mai. 


Amaherawhchu kan tawng leh literature zima, school 
leh college-a text book hei lehchen kan lo hman tawh leh la 
hman laite hi kan han thlir a, kan han sawi ho nikhuate hian 
kan sawisel thiam hle thin a. Mahse, amah Lalzuia Colney 
tihdan takah, “Heng aia tha zawk leh iaiawm lo chu khawiah 
nge?” tih zawhna awm se, chhan a har thin. Mizo lehkha zir 
sáng leh thiama inhriate hi kan thawnthua chaichim rorel tura 
kal khawm an sawi, "Tuin nge zawhté chu dár awrhtir ang 
le?” titute ang deuh khan, tuin nge tuna kan neihte aia tha 
zawk hian ziak ang le? tih zawhna bi, chhángtu tur kan nei 
thei rih lo a ang hle rih a ni. 

“..Ka buai êm atin ni...” 


Mi tam tak chhuanlam nia lang chu, “Ngawi teh, ka 
buai êm atin a ni, engmah ka ngaihtuah hman lo..." tih a ni 
thin. Buai chhuanlamte hian office hna tam leh hun &wl neih 
loh hi an tih chhan a ni Awm hle mai. Mabse, khawvela ziaktu 
tam zawkte hi zan reh lamah mahni inah hmun fienriala ziak 
thin an ni fo mai. Milton-a pawhin a mitdel tawh hnuin Para- 
dise Lost chu zan Jaiahte a phuah a; Keats-a pawhin zanab hla 
aphuah thin a. Leng lal Saihnyna leh Patea te, R.L. Kamlalate 

pawhin hmun fianrialah hla an phuah thin a ni. Mizo lehkha 
thiamte hian titi leh inkawm hi kan hrát lutuk a, kan tawng 
chau va, mahni inah hmun fianrialah thil han ngaihtuah leh 
tur awm tawh lo khawp hian chhünah kan vákin kan leng 
chau thin a ni mai àwm mang e, tih awl a ni. 


Mi thenkhat rilru chu vawi khat ziaknaah tha taka chhuah 
nghal theih dawn loh chuan tih loh mai, a ni àwm e; Sapho 
ziak lehkhabu tha tha leh hmingthangte kan han chhiar làwr 
a. Ziak ve tumna rilru neite pawh hian a lo ziak thang tawhte 
kutchhuak leh kan ziak theih chin àwmte kan han khaikhin a, 
kan zàm thin a ni. Mahse, ziaktu hmingthangte pawh hi vawi 
hnih khat ziaka hlawhtling nghal mai chu mi tlém té chauh an 
ni. Thu ziak hi zir chi leh zir thiam theih a nihzia a taka lo hre 
chiangtu Alexander Pope-a chuan heti hian a sawi : 


True case in writing comes from art, not chance, 
As those move easiest who have learn'd to dance. 
(On Criticism, lies 362-363). 


Chuvangin, keini Mizo, Sap ngaisang ém émtute leh 
kan rama Sap lo chhuakte thawh ang thawk ve thei zel tate 
hian kan entawn ber Sap-ho tih ang kan la tih loh a awm. Hei 
hi lehkhabu ziakah a ni. Sap-ho kan ramah min awp tura lo 
kalte pawh khan, buai hlein hna ngah hle mah se, lehkhabu 
ziak tumna rilru an nei tlat a; chuvangin kan hnam chanchin 
an hun laia an hriat dan leh hmuh dan an ziak a, kan hnam tan 
thil hlu tak a ni. Chu bakah an rama mi tam tak, zin chhuak 
thei lote tàn ram dang chanchin chhiar tur an siamsak a, 
khawvel chanchin an hnamin a hriat zau phah thin a ni. 


Chutiang bawkin, Mizo officer, Mizoram pawna sawrkar 
hna thawkte pawhin, an awmna lam mite thawnthu leh an 
khawtláng nun te, an fawng kalhmangte hi Mizo tawngin ziak 
thin ta sela, kan hnam hian kan fangkaipui ngei ngei ang a, 
literature-ah hmasawnna kawng tha tak a ni thei nghal bawk 


44 ZALÊNNA RAM 


ang. Chhuna ei zawnna pangngai, sawrkar hna kan thawh hun 
bakah hian kan lehkha thiamte hian, "Ka buai êm atin a ni....." 
an tihna chhan hi lehkhabu an buatsaih vang ni záwk sela 
chuan, hma kan sawn nasa lehzual ngei dawn a ni. 

"Mizorama dil hmingthang ber leh lian ber chu Rih dil 
a ni a, amaherawhchu Burma rama awm a ni," tiin, mi tam 
takin fiamthu sawiin kan sawi thin. He fiamthuah hian thu 
dik a tel a, he fiamthuah vék hian Mizo rilru leh ngaihtuahna 
ril tak hi a chéng reng a ni. 


Mizote hian Rih dil hi kan ram pawnah kan dah phal lo 
va, dah thei pawh kan ni lo. Burma rama awm a ni, kan tih 
hian Mizoram chu Burma rama awm a ni kan tihna erawh chu 
ani lo. Mizorama awmah kan sawi pawh hian a ni chuang lo. 
Mizo rilru leh ngaihtuahna chhungril takah chuan Vairam kan 
tih leh Rih dil ram chu inhlat tak, inzawmna emaw inlaichinna 
emaw pawh nei hauh lo an ni. 


Rih dil hian eng tik hun lai atang tawh khan nge Mizo 
rilru leh ngaihtuahnaah hian ram a lo neih fan tih hi hriat a ni 
lo. Amaherawhchu a tel lo chuan kan pi pute nun leh an 
beiseina khawvel hi hriat theih emaw chhui theih emaw pawh 
a ni lo. Rih dil hian Mizo pi pute sakhua, rilru kalna leh 
lunglénna tawp a entir a. Kan pi pute nun leh ngaihtuahna 
ram chuan lang thei lam leh lang thei lo lam a nei a, a lang 
thei lam ram chuan pian atanga thih ni thleng hi a huam a; a 
lang thei lo lam chu Rih dil piaha ram la awm chu a ni. Chumi 
Rih dil piaha ram la awm chu a zau zawng hriat loh, hringlang 
tláng leh lungloh tui awmna, hawilo par vulna ram a ni. A 
lang thei lam rama an chen laia an nunchan chuan a lang thei 
lo lam ram an thlen huna an khawsak dan tur a hril avangin, 
rilru inpeih sa thlapa chu ram chu pan thei an tam thei lo hle a 
ni. 


He rilru leh ngaihtuahna, Rih dil rama tualto hian amah 

tih bo leh dm bo tumtu, hmelma chi hrang hrang a nei a. Chung 
zinga a lian ber chu Jordan lui a ni. Rih dil rama chéngte 
chuan a awm ve tih pawh an lo hriat ngai hauh loh, Jordan lui, 
ram hla taka a awm chu Mizoramah hian a lo luang thleng 
phut mai a. Tichuan Mizo rilruah hian hmun inchuhin nasa 
takin an insual ta a. An insual tan ajang phatin Rih dil chu a 
bet zawkah a tang ta mai a. Ram hla tak afanga lo kal zawk 
chuan, hmanraw chi hrang hrang, Rih dil ram finnain a la 
hriat ngai lohte chu hmangin, ram a rawn la duai duai mai a. 
Rih dil ram boruaka sei lian, mi hráng leh pasaltha zawng 
zawngte chu an tu leh an fate zingah hian anmahni lam tang 
leh an kalna lam kawng zawh tum pawh kan lo awm ta mang 
lo va. Kan pi pute chénna ram chu hawisanin ram thar, Jordan 
lui lam chu kan hawi ta für a, a lui kamahte chuan dingin a rál 
ram lam chu kan thlir ta thup mai a; amaherawhchu kan 
tukkhumah hi chuan Rih dil ram chu a la bet tlat a ni. Chumi 
kan pi pute lo chénna ramah chuan zin leh vah vél chák cháng 
pawh kan la nei deuh reng a. Ngaih tur bik sawi tur pawh hre 
si lovin, a ram hming lam ringawt pawh hian kan lung a la 
léng thei em em si a ni. 


Mizo rilru leh ngaihtuahna ramah hian Jordan lui chuan 
len lam a lo pan deuh deuh ang bawkin Rih dil chuan tet lam 
a lo pan ve tial tial a. Amaherawhchu kan rilrua Rih dil bo 
hun hun chu kan nihna leh pianna ram hloh hun tur a nih si 
avangin ral hlentir chu phal chi a ni lo. Hei vang hi a ni ang 
chu, Jordan lui ram rilru leh boruakin min chim nasat hle hnu 
pawh hian Rih < i| piahi ram chu kan la theihnghilh thei bik lo 
va, kan mitthlas a la châm reng tho a ni. Kan lusün leh 
lunglén têwpa kan hlate pawh: 

Hringhniang.an liamna, thiafam khua chu e, 

Ka thlir ngam lo hawilo par thliaka, 

Lungloh tui an dawn tur ka ngai ngam lo ve. 

tih a la ni reng a. Chu chauh ni lovin, Jordan lui ral ram chu 
Rih dil piah ram ngaihruatin kan la ngaihruat reng bawk a. 
Kan pi pute thisen zawmpui leh thlah kan nihna a la bo si loh 
avangin Jordan lui rál ram leh Rih dil piah ram chu kan rilruah 
hian a la lang kawp reng a, an pahniha hming pawh hi kan 
lam kawp lo thei lo a ni. 


Lo kir leh la chunnu lungmawl, 
Rih sang mual liam kan la tiam lo ve. 


Hnutiang an chhawn ta a, 
He khawvel thlalér hi; 
Thangvan sangah Zion Lalpa 
Hlim thla an bél ang maw! 


Rih dil hi a zau zawng engti chiah nge la ni a, Jordan lui 
dung pawh hi engti chiaha sei nge tih hi sawi theih chu a ni lo. 
Mizorama lui lian ber leh hmingthang ber, a rama luang tlang 
thin, Rûn lui lah chu kan hriat loh hlánin ram pawn lam hawiin 
a luang ta daih mai a; tunah chuan a lui hming pawh kan lam 
khátin kan theihnghilh lo chauh a ni. A lui ram finna pawh 
kan hre tlem hle. A kamah kan pi pute an chén laia Liandovan 
*a thai Chawngi' dai kaipui a tum a, tui lianin a laksak laite 
chu kan mitthlaa kan hmuh theih chhun a lo ni ta deuh mai. 
Chumi tuma Liandova tah hla chu kan hla neihte zinga upa 
ber paw] a ni tih erawh chu kan la hria. Tunah hi chuan Rûn 
lui chu Mizo rilru leh ngaihruatnaah chuan káwlva lén 
chhamah a awm ta a; ramri lui ang mai a lo ni ta. Jordan lui 
chu Mizorama lui lian ber leh sei ber a lo ni ta a ni. 


Rih dil erawh chu dotu leh hmelma tam tak kárah a 


awmna ngaiah khan a la awm a; Mizorama dil hmingthang 
ber leh lian ber nihna pawh a la chang zel rih a ni. 

HLA PAHNIH 
KA RILRUA AWM THIN 
Our sweetest songs are those that tell of saddest thought 
- Shelley 


Mizovin hla lar tak pabnih, *Hnuchham hla” tia sawi 
theih tur ve ve kan nei; pakhat chu Vankhama phuah a ni a, a 
hla hming (title)-ah *Khawngai Hnuchham" tih vuahin, 
Thalai Hla Bu nambar 47-naah a chuang a. Pakhat chu 
Rokunga phuah a ni a, a hmingah “Hrai té khaw nge i chun ve 
kha?” tih vuahin Thalai Hla Bu namber 48-naah a chuang 
bawk. He hla tha tak pahnih, ka rilrua awm thinte hi, an 
kalhmang leh an thu ken sawi chhuah dan i lo thlir teh ang. 


Hnuchham hla Vankhama phuahtirtu chu tun hmaa 
Hnuchham in, Salvation Army-in Aizawla Dawrpui 
Bungkawn bula an siam a ni a. Rokunga erawh chuan 
hnuchham a pain a enkawl lai hmuin a phuah chhan ta niin a 
lang. 

Phuah chhan bik a neih ang ngeün Vankhama hian 
Aizawla hnuchham chawmna in awmna laite pawh sawi 
langin, Mizoram khawpui bera mi lunna leh hmun laili ber 
hmunah, nausén hnuté hne lai an nuten an thihsante chuan 
tlawmngai tak leh khawngaih taka anmahni enkawltu chin 
lem fang an bêl tih a hla cháng khatnaah a sawi phawt a. 
Thihnain hetiang hian an nute chu lak bosak suh sela chuan 
duat takin anmabni hringtu an nute chuan an fate hi an pawm 
ngei tur hi a ni; mahse an fate fap ri hre tawh miah lovin 
leilungah an luangral ta a. An tuite a lo hál a, an han tah chuan 
nauté hnute p&kna saidawiumin anmahni enkawitute chuan 

hnuchham chawm nana an hman thin hnute tui an pe a, an 
awi mu thin tih a chang hnihnaah chuan a sawi leh a. A chang 
thumnaah chuan hnuchhamte chu tawngtirin, “Ka nu kha thi 
ta lo sela chuan hetiang hian ka awm bik lo tur,” tiin, Vankhama 
chuan an dinhmun anmahni a sawitir a. A cháng tawp ber chu 
anmahni chawmna leh enkawlna tura tanpuina pe turin a 
chhiartute a sawmna a ni. 


Rokunga hlaah hi chuan nau hnuchham chu mi dang, a 
enkawi tura inpete kutah awm lovin, nausen hringtu, a pain a 
enkaw! a ni. Hla rêng rêng hian phuah chhan bik a nei duh 
viau a, a chhan a lo intan chhuah dan erawh chu a inang kher 
lo fo. Rokunga pawh hian he hla a phuah chhan leh phuahtirtu, 
a ngaihtuahna kaihruaitu bik, pa pakhatin a fa nausen té a 
enkaw! lai, a rilru mita a hmuh reng thin chu, a awm ngei ang 
tih a rin theih a ni. 


A phuahtu leh a phuah chhan nausen hi inhmatawna 
awm angin a ngaihruat theih bawk a; a phuahtu hian nauté 
vanduai leh khawngaihthlak tak mai chu en reng chungin a 
dinhmuna a han sawi chhuak ta a ni: 

Hrinhniang hrai chawi te, i lo piang a, 

Mi zawng laiah i riang hluan e; 

Mim ang i pianna chin ngei kha, 

Rih tlangpui zamual a liar ta e 
tiin. 

A chang hnihnaah chuan he nausen dinhmun leh nausen 
dang nu neite dinhmun inan lohnate a sawi chhuak a; nau 
dangte chu anmahni hringtu leh hmangaih em emtu, an nuten 
duat taka puain an awi mu thin a. He nau erawh hi chuan han 
paw mutu tur, nu a nei ve lo tih a phuahtu hian a hre reng 
nain, amah chauhva a mu a han hmuh chuan, a chhiartu zawng 
zawngte tan a hla thu hman awmzia pawh hrilhfiah leh chuan 
ngai lo khawpa mawi leh chiangin, he hlaa hnuk tiulh thei lai 


50 ZALÊNNA RAM 


ber, nausen pa leh a chhiartute tan pawh chhán kher ngai lo 
thu zawhna (rhetorical question) a han siam ta nghe nghe a 
ni: 

Hrai te, khaw nge i chun ve kha, 

Mah te'n laikhuma i lo zál le? 


A cháng thumnaah chuan zan laiah a pain a fa nausen té 
chu a buaipuiziate a sawi zel a; nuin a pêk theih hnute chu a 
pain a neih ve si loh avangin hnute chák avanga zan laiah 
nausen an han thawh hi chuan Mizo pa tan hi zawng tih 
ngaihna hriat a harzia leh rilru a nat theihzia a sawi chiang hle 
a ni. Ram changkang leh hausa zawka miten nau chaw chi 
hrang hrang an neih ang chite chu Mizo in chhungah chuan a 
awm ve loh avangin Mizo pa tan hian intihpachan pawh a har 
hle a ni. Hetih hun lai bawk, zan rei tawh takah hian khawvel 
hmun hrang hrang, Hollywood, New York, Paris, Hongkong, 
Tokyo-ah te chuan ei leh in lamah nawm chenna a la kal tluang 
zel 8; thil rimawi rui leh remin nula leh tlangvalte chu 

inpawmchilhin an lêm hep hep reng a; Zo pa in chhung zim 

leh thim takah, chhuna hna hah taka thawh hnuin, zanlaiah 
pain nausen fap han tihtlei tuma a buaipui laite mitthlaa han 
hmuh hian, mihringa lo piang theuh theuhte hian khawvel 
kan hman dan a inang lo hle thin tih pawh kan hre nawn leh 
thin a ni. 

Nu-hnüntui ngai a lo [ap e, 

ens luaithli tui ang a lo hnám e 


phei hi chuan, ngaihruatna bengin nausen 
PEMA kan bly kai cya zi loh, a 


ECT path tui arig à fo tám thei hidi a ni. A 


Bian ngasen hringtupa pir orti aka rin 


a ani 


Tm eremi 
find a; thf (acti e eee oe 

nihziate a sawi tel bawk a. A chêng tawp berah chuan 
hnuchham tanpui hi Pathian duhzawng leh a malsawm dawnna 
a nih thu sawiin, tanpuina pe turin a thiante leh mi dangte 
hnenah ngenna a siam nghal a ni. 

Vankhama hian thawnthu sawi dan kalhmang ang 
deuhvin hnuchham cháwmna an siamna lai hmunte a sawi 
atang hian, Aizawl la hmu ngai lo tan pawh ngaihruat theih 
turin thil a sawi chipchiar a. He mi “Hnuchham rairah rün" 
a tiha nausen an dahte hi, a tawngkam hman afang hi chuan, 
anmahni duh thua awm anga ngaih theih lek lek a ni, “Tah 
chuan an fuan e, chun tawng lo rairah riang chuang," a tih 
avangin. Mahse a cháng hnihnaah hian chutiang chu a ni lo 
tih a lang chiang thuai. A thu hman thenkhat /aiháng tih te, 
hnun tim dar dawi lêng tihte hi ka chhiar hmasak ber tum 
chuan eng a tihna nge ni ang aw! tiin, ka han ngaihtuah a; a 
sawi tum hriaa ka inhriat hnu chuan, "Um, Vankhama nge 
nge, tawng bungrua a ngah hi le,” ti rilru chungin, tawngkam 
dang chher thar a nei em tia ngaihtuah deuh zel chungin ka 
chhiar zawm zel a. 


Ka chhiar chhuah hnuah ka han ennawn leh chuan 
Vankhama hian hnuchham enkawltute chu chun lem tiin a 
chang khatnaah a sawi nain a cháng hnihnaah erawh chuan 
mutmu pawh tuah theih loh phaha Jaina tlawm mak chünnun 
a ti leh a. A chang tawp berah phei chuan hnuchham tanpuitu 
apiangte chu an chun leh zua kan ni tih a sawi leh bawk si 
avangin, a chang khatnaa an hringtu nu chan changte pawh 
chun lem tia a sawi hi chu ka duh aiin a sawi pawn lang lam 
deuh a ni. Chutiang chuan han ti zawk sela ka rilru a hmin 
deuh zawk ngei ang tih turin rawtna erawh chu ka siam dang lo. 

Heng kan Mizo hla phuah thiamte pahnih hian Kristian 
kan nih hmaa kan Mizo pi pu ngaih dan (pagan imagery) 
hmangin thihna hi rih sang mual liam, rih tlangpui zamual 
liam tia an sawi leh, Pathian hming lam na Van pui, Siamtu, 

Chung Khua nu tih tawng kamte hi, tuna Kristianna boruakin 
min chim tawh hle hnu afanga han ngaihtuah pawhin, a la 
inhmeh thei tho a ni. 

Rokunga hla hian rilru a khawih dan a dang hle. Sap hla 
phuah thiam pakhat Alexander Pope-a tawngkam takin, 
“Rilrua lo awm fo, mahse la sawi chliuah fiah ngai si loh thil,” 
a rawn sawi chhuak ni ber hian ka hria. Chang khatna, tlar 4 
lek mai pawh han chhiar chhuah hian, hnuchham chénna 
khawvel boruak min hiptir nghal a: 

Hrai te, khaw nge i chün ve kha, 

Mahte'n laikhuma i lo zal le? 


tih lai chiah phei hi chu rilru na tak leh hnuk ulh teuh chunga 
chhiar lo chu mi tlém té chauh an awm ka ring thin a ni. 
Vankhama'n lungchhiatthlak thei àwm záwng berin 
hnuchhamte dinhmun sawi chhuah a tumna, 


Awmlai lung lian kha chu hráng ta lo sela, 
Duhte'n a chün ngei khan a tánglaiah... 
Awi maw! a zálsan ta Piallei thuah riat karah 


tih thuin ka rilru chhungril a zuk den dan leh, khi mi a chunga 
Rokunga hla tlar tawi té pahnih khian ka rilru a khawih dan 
chu a inang lo hlein ka hria. Rokunga hlaah hian hla thu, a 
awmzia hriat har deuh tur a váng hle a, chang 5-naa chán lo 
hian i thlá a lêng em ni? tih hi eng a tihna chiah nge ni ang 
aw? tiin zirlai thenkhat chuan an rilruin an zawt mai thei. 
He hla pahnihte hian hnuchham dinhmun an sawi 
chhuah mai bêkah mi zirtir tumna leh thil tihtir tum (motive) 
a tawpah an tilang ve ve; Vankhama’n Hai bil lo ula...Kdn ba 
e, a tih avang leh, Rokunga pawhin Khawngaih thil pék rawn 
hlán ve la a tih avangin, hnuchham tan an kampein (cam- 
paign} emaw, hlain vehbür an khawnsak tih theih rum rum a 
ni. Hla rêng rêng, mi kailhruai tumna lam bik (palpable de- 
signa)‘nei rün chi duh ngai lo, John Keats-a leh a ngaih dan 
thlawppuitu, hla phuah thiam dang hmingthang tak takte 

chuan, hetianga a tlangkawmna siam hi an thil nin zâwng ber 
leh ngaihsan loh zâwng tak a ni. Mizo rilru leh ngaihtuahna 
khawvelah erawh chuan “mi zirtir nei chi" thu ziakin hmun 
sáng deuh a la chang rih, a thu zirtir zawm lamah kan sán leh 
san loh chu thu dang. 


Hla ropui leh tha tehna pakhat ni fo chu, a phuah chhan 
(theme) a sawi chian tho bákah thu máwl leh vawn awlsam, a 
sawi bákah ngaihruat zawm tur thu tam tak fun tel la nei a ni 
em tih hi a ni. Chuvangin, Saptawnga hla tha leh lár ber ber- 
Silent Night, Oh Come all ye faithful, Amazing Grace, We 
shall overcome etc. tih hlaah te pawh hian hla thu ni deuh 
bika ngaih tawngkam (poetical words or diction) a awm hran 
lo. Mahse hla nung leh lár rei ber ber an tling a ni. Zir thiamna 
leh tum hrim hrimna atang pawhin hla tha tak tak phuah theih 
a ni; amaherawhchu tawngkam mawl leh mi tin hriat sa 
hmanga mi tam tak rilru leh ngaihtuahna sawi chhuak thinte 
chu pianpui thiamna nei mi (genius) an ni fo thin a ni. Kan 
duh thu leh rilru a sawi chhuah kim phawt chuan eng 
tawngkam mah hi a mawl lutuk e tia ngaihnép tur a awm lo. 


Vankhama hla leh Rokunga hla hian, an sawi tum leh 
phuah chhan inang viau angin lang mah se, an kalhmangte 
hian inan lohna tam tak a nei ta a ni. Vankhama hlaah hian 
cháng khatah tlar 8 zel a awm a, Rokunga hlaah tlar 4 a awm 
thung a; Vankhama hla tlar hi Rokunga hla tlar aiin a sei zel 
bawk. Vankhama hla hian a phuahtu hi mi tawng thei deuh 
tak leh thu sawi thei deuh tak ni angin a lantir a; a thu kalhmang 
leh inthleh dan (flow) hi a that mang loh avang leh, tawngkam 
chher chawp, hla thu anga hmante a awm nual bawk avangin, 
han chhiar lai pawhin a awmzia tur ngaihtuah buai deuh a lo 
ngai bawk nén, a chhiar pawh a harsa deuh a ni. Chuvangin, 
Vankhama hla leh Rokunga hla hi a cbhiar a innawm hleih 
dan chu, kawng bumboh deuhva kal leh kawng rualrem deuhva 
kal a innawm hleih ang hi a ni kan ti thei ang. 


Anih leh, Vankhama tawngkam (expressions) thenkhat 

- chün lem, laiháng, hnün um dár dawi lêng, kirtiang tihte 
hian Mizo hla thu (poetic diction) an tihhausak phah kan ti 
thei ang em? 

Vankhama hian he hla hi a lo phuah avang hian hla tha 
tak pakhat kan lo neih belh ngei mai, phuah ta lo sela chuan 
he hnuchham hla hi kan nei dawn lo a ni. Amaherawhchu hla 
phuahtu dangten heng a thu hmante hi an hman lárpui a, hman 
tlánláwn (usage) atan kan neih tak tak hma chuan mi mal 
(Vankhama) tawngkam bik (idiolect) a ni reng ang a, kan tawng 
(expression) a tihhausakna a awm hran lo vang. Sap hla phuah 
thiam hmingthang thenkhatte pawhin hetiang hian tawngkam 
chher thar an lo ching thin a, mahse tam tak chu hman 
tlanglawn hlawh lovin theihnghilh leh mai a ni. Entir nan : 
Spenser-a'n mercify tih a han chher thar a, Carlyle-a'n 
beutifuller, beutifullest etc. tihte a hmang lui bawk a. Tun 
thlengin an lehkhabuah heng thu malte hi chuang zel mah se 
mi dangin an hmanpui si loh avangin Saptawng (usage) an 
tihhausakna a awm ta chuang lo va, mi mal tawng kauchheh 
ah an chang satliah ta mai a ni. 

Vankhama hla kan chhiar hian thil chik tak leh fim taka 
kan ngaihtuah theihna (intellect) lam hi a khawih (appeal) a, 
Rokunga hia hi chuan thinlung (heart) lam a khawih thung a 
ni. A phuah nan hun an hman rei záwng pawh, a hia tlar intam 
hleih hi chu sawi lohva lum ni se, a inang lo hie thei ang. 
nasa tak hmang hmél a pu deuh va, a hla pawh hi a ennawn 
zing viau mai thei a ni. Rokunga erawh hi chuan a thinlunga 
awmsa leh khat liam a ziak chhuak niin a lang thei thung a ni. 

Zittirtuin, “Zan inah in duh zawk zawk hi in lamah rawn 
vawng thiap ula, a mal malin naktukah ka sawitir ang che u,” 
ti tá ang sela, Rokunga his hi ka thlan ka ring. Mi dang pawh 
thlang ve an awm ka ring. 

THAWNTHU PAHNIH 


Thu leh Hla December, 1979-a chhuakah khan C. 
Lalkhawliana'n Khawlkungi thawnthu ziak, A Tlai Lutuk Ta 
tih a review khan a titluangtlam thiam hle a. Amaherawhchu 
thawnthu emaw, poetry emaw play emawte hi han review hian 
thlir tel tur leh ngaihtuah zau tur, sir tin atangin thlir tur a 
awm a; chung zinga pakhat chu a thawnthu kal hmang leh a 
chhung thuin mi dangte ziak nen inlaichinna emaw, inanna 
emaw a nei em tih leh, chutiang chu a lo awm chuan chhui tel 
hi a ni. 

Chutiang lama han chhui chuan Khawlkungi thawnthu 
“A Tlai Lutuk Ta" tih chhiar thintute chuan English novelis 
Thomas Hardy-a thawnthu "Tess of d' Urberville" hi Mizo 
tawngin kan chhiar ta emaw tih mai turin, he thawnthu pahnih 
hi a inang hle a; thawnthu pahnih nge kan chhiar thawnthu 
pakhat tih zawhna pawh rilruah a lo awm thei hial a ni. He 
thawnthu pahnih hi a tawi thei ang berin an ruangám (plot) i 
lo thlir teh ang. 


Thomas Hardy-a novel “Tess of d’ Urberville" hi No- 
vember, 1891 kuma chhuah a ni a, tuna kan en hi Macmillan 
& Co. London, 1965 edition a ni a, a phek number pawh hi 
hemi edition hi a ni a; Khawlkungi thawnthu “A Tlai Lutuk 
Ta” tih hi Zoram Writers Club-in an chhuah, kum 1979-a chhut 
a ni. 

Thomas Hardy-a thawnthua a changtu ber (heroine) hi 
a hming chu Tess-i a ni a, thingtláng khua kan tih ang, khaw 
té deuh Marlott khuaa chéng niin, sikul pawh pawl 6 a pass 
thleng chauhva zir a ni, (p. 28;) Khawlkungi thawnthua a 
changtu ber chu Thanpari a ni a, thingtláng khua - Zote khuaa 
cheng, sikul a luh thu chu sawi awm lo, mahse ziak leh chhiar 

thiam niin a lang. Tess-i leh Thanpari hi nula hmel tha tak, 
chhungkaw rethei tak ve vea lo sei lian an ni a; Thanpari phei 
chu hmeithai fa niin Khawikungi chuan a sawi (p. 6). 


Thomas Hardy-a thawnthuah chuan Tess-i chu a nu leh 
paten an chhungkhat hla deuh nia an ngaih, khaw danga awmte 
hnenah awm turin an kaltir a; chuta a awm lai chuan an 
chhungkhat nia an ngaih tlangval pakhat mi awm duhdah deuh 
mai Alec d' Urberville-a chuan a lo mutpui a (p. 90-91); mahse 
nupuia neih a tum si loh avangin Tess-i chu an in lamah chuan 
a haw leh ta a. A hawn hnu chuan nau a lo pai ta a, rilru 
hrehawm takin a awm ta a. A va zinna khaw hming chu 
Trantridge a ni. 

Khawlkungi thawnthuah pawh Thanpari chu a nuteii te 
hnenah awm turin a nuin a tir a, a nuteii te awmna chu Aizawl 
a ni. Aizawlah chutia a nuteii te hnenah a awm lai chuan 
Thanpari chuan a nuteii te chhung mitmei tha a hmu vak lo 
va. Ni khat chu Thanpari leh a nuteii pasala nau tlangval, 
Lalhmingthanga chu huan sám turin Chite lui kamah an kal a. 
A hmun an thlen chuan Lalhmingthanga chuan ama zu pai 
rûk chu a in a, thlámah Thanpari chu a pawngsual a. A hnu rei 
vak lovah nau a pai tih a hriat veleh Lalhmingthanga chuan 
Thanpari chu an khaw lamah tirh haw thuai dan kawng dapin, 
a hawntir ta a. 


Hardy-a thawnthu a Tess-i chuan a sáwn pai chu a lo 
hring a (p. 112); a hmingah chuan Sorrow a sa a, a fa chu rei 
pawh dam lovin a thi a. A thih dawn tépah chuan baptisma 
chantirtu tur pastor an awm loh avangin Tess-i chuan a 
laizawnte hmuh Isiin a fa nausen lu chongah chuan tui thlawrin 
a baptis a, a tawngtai bawk a (p. 114). A fa chu a thih chuan 
pastor hnenah kalin vuisak turin a ngen a; mahse sáwn a nih 
avangin pastor chaana vuisak thei dawn lo tih a hrilh a, tichuan 
Tess-i chuan ama tih tihin a ti ta a. (p. H7). 

Thanpari pawhin a sáwn pai chu a hring a, a hminga 
chuan, Tess-i fa hming nena awmze anpui nei, Rianghleia a 
sa a. A fa chu kum khat mi niin pneumonia natnain a thi a; 
Thanpari chuan a fa chu vuisak turin an khuaah kohhran upa 
a ngén a, mahse ani chuan kohhran dan angin a vui duh ta tlat 
lo mai a. Chutah Thanpari chuan, "Keimahin tawngtaina ka 
nei mai ang e,” tiin, thlán ko tlangah chuan a tawngtai ta a ni. 
(p. 17). 

Hardy-a thawnthuah chuan Tess-i fa thih hnu chuan a 
nuin thian lehkha thawn a hmuh atangin bawng vulhna 
hmunah inhlawhfakna remchang a awm tih a hria a; chumi 
hmunah chuan Tess-i chu a tir ta a. Hemi báwng vulhna leh 
bawnghnute siam chhuahna hmun hi Talbothays Dairy a ni a, 
a neitu chu Mr. Crick a ni (p. 135). Khawlkungi thawnthuah 
pawh Thanpari fa thih hnu chuan Thanpari nu chu a thian Pi 
Rovi, Hmuifang-a awm chuan inhlawhfakna an nei tih hrilhin 
Thanpari chu an hnena tir turin a chah a; tichuan Thanpari 
chu Hmuifangah chuan a kal ta a; a va panate chhung Pi Rovi 
chhungte chuan báwng an vulh ve bawk (p. 18). Hardy-a 
novel-ah chuan Tess-i inhlawhfakna hmun chu an khua atanga 
mel 20 emaw lek a ni a; mahse mi an intlawh pawh tawn vak 
loh avangin Tess-i chu sáwn pai tawh a nih réng tuman an hre 
lo va; Khawlkungi thawnthua Thanpari te khua Zote atang 
pawhin a inhlawhfákna khua Hmuifang chu a hla vak lo nain, 
Thanpari chu sáwn pai tawh a nih réng tuman an hre lo bawk. 
Hardy-a thawnthuah chuan hetianga Tess-i chu bawng vulhna 
hmunah bawnghnute sáwra a inhlawhfaknaah hian tlangval 
pakhat lehkha thiam (a degree sawi a awm lo), bawng vulh 
dan leh lo neih dan zira lo kal a awm a. Chu tlangval hming 
chu Angel Clare a ni. Angel Clare-a chuan Tess-i chu a 
ngaizáwng ta ém ém mai a; inneih an tum ta hial a, chumi 
hmunah chuan a mipa lam leh a hmeichhe lam chhungte pawh 
tel miah lo vin inneih chu an puitlin ta a (p. 243). 

Khawlkungi thawnthuah pawh hetia Thanpari hi bawng 
vulh nei chhungkuaa a inhlawhfak lai hianAizawl atangin tlangval 
pakhat sawrkar hna thawk Biakmawia B.Sc. (Agri.) chu sawrkar 
hna pawimawhah Sialsuk tlangdungah a zin a. Chutia a zinnaah 
chuan Thanpari chu a hmuhin a ngaizáwng ta nghal mai a, inneih 
an puahchah ta chük chük a. Aizawla Biakmawia te chhung pawh, 
a tuate mah tel fo vin, an innei ta a ni. 


Hardy-a chuan Tess-i leh Angel Clare-a chu khaw fém 
deuhva Wellbridge Farmhouse, huana thlamah an inneih zân 
chu hmang turin a thawnthuah chuan a kaltir a. Khawlkungi 
pawhin Thanpari leh Biakmawia chu an induh zàn hmang turin 
Sialsuk khaw féma awm, Sialsuk bangla-ah a awmtir bawk a ni. 

Hardy-a thawnthuah chuan an inneih zánah a pasal nen 
an pahnih chauhva an awm lai chuan, eng tizia kher emaw ni, 
Tess-i chuan an tun hma nun inhrilh tawn ve ve a rawt a. An- 
gel Clare-a chuan a sawi hnuin Tess-i chuan tlangval a lo ngaih 
tawh dan leh vawi khat an inpawlnaah a lo rai tak thu leh, a 
tlangval pawl chu a ngaihzawn váng leh a duh ve rêng vang a 
nih lohzia thlengin a sawi ta a; a fa chu a thih dante chenin a 
sawi ta vek a (p. 257). A pasal chuan chüng thil kal tawhte 
chu a pawisak réng Tess-i chuan a ring lo va. Mahse a pasal 
chuan chu tlangval chu a la dam tih a hriat chuan a rilru a ni ta 
hauh lo mai a (p. 258-261). Khum khat leh pindan khatah riah 
pawh a pasal chuan a duh ta lo va, chu chauh ni lovin, awm 
hran a rawt nghal a. A nupui Tess-i chu an in lamah hawntir a 
tum a, pawisa a pe bawk a; a mamawh hunah chuan Angel 
Claré-a chuan a pa te chu pawisa dil turin a hrith bawk a. 
Rilru na tàks an'in(hén dawn lai Chuan Tess-i chuan a mittui 
chu Hah titlàin a pasat chit pawin ta tlat sela chuan a pasal 
rilrd chu hrié mai thei tor hi ani a; iiahse Tess-i chu chutiang 
hiin tí mi-cltir'a'fo iif sí'lo va. An inthen dawa chuan Angel 
Clarée Gliüan; Rà la tiwn lam leh ang che,” tin, a fawng 
tiam a, an inthetrta li ni (p. 288). ` 


KAA OND ELLE 

Khawikungi thawnthuah pawh, Mizo hmeichhiaten an 
tih ngai hauh loh, Thanpari chuan hum sual a lo dai tawh dan 
leh, tlangvalin vawi khat a páwlnaah nau a lo pai thu leh a fa 
chu a thih dan te chu an induh zanah chuan a pasal Biakmawia 
chu hrilh fülin a hre ta tlat mai a, a hrilh ta nghe nghe a. Hardy- 
a thawnthua Tess-i pasal ang chiah khan, a nupui Thanpari 
tun hma chanchin chuan Biakmawia thin chu a thawng nasa 
hle mai a; a rilru lamlét nghalin, "Zan inah pawh hian kan mu 
dün lo vang a, a hrang ve vein kan mu bawk ang. Pindan 
lehlamah sáwn kei chu ka riak mai ang," a ti ta a (p. 35). 
Tichuan pindan lehlama mu tur chuan Biakmawia chu a 
chhuak ta a. Thanpari chuan han üm zui mai chu a duh a, 
mahse a üm zui ngam si lo a ni. A hnuah Thanpari tap zawih 
zawih lai a kalsan kha, Biakmawia chuan nuam a ti bik lo hle 
mai a, mahse a va pan lét lehtu nih chu a duh hauh bawk si lo. 
Thanpari hian tun lai Mizo hmeichhe tam takten an tih ngam 
em em tur, ani tan phei chuan a tih 4wm hliah hliah ni bawk 
si, khawngaihna va dil tura Biakmawia chu va pan a, va pawm 
chu a tih ngam si loh avang leh, amah Biakmawia lah chuan 
va pan lehtu nih chu a duh lo va inti-mipa taka a lo inseh ruh 
tlat bawk si avangin, nupa mutin an mu dán ta lo a ni. 


Biakmawia chuan Thanpari chu a nu hrisel loh 
chhuanlamin an khaw lamah hawntir a tum a, ani chu thil 
zirna kal bona tur neiin a insawi a; Hardy-a thawnthua Angel 
Clare-an Tess-i a chah ang chiah khan, "Pawisa lamah te 
harsatna i neih chuan ka nu leh pa te lo dil mai thin ang 
che...anmahni pawh ka lo chah diam ang," tiin, Thanpari chu 
a hrilh a (p. 35). Chu bákah chuan Angel Clare-a'n Tess-i 
fawng tiam ang chiah bawk khan, Biakmawia chuan, “Pari, 
ka lo kir leh ang a, ka la rawn lam leh ang che," tih ringawt hi 
lehkha themah ziakin thawn báwm hmangin Thanpari chu a 
thawn a, an riahna Sialsuk bangla chawkidar chu a tük zingah 
chuan a péktir a. Chumi tük zingah bawk chuan pindan lehlam 

maia awm, Thanpari chu chibai pawh chibai ta lo leh, a hmel 
pawh hmu leh ta lo chuan Biakmawia chu Aizawl lam panin a 
chhuak ta a. 


Tess-i leh Thanpari chu, an in an thlen ve ve lai takin an 
chhungte ve ve chu, an pasal neih thu phir taka sawi leh hlim 
em em in an lo tit? a; chu tih lai tak chuan an chhungte mak tih 
ém ém tur leh ngaih that lohna turin inchhung an lut ta a ni. 


Hardy-a novel-ah chuan Angel Clare-a chu, a nupui 
Tess-i nen vawi khat pawh mu din lo va an inthen tak hnu 
chuan, Brazil ramah a kal ta a (p. 293); Khawlkungi 
thawnthuah pawh Biakmawia chu, a nupui Thanpari nen vawi 
khat mah mu din lo va an inthen tak hnu chuan, Mysore-ah a 
hna thawhna lam thil zir turin a kal bawk a. 


Tess-i chu a lo rethei ta hle mai a; a hmaa a lo inhlawhfak 
tawhna, bawng vulhna hmuna khan inhlawhfakna zawngin a 
kal leh a, mahse a neitute dinhmun chu a lo chhe hman tawh 
a, engmah thawhna tur an lo nei tawh lo va. Thanpari pawh 
Tess-i ang bawk chuan a lo rethei ta hle a, a nuin a lo thihsan 
ta bawk nen, a baihvai ta hle mai a. Tichuan hmana a 
inhlawhfakna, bawng vulh nei thin, Pi Rovi te hnenah khan 
inhlawhfükna hmuh beiseiin Hmuifang a pan a, mahse an 
dinhmun a lo tlak hniam tawh avangin inhlawhfakna tur 
takngial pawh an lo neihsak thei tawh lo va, tichuan, Pari chu 
a hrilhhai hle a ni (p. 47). 

Tess-i chuan inhlawhfakna takngial pawh a hmuh zawh 
tak loh avangin a pasala.tawngkam tha kha tim mai loh theih 
niin a hre ta lo:va; hreh tak chung leh inzuam lo deuh maiin, a 
pasala nu leh pa, an hmél pawh a la hmuh miah lohte awmnaah 
chuan kal a; tanpuina dil a tum ta a. A pasal Angel Clare-a 
pate in a:ve thitn chuan biak inah an lo inkhawm vek lai a ni 
a; biak in hungna kawngka (gate) lam chu panin inkhawm 
ban bun chu Tess-i chuan anghak ta rân mai a. Inkhawm bêng 

an lo chhuah chuan a pasal Angel Clare-a unaute ni ngeia a 
hriatte chuan, an unaupain thingtláng lam mi nula, a hmel 
pawh an la hmu ve loh lehnghal, nupuia a nei ta mai chu an 
iai-sak thu leh, an thenawm nula fel tak leh hmel tha tak, Mercy 
Chant chu lo nei ta zàwk se tha tur, tih an sawi chu, Tess-i 
chuan a hre ta a (p. 338). A pasal Angel Clare-a te unau rilru a 
hriat tak atang chuan an nu leh an pa te hmél hmu ngam lo leh 
tanpuina pawh dil ngam ta lo chuan Tess-i chu a lét leh ta hné 
hné mai a (p. 340). 


Khawlkungi thawnthuah pawh, Biakmawia'n Thanpari 
chu a kalsan dawn khan, "Pawisa lamah te harsatna i neih 
phawt chuan ka nu leh ka pate lo dil mai thin ang che, anmahni 
pawh ka chah diam ang," (p. 35) a tih kha hre rengin, a mangan 
tawpah leh a lo baihvai têkêm hnu chuan, zah pawh dawn 
lovin, Aizawl-ah Biakmawia nu leh pate tanpuina dil turin 
Thanpari chu a kal ta a. Aizawl Dawrpui veng biak in hungna 
kawngka (gate) bulah thing buk hnuaia a din reng lai chuan, a 
pasal Biakmawia nu ni ngeia a rin leh Biakmawia-te thenawm 
nu inkhawm tur titi chu a hre ta a. Biakmawia nu leh a thenawm 
nu chuan thingtláng nula an hmuhsitzia leh ngaihnépzia chu 
sawiin, an rin thua Biakmawia nupui, a hmél pawh an la hmuh 
hawt loh chu, tawng hláwk pui puia an sáwtnate chu Thanpari 
chuan a lo hre kiau mai a. Biakmawia nu thian chuan a fanu 
Zárbawihi chu Biakmawia nupui atan khan lo nei ta zawk ni 
ula, ti tein, ama fanu ngei chu a sawi mawi a, chu chu a han 
hriatin Tess-i ang bawk khan, Thanpari chuan tanpuina dil 
tura Biakmawia nu leh pate han pawh chu a ngam ta lo va, an 
in awmna pawh zawn chhuah a tum ta lo va. 


Hardy-a thawnthuah chuan Tess-i chuan a pasala pate 
chu a pawh ngam ták lohva a kir leh hnu chuan, kalkawngah 
rin loh takin, hmána a fa neihna pa Alec-a nen khan an inhmu 
a, an phu zawk ve ve a (p. 344). Alec-a chuan a nun hlui sual 
chu lo sim tawhin Pathian thute a lo sawi a. Tess-i nena an 

inbiak chuan a chunga thil a lo tih tawhah khan Alec-a chuan 
ngaihdam a dil nghal ruai a. Tess-i khan fa a pai thu leh a fa 
chu a thih thu pawh Alec-a chuan a lo la hre lo va; chung thu 
chu Tess-i chuan a hrilh pahin, pasal pawh a nei leh tawh tih a 
sawi nghal a. 

Khawlkungi thawnthua Thanpari pawh chu a pasala nu 
leh pa pawh ngam ta lo va a lét lehna kawngah chuan a riltam 
avangin thingpui dawrah lutin thingpui leh chhang ei a tum a; 
chutia thingpui dawra a lo thut lai tak chuan hmana amah 
pêwi luitu a nuteii pasala nau Lalhmingthanga kha thingpui 
dawr kawtah chuan motor afanga thil hláng thlain a lo awm a; 
an inhmu a, an phu zawk ve ve a. Lalhmingthanga chuan, 
Tess-i raitu Alec-a ang bawkin, a nun hlui sual a lo sim tawh 
a, "Ka lo sualzia thinte kha Pathian hnenah pawh vawi tam 
tak ngaihdam dilin ka tawngfai thin," tiin, Pari chu a hrilh 
nghe nghe a. 

Thanpari nen an inbiak lai chuan Lala chuan a rilru té 
téin, “Nau pai khan a insawi si a, a nauté chu khawiah nge a 
dah ang le aw!" ati neuh neuh a (p. 52), Lalhmingthanga hian 
Thanpari chanchin hi a hre zui ta lo hle mai kha a mak hle, a 
u nupui Pari nute-i hnen atang pawhin engmah a hre lo a ni 
tur a ni. An han inbiak rei deuh hnu chuan thil awmzia chu 
Thanpari chuan a sawi vek a, pasal a neih thu leh, a pasal nen 
chuan an awm hran leh dan chenin Lalhmingthanga chu a 
hrilh nghal vek a. Thanpari chuan kal tumna bik pawh hre lo 
va d insawi avangin Lalhmingthanga chuan a u te (Pari nutei 
te) in lamah kal turin a sawm a. Beth tur dang tumah hre si 
hek lo, hreh tak chungin a nute-i te in lam chu Pari chuan 
panin, Lalhmingthanga chu a zui haw ta nge nge a (p. 53). 

'Hardy-a thawnthuah chuan, Tess-i chu a nu leh a pa in a 
thien hnwah pewh, a fe nelih tawima Alec-a khan a rawn zawng 
chhuak a, a hhathawhne hrhun apidhg mai deuhthawah a lo 
lang chhén mai a. Tess-i chwan pasal a nei tawh tih a sawi 

reng náin, a pasal nén chuan an awm tlan si loh avangin, Alec- 
a chuan a rilru hneh tumin a hél reng mai a. Tess-i chuan 
hnawh bo a tum eltiang thin, mahse a lo lang leh thin a, (p. 
351) tlan bosanna tur a hre ngang ta si lo. 


Thanpari pawh Lalhmingthanga nen in chhung hmun 
khata lo chéng ta chu, Lalhmingthanga nen chuan inbiak fo 
loh theih a lo ni lo va; Lalhmingthanga lahin Pari chu tihlawm 
a tum hle a, thil eng emawte a leisak fo va; motor-te an nei 
bawk a, Silchar-a a kalte hian ‘Pari tên” tiin thil a rawn hawn 
thin a. Mahse, Pari chuan Lalhmingthanga chu duhna 
rilru a nei chuang miah lo. 


Hardy-a chuan Tess-i te chhungkua chu an khawsak 
harsa zual deuh deuhin a sawi a, an retheihna chu Alec-a chuan 
remchangah hmangin a neihte séngin Tess-i nu leh a unaute 
chu tihlawm a tum deuh deuh a. An chhungkaw pa ber John 
Durberville-a chu a lo thi tawh vei nen, tanpuitu pawh an 
mamawh hle a ni. Mahse, Tess-i chuan a pasal Angel Clare-a 
khan a la rawn lam leh dawn tih ringin a rilru a siam nghet tlat 
a; a dinhmun chu a han ngaihtuah chuan a inkhawngaih ém 
&m thin a ni. 

Thanpari chungchang thuah chuan mi dang han tlük 
luhna tur leh belh tur nei hek lo, a pasal Biakmawia chu ngai 
hle mah se a ute chhüng tihlawm chu tulin a hre bawk si a, 
rilrua thawipik tak mai chungin, “Biakmawia chu pasal dang 
ka lo neihsan ngawt thei lo vang," tiin, a rilru a siam nghet ve 
tlat bawk a ni (p. 57). 


Hardy-a thawnthuah chuan Alec-a chuan Tess-i te 
chhung chu pawisa a tanpui nasat têkêm avangin Tess-i rilru 
pawh chu a tawp a tawpah chuan a hneh ta a, an innei ta a. An 
inneih zawh veleh Alec-a leh Tess-i chu khaw dang, The 
Herons an tihah chuan an kal nghal a, chumi khuaah chuan 
mi in luahin an awm a. 

Thanpari pawh chu, a pasal a lo hawn tak lawk si loh 
avangin, a nute-ite nupa chuan amah Thanpari tihlawm tuma 
thil tam tak leisak thintu Lalhmingthanga chu nei turin an tir 
lui ta a. Pari chuan ama dinhmun a han ngaihtuah chianin 
tuma hriatpui lohva inneih chu remchang a ti zawk a; 
Lalhmingthanga chu dán zawh kim a lo la ni lo bawk nén, an 
awmna Venghlui biak inah chuan vestry pawh a la awm lo va, 
kohhran upa inah an innei a, a tükah chuan khaw dang, 
Bilkhawthlir-ah Chemphai leilet enkawl turin an liam thla ta 
nghal a (p. 71). 

Hardy-a thawnthuah chuan Tess-i pasal Angel Clare-a 
chu Brazil-ah kum khat a awm hnuin England-ah a lo haw leh 
ta a. A rilru hrehawm leh lunglén avangin a hmél pawh a dáng 
nasa hle hman a; in a thlen veleh Tess-i chanchin chu a nu leh 
a pa a zawt var a. Anni chuan chanchin engmah an hriat loh 
thu an hrilh a; Tess-i lehkha nia an rin, a hma lawka an hmuh, 
Brazil lama an lo thawn chháwn hman loh chu an han pe a. 
Angel Clare-a chuan a han chhiar chuan Tess-i chuan a tlai 
lutuk hmain, amah chu rawn lam thuai thuai tura a chahna a 
lo ni a. Brazil-a a address a hriat loh avangin Tess-i chuan a 
nu leh a pate hnenah chuan a thawn a lo ni a. Chu lehkha chu 
a chhiar zawh veleh Angel Clare-a chuan Tess-i awmna chu a 
zawng ta vut vut mai a. 


Khawlkungi thawnthuah pawh Biakmawia, thla 6 
chhung Mysore-a awm tur kha, hna sáng zawk zirin kum khat 
zet mai a awm chhunzawm hnuah a thianpa Lalkhuma nen an 
titi dun atangin a nupui a kalsan tak Thanpari chu khawngaih 
leh lainatna a nei thar ta thut a, Aizawlah a lo haw ta a. In a 
thlen chuan thu hie hle thei lovin, "Ka nu, Pari chanchin in 
hre hauh Jo a ni maw?” a han ti hmasa ber a (p. 73). A nuin 
chaw ei a han siamsak diam hnuah pawh Biakmawia chuan, 
“Ka nupui ka hmuh hma loh chuan chaw ka ei dawn lo." a ti 
ta mai a, zawng turin a chhuak ta daih mai a. 

Hardy-a thawnthuah chuan Angel Clare-a chuan Tess-i 
nu leh a unaute chu a zawng chhuak a; an hnen afang chuan 
Tess-i chu The Herons khuaah a awm tih a hre nghal a, tichuan 
chu khua chu a pan ta nghal a, Tess-i te in luah pawh chu zing 
khawvar hlimah a zawng hmu ta a. 


Khawlkungi thawnthuah pawh Biakmawia chuan 
Thanpari nute-i te in chu a zawng chhuak a, an hnen ajang 
chuan Thanpari chu Bilkhawthlir khuaa an chhungte hnenah 
a awm tih a hre nghal a. Tichuan Biakmawia chuan 
Bawngkawn-ah motor a cháng ta nghal a, Bilkhawthlir lam a 
pan ta a. Pari chu engti tura Bilkhawthlirah chuan kal nge ni 
ang aw? ti rilru chung leh, nuthlawi a nih avanga lungtenna 
neih hauh lohna rilru pu chungin a kal a. Bilkhawthlir chu 
zing khawvar tirh velah a thleng a, Pari awmna in pawh chu 
khua a var chiang ta tih hun velah hian a zawng hmu a (p. 86). 


Hardy-a thawnthuah chuan Tess-i te in luah neitunu chu 
Angel Clare-a chuan a hmu hmasa a, Tess-i chu a koh chhuahtir 
a; alo chhuah chuan Tess-i chu a mut kawr mawi tak leh man 
tam tak mai ha chungin a lo chhuak a. Khawlkungi thawnthuah 
erawh chuan Thanpari chu zing mei chhem turin mit nuai 
chawt chawt chungin a tho va, pawn kawngka hawngin a lo 
chhuak a ni. 


Hardy-a thawnthuah chuan Tess-i lo chhuak chu Angel 
Clare-a chuan a lo hmuh veleh pawm tumin a bán a lo dawh 
a, mahse Tess-i chu a checháng ta hauh lo mai a; Angel Clare- 
a chuan ngaihdam a han dil chuan Tess-i chuan, “A tlai lutuk 
tawh..../ts is too late," tiin, aw ring zet mai hian a chhang a; 
Angel Clare-a chuan thu dang a han sawi leh pawh chuan, 
“Too late, too late - A tlai lutuk tawh, a tlai lutuk tawh-" tiin, 
Tess-i chuan a chhang zel a. Angel Clare-a chuan, "Min 
hmangaih ve na nge?” tia a zawh chuan Tess-i chuan, 
“Hmangaih che e, mahse a tlai lutuk ta a ni... Yes-O, 

yes, yes! But I say, it is too late,” tiin a chhang a (p. 424). 


Khawlkungi thawnthuah pawh zing khawvar hlimah 
chutia kawngkhar bula Biakmawia a lo ding reng chu 
Thanpari’n a han hmuh thut chuan a tawfh kir dâwrh a, a khür 
nghal zawih zawih mai a. A hma zánahte chuan Biakmawia 
chu a la ngaihtuah nasat leh ngaih ém avangin a mu hlei thei 
lo va; hemi tûk pawh hian a thawh zin phah hial nghe nghe a 
ni. Mahse, Biakmawia chuan amah a zawn hahzia leh kalsan 
a tum tawh lohzia sawi chungin duat taka pawma han tum 
chuan Pari chuan a kut chu a lo nam kiang dáwrh a, “Min 
hnaih suh! Min khawih rêng rêng suh. A tlai tawh! A tlai lutuk 
tawh,” a ti a, a tawngte chu a selh chilh deuh nawk nawk a. 
Biakmawia chuan ngaihdam a han dil pawh chuan Pari chuan 
vin zet mai hian, "Kal bo rawh! Kal bo thuai rawh, ka thusawi 
chu i hria em? A tlai tawh! A tlai lutuk tawh," tiin a hmai a 
hup a, a inhnit ta hlawp hlawp mai a (p. 86-87). Hemi fuma 
Thanpari'n “A tlai lutuk ta" a tih hi Khawlkungi chuan a 
thawnthu bu hmingah a hmang ta a ni. 


Khawlkungi hian Thanpari hi, Biakmawia nena an 
inhmuh hian, “A tlai lutuk ta," tih leh a tlukpui thu hi vawi 4 
a sawitir a, (p. 86-87); Hardy-a pawhin Tess-i chu “A tlai lutuk 
ta - It is too late..." tih leh a tlukpui thu hi vawi 3 a sawitir 
bawk a ni (p. 424). Hemi thleng hi Thomas Hardy-a thawnthu 
leh Khawlkungi thawnthu inanna chin cbu a ni. 


Thomas Hagdy-a thawnthuah chuan Tess-i chuan a pasal 
hmasa Angel Glare-an rilru na tak maia a kal bosan leh mai 
tur sha zi againgem te lo va; in chhungah chuan a va lut a, a 
pasai neih ther Aleo-a, khuma lamu chu chawhmeh channa 
chemte kawmin a hrawkah, e thihpui ngei turin a zai a; a lo 
chhuak lah. thuai a, Angel Clare-a chu a ûm ta nghal a. A va 
dm phak-chuan blim takin khawpui pawna thlám ruekah an 
biru a, chuta an bihrukngah ghuan Tess-i heh lutuk chu Angel 
CAare-a malchungah a mubil a, chutih lai tak chuan police-in 

an rawn hual a. Police an lo lan chuan Angel Clare-a chuan, 
“I tiharh rih lovang u, a hah êm mai a, tui takin muhil rih rawh 
se," a lo tia. Anni pawh chuan remtihpuiin a harh hun chu an 
nghak ta a (p. 443). 

Khawlkungi thawnthuah chuan Thanpari’n Biakmawia 
a hnar tháwm chu a pasal Lalhmingthanga chuan a lo hriatin 
aw vin zetin khum atangin a rawn hràwk a. Biakmawia kal 
hnuah a va thawha Pari tap zawih zawih a va hmuh phei chuan 
a thinur zual sauh va. Chemtéa vih a tum a, Pari hlau lutuk 
chu kailawnah a zuang thla dawrh a, Biakmawia kha ûmin a 
tlan ta chiam mai a. Lala Om tum chuan kailawn chu rap pelhin 
a thlu a, a chemté chhip zum chuan a banah a tai a, a thi ta 
zawih zawih mai a. À han intuam vel chhung chuan Pari chuan 
Biakmawia chu thaw hlawp hlawpin a han um pha a. Kein an 
kal zel a, lamlian bula thlêm ruakah chuan chawlh zai an rél 
ta a. A hma zan khan mut a hmuh mang loh avangin Pari 
chuan, "Han muthilh lawk ka va duh ém!” a ti a; Biakmawia 
chuan a muthilhtir a, a lo véng reng a. Chutih lai chuan 
Lalhmingthanga leh a thiante chuan thlám chu an rawn hual 
a, an thawmah chuan Pari chu a lo harh ta a. Pari chuan pasal 
dang a lo neih hman thu leh anmahni rawn ümtute chu a pasal 
neih thar leh a thiante a ni tih a han hrilh chuan Biakmawia 
chu a ngawi ta reng a (p. 92). 

Lalhmingthanga chuan Pari chu, “Uirenu,” tia kovin 
hmusit leh diriam takin a án khum a, “Tikhan i uirena-pa kha 
zui la, nang ang mi tenawmte chu a nei zui duh bik àwm si lo 
che a, i chawh dawn teh a nih hi....!" tiin, a kalsan leh ta mai a. 


Thomas Hardy-a thawnthuah chuan, Sapho rilru nena 
inhmeh tur záwngin, thil sual titu, pasal thattu Tess-i chu dánin 
thiam loh a chantir a; diknaa rorel a nih lantir nan khaihlum a 
ni a; an khaihlum lai chu Tess-i nau nula leh Angel Clare-a 
chuan rilru na êm êm chungin an thlir a (p. 446). Khawlkungi 
thawnthuah erawh chuan Pari chu Lalhmingthanga'n a kalsan 

hnu chuan Biakmawia chuan Aizawla hawnpuiah a sawm a, 
mahse Pari chuan inthlahrunna neiin a duh ngam chiah thei lo 
và, à hnial ta a. Aizawl lam pan motor a lo kal chuan 
Biakmawia chuan lo phar dingin chuan a lo dil a, Pari chu 
kawng lakah chuan a kalsan ta a. 


Khawlkungi chuan a thawnthu tihtawp nan hian a ziak 
hun laiah Mizoten an sawi uar em em, mahse a tiha tih lamah 
erawh chuan a rah hmuh tur awm mang lo, Pathian thu leh 
piantharna lam kawng zawh tum ta ber angin Pari chu a sawi 
a; Biakmawian a kalsan ta si, chhungkhat pan tur mumal nei 
bawk si lo, Kolasib-a Pastor a hmel hriat hnen lam Pari chuan 
a pan ta ringawt mai a ni (p. 98). 

A panna kawngah Thanpari chuan a rilru lo la pêng leh 
theitu a tawk nge tawk lo, Pastor hnen chu a thleng nge thleng 
lo tih leh, thlen a tum tak tak nge tum tak tak lo, tih te, làwmna 
thurük chu hmu tain leh sim hming pu tlák rah neiin a awm ta 
nge awm ta chuang lo tih pawh hriat a ni ta lo a ni. 


!:............................ 

HLA PAKHAT 
KA RILRU TIBUAI THINTU 


1. Lêntupui kai vel leh romei chhümin, 
A báwm kan Zoram mawi leh duhawm; 
Awmhar tin kim dáwna han thlir vélin, 
A mawi zual Zofate kan lénna. 


Chung Pathianin min hualhim zél rawh se, 
Hawihkawm lenrual zawngte nén hianin; 
Suihlung rualtea kan lénna pár mawi, 

Vul reng rawh, ka pianna Zoram nuam. 


2.  Suihlung rual tea kan lénna hun mawi, 
Chám reng rawh, zamual chu liam lul suh; 
Engtik nge Sappui nun ngai lo réngin, 

Ka nghákhlel, kan lénna hun tir chu? 


He hla hi kan Mizo hlate zingah hian a lar ber pawl leh 
sak nuam ber pawl niin ka ring thin a. Pachhunga College-ah 
zirtirtu hna kum 10 chuang ka thawh chhungin Fresher’s So- 
cial leh inkhawm dang rêng réngah he hla hian, hla dang zawng 
aiin programme-ah hmun a luah zing berin ka hria a. Hemi 
College Silver Jubilee lawmna inkhawm hnuhnung ber (May 
26, 1984)-ah pawh he hla bawk hian hmun a chang leh nghe 
nghe a ni. He hla siamtu Rokunga hi Mizo thalaite hla sak tur 
petu, mi malah chuan amah tluka thalaite lungrual tak leh 
hlim taka zaitir theitu hi kan hla phuahtute zingah hian an 
awm lo vang. A hla thenkhatah chuan hnam dangte hmusit 
chuang lo leh thiana siam chung siin Rokunga hian Mizo 
rilruah inpumkhatna leh inhmangaih tawnna tihngheh a tumzia 
kan hmu a. A hla thenkhatah erawh chuan Mizote hi hnam 

dang lakah fimkhur tur leh intélruh tlat tura fuihnate pawh 
kan hmu bawk a; hnam dang a tihte chu, ‘hriat loh 
chhingkhuala mi’ ti tein a sawi a, zAwlaidi neitein a sawi a ni. 


Rokunga hlate hi Patea hla te, Saihnuna hlate leh 
Kamlala hlate anga ngaihtuahna hlawm khat puan chhuahna 
a ni ve lo va, khawtlfng nun leh politics boruak lêng velte 
hian a phuahtu hi chéttirin, phénglawng an tumtir mai zel niin 
a lang zawk a ni. He hla, Lentupui kai vel tih pawh hi hemi 
nun dárthlalang hi niin, he hla lár taka thu sawite pawh hi a 
tai darh hle a ni. 


Eng lam thu sawina nge tih lo en ta ila : A cháng khatna 
leh thunawn hian Mizoram mawizia leh nawmzia a sawi a. A 
cháng hnihnaah hi chuan hnam fing zawkte leh nun sáng 
zawkte nun awhna thu kan hmu a, chu chuan, "Kan Zoram 
nuam leb duhawm,” hi a la nawm famkim lohzia a kàwk a. A 
chang thumna leh chang lina Hian a phuah hun lai nun leh 
rilru a tarlang a, chu chu Indopui pahnihna, kum 1943 leh 
1944 kum vel, Mizorama Japan rál hlauh lai hun kha a ni. 
Tichuan a chang thumna leh chang linaa duhthusam a sawinate 
hi tunah hian thil thleng kim tawh nge an nih la thleng kim lo 
tih i lo thlir teh ang : 
3. Tanah dorál lian chhüm ang zing mah se, 
A la kiang ang hnam tin rümna hi; 
Hnam tin lungrual dâr ang lénna tar ni, 
A herchhuak ang chung Pathian zárah. 


4.  Dorállian chhümpui zing a kian hun chuan, 
Rual duh kan then tákte nén khánin; 
Hlim leh lawmin kan ihsuihkháwm leh ang, 
Zoram nuani ken pianna ram ngeiah. 


Heng hla ching hnihte hian a phuah lai huna “Zoram 


nuam” ” chu a,nawm famkim loh dan a têrlang chiang hle a. 
Tichuan, be kan hla ngaihtuah mêk hi a pum puja thlirin a thu 

ken chu, Mizoram mawizia leh nawmzia sawina leh a nawm 
famkim loh dan puan chhuahna a ni kan ti thei ang. Mizoram 
tana harsatna siamtu chu kan hre ta, tichuan he hla hi kum 40 
aia upa a lo nih tak hnu hian Rokunga hian a phuah laia Mizote 
tên beiseina hma lam thil a lo thlirte kha lo thleng tain kan 
hria em tih hi zawhna pakhat awm thei chu a lo ni ta a ni. Chu 
lo lehah chuan a thute hi kan la tàwmpui thei thlapin kan tán 
beiseina hla a la ni reng thei tho vem tih pawh hi ngaihtuah tel 
tur a ni bawk. Tin, chu bák lehah chuan he hla hi eng vanga la 
vawrh lár hle nge kan nih, kan nun leh rilruah hian eng thu 
nge a la sawi? He hla hi hla kum hlun a tling em? tihte hi 
rilrua zawhna awm fo theite chu a ni. 


Héng thu zawhnate hi ngaihtuah chik tak chunga kan 
chhán dawn chuan harsatna a awm tlat a, chhánna fel leh dik 
pawh pék a harsa hle a ni. Hla tling kan tihte hi mihring rilru 
leh nun huapzo, a dikna leh a thuchah ken pawh ni leh thla 
leh kumten an tih hlui theih lohte hi a ni thin. Chutiang hlate 
chu mihring tawng hrang hranga puan chhuah ni thin mah se, 
a awmze tlukpuiin tawng danga lehlin theih a nih chuan, 
mihring nun a khawih dan a dang chuang lo. 


Amaherawhchu hemi tuna kan hla sawi hi chu kan sak 
apiangin ka rilru hian ár bo a zawng thin hian ka hria. Cháng 
khatna leh a thunawn han sak hi chuan Mizoram nuam tihna 
leh inngaihtuah lungawina, rilru thar min neihtir leh (hin a. 
Ngaihruatnain Mizoram dung leh váng hi min fantir thin a; 
kan sakna hmun afanga rilru thlawh chhuahtirin, Phawngpui 
tláng te, Chawngleripuanthin tláng te, Champhai zawl te, 
Hmuifang tláng te, Mawmráng tláng te, Lurh leh Tan tlángte 
leh Mat leh Tuicháng luite kan rilru mitin a hmu nghal thin a. 
America ramah lehkha ka zir laia rilru taka ka sak ve theih 
loh America the Beautiful tih hla a, 


God shed His grace on thee 
From sea to shining sea 

tih laite ka ngaihtuah chhuak a; Mizoram mawizia sawi nan 
hian from hills to shining hills tih hi a rem ve ang em aw? 
titein ka lo ngaihtuah hman thin. Hla kan sak rêng rêng hian 
kan sakna hmun chép tak afang hian, a hla innghahna ram, a 
zau zawng tiam chin nei lo ram chu, ngaihruatnain kan fang 
vél thin a ni. 


Kan sawi tawh angin he kan hla ngaihtuah lai hi, a chang 
hnihna chu, hmasawnna kawng zawh tura fuihna thu a ni a. 
“Eng tik nge Sappui nun ngai lo réngin/Ka nghakhlel kan 
lénna hun tur chu? " tih angte hi chu fuihna thu, tum sáng tur 
leh tum ruhna nei tura chona (rhetorical question) a ni a. Han 
sak lai pawhin rilru min neihtir leh thin. 


Heta tang hían he hla hian ram dang daihah min zintir 
ta &, Indopui pahnihna hun laia mi rilru chi-ai, lungngaih leh 
rümna ramah khan. Indopui lai hre phák lo chu sawi loh, tun 
hnai kan ram buai kum pawha la piang hman lote tàn chuan 
he hlaa a tlángkawmna hi ngaihruat thiam theih pawh a ni lo 
vang. Chuvangin, “Tunah doral lian chhfim ang zing mah se, 
a la kiang ang hnam tir rimna hi," han tih tan tak maite hi a 
rüápthlák ta êm êm mai a; a phuah chhan, kum 1943 vela 
kbawvela thil thleng, hriat loh chuan, “Eng lam thu nge kan 
sak ták hi?" tih loh rual a ni lo. Inhrilh hriat chian hnua 
inngaihtugh thinrim phei chuyan, “Tu nge Indopui chu chawk 
chhuak?" “Mizo tlangvál eng zât nge ral ram pana liam?" 
“Tun thleng pawh hian an lo la haw na cheu nge?” tih zawhna 
pawh rilruah a lo chhuak thei a ni. 

He hia phuah hun laia Mizoram'chhünga mite insingsak 
dante chu Khawikengi thawnthu Zawipala Thlan Tlang-ah 
kan hmu a; Nuls Vaniairemi te, Biakkungite leh nu leh pe tam 
tak loh mi dangte pawhin indo reh hun Guan aghahhlelh êm 
êm lai a ni a. Hla phuahtu hian “kwam tin rêna” a tih angin 
America ram Vanlalremi te, British nula Lelkhawthangite 
pawh rilru hah taka an awmiai a ni a; Germany leh Japan 

rama mite pawh an bêng bik lo. Hetia Indopui boruakin 
Mizoram a tuam lai hian beiseina leh inhnemna awm chhun 
chu indo reha hlimna ni lawmawm lo thleng tur chu a ni. Chu 
chu cháng thumna hian a sawi a; chu thu bawk chu cháng lina 
hian a sawi nawn leh mai a ni. Tichuan, a bul lam leh a tawp 
lam kan thlirin he hlaah hian kan Zoram hmél éng lai leh, 
thimin a khuh lai hmél kan hmu ta a ni. Cháng khatnaah 
"Léntupui kai vél leh romei chhümin" a bawm chiai lai kan 
hmu a; a chang thumna leh chang tawp rak thlengin, “Doral 
lian chhümpui zing, hnam tin rümna" thlentu chuan a bawm 
lûk ta si a. A thehvenna thu a lan tel tak si loh avangin, áwkin 
ni a lem zo vek a, a la chhák chhuak leh si lo lai ang hian, he 
hlaah hian Zoram mawi leh duhawm hi àwkin a lem lai kan 
hmu ta a ni. Renaissance hun laia lem ziak thiam Michelangelo 
emaw Leonardo da Vinci emaw khan, hetih hun lai, êwkin 
Zoram a lem lai thla hi lian pui maiin han ziak ta sela a hmuh 
a hrehawm duh hle ang. Han ngaihtuah chian phei chuan hetih 
hun lai Mizoram dinhmun hi hlaa la sak la sak chi em ni ang? 
tih hial tur a ni. 


Amaherawhchu hetianga a tlàngkawmna thu siam tak 
mai chu, he hla lar tak leh sak nuam tak si en hian, a lainatawm 
hle si a ni. Chuvangin engti kawngin nge he hla hi kan chhan 
(defend) theih ang tih hi kan ngaihtuah tur chu a lo ni ta a ni. 


Hnial rual loh leh phat rual lohvin Rokunga hian a taka 
thil lo thleng (historical events), a lo thlen kumte pawh hriat 
leh sawi theih (dated events) te chu he hla chang hnuhnung 
pahnihah hian a lo sawi ngei a ni. Chuti chu a nih avangin, a 
nihna takah chuan, a phuah hun lai leh nun boruak hip pha ve 
lote nunah chuan he hla hian thu sawi a nei ve lo va; chung 
mite tan chuan “hla” a tling thei bawk lo a ni. An sak pawhin 
ri mawi leh thlük mawi (musical composition) an tichhuak 
mai chauh a ni. Tichuan he hla hi mihring nunah a dikna a lan 
reng theihna tur te, hun leh kumte hian a thu kente hi 

an la tihhlui lohzia te leh, hla kumhluna kan lo pawm 
theihna tur chuan a thuchahte hi engti kawngin nge kan 
thlir tak ang le? 


Kan hriat tur pakhat chu poet kan tihte thu phuh 
chhuahah pawh hian hrilhláwkna aw (prophetic voice) a tel 
fo thin. Hetiang aw hi khawvel literature zawng.zawngah a 
awm vek a ni. Tin, hla phuahtute hi, hun kal tawhahte leh hun 
kal mékahte hian lêng kawp theiin, anmahni pawhin, an hriat 
loh hlánin, an hlaahte hian hun lo kal zélah pawh dikna nei 
thei tur, thu awmze nei an lo zep tel fo thin a ni. Hla an siamin 
an hmanrua chu hla thu (poetital words) emaw, tawng upa 
emaw chatth a ni kher thin lo bawk. Mihring tawng leh thu 
mal, an rifru leh ngaihtuahna hiawm phawk leh aiawh zo hman 
tur an hmul¥‘theth loh chuan hmanraw thar an nei thin. T.S. 
Eliot chuan chutiang hmanrua chu “objective correlative” tiin 
a sawi a, Rokunga’n mi la sawi ngai loh dán anga Mizoram 
mawizia a sawina "chhawrpial rin i iang e" a tihte pawh hi 
hetiang chi hi a ni kan ti thei ang. 

Chutiang bawkin kum 40 aia tam kal taa Rokunga’n 
"dor39 ! lian chhümpui zing, hnam tin rümna" a lo tih 
hi literature-a “objective correlative” anga pawm theih chuan 
harsatna kan nei tawh lo ang &, a anpui chiah, kan tun lai huna 
kati nun (social and moral life) tichéptu leh tihrehawmtua puh 
chuan kan ram tuamtu' boruak tha lo, phüng leh sakei aia 
hlauhawm zawk thil chi hrang hrang, thalai nun suattu, ruih 
leh ket retheth.phehna te, réltitnate leh lusünna thlen thintute 
hi; kan * doral lian" tin kan sawtthei dawn ta a ni. Chutichuan 
hehia hianawmze thar leb thuchah thar a lo nei ang a, "doral 
lian" chu engpawh-mibring nun tichépts leh tizal£n lotu, 
mikrting :hinéima ti pewhin kan sawi thei ang. Mihring hian 
hmelma:chihnil kan nei a, chi kiat chu mita hmuh theih a ni 

8, chi khat chu mita hmuh theih loh chi. Chi khat chu tharum 
thawha beih chi, chi khat chu tharum thawh lo va beih chi. 
Mihring kan nih chhüng zawng heng hmélma chi hnihte hi 
kan hneh famkim ta tih ni hi kan nei ngai dawn réng réng lo 
va. Harsatna eng chi emaw chu táwk reng chungin hun kal 
tawhte ngaih cháng kan nei reng dawn a. Chuti chung bawk 
chuan kan hmuh tak tak ngai loh tur chu beiseinain - 


Hnam tin lungrual dâr ang lénna túr ni, 
A her chhuak ang chung Pathian zárah 


tih hi, kan duhthusám chham chhuahna, kan kumkhaw hla 
tur chu a ni reng mai dawn a ni. 


Hope springs eternal in the human breast, 
Man never is, but always to be blest. 


-Alexander Pope 


................................... 

Chu ram mawia han léngte zawng, 
Khuavel nun hnutiang chhawnin, 
An zua chung Pathian rûn an lim, 
An luaithli a far ngai lo. 
Fiara tui ang an thiang kim ngei; 
An sakhmel a vul reng e; 
Chung türni a sa an tuar lo, 
Duh te’n tualah an lêng thin. 


R.L. Kamlala hla cháng khat heta kan han tárlan hian a 
hla phuah dán ze-pui leh hla phuahtir thintu, a ngaihtuahna 
leh a rilru luah reng thin chu a tilang a; Fiara tui awmna rama 
chéngte hian kan nunphung leh ngaihruat thiam dán atanga 
Vanram kan beisei thin hi kan hla thu mawi taka a han sawi 
chhuah theih aváng hian Vanram pawh hi a Mizo reih a ni. 

Mizote hi Kristian kan lo nih hnu hian kan Mizo tawng 
leh hla thu ngei hmanga Pathian hla lo siam hmasa ber chu 
Patea nia hriat a ni a, a dawttu chu C.Z. Huala a ni a, a 
pathumna chu R.L. Kamlala hi a ni. Héng kan hla siamtu 
hmasaten kan Mizo hla thlük leh thute hmanga Pathian fakna 
hla an lo phuah hmaa kan hla neihte chu Sapho phuah leh a 
thlük siam sa, kan tawnga lehlin chawp a ni thin a. 
Amaherawhchu Mizo rilru leh ngaihtuahna hmanga kan Mizo 
hla phuah thiam hmasaten kan hla thu ngeia Pathian hla an lo 
siamte hi chuan kan rilru a hneh dán hi a dang hlein a sak 
pawh nuam kan lo ti bik hle a ni. 

C.Z. Huala chuan hêng anni pathum, Mizo tawnga 
Pathian hia phuah hmasa bertute zingsh hian Kamiala hi chu 

hla phuah thiam taktak (born poet) an tih ang hi niin a hria a’. 
Pastor Liangkhaia pawhin Kamlala hlate hi a duh ém ém mai 
a, a ngaihsánzia a sawinaah pawh, “Heng kan hla phuahtute 
zingah hian Kamlala hian thilpék chu a dawng zual a ang,” a 
ti vebawk?. Thanpuii Pa pawhin, "Ka hla Duhzáwng," a tihte 
zingah leh hla sak nuam leh thu kalhmang (flow) tha tia a 
sawi thinte entir nan Kamlala hla chang khat, 


Tunah a thar hmangaihna êng nuamah, 
Kan Lalpa hmun ropui; 

Lawmna pangpar rimtui a vul - tah chuan, 
A chul leh tawh lo vang 


tih hi a thlang chhuak a, “A chhiara han chhiar ngawt pawhin 
hnáng tah thiam kutchhuak ang maiin a dakin a dak thlarh 
mai a ni," tiin a sawi bawk.? 


C.Z. Huala pawhin Kamlala thih (May 25, 1965) hnu 
lawkah a chanchin Mizo Zirlai Paw] Chanchin Buah a ziakin 
hetiang hian Kristian hla phuah kan lo chin tan dán a sawi : 
"Kristian hla thar phuah réng réng hi, ka hriat dán a dik chuan, 
kum 1922 vêla kan chin tan hi a ni a. A hma chuan Sap hla 
atanga kan lehlin a ni ber a. Kei chuan, 'Ram ropui chu ka 
thlen hun chuan,’ tih hi ka letling a. Kamlala'n, ‘Lui râl ram 
nuamah,’ tih hi a letling bawk a. Chutia hla kan lehlin lai 
chuan, Patea’n ‘Ka ropuina leh ka himna hmun 'tih hi a han 
phuah a. Miin an duh ém ém a, chuvangin ‘Lei lal puan ropui 
chu a tlawm ang 'tih hi ka siam ve ta a. Tah chuan Kamlala'n 
'Rinin thlir thiam ila' tih hi a rawn phuah ta a. Chumi kum 


l. C.Z.Huala, Mizo Hla Phuahtute : Thu leh Hla, March, 1979 phek 
13-na. 


2. Pastor Liangkhaia, Mizoram chhim leh Hmar Kohhran Mizo 
Missionary-te leh Hla Phuahtu hmasate (Buatsaihtu - Upa 
V. Hawla) phek 8-na. 

3. Thanpuii Pa, Ka Hla Duhzáwng : Thu leh Hla, June, 1978 phek 
6-na. 

vék chu niin ka hria, Good Friday lai vélin, 'Tuna a thar 
hmangaihna éng nuamah' tih hi a han siam leh a, chu zet 
chuan ram a deng chhuak nasa a ni," tiin a sawi.' 


Heng atangte hian Kamlala hi Kristian hla kan 
fawnga siam chhuaktute zinga mi, hla tha leh Jêr nghet 
tür siamtu a ni tih kan hmu a ni. 


Kamlala hi mi thil chik mi tak, a hla phuahte pawh fel 
tak leh chiang taka vawng tha dim diam mi, a kutchhuak ang 
chiaha miten an chhuah duh d&wn loh phei chuan, "Lalpain 
mi kawltir ve hlate hi chu chhuah tel ve lo law law se ka duh 
zawk," ti hial khawpa ngaihdan sawi chhuak ngam a ni a. Hla 
Thar Bu-ah a hla an chhuah dawn pawhin tuman an rêwn 
Awm rêng a hriat loh thu sawiin, “Ka hnen atanga chhuak ve 
hlate hi a dik leh dik loh hre hauh lovin, an hríat angin an 
chhu mai ni &wmin ka hria, a dik lo a tam êm êm. Hlate hi mi 
hnam chuan an serhin an zah ém ém a, a phuahtute ráwn lo 
leh an phaina hmu hmasa té té lo phei chuan a bu siam 
emaw, chanchin bua chhuah emaw, tihdanglam emaw 
chu an ngam ngai lo tih ka hria,” tiin, a phuah loh anga 
miin an chbush a hmuh thin chuan a rilru a tihnatzia a 
sawi chhuak nghe nghe a. Kristian hla kan Mizo hla 
phuahtute hnén atanga kan lo neihte hi Sap hla Mizo 
tawnga, lehlin chháwn lehte aiin ngaihnép tur a nih chuan 
lobzia a sawinaah pawb, “A chhandamna hla, Saphote 
phuahtirtu Pethian bawk kha a ni, Mizote phuahtirtu pawh 
bi," tn a sawi .nghêl bawk a ni.” 

Kan hla thute hi Pathian hla phuah nån tim miah lo va 
hman tur a nihzia leh chutianga phuah chu kan rilru leh 
ngaihtushna nên pawb a inrem turzis Pastor Liangkhaia pawh 
As, amicas mun a ank esaet aci quc parari Dunt em traer. pida 
1. C.Z.Huala, Hla Phuah Thiam Pu R.L. Kamala : M.Z.P. Chanchin 

By, July 1965 phek 5-na 
2.  RLKamiala, Editor hnena lehkha thawn : Tunlai, March, 1962. 

khán a swi uar hle thin : "Kan Kristian hla hi a siam hmasatu 
missionary-te khán Mizovin hla thu bik an nei tih hre lovin 
thu pangngai (prose) mai mai hi a thlük remin hla angin an 
ziak a, kan sa ta mai a. Tuna keini upaho, Mizo hmasate lah 
khan Pathian lam hla chu heti tur réng hi a ni kan ti a, kan hla 
thu pangngai chu khawvel zai emaw kan ti ta a, 


Chutah romei a kai vela, 
Vanho thianghlimte zai vawrna chu 


tihte pawh kha an sa hreh hle mai a; chu chu kan lo dik lo a ni 
tih tünah chuan kan hre tawh hlawm áwm e. Kan hla thu, kan 
hla tawng thlum tak mai khán Kalvari-te phuah ila, Lal Isua 
leh a hmangaihnate phuah ila, kan hla chu a tha zàwk ém ém 
ang tih a rinawm ta a ni. Kan Hla Thar Bua Kamlala hlate kha 
chu a tha tawh hle hlawm mai,” tiin a sawi!. 


Kamlala hian a hla phuahte chu a lo vawn that zel aváng 
leh a bua chhuah theih hunte pawh a la awm ngei ang tihna 
rilru nei rána a thuhmahruaite nen lam a lo ziak diam avángin, 
a duh ang leh a kutchhuak ang ngeiin, hawrawp pakhat pawh 
tidanglam lovin kan chhuah thei a ni. 


Kamlala hian a hla phuahte hi chi hnihah a then a, 
‘Kristian hla’ leh ‘Mihrinna hla’ tiin a vuah hrang a. ‘Mihrinna 
hla’ a tihte hi a mihring mihrinna rilru leh ngaihtuahna hmanga 
a inpuan chhuahna, a tuina lam thil, zalén taka a phuahna a 
nih avángin ‘Ka hla chuam’ tiin a sawi nghe nghe a ni. Kristian 
hla thenkhatte hi chu Rálte tawnga phuah hmasak, Mizo 
fawnga a lehlin lehte a ni bawk. 


Kristian hla a phuah váng lai tak hian a rilru 
kaihruaitu ber pakhat chu a phuah hun laia kan Mizo 
Kristian Hla Bu leh Sankey Bu kan tih (Sacred Songs 





l. Rev. Liangkhaia, H/a Thu : M.Z.P. Chanchin Bu June 1973 phek 
8-na. 

and Solos, compiled by Ira D. Sankey) te hi niin alang. Ama 
kut ziakah phei chuan a hla phuahte rêng rêng hi Sap tawngin 
a thu tlángpui (title) a dah vek zél a. Tunah erawh hi chuan 
tunlaia kan rilru rem ang záwng leh chin dan dung zuiin a hla 
thar hmasa ber zélte hi a hla tlángpuiah dahin, a thu tlángpui 
Sap tawng a lo hman thin hi chu a hnuaiah kan dah ta zêl 
zâwk a ni. A kut chhuak kan han ena thil pakhat a hman uar 
ém ém thin kan hmuh chu hawrawp pui a ni. Thil engpawh, 
van lam thil emaw, Pathian laka chhuak, Pathian nihna leh a 
ze pui emaw sawi lan nan hian hawrawp pui hi hman tülin a 
hre tlat thin niin a lang. 


Bel nang Siamtu Laldáng sirah, 
Kan awi dawn A rûn nuamah. 
Ka dawnin a ngaiin ka tap, 

Lung duh zawngte an kimna; 

An nghák rauthia lêng an kim tur, 
Aw, nun thing a zár hnuaiah. 


Hla rêng rêng hi a lo chhuahna bul chu làwmna emaw, 
lungngaihna emaw a ni cháwk thin a; lawmna ai mahin 
lungngaihna emaw, khawharna emaw hian hla hi a tichhuak 
tam zâwk fo thin. English poet Shelley a pawhin, “Kan hla 
sak tui ber berte chu lungngaihna lam hlate a ni thin,” tiin a 
sawi al, Kamlala hlate pawh hi chutiang bawk chu a ni. A tan 
chuan a khawvel nun chhung chu lungngaihna hlir, 
lungngsihna hlir a ni a, "Ani chu lungngaihnate nei mi leh 
nama hré mi a ni”*tih thu hi a nunah hian bel theih tur a ni. 
English novelist pakhat Thomas Hardy-a pawhin, “Lawmna 
hi zawng, he khawvel, natna leh hrehawm tuama ramah hian 
aching chángs lo lang vezauh thin chauh a ni e,” 3a tih angin, 
l. Shelley, P.B. To a skylark 
2. + issis 53:3 
3..  Merdy, Thomas: The Mayor of Casterbridge Macmillan & Co., 

London 1960 p. 383. 

Kamlala nunah pawh hian hlaa han chantir tur, hlimna leh 
láwmna a thieng khát hle a, a thlen chhun pawhin a châm rei 
lo hle thin, 


Awmhar thinlai i hném, 
Láwmna, mual liam lul suh; 
Kan awi ang che zai tinréngin, 
Kan vuan che - aw ding rawh. 


Láwmna, láwmna, nang chauh, 
Kan au kan au vang che 


tiin, a tan chuan auh lawm lawm a ngai thin a ni. A chénna 
hmun chu làwmna ni éngin a chhun ngai loh, lungngaihna 
chhüm hnuai, lei hrehawm hmun reh tak a ni a; 


Leiah hmun nuam ka tan váng na, 
Hrehawm tuara ka tahna chauh, 


a tihna hmun atang chuan, a hlate hi a beiseina leh inhnemna, 
a lungngaihna leh manganna hneh theihna türa chakna leh 
hmanraw neih chhun a ni. Chuvángin Kamlala hi hla phuah 
lo thei lo dinhmuna ding a ni. He Kamlala beiseina hi Kristian- 
te beiseina, khawvel mite han ngaihtuah dán pangngaiah mai 
chuan beisei tur Awm awm lo hi a ni a, mahse Abrahama anga 
‘khua lungphümte nei mi, Pathian rélb&w! leh siam chu,’ rinna 
leh beiseinaa thlir tlat thintu a ni. He Kamlala beiseina hi Rûn 
dung aia sei, ringtu zawng zawngina neih theih, politics leh 
khawvel ramri siam chawp chunga lêng a ni. He beiseina neih 
hi leiah hian mikhual leh châm rei mai nih inhriat phahna a lo 
ni bawk : 

Leiah riangin hmun nei lovin, 

Thlaler hrehawm hrát vel ila; 

Ka chawl ngei ang luipui kamah, 

Lalpan ka tan a buatsaih e. 


Kamlala hi hla phuah thiam chauh ni lovin, Mizo fawng 

pawh hmang daibzai thiam êm 6m, Pathian thu ril leh thük, a 
chatuan remruat, khawvel awm chhung zawng sermon 
thiamten an sermon sén loh tur leh sawi fiah tawk hleih 
theih loh tur, Genesis atanga Thupuan thleng thu laimu 
pawh thu tlém te hmanga kheh chhuak thiam a ni : 


Aw, min hrilh rawh Thükna ropui, 
Ran thléng leh thing ánchhe dawng leh 
Vana lallukhum a inzawm, 

Lei Eden leh Salem Thar nen. 


He hla chang hi Patea chuan a lo hriatin mak leh ropui a 
tithly a ni ang, “Umm, hei hian hla zawng zawng a phuah zo 
ta, phuah tur kan nei ve ta lo!" ! a ti hial a ni. 

An chénna ram leh khawtlang boruak, an fawng hman 
leh nunphung te inthuhmun lo mah se, mihring tung-chhova 
kal zawng zinga hla phuah thiam, ngaihtuahna zau leh sáng 
ber ber nei mi, Italy rama Dante-a te, England-a John Milton- 
a te, Mizorama R.L. Kamlala te hi thuchah angkhat nei, an 
puan chhuahna fawng hrhan theuhte pawh tihausaa, mihring 
nun awmzia pawh hi a thara sawi chhuaktute an ni. 


Dante-a chu Italy ram Florence khuaa piang, hun tha lo 
tak a lo thlen avüngs hna pawimawh tak, roréltu a nihna atanga 
bàn leb a gwmna khua atanga bnawhchhuah a ni a. Riltám leh 
tuibálin a pianna rem iah chuan chaw khawnin a vákvai ta 

a, “Ka kawag chu aya brehawm êm! - Come e duro calle -" a 
" à nì. Cliyiin a yaihna Jeh brehawm tuarna atang 
chuan he khawvél piaha hlimna a chan tir chu a lo hmuh 
chian phah ta a. Italian /iferature-a poetry ropui ber tling Di- 
vine COND SENE ROME UE Super je ae 
leh chhiar zau, a ngallirpatnain antirhkohte pawh chiang taka 
hmue mihringte liri titm theih tar hig ZAWwnga an dinhmun 
an na aa aa 

avangin England-ah pawl leh pawl inepna leh tualchhung 
indona hial a lo thlen chuan a nun a chép ém ém mai a. Chu 
chauh chu ni lovin kum 44 a nihin kum 1652-ah a mit a del 
hmiah lehnghál a; chuti chung chuan man leh khai hlum hlau 
réng réngin a biru thin a. A mitdel tawh hnua a thu leh hla 
siamte pawh sawrkarin an hál sak a, amah pawh man leh tántir 
a ni. Amaherawhchu a nun táwp lamah leh khua a hmuh theih 
tawh miah loh hnuah pawh English /iterature-a poetry ropui 
leh ngaihsán hlawh ber berte zinga chhiar reng thin, Paradise 
Lost leh Paradise Regained te hi a phuah a ni. 


Kamlala pawh hi a hun laia roreltute hriat thiam lohva 
awmin lung in hiala khung táwk a ni a; mahse a rilru leh 
ngaihtuahnate chu khuakhirh emaw, tantir theih emaw pawh 
a nih loh avangin mi à anga ngaih leh rélbáwl a nih laia a thu 
phuhchhuahte hi kan en chuan mi harhfim leh mi fing, Zofate 
tána duhthusám tár la hre tlat a ni tih kan hmu a ni : 


Zawl khaw per pui, I thuam laiah, 
Hnam tin Kulhpui lo rem chu; 
Lallur-pan a rûn a sawn e. 


Duh te'n hrailéng a awihna, 
Duh te'n hrailéng a awihna. 


‘Suihlung a mawi” tihin ram tin, 
Duh leh thang luai luai rawh i; 
Khua lian valin an hai lém lo. 
Ka vui ngai lo-Lalkhum-pa, 
Ka vui ngai lo-Lalkhum-pa. 
Hremhmun Vankhua chang se, kan ti, 
A riang nau fa Réng chang rawh, 
A riang nau fa Réng chang rawh. 
Milton-an Sap tawng chauh ni lovin Latin tawng pawha 
hla a phuah thei ang bawkin, Kamlala hian Mizo fawng bakah 

Rálte tawng pawhin hla a phuah thiamte leh, mi thiam chung 
chuang deuhte chauhvina an khawih ngam, Sap jawng Bible 
atangin Jeremia Tah Hla leh Hlate Hla Mizo tawnga a lo 
letling thei maite hian mi thiam leh ngaihtuahna zau tak 
nei mi a nihzia a tilang a. Milton-a hla ropui Paradise Lost 
leh Paradise Regained thu laimu pawh hi, Mizo tawnga hla 
cháng khat a phuah, 

Awminhrihrawh hünaropa, 

Ran thléng leh thing dnchhe dawng leh 

Vana Lallukhum a inzawm, 

Lei Eden leh Salem thar nen. 


a han tihte hian a fün khêwm hmél hle mai. A lehkhabu (note 
book) hlui tak pakhatah pawh Mizo tawnga lehlin kan la neih 
loh, Martin Luther-a bla phuah “A Mighty Fortress" 
(R.Sankey, No.2) hi a Sap tawngin a chang tluanin a solfa 
nén a ziak chhuak vek a, a tawpah chuan Sap tawng vékin, “J 
like this song very much" (- He hla hi ka duh ngawt mai -) tiin 
a ziak a. Hei pawh hian tun lai mi, lehkha thiam tam takte 
pewhin kan lo ngaihnat ph&k loh leh hla ropui si, kan lo hriat 
lêr mang lohte pawh a awmze thükzia hriain kum tam tak ral 
taah khán a lo tuipui ph&k daih tawh a ni tih a tilang bawk a 
ni. 

A thu ziak dang Plalrai Zawn Thu leh Thiarau Entlang 
te hi John Bunyan-a zisk Kristian Van Ram Kawng Zawh Thu 
leh Khawngaihna Tam (GraceAboofiding) tihte nen thu inunau 
an ni a. Heng a thu, ziak pahnih Pialral Zawn Thu leh 
Thlarau Entlang te hi Mizopa rilru leh dinhmun atanga 
Van ram thlirns leh a kawng zawnna a ni kan ti thei ang. 
Sim hla phushtu ang bawkin Kalala hian Pathian thil 
pena awangan! a a page 

ching nei hian s dgalituahns ang chi ni lo, “Eng 


Arm LEES Pà hian rangkah ang 

nan tehkhin thua fapa tlán bo thu a sawi, Bible-a thu lár berte 
zinga chhiar tel thin, hla sak nuam tak - 

Sualin bosan mah ila, 

A thatna chuai ngai lo; 

Inchhira ka zawn leh chuan 

A zár ka zo leh ang... 


ringtu tupawh, a chánga hnung tawlh leh thin, a changa kawng 
dik pan leh thinten mahni nun theuhva kan inbel theih tura a 
han phuahte hi hla chuai thei lo tur a ni. Kan Mizo hla siamtute 
hi arsi ahte khian chang ta ang sela, Kamlala hian éng 
ber pawl a ni ngei ang. Vaivut maia siam, a taksa phümna, 
thlán khawro chu a lo chénna thin Bualpui khuaa hmun 
reh takah a awm a; mahse chu chu a awm hlenna tür a 
ni lo. 


Khawvelin a hliam hnute zawng, 
Puan var sinin an leng ta a; 

An rümna leh hring nun a reh, 
Angelte dung an thil. 

THIL NUNG PATHUM 


Patea “ Saihnuna “ R.L. Kamlala 


Kan Mizo hla siamtu pathum, Patea, Saihnuna leh R.L. 
Kamlala te hla hi ngun taka kan thlir chuan an nun ram leh 
rilru put dante hian zepui chi hrang theuh neiin kan hmu a ni. 


Mizote hi Kristian kan lo nih hnua kan Mizo fawng leh 
hla thute ngei hmanga Pathian hla lo siam hmasa bertute zinga 
mi chu Patea a ni a, Khawbung khuaa sei lian a ni. A lo puitlin 
hnuah Burma ramahte han pémin, kum eng emaw zat a han 
awm hnuah Mizoramah lo lét thla lehin, Reiékah te pawh a 
awm tawh a; a chén tawpna Samthang khuaah a lo boral ta a 
ni. 

Saihnuna hi Léng lal a ni a; a pa Pazika, Khawhri lal, in 
400 vel lai neia awm chu, Vai lianin a khua an hálsak a an 
tihdarhsak avangin, hmar lam pana kalin a khuate in 60 vel 
nen Thiakah awm hmun an khuar a. Chuta an awm lai chuan 
Saihnuna hi a lo piang a. A pian hnu chuan a pa chu chhim 
lamah a khuate nen an lêt leh a, Khuangthingah an awm chho 

' va; chuta tang chuan Leng khuaah an awm hlen ta a ni. 


R.L. Kamlala hi chu Kawnpui lal Saitulera u 
Lützathanga fapa upa ber, Ngürlén khuaa piang a ni a; a lehkha 
zir hun laia Mizorama zir theih sáng ber Middle English, 
zirtirtu hna thawk chunga pass a ni a. Pathian Thlarauva 

nasa tak a neih avanga zirtirna hna pawh thawk 
tha hlei thei lova bánsan ta a ni. 

Heng kan hla siamtu pathumte hian he khawvel mihring 
nun an lo hman dan leh, ngaihruatna leh beiseinaa ram lo la 
awm tur an thlir dan hi a inang Jo (heuh mai. Patea hi chuan 
retheih, buai leh manganna kárah a hlimawm thei ang berin 

thil a thlir a. Saihnüna chuan a tuipui ber thin chu a tahpui 
reng thung a, a hlate hi tah hla deuh blir a ni a. R.L. Kamlala 
erawh hi chu, a hla atangte hian, hlimna leh lawmna chang 
ngai lo, hliam tuar reng a ni tih kan hmu a ni. 


Patea hi amah hriat rengna lung, Samthang kawtchhuaha 
an phunah chuan, “Hla 55 a siam a, Mizoramah siam hmasa 
ber a ni,” tia ziah ani a. A hla phuah zinga a ropui ber leh thak 
ber nia ngaih, 

Aw Lalpa Davida leh a thlah Arsi, 

I felna ram atan nangin min buatsaih, 


tih, tlar hnih hi, a lungah chuan ziak chhuah a ni bawk. He 
hlaah hian a rilru put dan leh a hla phuah pum puiina puan 
chhuah a tum hi a phawk chhuakin a khaikhawm fel hlein a 
lang a, a hla laimu tih theih hial tur a ni. A hlimawm thei ang 
bera thil thlir mi a nih avangin, Patea hian he hlaah hian, 


Ka lawmna tuifinriat angin a liam a, 

Thih lui kamah zaiin i hming ka fak ang. 
a ti thei a ni. He hla tlar hniha thu awmte hi mihringte 
ngaihtuah dan chuan thu inhal leh inkalh tak, mihringte 
tlin phak rual loh tih hial tur a ni. Mizo Kristian hlain a 
chim sánna lai ber a ni kan ti thei ang. Hei aia chim sáng 
leh tur chuang hi hla kan la nei thei ang em le? B. 
Lalthangliana, Patea hla ziak chhuaktu leh 55 zinga 54 
zirtu pawhin, "He hla'chauh pawh hi lo phuah se, Zofate 
tan chuan malsawmna a tling réng réng a ni, ti ve ta ila 
kan uar lutuk a ni dawn em ni?" a ti hial a ni. He hla 
cháng Patea rinna nun puanchhuahna (testimony) hian 
mi tam tak nun a khawih a ni. 


Patea hian lungngaihna leh thihna ramah hian a 
hlimawm thei ang ber zàwngin thil a thlir reng thei chauh a ni 
lovin, thil réng réng hi a hmu pár vek emaw tih tur a ni. A 
hlaahte hian hmun 40-ah ‘pâr’ tih hi kan hmu a, chungte chu, 

*Lawmna par’ te, ‘Bethlehem par’ te, ‘Kalvari par’ te, ‘Lalna 
ram pangpár' te, ‘Eden pangpár mawi rim tui’ te, “Saron par 
leh Lili par’ te, ‘Zion lili pár' te, ‘Lei pangpár' te, ‘Nunna par 
mawi’ te, ‘Van pangpár' te, ‘Kanaan pangpár' te, ‘Kum thar 
pangpár' te, ‘Lal nunném pár' te, ‘Lal pian hun pangpár' te, 
‘Zion pir mawi’ te, ‘Lalna par mawi’ leh par dang, chi mawi 
tak tak a ni a. A hla hi pangpir huan ang a ni a, heng pâr chi 
hrang hrangte hi a vulin a vul chek reng a ni. Heng par mawi 
chi hrang hrang bakah hian thil êng mawi chi hrang hrang 
hmuh tur a la awm bawk a; chungte chu, ‘ropuina êng zim 
vêl’ te, *chhün arsi êng’ te, ‘hruaitu chhüm ding leh êng ropui' 
te, ‘pialral ni êng mawi’ te, ‘Bethlehem arsi êng’ te, “Kalvari 
kawngkhar éng' te, “Lung mawi chatuana êng reng tur” te leh 
“Lunghlu kawngkhar êng” te pawh a ni a. A rilru lênng ram 
chu ‘chatuan thlífim lénna’ a ni bawk a, ‘tlai ni tla êng’ pawhin 
“lenkAwl a khüm riai’ a ni. 

Patea hi hnuai lam emaw lei lam emaw en ngai lo va, 
chung lam hlir thlir thin mi a ni bawk. Chung lam a han thlir 
chhoh chuan 'Bethlehem tláng vul' te, “Israel tláng 
thianghlim’ te, ‘Kalvari tlang’ te, ‘Lung tiléng tláng' te 
leh, tuma la sawi ngai loh leh hmuh ngai loh, ‘lawng 
chawlhna tláng thianghlim' te à han hmv a. A han thlir 
chhoh zela a hmuh lehte chu arsi chi hrang hrang a ni. 
Tichuan a hlaahte hian arsi an de chiai mai bawk a, 
chungte chuan bming an nei vek bawk a, ‘hruaitu arsi’ 
te, ‘chatuan arsi’ te, ‘Jakoba arsi mawi’ te, ‘chatuan arsi 
Varparh arsi êng mawi’ te, ‘Lal Davida Thlah arsi” te, 
‘van arsi’ te a ni, Hnai deuh leh his taka thil awmte pawh 
hmuh theihna thlarau entlang a nei a, ‘argi-piah ram’ te pawh 
a hmu thei bawi; a ching chuan, 

Flai tla énga ka Lal hel leh 

Rauphia vang khua a lang 
tiin, thil hmuh cha min hrilh s ni. Patea hia anga uai lo va 

pangpárte an vul rengna leh êng mawi chi hrang hrang leh 
arsi tamna hi, tu hlaah mah, eng hlaah mah, kan hmu lo vang. 
A hla hian a hmuh anga chianga hmu ve thei tak tak lote rilru 
leh nun pawh a tihlimin a tinung a; a hla boruak rimtui kan 
han hip tan phat hian ram zau tak leh mawi takah kan lêng vel 
nghal thei a, mihring nun hi kan theihnghilh nghal thei a ni. 

A hlaa kan hmuh danin Patea hi buaina leh 
lungngaihnain a hual vel cháng pawh a awm ve ngei. Mi tin 
chunga lo thleng thin, taksa bawrhsfwmna te, mangan leh 
buaina te pawhin a chim buai cháng a awm thin. He khawvelah 
hian a thlá a ngam theih loh thu pawh kan hmu a ni. Tahna 
pawh kan hmu bawk, mahse chik taka a hla zawng zawngte 
hi kan en chuan a fahna chhan hi chu buainain a Lal hmél a 
hliah avanga a pawi tih leh lungchhiatna, pangchang taka a 
Lalpa a kohna a ni. A hlaa ‘tahna’ a lannaah pawh hian ‘thawh 
lehna ni ropui’ leh ‘Pialral ni êng mawi” a kohnate kan la 
hmu fan a; kawng thim leh buai leh lungngaihna thu a awm 
pawhin chawplehchilha a hnehna thu leh, amah leh amah a 
inhnemna thu hi kan hmu nghal zel thin a ni. 


Tunah lungngaih tah leh buaina hi, 
Ka lawmna pangparah a la vul ngei ang. 


Ka tah chang nite tam mah se aw Lal Isu, 
Lungduhte nena len za hun tur 
Chuan ka tahna a tireh. 


Lungngaih buainaten min nang, 
Mahse Zion ka ngaihtuahin 
Lawmna Lal hmaah ka ding thin. 


Lungngaihna khur thimah hian 
Mala ka awm laiin 
Van lama hla thlamuantu ka hmu ta. 

Khawhar hla a phuahte zingah hian inhnemna thuin 
a pawlh miah loh chu hla pahnih pathum emaw chauh a 
awm a. Khawhar nu leh paten. an phuahtirte pawh a 
awm tih kan hriat avangin, heng inhnemna thu pawlh 
loh lusünna hla fir deuh te hi chu mi dangten an phuahtir 
a nih a rinawm. Patea hi rinna nghet tak nei mi a ni a, 
buaina leh lungngaihna a‘hneh zel theihna pawh hi a 
rinna a ni. A thlarau ram pawh “thlaler atangin ka hmu, 
rinin' tiin min hrilh a, ‘hrehawmah pawh, Daniala angin 
thingthi talin ka thlir ang’ ti theitu a hi bawk. 

Kan hla siamtu thénkhatte anga Pathian hla baka 
khawvel lam hla phuah nei dém düm mi pawh a ni ve lo. 
Duhin a rilru pe ni sela, khawvel mawina leh mihrinna hla 
pawh tha tak tak a phuh clihuak thei ang. Mahse, a duhthlan 
lam chu rél felin chu mi lam chu rilru ding takin a zawh a, 
chuvangin a hlate pawh hi a takin a éng bik a ni. Hla phuahtu 
pakhat Handela chuan Lal Isua lo pian tur, zawlneite 
hrilhlawkna atanga thifrin, a pian thu te, a tuarna leh a hnehna 
thu te chu hlaah d siam à; chung chu a vaia khaikhawm nan 
The Messiah, tiin hla pakhat angin, a tárlang a. Patea hlate 
pawh hi chutiang chu a ni a, then hran theih loh hla hlawm 
khat a ni a; a nihna takah chuan Patea hian Rinna hia hlêwm 
khat a phuah a ni. Patea hi thi] nung pakhat chu a ni. 

Saihnüna hlaa kan chéri erawh chuan fungléngin kan 
tap kan fap thin. Tah hi mihring zepui’pakhat, kan paih theih 
hauh loh leh, bánsan theih loh a ni. Mihring nun hi tahin kan 
hmang tan a, kan nun tiüwpns pawti'tili hun bawk a ni a; a 
ral sêg gendak lagar ea eder tap thin a hi. Kan 
tahna chhan hi hmangiifihe thi? thlêkhlelh kan 
wana kaya kaya io kaen jadhe aapa ai 
loh pawhin kan rilru talitr Kan tapin out HU PENNE 


Saihnüna i'n a ziak chhuah 
M erre E 8-te hi chu khawvel 

lam thil ho deuh, thil chi hrang hrang a phuahna a nih avangin 
a hla zepui hre tura kan en tur leh zir tur chu 59 te hi a ni. 
Heng zingah pawh hian hla engemaw zát chu ama rilru leh 
nun puan chhuahna ni lo, mi dangten an lungkham záwng leh 
an lusüna phuah ni mah se, a ‘hla’ a nih chiah lohna lai te 
pawh a awm a ni. Chung mi dangte tana a hla phuahte chu 
han en hian hla tha tak anga lang si, mahse lár chhuak rih 
mang lote a ni nual hlawm. 

Saihnüna hla 59-ahte hian 'tah' thu hi 42 kan hmu a, mi 
pakhat hla phuaha ‘tahna’ thu tamna ber a ni ang. Patea hlaa 
‘par’ tih 40 kan hmu leh Saihnüna hlaa ‘tahna’ kan hmuh 
zátte han khaikhin hian an nun ram hi a inang lo hle tih kan 
hre nghal thei a ni. Saihnüna nun ram boruak chu : 

Aw thisen ropui zarah, 

Tapin i hming kan ko. 

He lei hi chatuan ram a tling lo, 

Lungngaia tahna a ni maw Lalpa? 


Min hruai ve la aw min kai rawh, 

Tah lai min hnem rawh. 

Ka fap ang a lénna ngaiin, 

Ka lam ang Lal ziin lêng awiin. 

Nun hlui ram ka han thlir ang a, 

Ka tahna réng ka ngai lo vang. 

Eden thim hnuaiah nau angin kan fap, 
Nghilh ni a awm dawn lo kan tap, 
Lalpa i ram ngaiin. 

Tap lo thet ka ni lo aw ka lainate kha 
Hnutiang lam sûl ang an hawi tawh lo ve. 


Ka tah nan khua a sei lua e Lalpa, 
Tual an lénna hmuh ka nuam an hmel nen. 

Saihnüna hi hmangaihna pianpui nei rni, chhangchhe 
tak leh thawkmawh ém ém chhungkuaa chéng reng, mahse 
mahni mi mal nawmna zawnga inla hrang leh inthiarfihlim 
mai lo mi, nau awm taima tak angin a hlaahte hian kan hmu a 
ni. Chuvangin a hlas tahna kan hmuhte pawh hi ama mi mal 
tahna hlir a ni hauh lo va, a mihringpui, a véngte a tahpuina, 
an lungngaihna leh rümna a chanpuina a ni. Mihring 
chhungkaw chhangchhe tak zinga khawsa reng e ti lovin mi 
lungléng thei tak a ni bawk, Khawtláng lunglén leh, mita hmuh 
theih loh thlareu khawvel a ngaih avanga a lunglénna hi a 
hlaah te hian a kal kawp reng a, then hran theih lohvin hruihrual 
angin a inherh kawp chiat reng a ni. Khawmpui tiak dawn 
zan rei tawh lamah phei chuan thalai zaikhawmnaah ' Zláng a 
dang lung a lêng ém mai” tihte hi tui tak maia sak a awi duh 
hle; a cháng tawp ber sak lai phei hi chuan ván lam nge kan 
ngaih, khawvel thiante tih hi ngaihtuah tham tak a ni: 

Hun chuan min dang lo ni sela, 

Lal hlun chhung chénna ralmuangah; 

Kan ngaih tláng tina léngte nen, 

Min tlantu zaiin kan awi tur. 

Saihnüna hlaahte hian pangparte vulin, romeite pawh 
zhmin, ngirtling leh lelt& pawh an kiu ve ngei a; thal khaw 
êng leh favang ni êng leh sava hram mawite pawh a awm ve 
ngei mai. Mahse rilru tibarhtu leh tiblimtu angin an lang lo 
va, mihring hlimna leh lawmna hian a daih rei lohzia entirna 
leh lung tiléngtu mai angin an lang zawk a ni : 

Kan tlang ram thing ri-hnim lérah lelte a kiu, 

Thál favang tlai ni a tla êng rial Kian; 

Ka ngkah Piairál ram mawi min ngaihtir. 

Chung lan sing tak thlir lovin, Saihnün hi chu, Mizo 
nun hluite ngaihtuah chhuah ching neiin, a hawi vel thin a. A 
chénna ram bomak, leh a chhehvols thil awm a hmub thinte 

chuan a lung an tileng thin a ni. Chu chauh ni lovin thil rêng 
rêng mai hi a lunglénthlak zâwngin a thlir a, tichuan a hlaahte 
hian lungngaihna aiin lunglénna thu kan hmu tam zawk a ni. 
Khawtláng lunglén leh Van ram a ngaihna thu hi a hlaahte 
hian a kal kawp reng chauh ni lovin, sakhaw hlui leh thar 
pawh a lang kawp bawk a ni. Kan hnuchhawn lam ram ni 
tawh mah se, kan pi pute chénna khawvel, Rih dil ram hi, 
Kristian sakhua leh a kaihhruai thil chi hrang hrangin min 
chim nasat hle tawh hnu pawh hian, kan rilru leh ngaihruatnaah 
hian a la lang ve reng a. Saihnüna'n a hlaa Rih dil piah ram 
mitthlaa min hmuhtir chung si a, Jordan lui rál ram lam min 
thlirtir thei tlat si hi a mak hle a ni. He ram pahnih, la inhre 
ngai hauh lo leh inlaichinna pawh nei hauh lo, rem tak maia a 
sawi kawp thei hi, a hla hlutna tak pakhat chu a ni. Saihnüna 
avang hian uain thar chu savun peng hluiah kan dah thei a ni 


Hrinhniang an liamna thlafam khua chu e, 
Ka thlir ngam lo hawilo par thliak a, 
Lungloh tui an dawn tur ka ngai ngam lo ve. 


Hrinhniang lungduhte an lénna ram chu e, 
Zion vang khua lal lai rün rem; 
Van hnuai mi sélah an léng ta e. 


Pialral Rihsáng an kai zo ta maw? 
Kir an rél tawh lo ve. 


A nih leh R.L. Kamlala hlaahte hian eng ang boruak 
nge léng ve le? A! ani hlaah hi chuan chhüm zing mup mup 
leh buaina hlir kan hmu thung a. Lungngaihna leh buaina 
chhüm, a tuamtu hi a chhah êm avangin, Kámlala tán chuan 
Saihnüna anga han fahna chi pawh a ni lo va; vanduainate lah 
hi a tán chuan a sürin a sûr a ni si a, a sepui ruah tuar tlawk 
tlawk mai a ni. 

Kámlala hlate hi amah pawhin a sawi angin, chi hnihah 

then a ni a; Kristian hla 61 leh mihrinnna hla, khawvel lam 
thil chi hrang a phuahna 9 te a ni. (R.L. Kamlala Kut Chhuak 
edited by Siamkima 1980). Amah hmuh fiah tuma tina kan 
ente erawh hi chu hla hláwm khat 61-te hi a ni. 


Hla réng réng hi a lo chhuahna bul chu làwinna emaw, 
lungngaihna emaw a ni chawk thin; làwmna ai mahin 
lungngaihna leh lunglénna, khawharna te hian hla hi a tichhuak 
tam zawk fo. Shelley-a pawhin, “Kan hla sak tui ber berte 
chu lungngaihna lam hlate a ni thin,” a ti a. Kamlala hlate 
pawh hi chutiang bawk chu a ni. A tên chuan a khawvel 
nun ram hi lungngaihna hlir, lungngaihna blir a ni a, “Ani 
chu lungngaihnate nei mi leh natnate hre mi a ni’ tih thu 
hi a nunah bel theih a ni. Thomas Hardy pawhin, 
“Lawmna hi zawng he khawvel natna leh hrehawm 
tuarna ramah hian a chánga lo lang ve zauh thin chauh 
a ni e," a lo ti a. Kámlala nunah pawh hian hlaah han 
chantir tur hlimna leh [awmna a thleng khát hle, a ban 
pháka a lo lan cháng pawhin a ding rei lo hle thin : 


Awmhar thin lai i hném, 
Láwmna, mual liam lul suh; 
Kan awi ang che zai tinréngin 
Kan vuan che-aw ding rawh. 


Láwmna, láwmna, nang chauh 

Kan au kan au ang che. 
tiin, á tan chuan suh lawm Iswrir a ngai thin a ni. A chénna 
ram hi táwmna ni éigin a chhun loh, lungngaih chhûm 

lei firehawin leli hmuri reh tik a ni a; a hla 61 kan enah 
hien tur hi 38 kin Bing a, chhüm 1$ kan hmu a, 
taline 27 Ein hou a, thin sawine 25 kan hru bawk a ni. A 
chéiina Ham hi, did jawagkani ngel atangte hian eng ang nge 
& nih kan ngaihruat thei ang : 

Lei hrehawm hmun reh takah hian, 
Lungngaih chhüm hnuaiah ka awm. 


Leiah hian fap leh thlaphángin, 
Lungngai na tuarin ka rüm. 


Lungngaihna leh hrehawmnain min bawm, 
Buainaten tui lian angin min lén. 


Leiah hmun nuam ka tan váng nd, 
Hrehawm tuara ka [ahna chauh. 


Sual thlipuiin min nuai a, 
Lungngaih a kiang ngai lo. 


Lei hi rimnain a nghawr vel, 
Buaina rál a lian. 


Aw ván thli, ka ngai ém che lo léng rawh, 
Ka thinlunga chhümpui zing chhém kiangan. 


Rümnain khawvel a khat, 
Hnam ze tinréng tan. 


Kamlala hlaah hian “êng” leh ‘pâr’ sawinate pawh kan 
hmu ve ngei mai; “êng” a sawina 37 kan hmu a, mahse chung 
zinga a tam ber chu hla taka awm angin a lang a, a ram ngaih 
em em chanchin a sawina emaw, a beiseina thil a sawina emaw 
deuh hlir a ni. A cháng chuan heng éng a sawite hi a ko lawm 
lawm thin a, a cháng chuan hla deuhva awm a hmuh thu a 
sawina mai a ni bawk. Tin, Kamlala hlaa “pêr” kan hmuhte 
pawh hi, Patea hlaa mi ang a ni lo bawk, a vul lai sawi awm 
lovin, a chuai lam hlir kan hmu a ni. Saihnüna hlaah pangpárte 
chu lung tiléngtu angin kan hmu a, K&mlala hlaah erawh chuan 
‘par’ leh thil mawite chu lei hlimna leh mihring nun daih rei 
lohzia entirna ang chauhvin kan hmu thung a, rilru tihlimtu 
angin an lang hman fhin lo a ni : 

Pangpárte an lo vuai a, 
Hunte a kiam zel si. 


Pár ang kan láwm lai nite zawng, 
Káwl an liam zél a. 


Lei pangpár a vulte zawng an lo chuai, 
An láwm hla leh an ri mawi pawh a reh. 


Kan láwmna ropui ber, 
Par ang a chuai ta e. 


Láwmna ni éng a lo chuai, 
Khua a vár thei lo. 


Kan láwm lai párte hi, 
Chuaiin mual an liam thin. 


Kámlala hlaa kan chén hian, ‘En teh mah u, ka chunga 
thleng, ka lungngaihna anga lungngaihna a awm em ni?” tiin, 
Jeremia angin, min záwtin kan hre thin a ni. Heng a hla 61 
kan ente zinga pahnihte hian a fanu Lalthangdéli leh Lalkhümi 
thi a sünna a ni a; he mi a mitthi sünna hi a hlate zinga a lár 
pawl ni lo mah se, a hla zepui leh a nun ram boruak tilang 
chiangtu a ni. 

John Miltona'n a thian Edward King-a thi a sünna hla 
Lycidas-a kan hmuh ang chi, thu inkhing (contrasted ideas) 
hi Kêmlala blashte hian kan hmu bawk. He lei, làwmna 
pengpár a chul thinna leh a chul tawh lohna tur, ram pahnihte 
hi a hlaahte hhin an lang kawp reng a; a chul thinna ram hian 
a vul rengna tur ram chu thlen a tichakawm zual a. Thim leh 
éng te, lungngaih leh Mwana te, chul leh pir te, tah leh nuih 
te, hrehawmna. leh nawmpa te, chhüm ich chhüm ding te, 
rümpa ich hlimns te, thlalêr leh nunna tui luan,dél déina te, 
inghenna ram leh then kibopa ramte kan hmu a. A pum pui 
thuin a beiseina thu hian a hrehewm tyara leh lungngaibna 
thu hi a bêk deuh z&wk a ni. A beiseina våwr tawp chu, 

Lungngaihna rama rümna zawng hi 
Kan Lalpa hmaah láwmna hla tur, 


a tih hi, a ni thei ang. Hetiang hi a nun ram leh chénna boruak 
anih avangin, a hlate hi a beiseina leh inhnemna, a lungngaih 
leh manganna hneh theihna tura a àwmphaw, a chakna leh 
hmanraw neih chhun a ni a. Chuvangin Kámlala hi hla phuah 
lo thei lo dinhmuna ding a ni. 


Kámlala beiseina hi Kristiante beiseina, khawvel mite 
han ngaihtuah dan leh chhüt dan mai chuan beisei tur 
áwm awm hauh lo hi a ni a. Mahse, Abrahama anga 
khua, lungphümte nei mi, Pathian rél báwl leh siam chu 
beiseinaa thlir tlat thintu a ni. He Kámlala beiseina hi 
Rûn dung aia sei, ringtu zawng zawngin neih theih, he 
khawvel ramri siam chawp chunga léng a ni. Hemi 
beiseina neih hi leiah hian mikhual leh chám rei mai nih 
inhriat phahna a lo ni bawk : 


Leiah riangin hmun nei lovin, 
Thlalér hrehawm hrüt vel ila; 
Ka chawl ngei ang luipui kamah, 
Lalpan ka tán a buatsaih e. 


Kámlala hi hla phuah thiam chauh ni lovin Mizo fawng 
pawh hmang daihzai thiam ém ém, Pathian thu ril leh thük, a 
chatuan remruat, khawvel awm chhung sermon thiamte 
pawhin an sermon sén loh tur leh sawi fiah hleih theih loh tur, 
Genesis atanga Thupuan thleng thu laimu pawh tawngkam 
tlémtéa khel chhuak thiam a ni. 

Aw, min hrilh rawh thukna ropui, 

Ran thléng leh thing ánchhe dawng leh, 

Vana Lallukhum a inzawm, 

Lei Eden leh Salem thar nén. 

He hla chang hi Patea chuan a lo hriatin mak leh ropui a 
tithlu a ni ang, "Umm, hei hian hla zawng zawng a phuah zo 

ta, phuah tur kan nei ve ta lo," a lo ti hial a ni. He hla chángah 
hian Kámlala hian a phawk chhah ngei mai. 


Heng thil pathum, rinna te, hmangaihna te, beiseinate 
hi awm reng tur a ni a. Thihna lui kama Patea hla, pangpár leh 
éng chi hrang hrang leh arsiten an káp de chiai reng hi rinna 
hnathawh a ni a. Saihnüna hla tinungtu chu tah leh rümna 
rama hmangaihna lo lang reng thei hi a ni bawk a. Kámlala 
chénna khawvel leh, a hlaa lungngaihna chhüm chhah tak leh 
beidawn theihna boruaka mihring nun tinungtu chu beiseina 
8 ni bawk. Tichuan heng pathum, Patea, Saihnüna leh 
Kámlalate hi thil nung pathum, kan mihring nun khai dingtute 
an ni. 

P.S. Hang thil nung pathumte hi an tisa put lai niah, a 
tu-a te nen mah hian inhmuh leh inhmél hriatna ka nei lo 
va, chuvangin an rilru put hmang lei nun ram ka sawite hi 
an hla atanga ka hmuh dan a ni. R.L. KAmlala hi ka zir 
hmasak ber a ni a, a kutchhuak, a thu ziak leh hlate chu ka 
thian, Pu Chuauthuama hnen atangin ka dawng a, a bua 
chhuah theihna tur kawng dapin, kan lo chhuah puitling 
thei hrám a. Ka vanneiha siamin Mandalay University-a 
ka thian Pu B. Lalthangliana'n Patea hla a ziak chhuahte 
chu min rewn thawn a; Pu Lalchuanga, Saihnüna fapa 
pawhin a pa hla phuah a ziak chhuahte chu phai takin, ka 
lo zir thelh nan, min rawn thawn bawk a, a chungah ka 
lawm tak zet a ni. Anmahni avangin he ka zinna rama thil 


nung pathumte chanchin hi, an thu leh hla atangin ka lo zir 
thei a ni. 


R.L. Kamiala thián hiAizaw leh Silchar inkar kawnga 
Bualpui khua, sipai hung chhunga awm a ni a, ka tlawh 
tawh thin a; ka vawi thum tiawhna August 13, 1982 ni chuan 
Prof. Lairuanga nen kan ni a, Kâmlala thlên awmna hmun 
luahtu sipai lal, sipai za hotu aia lal, an Major sap hnenah 
kalini thiar hmunchu kan kawhhriluh a, tung pawh 

la phun loh a nih avangin lo humhalh tha turin kan ngón a. 
Ani pawhin kan rilru leh kan thu sawite chu mi 
hriatthiampuiin theihtawp chhuah min tiam a. Sámthanga 
ka kal tuma thiánmual ka fan thu leh, an khua chu thián 
lung ziak thiam ka tihzia ka han sawi chuan Prof. Lalruanga 
chuan, "Khami thiànmualah khan Patea thiàn pawh a awm 
asin i hmu lo zu nia," a han tih chuan, "A va pawi tak ém! A 
awm tih hriat a, han zawn hmuh ngei tur hi," ka ti a. 


Hemi hnu lawk hian September 8, 1982 chawhma 
lam dar 11 velah, ka hnathawhna hmuna ka lo awm laiin 
mi pakhat, ka hmel hriat loh hi a lo kal a, ani chuan, "Ka pu, 
nimin dai khan K&ámlala fapa Lallüra kha Kawnpuia anmahni 
inah a boral a, vawiin hian an vui dawn a ni àwm e; an 
beisei ngam chiah lo che a, mahse hrilh hmasak ber tur 
zingah i tel asin," tia min han hrilh chuan, ka han hawi 
chho va, Kámlala thlalak intar chu ka han en a. A fapa 
LallOra nen hian vawi hnih lai inhmu tawh kan nih avangin 
a thih thuina min han den chuan ka rilru a khawih hle mai 
a, "E, chuti a nimaw, a lo damlo thin tawh rêng em ni le?" 
ka ti a. Min hrilhtu chuan, “Damlo deuh reng a ni àwm e," 
tin min chhang a. Tawng tur engmah hre lo va hrilhhai 
taka kan inen deuh reng hnu chuan a kal ta a. 


Chumi zân Kamlala thu leh hla zira ka bdr reng lai 
chuan ka thiannuin, "Vawiinah K&mlala fapa Lallüra thih 
thu Chaltlangah min lo hrilh a, in pa hrilh tur a ni, tiin min lo 
hrilh asin,” a han tih chuan, "Ka hre daih tawh,” tiin, bung 
deuhvin ka chháng a, thih lam thu chu ngaihtuah pawh ka 
ngaihtuah thui duh tawh lo va. Ka rilru chhungril takah 
erawh chuan, “Amah Kámiala hi la dam ta sela chuan 

hi a nun ram tithim zualtu tur a nih hi; hla erawh 
chu kan neih belh mahna,” ka ti a. A pa beisei ramah hian 
a faba pawh hi a chêwi ngel ang a. Keini pawh kan la 
chaw ve ang chu. 

Khua tin hraichawi thinlai thàwngtu 
Taunu táwnsam vuan e 


- Chhuana 


Mizo thawnthuah hian mi pahnih inkawp, lâr tak an awm 
a, a pakhata hming lam chuan a pakhat zàwka hming pawh 
kan rilruah a lo lang ve nghal thin a ni. He mite hi Chhûra leh 
Náhaia an ni a, an chanchin hi Isua zirtirte chanchin ai mahin 
Mizo rilruah hiana bet nghet záwk a, Mizo rilru lung phékah 
hian reh thei lo va ziak thla a ni. 

Tün hmaa Serkawn sikul zirtirtu lo ni thin Pu Chhuana 
hla pakhat Chhura leh Naa tih atang hian Mizo rilru, 
duhthus&m leh ngaihsán zawng (social values) kan hmu thei 
a. Ngaihtuah chiang lo tan chuan hla mêwi tak leh ho tak 
emaw tih mai tur leh sak liam mai tur hi a ni a, mahse he 
hlaah hian thu rif leh thu awmze nei tam tak a inbeng muk a. 
Chüngte chu hai chhuah kan tum dawn a ni. 


. He hlaab hian Chhûra leh Naa hi lo nei mi niin, buhseng 
dawn Jinaih chuan an loVah sava véng ve vein kan hmu a. 
mênga là Bae evn Hora hrs zi dig 
hg ya enka ge Head ic dang > 


RENT jmd 







chan 


nira ka Nêhaia chu hlauvin a 

chua veon m tik loh avang chuan 

som ae a ui ph a tabawh ta 
a; ani'na cee epi ira hrilh angin Phêngpuinu 


mya krana ied Mahse Chbüre chu plivigks maia 

vau zám chi nih ahnékin Phüngpuinu cho ngam khawpa 
huaisen a lo ni a. Thlámah pipui a suih a, Phüngpuinu a lo kal 
hunah a uai lai chu man tumin a lo cháng ta a. 


Mi tinin kan hlauh ém ém, Phüngpuinu chu a pipu uai 
lai a samah a man bet ta a. Khuaah naupangte hmuh atan leh 
an ennawma lámtir atan hawn zai a rêl ta mai a. Mihring 
chénna khuaa luh chu Phüngpuinu chuan a ngam hlawl loh 
avángin a thil neih hlu tak sekibuhchhuakin Chhira hnén atang 
chuan a intlan chhuak ta a ni. 


Khawvel hnam fing hmasa Greek mi te, Rom mite leh 
English mite pawhin an ngaihsán ber thin chu huaisenna hi a 
ni. Greek hla phuahtu zinga ropui ber Homer-a chuan 
Odysseus, an thawnthua mi huaisen leh an thil tih ropuite chu 
chawimawi nan hla ropui tak a phuah a, tûn thlengin khawvela 
literature ropui berte zinga chhiar tel a la ni. Greek ho phei 
chuan mi huaisen, an dam laia thil tha tite chu thih hnuah 
pawh awmna nuam leh tha bik Elysium an tihah chuan awmin 
an ring a. English literature-ah pawh Anglo-Saxon hun lai 
atangin mi huaisen, ram leh hnam tan fangkaite chu 
chawimawiin kan hmu thin bawk a, chu chu English mite 
rilru a ni. Hindu-ho thawnthuah pawh mi huaisen Rama'n 
hmelma Ravana kut atanga Sita-i a chhanchhuah thute kan 
hmu a, chung phuahna hlate chu Hindu literature-a a ropui 
ber a ni hial a ni. 


Kan Mizo thawnthuah pawh Chhüra'n mihring hmélma, 
thimna chunga roréltu Phüngpuinu a hneh thu kan hmu a, chu 
chu Pu Chhuana’n thiam tak leh tawi kim takin hlain a rawn 
sawi chhuak ta a ni. Hnam fing hmasa zawkte ang bawkin 
Mizote pawh hi kan pi leh pute atanga mi huaisen ngaisáng 
leh chawimawi thin, “huai no" nei hnam kan ni a. Chutiang 
bawkin Chhüra pawh hi hnam dang thawnthua mi hráng leh 
chak, Hercules-a te, Ulysses-a te, Anglo-Saxon literature-a 
dragon hlauhawm Grendel-a hnehtu Beowulf-a te, Hector-a 

te, Achilles-a te, Promutheus-a te leh Hindu literature-a thlarau 
sual hotupa ber Mohisasur hnehtu Durga te ai hian engti kawng 
mahin a hniam bik lo; heng mite hi inzàwl khat niin, mihringin 
nih phák kan duh thin leh ngaihsán ber nun neitute an ni. 
Chhira hi Greek mi lo ni ta sela, Greek-ho chuan a thih hun 
chuan Elysium-a awm pha ve turah an dah ngei ang. 


Pi pu chena kan ngaihsán ber, huaisenna-hi Chhüra 
nunah a awm a. Mizo hla phuah thiam Pu Chhuana hian hnam 
fing hmasa zawk hla phuah thiamte tih dan ang bawkin a hlaah 
bian Chhüra huaisenna chu a tárlan chian theih nan Náhaia 
nun min hmuh hmasaktir a, Náhaia dáwihzepna chuan Chhüra 
huaisenna chu a tih ngaihsánawm lehzual theih nán. Literatur- 
ah hian thu inkhing leh inkalh (contrasted ideas) hi dah tlan a 
ni fo - thim leh éng te, huatna leh hmangaihna te, lei leh van 
te, thatna leh sualna te, rinna leh rinhlelhna te, beiseina leh 
beidawnna te, fin vervékna leh thatna zik tluak te a ni. Chhüra 
leh N&haia pawh. Thu pakhat chuan a khingpui thu awmzia 
chu a hrilhfiah thin a ni. 


Khua tin hraichawi thinlai thawngtu 
Taunu tawnsam vuan e. 


tih, hla tlar hniha thu awmte hian Mizo rilru a khawih dán leh 
hneh dán hi tu'n nge sawi chhuak thiam zo vang? Hnam dang 
thawnthu (mythology) leh literature-ah pawh ramhuai 
chhungkaw zinga tel ve, hetiang man thu hi kan hmu ngai lo 
hie. English literature-ah chuan hmán laiin thlarau sual leh 
ninhleiten hmeichhis an tibthlabarte chhan tura pasaltha 
(knights) an tirh chhiush thin thu kan bru a; amaherawhchu 
ramhuai chhungkaw zinga tel, phüng man beh thu leh 
intisnohhushtir leh thu hi kan hmu ngai lo. Chhüra'n 
Phungpuinü a sama a man bet lai lem hi Renaissance hun laia 
lemziak thiam hmingthang Leonardo da Vinci emaw, 
Michehinjgelo-a emáw khan lianpui maiin han ziak ta sela 
leh a'ch&kewm ngëi mái. Jordan lui, Mizor&ma a lo luan 

luh hmaa tapchhak zêwlah pawh sakei huai ai maha kan hlauh 
záwk, Phüngpuinu chu Chhüra'n a sama a man bet hian 
mihring rilru huaisennain thil a tih theihzia a entir a. Hla tlar 
hnih kan tarlan táka thu awmte leh, 


Zatláng rél thang chu dáwn lék lo hian, 
Náhaia tlánchhia e. 


tih, hla tlar hniha thu awmte hi, hla tlar hnih ve vea thu awm 
zawng zawngah chuan a la inpersan berin ka hria, chhim têwp 
leh hmár táwp, lei leh van ang a ni. 


He thawnthu, Chhira’n Phüngpuinu a man thu hi 
ka fapa naupang ber, a piin thlim mut tuma zána a hrilh 
chuan naupang té chuan a pi hnenah, “Chu, ka pi, Chhüra 
chuan Phüngpuinu chu ngamin a man bet tak taka maw?" 
tiin, a zawt tha leh a. A pi chuan, "Man bet e a, a ngam 
vek aláwm," tia a han chhân chuan, naupang mutchhuak 
chuan a kut zungpui a hmuam a, ngaih thain a muhil 
riai riai thei ta a ni. Mizo naupang zawng zawng pawh 
Chhüra hnehnaah hian an làwm a, an ngaih a tha a ni. 


Chhüra hian Náhaia'n a hlauh ém ém, thlabára a 
tlanchhiatna khawpa a harsatna a sut kiansak ropuizia hi i 
ngaihtuah teh ang - a lo, amah leh an chhungkaw intunnunna 
tur ber a vén ngam loh chuan tám mai loh chu hmabák an nei 
lo. Amaherawhchu a vaua awmhmun khuar, a hlauh ber 
Phüngpuinu a hnehsak ták hnu chuan Náhaia tán chuan hnára 
hlit phawi ang huai a lo ni ta a. Buh hlàwk kum a nih phei 
chuan Náhaia leh a nupui fanaute chuan an bár lian thei hle ta 
ve ang. Hetiang Chhüra inpék zawhna nun hi a ni, tûn hnuah 
Pu Rokunga pawhin hlaa a lo puan chhuah chu ni : 


Kan pi leh pu mi huaite, 

Dan tha kha mawi kan ti; 

Thian chhan thih an ngam fo thin, 
An hming a thang bawk si. 

A rêng rêng thuah lova sava invên thleng emaw, invên 
thlengpuia insêwm emaw te hi kan Mizo pi pute khan an lo 
ching rêng em ni le? 


A enga pawh chu lo ni ta sela, Náhaia hian lo invén 
thlengpuian Chhüra hi a sáwm satliah mai ni lo vin, naupang 
thil ngen takin, patling zetin a ngén a (Nau ang a ngén mi 
hráng Chhüra/Sawmfang ven thlengpui an). Chuti na na na 
chu tiin, Chhüra, Náhaia aia mi taima leh, mahni thlawhhma 
ngaihtuah mi chuan, Náhaia néna lo invén thleng chu a 
lo remti thei a. Náhaia mizia hre tak siin a lo a kuta a 
kawltir phal te hi, mi harsatna hriat thiampuina leh 
tlawmngaihna nun nei tih dan a ni. Mahni ta mai en 
lovin mi dang ta pawh Chhüra hian a enpui thei a ni. 


A dawt lehah chuan Chhira finzia he hlaah hian kan 
hmu bawk. Finna hi “a ngaihna hriatna' a ni, kan ti thei ang. 
Chhüra hian huaisenna a nei a, chu chu a tawk lo va; harsatna 
a lo thlenin “a tihngaihna' a hriat a ngai a ni. Tichuan 
Phüngpuinu man theih dán kawng a ngaihtuah chhuak a, a 
man ta a; chu chauh ni lovin Phüngpuinu finna pawh a lehkhalh 
bawk a ni. Chhüra'n khuaah naupangte ennawma lámtir atan 
hawn a tum thu tiel tawng deuhva a han hrilh chuan 
Phüngpuitu chu a zam chhe dêr mai a. Mihring awmna khua 
han luh a, mihring hmel êng han hmuh chu a zuam thei ngang 
lo va. Chu bêkah vaua a fateho khawhar leh riltama an han 
awit tir chu a ngai ngam lo va, tu nu mahin an ngai ngam 
lovang:'Heteh hian Phüngpéinu pawh keimahni mihring zia 
leh riiu pu angin kim hme a; a lungngaihna leh mánganna 
hits Hiru à khawih thei hle'a ni. A thlapháng leh mangang 
hmél hi Mizo min 16 Kimu ta sela, “A t&wk tawh e, Chhûrpui, 
Phüngpuinu chu chhuah tawh teh mai, a fate khawhar leh 
riltáma awm tur chu ka ngaihtuah ngam lo ve,” a lo ti hman 
hial ang. 

Phüngpuinu chuan Chhüra hnenüh intlan chhuah 


MI HRANG CHHURA 105 


a dil a. Pu Chhuana'n a hlaa a sawi tel loh, thawnthua kan 
sawi dánin, tuthlawh hlo thlo theia intlan a dil phawt a, a 
dawtah hreipui khuai tu theia intlan. Mahse Chhüra chu mi 
fing, thil chhüt mi leh thil chik mi a ni a, tuthlawh chu amaha 
hlo thio thei a nih leh nih loh leh, hreipui pawh chu amah 
khuai tu thei a nih leh nih loh a zawt hmasa a. "Tha chu tel ve 
bawk e," tia Phüngpuinu'n a chhán chuan, “Chutiang chu kei 
paw'n ka nei ve vek,” tiin, a pawmsak duh ta lo a ni. 


A táwpah chuan Phüngpuinu chuan a fate then chu a 
hlauh êm avang leh, intlanna tur thil dang han sawi tur tha a 
neih si loh avangin, a thil neih zinga a roh ém ém 
sekibuhchhuak, Chhüra pawhin a pawm theih chu intlan nan 
a hlán ta a ni. Sekibuhchhuak hi lo nei lo ta ang sela Chhüra 
hian Phüngpuinu hi engtin nge a tih ang tih hi ngaihtuah tham 
tak a ni ang. 


Pu Chhuana hlaa Chhüra nun leh thil tih ropui tak kan 
hmuh hi a anpui, hnam dang literature-ah pawh, mihring nuna 
entir nei chi kan hmu a; chüng zingah chuan English litera- 
ture-a Morality Plays te hi a anpui lár tak chu a ni. Chhüra hi 
he khawvel kan zinna ramah hian mi narán pakhat anga zin 
ve angin kan hmu a; mi tam ber dinhmun leh harsatna chi 
hrang hrangte a taka a hriatpui avangin a nun leh thiltihah 
hian entir nei thil tam tak kan hmu a. He hla páwnah leh 
thawnthuah pawh a chánga mi â, a changa mi dáwihzep, a 
chang leh pa remhre lo ber angte pawhin kan hmu fhin. A 
chang leh mi huaisen, fing leh tlawmngai leh mi tha zik tluak 
a nih theih bawk avangin, mi tinréng nun nei thei leh phur 
chhuak thei nun nei mi a ni. Amah ang bawk hi English litera- 
ture-a Morality Plays zinga lâr ber, Everyman (Latin tawnga 
Hanuman Genus) an tihah chuan kan hmu a ni. 

Khawvel hi thim leh éng indona, mi tha leh tha lo inchén 
pawlhna hmun a ni a; a lem leh a tak pawh awm dun zelna leh 
thliar hran harna ram a ni. Thil dik lo leh tha lo tihbo nan leh 

hneh nan thil tha tam tak sén a ngai thin a. A changin thatna 
leh dikna chuan chawp leh chilhin hnehna chu chang lo mah 
se, a tawpah chuan hnehtu ah a tang nge nge thin. Hei hi 
khawvel literature leh sakhaw hrang hrangte pawhin puan 
chhuah an tum ber chu a ni. Chu lo lehah chuan literature 
hian tihlan a tum fo chu 'thatna làwmman chu thatna bawk a 
ni,” tih hi a ni bawk. 

Pu Chhuana hlaah hian mi pathum inang lo tak tak, 
Chhûra leh Náhaia leh Phüngpuinu kan hmu a. Tün lai tawng 
takin sawi ta ila, Chhüra hi a changtupa ber (hero) a ni a, a 
dang pahnihte hi chu Chhüra hi mi eng ang nge a nih tilang 
chiangtu mai angin an lang a ni. An pathum erawh hi chuan 
nun entir (allegorical significance) an nei theuh. Chhüra hian 
huaisenna leh tlawmngaihna, finna tel, thatna ziktluak nun a 
entir a. Náhaia hian thih hlauhna, dáwihzep leh vervékna nun. 
Chhura'n vaua Phüngpuinu awmna lai chu zuk déng ngei se 
tih a duh pawhin N&haia hian dâwt thu hmangin, chu lai chu 
sava tawmna angin a sawi duh mai a ni (Siahthing tlai bung 
rítva lawina/Deng la, sir an belh thing). Hlauva tlànchhia a 
nih phei chuan nuibza siam nan hman a lo tum ru reng mai 
thei a ni. 

Phüngpuinu hi chu Náhaia leh Chhüra inan loh dan 
lantirtu teh tehna a ni. Ani hi awm ta lo sela chuan Náhaia 
nun emaw, Chhüra nuri emaw hi kan hmu chiang thei lo vang. 
Chu b&kah a pipu uai hia hian mihring nuna thil'thleng thin, 
thu dik a tárlarig bawk. Kan dam reng dawn emaw kan tih 
laiffi'ken thí thut a; kan thil hrist chian ber nia-kan ngaihte 
pawh kan hiiat chiar loh ber thil a lo nithin leh, kan rilrük loh 
lam záwngs thil lo thlerig thin (irony of life) hi, Phüngpuinu'n 
'Chhüra awm ta lo yè” a-tih lai 14 Ide man béha a awm hiana 
entir & ni. 


. Fichtian a clíanglupe ber Chhüra nun ajang hian 
“thatha fiwmman chu hámthatna bawk a ni’ tih hi a 

dikzia kan hmu a. Nêhaia hian lo invén thleng a duhna chhan 
pawh a sawi chiang lo nàin Chhüra rilru thatna chuan a lo 
remtihpui thei a. A huaisen leh tlàwmngaihna luang kawp 
avangin Náhaia vau atang chuan, a hmaa beisei tina a tin miah 
loh, sekibuhchhuak a lo chhar ta a ni. Mizo thawnthuah hian 
thil hlu tak tak leh duhawm tak tak, bahhnukté te, belte phai 
thei lo te, Maurawkéla khuang te, Lalruanga dawibir te, 
sekibuh-chhuakte hi kan hmu a; a hnuhnüng bera kan sawi hi 
a dangte ai hian a duhawm lo chuang bik hauh lo a ni. Mi tha 
pangngai, huaisenna leh mahni inrin tawkna neia mi tana nun 
nei tan chuan, sawi làwk loh hamthatna chi hrang hrang hi 
tiamsak a ni tih hi kan Mizo thawnthute hian an tilang thin. 
Chhüra nun pawhin hei hi a sawi a ni. Thatna ldwmman chu 
hamthatna bawk a ni. 


Heng thil pathum, huaisenna, tlawmngaihna leh a 
ngaihna hriatnate hi mihring nun tinuamtu leh tivengtu, 
mihring nih tinuamtu, mihring tung chhova kal zawng zawngte 
hian kan ngaihsán (human values) te chu a ni a. Heng hi Chhira 
nuna awm vek a ni a, Chhüra nun chu nun tam a ni. 


He Pu Chhuana hla Chhira leh Nda hian mak bikna leh 
fhat bikna riau a nei. Mizo hla thu awm sa, rem tak maia 
hmangin Mizo nun leh ei-zawnna, kan rilru tichép thintute 
nén pawha kan inlaichin dante a tihlan avang hian Mizo chénna 
khawvel boruak chu he hlaah hian a lang iar mai a. A hla 
cháng khatna, tlar hnih emaw lek han chhiar ajang pawhin, 
hnam dang pawlh loh, Mizo chénna khawvelah kan lêng nghal 
a; Fáng tlán rítva véng e tih han chhiar te hian sava chiar nak 
nak rite pawh ngaihruatna beng hian a hre thei a ni. Nahaia 
vau ngaw kháwk rum ruma Phüngpuinu thinrim inhrosa 
thawmte pawh, chutiang bawkin kan hre thei bawk a; a tawng 
chiah chiah lák chháwn (verbatim) rem tak maia a tel te hian 
a hla hi a tihluin a tak tak rawng a kaitir a. Náhaia tlánchhe 
dár dár laite pawh, mitthla theihin, he hlaah hian kan hmu a 

ni. Chhára thinrim hmêl, to thli anga dur te, Phüngpuinu pipu 
uai duai duai lai Chhüra'n a sama a man bet laite hi lem ziak 
(pictorial quality) anga chiangin ngaihruatna mitin a hmuh 
theih a. A thawnthu leh a hla phuahna tawng a inhmeh aváng 
te leh, a bul tanna leh a táwpnate hi a induh êm avangte hian 
hla tha pum pial, vawn aw] leh vawn nuam tak a ni bawk. He 
hla aia tha zàwk leh ropui ziwk hi Mizo (secular) literature- 
ah hian hmub tür a awm lo. 


C. Thuamluaia chuan Mizote hi literature lama kan 
pachhiatzia sawiin, a duhthawhzia tihlan nan, “Aw, Pu Chhür, 
i huat thu ni suh sela, min va thlah lungmáwl tak ên?” tiin a 
chham a. (Thu leh Hla, March, 1981 p. 13). Amaherawhchu i 
ngaihtuah chiang teh ang. Literature lama kan pachhiatnaah 
hian Chhüra hi demna tur leh mawhchhiatna tur a awm em 
ni? A thlah lungmáw! em ni kan nib? Eng vanga máwl nge 
kan nih? 

Heng zawhnate hi engtia chhan tur nge tih hi ngaihtuah 
tham tek a ni ang. 


...................... 

ZAWLPALA THLAN TLANG 


Zawlpala Thlan Tlang hi eng ang lam hawi nge tih hriat 
theih nghál maina turin a ziaktu hian "Chritian Love Story" 
tiin, a bu hming ziaknaah a tilang nghal a. A bu hming 
atang mai pawh hian thawnthu chhiar chákawm tak a ni 
nghal a ni. Kan Mizo thawnthua “love story" ropui ber 
Tualvungi leh Záwlpala thawnthu lo hre thinte phei chu 
Záwlpala Thlan Tlang tih hian, he "Christian Love Story" 
hi a hlimawm záwnga táwp chi nge ni ang a, a 
lungchhiatthlak zawng leh a lunglénthlàk záwnga tawp 
chi ni ang tiin, ngaihtuahna thui tak min neihtir nghal a 
ni. A khát tàwka Záwlpala thlan awmna tlàng sawi lan a 
han ni leh thin te hian, a chhiartute rilru hi a khawihin, 
mi a inngaihtuah lungléngtir thin a. Inhmangaihna 
thawnthu hlui chu rilrua hre reng chungin, inhmangaihna 
thawnthu thar chu eng ang nge ni ve tiin, a tawp dan hriat 
chák leh ngaihnawm ti takin kan chhiar lo thei lo a ni. 


Kháwlkungi thawnthuah pawh hian Záwlpala thlán tlang 
hi hmangaihna tláng sánna lai ber leh hmangaihna ram thlir 
theihna a ni a. Hrehawmna leh buaina pélte chawlhna, kan 
Mizo hla siamtu Patea'n "lawngchawlhna tláng thianghlim" 
tia a sawi ang kha a ni. He thawnthua langsár ber Vanlalremi 
hian khawhar tak maia Phülpui khua a chhuahsan hian a pa 
thlán awmna, Záwlpala thian tláng a tlawh lehna hmasa berah 
chuan kalpui Biakkungi, thian rinawm ém ém a nei phawt a. 
A tlawh vawi hnihnaah phei chuan baihvai tak leh khawhar 
taka a lo awm thinna hmunah chuan, a nungchang that leh 
rinawm avanga pasal tha tak neiin, a pa thlán lung pawh ropui 
tak leh mawi takin an lo phun ta a. Tichuan he thawnthu ziaktu 
hian Remi leh a pasal Malsawma chu Záwlpala thlán tláng, 

hmangaihna tláng chhipa a dintir lai tak hian an inhmangaihna 
thu hi a titawp a. He tláng piaha an nun ram la awm zel erawh 
chu a chhiartute ngaihruat zui atán a dah ta a ni. 


He thawnthuah hian chan tha chang tura ruat lawk leh 
hum sual dai tura ruat lâwk tih theih turin, Vanlalremi leh 
Lalkhawthangi, nula hmél tha tak ve ve, dinhmun inthat 
hleih taka ding kan hmu a. Chutiang bawkin Malsawma 
chan leh Vanthanga chan pawh hi a inpersan a. A ziaktu 
hian Lalkhawthangi hi a tikhawngaihthlàk lutuk deuhvin, 
Vanlalremi hi a duhsak lutuk lam deuh elo maw aw tih tur a ni. 


Vanlalremi tan chuan kawng tluang leh chénna in nuam 
a siamsak zêl a; harsatna a tawh lahin a pumpelhna a siamsak 
zel bawk a. A chángin Pastor fanu, nula nun tha tak Biakkungi 
ang te thianah chhar tirin, amah duhsaktu a siamsak a. Remi 
pa Pu Liana chu Phülpui Kohhran Upa a ni a; a lo thih hnuin 
Remi chu Reiekah, a nu nuta, Pu Kawla hnenah a awm a, 
amah pawh chu kohhran upa tho a ni a. A thiannu Biakkungi 
nen Phülpuia an kal phei chuan a ni pasal, Pu Rochhinga chu 
tlawhin chhandamna thu an hrilh a, Bible-te chhiarin an 
tawngtai a. An rilru chuan he lai hmun tlawh tur hian Pathianin 
a tir a nih te an ring hial a ni. Chu bákah Khawlkungi hian he 
a thawnthua a changtunu ber leh tihlár a tum ber, Vanlalremi 
hi, a bun laia Mizoten kan lo ngaihsán leh zah êm êm, Zosap 
inahte hmun siamsakin, pasal pawh Zosap in atang hialin a 
neihtir a, a chan sántir kher mai. A ziaktu tawngkam takin, 
Mizo hmeichhia, "Zosap in atanga pasal nei ngat hi an ván 
êm avüngin, Remi a duhsakzia hi chu a lang chiang hle a ni," 
tih loh rual a ni lo. Remi pasal etána a thiansak Malsawma 
lah hi tlángval sáng thierh thlawrh, hme! the si, sam kir deuh 
chhap sini a; nulsho ngaihsan a hlawh bakah, kohhran lamah 
a challang ble a. Sikúl lemah a sikul naupangte a kaihhruai 
dán leh a zirtir dansh pawh lal leh a khaw mipuite fak pawh a 
hiewik bawk a. Remi tên chuan duhtitusim a ni. 

Heng afangte hian a ziaktuin chawimawi leh chawisan 
a tum chu kan hre thei a; Vanlalremi leh Malsawma-te nun 
leh inhmangaihna ang chi hi he thawnthu hian tihlan leh zirtir 
a tum, chu chu a ziaktu pawhin, “Christian Love Story” a tih 
chu a ni. 


Heng a mi chawisan duhzáwngte nun hi duhawm taka a 
lan lehzual theih nan Kristian nun dan tur anga nung lote nun 
min hmuhtir a. Heng zinga a langsár ber, Vanlalremi nen 
khaikhin tura a duh chu, Lalkhawthangi hi a ni. Ani hian pasala 
neih tumin Malsawma pawh hi a kherh nasa hle a; mahsela a 
kherh duhna rilru hi amah atanga chhuak vek chu a ni lo. Au 
Lalngura-te nupain mákpa kámding neih an châk avangin, 
anmahni hriatpuina leh rem tihpuinaa Malsawma hi kherh a 
ni a. An beiseina a lo puitlin tak loh avang mai hian 
Lalkhawthangi leh Lalngurate hi hmusit leh dem theih pawh 
ani bik lo.An máwl a, a ngaihna hriatna tlachhamin, an duhna 
lamah an rilruin a hruai vak a, mualphona leh chhiatna an 
thleng a. A chhan bulpui ber chu Malsawma rilru hre hmasa 
hlei lova an duhna lam an bawh vak vang leh fin loh vang a 
ni. Lalkhawthangi hian thil tha pawh a hre ve na meuh mai, 
Vanlalremin Malsawma a hmangaihna a lantir hma hauhvin 
ani chuan a duhzia a lo lantir hmasz zawk nghe nghe a. Mahse, 
Malsawma hi Vanlalremi pasal atan ruat làwk a ni miau va, 
chuvangin Lalkhawthangi hi heta a lan dan aia duhawm deuh 
zêwk hian lo awm ta pawh ni sela, Vanlalremin Biaktluanga, 
tlangval tha pangngai tak a hnu féa a hnial thla ang hian, 
Malsawma pawhin Lali hi chu a hnial thla tho tho vang. 


Amaherawhchu Lali tih fuh lohna ber chu Malsawma a 
thei lo tih a inhriat chian veleh, a thinrim hi a ni. Chutih lai 
tak chuan sipai chhuti lai, nula duh tak, Vanthanga’n thing 
phurh puiah a va sáwm ta si a; Lali chuan Malsawma elsén a 
duh ve réng avangin, angel-te pawhin an dai ngam loh ram 
chu a dai phah ta a ni. 

Remi leh Malsawma hi hlim tak leh induh thiam taka 
Kohhran dana innei tura ruat láwk an ni ang bawk hian, 
Lalkhawthangi hi nulát tlangvál kawnga che sual tur leh, rethei 
taka awm tura ruat láwk a ni a. A u Lalngura-te nupain an 
khaw sikul Headmaster Malsawma, a rilru pawh an hriat chian 
hleih loh, an kberhpui chiam maite hi, ani tleiráwl à tan 
phei chuan, rilru khalh ngiltu leh zilhtu nei si lo, heiseina 
neih sán ve 4wm rêng a ni. Hmeichhe beidawng a nih a, 
thinrim hrik thlák nán Vanthanga ram a dai bawrh bawrh 
mai pawh hi eng emaw chenah chuan a thiamawm thei. 
Chu lovah Lali hi, Remi te, Biakkungi te, Lalchhungite 
ang hian rilru sawi chhuak ve mai tura thu sawi theihna 
pêk a ni ve lo. A nau pai pawh Vanthanga fa a ni e, tiin 
thu dik tak sawi mai sela chuan a dinhmun pawh a 
ziaawm deuh fur hi a ni a. Mahse, a ziaktu pawh hian, 
“A eng kherin nge maw lo mawlh a, a aikaih lo zawk an 
han puh tak mai le aw," tiin, mihringte hi kan hriat phák lohva 
thil awm, kan nun khua min rélsaktu rél anga awm mai angin, 
Lali hi a lantir a. Hei bêk hi chu dinhmun buaithlak takah Lali 
á lo awm tak din hi hrilhfiah ngaihna a hre bik lo a ni. Lali 
hian 4 naupaiah hian tumah a puh duh lo nghal chawt mai a. 
Hei hian Lalngura-te chhungkua leh Lali tan mualphona 
zakhus a lo thlen ta a ni. Hetiang hian mihringte hi, a then chu 
mi mawlhtu a awm (hin avangin, duh angin kan awm thei lo 
fo va. Lali pawhin, engati nge amah hmangaihtu awm chhun, 
Vanthanga kha a puh ngam tlat loh ni? tiin, a inngaihtuah ve 
hial a ni.'A zidktuin, "Hmeichhe lérh leh Pathian pawh hlau 
lo leh pawisa ngai lo a nihna chuan a téwpah mualphona a 
rawa thien a;" tia a dem zai mai-hi chu, Lali chungah hian a 
nun swng lu deuh a ni... 

Khéáwiküngi hian; mi tam berin a tak taka kan phák loh, 
Kristian nun phurchhuek nun nei, nula leh tlangval 
inngaibzawn.dan tis leh liliemtaka inneih dán tarlan a tum a. 
Nula-ah chuan, a retheih leh fahrah lam chu tiam dohvin, 

Vanlalremi ang hi Kristian hmeichhe awm dan tur, Malsawma 
ang hi Kristian tlangval awm dan tur niin a tárlang a. Chuvangin 
a chawimawi ve ve a ni. 


"Heti taka Remi rilru thatna hi, Malsawma ngaih dan 
chuan, a sakhaw mi ém avang ni berin a hria a, a pasal lakah 
hian a rinawmin a fel si! Engpawh ti dawn sela, a pasal a rawn 
phawt a; a pasal a rawn hmain, Pathian a rawn hmasa ber phawt 
thin a, Pathian ráwn lo vin thil a ti mai mai ngai lo. Ni tin Bible 
chhiar hun a nei a, Bible hi a nun kaihruaitu berah a hmang lo 
ngai lo a ni," tih te, “Malsawmate nupa chuan fapa duhawm 
tak mai an nei ta a; a nu leh pa thatna lai lai a rawn chhun fu 
hlauh mai lehnghal a, a lo pian chhuah phat atangin a hmel a 
tha ém ém mai ani,” tih te, “Malsawmate nupa hi zawng, Pathian 
malsawmna an dawnah hian an inhmangaihna a zual tial tial 
zawk a," tihte leh, Remi, sikul pawh lüt ngai si lo, Shillong-ah 
rei lo té an awm chhüngin Vai tawng leh Sap tawng zira a lo 
thiam ta ém ém maite leh, a pasal awmloh laia telephone-a 
miin an rawn biakte pawh, “Thiam tak maiin anmahni tawng 
ang chiah chuan a lo chhang ve zél mai," tihte hi, thil dang ni 
lovin, duhthusám sawina vek a ni a. Literature hi thil ni tak tak 
leh dik thei tak tak chauh sawina ni lo vin, duhthusám puan 
chhuahna pawh a ni ve réng a ni. 


Lalin Malsawma elsén nan Vanthanga thing a phurhpui 
angin, Vanthanga'n Lali run luih nan Kanghmun khuaa Lalite 
thenawm nula Lalchhungi a han nei lui ve ngat te hi mi tawrawt 
thil tih a ni a. A nihna takah chuan thil sual tihte hi a nghawng 
tur hriat lêwk loh vánga tih, fin tawk loh vang a ni; tuarna leh 
hrehawmna thlen thei, thil sual tih rah seng chu mi ang pangngai 
tan chuan duh chi a ni bawk lo. Vanthanga pawh hian a nupui 
chu a ngaihzáwn leh duh ém ém vánga nei a ni hauh lo va, 
chuvangin a ngaihsak teh chiam lo bawk a, nupa hlim tak pawh 
an ni ngai lo vang. 

Malsawma u Vanlaibela, tlangval tha leh invawng fel tak 
anga lang si, Aizawl dawrkai hausa fanu Rinpuii'n a lo luhkhung 

te, Phülpui khua Rochhinga fanu nula Tluangi vai kal haw lam, 
Maubuang khaw tlangvalin a lo ru daih mai te, Tluangi laizawn 
Rosangi pawh, a pain laiphir a neih theih nan Lalmuana, zu in 
mi a neih luihtirte leh, Reiék khuaa Lalkhawthangi te thenawm 
Chalmawii sáwn pawm thu te hian Remi leh Malsawma nun 
duhawmzia hi a tifiah lehzual a. Kohhran mi, Upa Liana leh 
Upa Kawlate ang chhungkaw boruaka sei lian leh, sakhaw 
ngaihsak vak ngai lo Rochhinga te, Vandailovate leh Lalngurate 
ang chhungkaw boruaka lo sei liante nunchan inan lohzia leh 
inpersan dan hi a ziaktu hian tihlan a tum bulpui ber a ni réng a. 
Chu chauh ni lovin, Upa Liana thihsan bawngpui Remi’n a ni 
Thuamite ina a luhpui pawh hi, a neitute chhung tiphuisuitu 
leh an mamawh phuhráüktu a lo ni leh zel te hian entir chu a nei 
ngei mai. 

Khawlkungi hian a thawnthuin a huam hun lai kum, 
Indopui pahnihna lai vela Mizo khawtlang nun leh rilru put 
hmangte kha a sawi chiang thiam hle a. Nula leh tlangval nun a 
sawite hi tun thlengin, ni tin a dikzia a takin kan la hmu reng a; 
amaherawhchu Remi leh Malsawma te ang kher hi chu hmuh 
tur an van hmêl hle thung. Remi pa lungphunah hian a hming 
leh kum te, a thih ni angte ziah tel a ni lo hian a tak a anna a ti 
bo deuh bawk. 


A khát mawi tawka Mizoram mawizia leh boruak 
nawmzia, Vankhama te, Rokungate leh Liandalaten hlaa an 
chawi, par mawi tipreng leh ri mawi tinreng, a hun takah inhmeh 
tak maia a han sawi tel leh zauh thinte hi, puan zeh mawi tak 
ang a ni a. A ziaktu hian mita hmuba thil mawi leh benga ri 
mawi (beautiful sights and sounds) hriat theihna a neih thatzia 
leh, a chhiartuten an ngaihruat theih tur leh mitthláa an hmuh 
theih tura a sawifiah thiamzia te hi ropui tak a ni. 

-"Thal khaw êng leh ngirtlingte pawhin thing lenbuang 
Zira zai an han rem chu, Remi chuan a ngaithla reng a. Zawipala 
thin tlangah chuan khus a ban hawi vel a, farfuahte chu a par 
vul chák mai si a. Meikhu sea phût mai kêrah chuan lungléng 

êm émin hla taka tláng dum paw! ruih mai lo langte chu a thlir 
vang vang a”... 

..."Amah leh amah chu a inkhawngaihin, lungchhe takin 
a tap chhuak ta phawng mai a. Nipui-thereng te lam pawh chuan 
a lungchhiatna chu an lo tawmpui ve a ni ang e tih mai turin 
fartuah zarah chuan an awráw] theihtawp chhuahin an lo tahpui 
ve a, Chépchép tak ngial pawh a bang bik lo,"... 


..."Zotláng ngaw karah chuan ngirtling te, rengchalte leh 
Zobawlawlte chuan thing lenbuangah zaiin an lo awi bawk a. 
Furpui hnuaia inher chhuaka mawi lovin ni éngte chu a mawiin, 
van rántu tur chhüm pakhat mah awm lovin khua a thiang vik 
mai a... 


..."Vàu lenbuang zarah lungdi tangném hrüt chung zéla 
faváng ni êng mawizia hrilh ni àwm taka Mimsirikut pa hram 
kárh kárh, huihchhuk thli nem diai maiin a han chhém her liai 
liai te”... 

..."Thlasik khaw thiang tih takah zan khaw thiang vul 
vul maia thla a han éngte chu a mawi ém ém mai a. Tán lui kam 
atang chuan Reiék tláng ep chiah, Chhawrpial tlàng kham ruih 
mai te chu a lang chiang ém ém a. Buh küng kára chhawhchhi 
kung tawi lii liaite leh tumthang par vul chek maite chu zan 
thla éngah chuan a lang chiang ém ém a. Tan lui dungte chu a 
lui kawi ang angin thla chuan a chhun de sit a, hmuhnawm 
thamin a mawi a ni..." 


He khawvel hi mi ze chi hrang hrang chénna a ni a : kan 
tlákna lei lung, seilenna chhungkaw boruak leh thian pawlte 
azirin, a tha lam kawng zawha hum sualte pawh dai thei kan 
nihzia he thawnthu ajang hian kan hmu thei a. A thu lai mu, a 
ziaktuin tihlan leh uar a tum ber erawh chu, "Pathian 
hmangaihtu, amaha ruat anga a kohvate tán chuan an thatna 
turin engkimin a thawhsak thin” tih hian a khaikhawm fel hmél 


khawp mai. 

PI PU CHHUAHTLANG 


Pi pu chhuahtlang hlui a mawi mang e, 

Thar khaw chhuahtlángah dawnlung an rem; 
Se hran sa hráng lu a tlar bung e, 

Than lai siamtu mi hráng léng fam awihna. 


Liandala avang hian “Pi pu Chhuahtlang" hi Mizo rilru 
leh ngaihtuahnaah hian hlui thei lovin a thar reng dawn a ni. 
He hla hi Serkawn sikul 1941 concert hla a ni a, Serkawn 
chanchin bu Tlawmngaihna, November 1941-ah chhuah a ni 
nghal a, chu chu a hmél kan hmuh hmasak berna a ni. 


Mizo rilruah a thar reng dawn a ni kan tih hian Liandala 
“Pi pu Chhuahtlang hlui’ hi kan din thar leh dawn tihna erawh 
chu a ni lo. Din thar leh ahnékin kan Mizo khawsak dan leh 
nunphung inthlak danglam zel hian “Pi pu Chhuahtlang hlui’ 
hi kan hlat tial tial zàwk dawn niin a lang a. Amaherawhchu 
kan nun changkáng zel hian a hlat deuh deuh emaw kan tih 
lai hian, kan ngaihsak zual deuh deuhvin kan rilruah hian a 
lang fiah tawIh tawlh dawn si a ni. A chhan chu hnam dang 
finna leh literature-te kan zira kan hriat hnu hian kan hmabák 
leh tihmákmawh chu mahni inhriat chian leh inen chian hi a 
nih váng a ni. A letlingin mi tam tak kan kal a, mahni pawh 
inhre chiang lovin hnam dang nun, rilru leh tih dante chu khawr 
takin kan zir hmasa a. Tünah hian kan harh chhuak tan mek a 
ni. Mahatma Gandhi meuh pawhin English gentleman tih 
dante lain an thawtnhnaw hák ang chite a han inbel chhin tih 
kah Riria; mähise a rilrua a bei theih lohzià leh nuam a tih theih 
lohzía a inhmu chhuak thusi a, a pian leh mürna nunphung 
ken tel silhfen inbel chu hahdamthlák leh engtháwlthlák a tih 

zêwkzia ama ziak ngei kan chhiar a ni. 


A nih leh, Pi pu Chhuahtlang hluiah chuan engte nge 
kan hmuh tia kan inzawh chuan, hengte hi kan thil hmuh 
thenkhatte chu a ni : 


Sehran sa hráng lu a tlar bung e, 
Than lai siamtu mi hráng léng fam awihna. 


Thingte talhkhuang chawm iang an khawng ri, 
Kulva mei chang sei bel lian an tar, 
Mangpuan an zar dawnlung tlaitlánah, 
Zawhzaw zo pa than lai puan diar [ial nen. 


Kan hla siamtu Liandala ngei hian hmun dang ah pawh 
hetianga a ziak hi kan hmu : “Hman lai kan pi leh pute 
kawtchhuahah chuan pasaltha leh thangchhuahte hriat rengna 
lungdawh a awm thin a. Khaw thar kai hlim pawhin lung an 
dawh hman zel thin a ni. Lungdawhah chuan se lu leh ram 
salu tam tak an tár tlar a, lungdawh thlang lam bante chu sei 
deuhvin a kua an tilawr a, tah chuan chhuar angin thing pum 
an tawn kham phei a, tah chuan an tar phei tuar thin. Puan 
hlap thar hlak bél mang, insathahhnehna anga hnawih han 
nuau an zár bawk a. Diar tial an zam a, thangchhuah puante 
pawh; tin, a lai banah zu bêl a letlingin a mawng do pawhtirin 
an tár a, vakul chang, tawn atána siam, an ropui nia an tawn 
chu an tár tel bawk a. Lungdawh chu leikapui ang thing pum 
thil phah khah a ni a, a chhuat laiah chuan talhkhuang pathum 
lai (thing, ui pum tiat aia té, vawk thléng anga ker, khuang 
anga vuak rik) a vuak fung nen an dah a, mitthi khuang atan 
tih a ni. Kawng chhak lamah lung phun eng eng emaw ziakin 
an phun tlar bawk a. Lungdawh chu kawng thlang lamah 
kawng ánin dawh a ni. Küt hian chháwng an hnawt a, 
mitthi chhüngten lungdawhah buh lum leh sa fawngah 
an hüng a, chu chu bâr khat lek lekin an thám a, sa nén 
an inbarh a, chu chu nula leh tlangval chin an ni 

ber...Pahote chuan zû an in a, an chai bawk a. Khuaa mi 
zawng zawngin in lamah sa ei tur an nei vek a, küt ni 
váng thla chu Mizo hlim ber ni a ni. (Liandala : Thu leh 
Hla, December, 1978 p. 18-19.) 


Tichuan, pi pu chhuahtlanga kan thil hmuhte hi, thil 
dang ni lo vin, kan Mizo hnam pian leh mtima, Rih dil ram 
nunphung leh finnain a ngaihtuah phák sáng ber leh ngaihsán 
ber thilte a ni a. Khawvel hnam fing hmasate ramah chuan a 
tlukpui (cultural equivalent) kan hriatte chu London-a West- 
minster Abbey leh St. Paul's Cathedral te, Italy ram Florence 
khuaa Santa Groce te, Rome khawpuia St. Peter's Square-te 
hia ni, kan ti thei ang. British nunphung, rilru leh finna hmuh 
tumin England-ah kal ta ila, hmun pakhat thlan rálah chuan, 
khawn kháwm chawp ni lo, a tak tak thil hmuh kim theihna 
ber chu Westminster Abbey a ni. Lord Nelson-a pawhin kum 
1798-ah Nile lui kama indona a hruai dáwn chuan, “West- 
minster Abbey-a phum ka hlawh tawh ngei ang,” a ti hial a; 
mahse he thu a sawi hnu kum sarihnaah Trafalgar indonaa a 
lo thih t&k chuan England-a biak in ropui ber St. Paul's Ca- 
thedral-a hnrun langsár leh laili ber a lo hlawh ta zêwk a ni. 
Europe ram hnam finna leh kawng hrang hranga thil tha leh 
thi] mawi an ngaihtuah chhuah thiamzia leh an hnam puitlinzia 
kan hmuh theibna chu Florence-a Santa Groce leh Rome-a 
St. Peter's Square-te hi a ni bawk. Heng Italy-a hmun pahnihte 
hi Renaissance avanga khawvel thim lo chhun éng hmasatute 
an tii. 


Chutíang bawkin Galili dil tui, Jordan lui, Rih dil rama 
a Io luan luh hmaa Mizo rilru leh nunphung hriat famkim 
theihne ber chu, hmun pakhat thlan rálah chuan, Liandala ‘Pi 
pu Chhushtling’ hi a ni. Hemi hmun ajang hian thil a 
lang tamin a lang thui thei êm êm mai a; hnam dang la 
pawih dal miah loh, Mizo chénna khua pawh a lang iar 
mai a. Chu chauh ni lovin feh kawng te, ran vulh te, kut 

ni váng thla hman dánte pawh a hmuh theihvek a ni. 
Thlán thlen hma zawnga kan pi pute nun zepui leh 
duhthusám chauh ni lo vin, thlàn piah ram khawvel an 
hriat dán pawh a chhui chhuah theih vek bawk a. He 
tláng hi Mizo lunglénna, mihring nun ram chuan theihna 
leh, mihring nun piah ram pawh ngaihruatnaa thlir 
theihna tláng a ni. 


Hla siamtu pakhat emaw ziaktu pakhat emaw phénah 
hian hnam pakhat leh nunphung (culture) pakhat a awm zel a. 
Literature kan buaipui ém émna chhan leh ngaih pawimawh 
ém émna chhan pawh hi, eng vang dang mah ni lo vin, mita 
kan chhiar theih, thu ziak phéna awm, nunphung chu hmuh 
fiah kan duh vang a ni. Heti a nih avang hian thu leh hla 
siamtute hi hnam darthlalang tia sawi an ni thin. 


Hman lai Greek leh Rome culture leh an hnam finnate 
chu, a hun laia an literature atangin kan la hre thei reng a. 
Leirawhchan leh lung chang chher lian pui pui, sáng tak taka 
an tiante leh, sailungvar ban lian pui pui an phunte chu a lo 
chim a, a lo tliah sawm vek tawh hnu pawhin, an chanchin 
chu an literature chuan a la sawi reng a ni. Hemi khawvel kal 
phung, mi dang zawng aia sawi fiah thiam, Shakespeare-a 
pawh hian, a thu ziakte daih rei turzia, tawngkam tlem téin, 
hetiang hian a lo sawi chhuak zeuh niin kan hmu : 


Not more, nor the gilded monuments 
Of princes, shall outlive this pow 'rful rhyme. 


Sonnet No. LV 


Dr. Samuel Jason-a chuan Prefaces to Shakespeare-ah, 
Shakespeare-a thu ziak atang ngawt pawhin a hun laia an 
khawtlang nun leh sawrkar inawp dan, an economics 
dinhmun zawng zawng chenin kan hre fai vek thei a ni, tih a 
sawi a. Chutiang bawkin he kan hla ngaihtuah lai, Pi pu 
Chhuahtlang atang hian kan thlahtute khawtlang nun leh 

inkaihhruai dan, an economics dinhmunte nen kan hre reng 
thei dawn a ni. 


America mi thiam, mihring rilru kalhmang taka chhui 
leh zir mi, Carl G. Jung-a chuan, a thu ziak Archetypes of 
Collective Unconscious-ah chuan, mihringte hian kan thlahtute 
khawsak dan leh nunphung kan kalsan a, eng ang tluk pawha 
nun sánga kan nun hnu pawh hian, kan inhriat miah loh hian 
kan thlahtute nun chu a hnam pum hian kan la keng tel zel a 
ni tih a sawi a. Keini Mizote pawh hian kan inen chian leh 
thin chuan, Carl G. Jung-a sawi hi a dikzia kan hmu a ni. 


Hebrai Bible chuan mihring hmasa ber chu taksa leh 
rilru puitling saa siam niin min hrilh a. Amaherawhchu kawng 
danga kan hriat leh dàn chuan, tün lai khawvela hnam fing 
ber berte pawh hi, nun dan leh khawsak dan maw! tak atangin 
zawi zawia lo changkáng chho zel an ni a. Heng hnam fing 
anga kan ngaihte rilruab pawh hian an thlahtute nun leh rilru 
chu a la bet tlat reng a ni. An hnam rilru leh zepui hre chiang 
tur chuan an pian leh mürna chhui a ngai a, a lêr afafiga thuai 
mai chi a ni lo. 

Mihring nun hi a lo than a, a lo changkán deuh deuh 
hian thil hriat thar leh nuna 14k tuh thar neih belh zêl a lo ni a; 
nun dan hlui chu ennawnin thlit fim nawn a ni fo thin a. A 
hlui thenkhat chu a thdrin a luahlán thin bawk a ni. Hnam 
dang nun leh rilru kan zira kan nuna kan lo lak luh rual rual 
hian thil tha leh tha lo leh, thiang leh thiang lo tehnate pawh 
kan thlák nghál bawk thin. Tichuan kan nun chhungril hi a 
pawnlangah incheina hawh kháwmte hian a tuam bo ta vek 
thin a. Mahse kan tiun mu tak chu kheh chhuaha paih theih 
tak tak a ni lo. Chutiang bawkin pi pu chhuahtlang hluia 
kan thil hmuh, vawiina kan tehna hmanruaa kan teh 
chuan kan tinam ‘at laia kan lo inkhualtelemna tih mai 
tu¥ thilte hi, theilinghith phai emaw, hmuhsit chi emaw 
páwh & hilo. A chħan chit heng tel To hi chuan Mizo nun 

Hebrai Bible-te hi Mizo tawnga letling tha lehin, chhiar 
chhiar thin mah ila, mihring hmasa ber hmeichhia leh mipa 
nun a sawite leh Mizo nun hi a inhlat ém avang leh, inzawmna 
réng a awm loh avangin, Eden huanahte hian lunglénna réng 
kan nei thei tak tak lo a ni. Khaw thlang mi ngoho thu leh hla 
leh an thil tum rik chhepchher chi hrang hrangte hi 
hawhkháwmin an lem changa kan hmanhlelh ém ém ták hnu 
pawh hian Mizo lungkuaitu leh lunglénna tak chu C. 
Thuamluaia'n Zoram Nipui-a a sawi, romei kára muang taka 
khuangpui ri chhut chhut kára seki inkhawng ri buk buk, 
ngaihruatna benga kan la hriat theihte hi a ni zawk a. Hnam 
dang hmél lan ve lohna, kan pi pute chénna ram pawh kan 
mitthlaah hian a la lang fiah kiau reng a ni. 


Léngin chháwng an hnawt chin hrailéng nen, 
Sa leh buh changrum bawhartui nen; 

Zua tin an hlim vángkhawpui an láwm, 

Tlai ni ném duai lénkáwl thiang kárah hian. 


Tlai ni tla sen siar sul lo an hmuak, 

Hrai tin an ngír e dai lungráwnah; 

Chiin an haw, zua haw, zaléng an haw, 
Sal tum chaingéng hnutianga 'n sul a haw. 


Liandála “Pi pu Chhuahtlang”-ah hian thil dang 
chhinchhiah tur kan la nei. Romantic literature-in a ngaih 
pawimawh leh uar ber chu, mihring inan tlánna leh mi narán 
nun tárlan te, kan tlákna leilung, hnim hring leh thlaite nena 
kan inlaichinna nghehzia puan chhuahte hi a ni. Héng hi he 
hlaah pawh hian kan hmuh vek avangin kan hnam 
nunphung leh zia-ráng chham chhuahna, kan Mizo lit- 
erature-a hla kumhlun leh pawimawh - Jocus classicus - a ni 
reng dáwn a ni. 

Mihring duhámna leh mahni hmasialna hi a lo lian deuh 

deuh va, sum leh pai ngaihtuahna leh khawvel thila 
intlánsiakna hian kan nun leh rilru a ei chhiat mék lai hian 
rilru máwl, thianghlim leh hahdam tak neih leh theihna tur 
chu kan nun hlui mawl leh tha, kan chénna hlui thlir lét 
leh thin hi a ni tih he hla hian min hriat nawntir leh thin. 


Pi pu chhuahtlang hlui hi thlir ve u, 

Thuvate lailén tluang lam zawhna; 

Changsial an ngír dai phulléng an mawi, 

Sáwmfüng láwr tur tuan rel an her liamna. 
tihte hian, Wordworth-a nature poetry rawng a kai hliah 
hliahin, han chhiar hian kan rilru ngui tawh hnu pawh a tiharh 
sawng sawng a; kan naupan laia kan inselemchaihna leh dai 
vahna hmunte kha ngaihruatnaa fang lehin, sava chiar nak 
nak rite pawh kan han hre nawn leh a; chu chuan min tihlim 
a, kan tên khawvel hi siam tharin a lo awm leh thin a ni. Mat- 
thew Arnold-a'n Memorial Verses-ah Wordsworth-a nature 
poetry-in rilru la tihharh theih dan leh nun thar min pêk theih 
dan a sawi kan hmu a; Liandála hlaah pawh hian chu chu a 
dikna kan hmu thei a ni. 


He laid us we lay at birth 

On the cool flawery lap of earth, 
Smiles broke from us, and we had ease; 
The hills were round us, and the breeze 
Went o'er the sun-lit field again; 

Our foreheads felt the wind and rain 
Qur youth return d; for yid was shed 
On spirits that had en dead, 
Spiri dried up and closely furl 
The freshness of the early world. 


- Arnold s Memorial Verses 

At last he rose, and twitched his mantle blue; 
Tomorrow to fresh woods, and pastures new 


- Milton 5 Lycidas. 


Hun hi thil awm ngei, mahse mita hmuh theih loh leh 
kuta khawih theih loh, thàwm emaw rim emaw pawh chhui 
tur leh hriat tur nei hauh si lo hi a ni a; a lo awm tanna leh 
têwpna tur pawh hi mihringte zingah hian hria leh chhui thiam 
kan awm lo vang. 


Kum khat chhung hian December thla hi hun 
chungcháng thu sawi leh ngaihtuahna hun a ni fo. Kum khat 
hun kan lo hman táwpa kum thar kan han chhiar tan chiah 
phei chuan rilru pháwklékna leh hlimna, mi tam tak tan thil 
kal tawh hnu leh thil awm tawh lo thlir létna hun a ni fo thin. 
China-ho chuan kum táwp dawna nau piang leh kum tir lama 
nau piangte pawh, an kum chhiar danin, ang khat veka upaah 
an ngai a. Tichuan December thla a lo ral hi chuan khawvel 
mihring hmun thuma thena hmun khat vel hi chu kum khatin 
kan lo upa ta ti ila kan sawi sual tampui lo vang. 


Mihringin a chhui lêt phák theih tawp atang leh, thu leh 
hla hi mihringin a lo siam tan atang tawhin, vawiin thleng 
hian *hun' hian mihring rilrua ngaihtuahna thük ber hi a 
luah fo va. Chuvangin hun awmzia leh mihring nun hi a 
inlaichin dan chhuina leh ngaihtuahna ajang hian mi tam tak 
chu mi thil chik mi leh fing tia sawi turin an lo awm phah fo 
thin a ni. Amaherawhchu hun kal hmang leh sawi dan leh puh 
dan a inang lo thei hlea ni. Kan Mizo hla siamtu pakhat chuan 
hun kal taa thil mawi leh duhawm a lo hmuh thin, awm tawh 

lo leh ral hlen ta te chu ui ém émin, 


Hun láwmawm a kiam zel, aw, mi tam tak, 

Kan nun pár mawi a lo chuai, 

Hnam tin hian hun kal hnu, 

Ngaih nd kan ti êm e 
tiin, a ngaihtuahna a sawi chhuak a. Chu mai pawh chu duh 
tawk lovin, hun tha leh lawmawm a lo hman tawhte chu a 
ngaihzia a lungchhiatthlak the: ang bera chhamin, 


Nun hlui ngaiin kan hêr, 
Hmán lai kan ti vawng vawng 


a ti hial a. Hei hi a beisei bo zawng leh a lungchhiatthlak ang 
ber záwnga hun thlir dan pakhat chu a ni ngei mai. 
Amaherawhchu hei hi thlir dan kawng khat chauh a ni ang 
bawkin, thlir dan dik famkim a ni hauh lo bawk. Hei aia hun 
thlir dan duhawm zawk chu, 


Nun hlui ngaih a sáwt lo, 
Kan hma lam i thlir ang. 


Hnam tin tan hun mawi tak, 
Lénkáwl ni a lo chhuak. 


tih hi a ni. He hla phuahtu leh “Thil hluite chu a ral ta, ngai 
teh u, a lo thar ta!" titu hi thlir den inunau tak nei mi an ni ang 
tih a rinawm. Hetianga thlir dan hi, thlir dan duhawm zawk a 
ni chauh pawh ni lo vin, “hun” kan thlir dan tur pawh a ni rêng 
a ni, 

Heta kan sawi tik leh tawng hman dan atangte hian, 
hun hi thil che reng ang leh, mihring nun leh khawsak dan te 
pawh hi khawih danglam thei tura thiltihtheihna nei anga 
ngaihruat a ni thin tih kan himu a. Mihring nun leh sawrkar 
leh bhnam ropuina te pawh tii hon hian liampui ta tuah luah 
afig tein kan- sawi thin bawk! Hun‘nen hian infaichinna eng 
efti tik noeli hristm hi kan nelh Wangin, a chang chuan, 

“Hun ka nei lo, ka neih hunah kan inkáwm dawn nia,” ti tein 
kan inthlah thin a; a chang chuan, “Hun leh tui lianin tumah a 
nghák lo," kan ti bawk thin. A chang leh mihringte hi hun 
hman tur engemaw chen chu pék ni theuh angin kan insawi 
thin bawk. 


Amaherawhchu a nihna takah chuan, hun hi ral ve lovin 
a awm ngaiin a awm reng a; mihring leh kan vela thil awmte 
hi kan ral thin a ni zawk. Chuvangin mihringte hian *hun ka 
nei” kan tih pawh hian, a nihna takah chuan, kan neih theih 
tak tak emaw, khék theih emaw, khawl theih emaw pawh a ni 
lo; khawhral theih emaw, siam theih emaw, tihtawi theih emaw, 
pawh sei theih emaw pawh a ni lo. Tihthianghlim theih emaw, 
tihbawlhhlawh theih emaw pawh a ni lo. Ral thei leh kiam 
thei anga ngaihna lo awm thin hi, mihringte chak lohna leh 
tlin lohna váng, hun tehna tura kan thil hman te pawh a tlo 
thin loh leh kum hlun tak tak loh váng a ni. Hun hi thil nghet, 
a awm pangngai renga awm, kiam chuang lo leh kam chuang 
lo, mihring leh ram sa chhiar sen lohten hmang leh khawhral 
nasa hle tawha kan inhriat hnu pawha a tam lam leh a nih dan 
la ngai reng a ni. Mihring nun nghet lo, daih rei lo leh kiam 
thei leh ral reng thin hi hun awm danah kan bel thin zawk a ni. 


Mita kan hmuh theih, ni leh thla leh arsi kan thlir dan 
atang te, sava hrám kan hriat leh thing hnah tla kawlh leh 
chawr no kan hmuh atangte hian mihringte hian hun bi kan 
chhiar a, a hmingte pawh kan vuahin kan then hrang thliah 
bawk a. Heng thil, a lan dan inthlák danglam reng kan hmuh 
fhin te hi tam tak chu a ngai hlir kha lo lang nawn leh mai 
anga sawi theih a ni nain, a thar hlir hmu leh hria angin kan 
insawi thin zawk a ni. Kan awmna lei hi a inher rengna atang 
hian, thil tam tak chu inher liam leh inher chhuak angin a lo 
awm phah a; a thente chu science thil anga kan zir thin te, a 
then chu geography anga zir chi te, a then chu history anga zir 
tel reng te pawh a ni a. Kan véla thil awm, kan hmuh theih leh 

hmuh theih loh, mihring nun leh ram sa nun, thing leh thlai 
nunna leh awm dan te pawh hi a inbênlet reng a ni. 


Tichuan khawvel ram tam takah chuan “tlai lam’ kan 
tih hian “ni a tla’ kan ti a; mahse ram thenkhatah chuan ‘ni a 
chhuak’ an lo tih hun a ni tlat thung. Zan a rei ta e kan tihah 
kan mu a, darkar sarih emaw, darkar riat emaw vel hnuah kan 
han thangharh chuan ni êng kan lo hmuh tawh fo thin kha, la 
hmuh ngai miah loh, ni thar hmuhin kan hmu leh thin a ni. 
Amaherawhchu Eskimo ramah leh chhim tawp leh hmár tawp 
ramahte chuan ni thar kan chhiar zat leh hmuh zat hi chhiar 
tur leh hmuh tur a awm ve lo; thla tam fe fe chhung inzawn 
zata ni a lan reng theih avangin a hlui leh a thar tia han sawi 
hran vakna tur a awm lo. Tichuan, ‘nun hlui’ leh ‘hun thar’ tia 
kan han inchham lunglén emaw, inngaihtuah lungchhiat emaw 
te hian, kan rilru hlim leh hlim loh leh, kan hrisel leh hrisel 
loh azir tein, thil leh khuate hi kan hmu éngin kan hmu thim 
thin mai a ni. 

Kan kum chhiar dan pangngaia kum khat chhunga ni 
hnuhnung ber, December ni 31-na pawh hi, ni dang ang bawkin 
a lo thleng thin aj a tük January ni hmasa ber, kum thar ni kan 
tih pawh hi ni dang ang bawk thovin a lo thleng thin. Hetah 
pawh hian hnam thenkhatte chuan hun leh kum chhiarna an 
lo nei hrang nuk mai bawk. Kum hlui leh kum thar tia kan 
chhiar thin dan hi Pathian hnam thlan Juda-hote chuan kan 
pawm ang hían an pawm lo va, kum chhiar dan hrang an nei 
a; India ramah pawh hian hman lai ata tawh, vawiin thleng 
hian, kum chhiar dán hrang kan la nei reng a ni. 

Tina kan himen dan tlangpui berah hi chuan December 
ni 31 zan lai dar 12 pelh veleh ‘kum a thar ta” kan ti a. Hei 
pawh hi kan swmna hmun leh sana en azirin kum thar hun hi 
á inang lo nuk a ni. 

Indis ramah hi chuan a chhunga mi chéng zawng 

zawngten kan hun hman hi a inthuhmun vek avangin, kan 
sana kan herh mil vek theih chuan, kum thar hi a rualin kan 
hmang fan thei a ni. Amaherawhchu America ramah chuan 
chutiang a ni ve lo. An ram chhungah hun hrang pali an siam 
avangin, ram khat chhunga chéng mah ni se, an kum thar hun 
a inthuhmun kim thei lo. December ni 31 zan lai dar 12 a han 
pelh chiah hian, New York-a mite chu kum thar lawmin an 
saháwk nasa hle a, mahse hetih lai vék hian a ram laili leh 
California lamah te chuan kum thar lawm nan ei leh in tur an 
la ngaihtuah dawn chauh a ni. 


New York-a miten kum thar chu darkar thum an hman 
hnuah California-a mite chuan an hmang tan ve dawn chauh 
a ni a; thlawhna chak takin zin thei ta ang ila, America ramah 
mai pawh vawi hnih vawi thum lai kum thar lawmnaah kan 
tel thei dawn a ni. Hetianga han chhit hian thil hlui leh thil 
thar tam tak, hunin liampui leh her chhuahpui anga kan sawite 
hi, mihringte hian kan liamtir leh her chhuahtir mai zawk niin 
a lang. 

Zirtirtu hna lákna tur a awm a, a diltu zinga pakhat chu 
a inlanna tur hun ruatah chuan a lo lang thei lo va, ani pawhin 
a inlan hun tur chu a hre reng a ni. A lo theih ták loh avangin 
*a hun' chu liam taa sawi theih a ni. Amaherawhchu 
thuneitu chuan a hnuhnung berah ko lut ve leh ta ang 
sela, hun chu an chelh dinsak emaw, an koh kirsak emaw, 
tihna a ni lo. Hna diltu, beidawng taka haw mai tur an 
kohkir lehnaah chuan hun kan ngaihruat thin dan hi a 
bet tel ve a; hun dang nei leh ang emaw leh, hun pék leh ni 
ang emaw tein kan sawi thin a ni. Thuneitute chuan hna diltu 
hnenah chuan hun pe theiah an inngai a ni thei e; mahse damlo 
hnuk chat lai mék hnenah chuan thuchah sawi nan emaw, thu 
zawh chian nan emaw hun pék tum ta ang sela chu chuan 
awmzia a nei thei ang em le? 

He khawvel kan chénna hi hun khawvel a ni a, hetah 
hian mihring hi lem chang angin kan inlan chháwk a; kan 
chanpual kan tih theuh lai leh rilu put hmangte azirin hun 
awmzia nia kan hriat pawh hi a inthlák reng a ni. 

A táwpah chuan, kan thil tih leh nun azirin hun te hi 
ngaihhlutawm lo, ngaihawm leh ngaihawm lo thei a ni. Thil 
zahthlêk leh tha lo nia kan hríatte kan lo ti thin a nih chuan 
chumi kan tih lai hun chu han thlir kirin ngaihawm lovin kan 
hre thin. Hun kha a tha lo a ni lo va, kan thil tih a kha a tha lo 
a ni zawk. Thil tha lo kan tih lai khan mi tam takin thil tha an 
lo ti thei tho a ni. Chuvangin thil tha leh thil duhawm kan tih 
pawhin a huna kha a that hranpa vang ni lovin, kan thil tih 
khan hun chu 4 chawimawi avang zawkin duhawm angin a 
lang mai a ni. À hun lova thil tih nia kan sawite pawh hi kan 
tih loh tur zawk kan tih sawina a ni. 

Hun hian tumah, kristian pawh, kristian lo pawh, duhsak 
bik emaw, fan bik emaw pawh à nei lo va; mi hêng leh mi ngo 
pawh a thliar hrang hek lo, mi lian leh mi tê, mi hausa leh mi 
rethei pawh. He khawvel, khel mual zau tak maia kan inkhelh 
lai hian, hun hi a hárntu, tan lam leh tan lam nei lo angin a 
awm reng a, a hmaah hian kan inlan chháwk reng a ni. 

Mihringin hun bi chhiarna leh tehna kan siam anga 
hun a lo inthlák kual thin hian beiseina leh tum ruhna 
thar, huaisenna nei chunga kan hmabaka thil tih tur kan neihte 
hi kan tih zel theih a tha ber a. Chutianga beiseina rilru put 
theih chu taksa hriselna leh nuh hlimna, hlawhtlinna leh hun 
tha nei renga inchthal theitma a ni. 

Sebawng ina a piang ta, 

Ran chaw thlenga an mut tira, 
Beram vengtute'n an bia a, 
Mi fingte n an lo be bok a. 


Hla Bu (1899) No. 14 ch. 2-na. 


Hun bik nei hla kan neih zingah hian kan Krismas hlate 
hi, a phuah chhan nena inphü réngin, a ropui ber a tling a ni. 
Amaherawhchu a chunga tárlan, kan Krismas hla hmasa ber 
hi chu a hria pawh kan awm tawh mang lo a ni. 


Hman lai ata vawiin thleng hian Isua pian thu hian hla 
siamtute rilru leh ngaihtuahna hi a hip reng thin a, Kristian 
leh Kristian lote beng pawha hla mawi leh ri mawi chuai thei 
lo kan neih phah thin a ni. Krismas hla thenkhat chu Isua pian 
thu thlürna ni lém lo, Krismas hun báwr vela mihring rilru leh 
nunphung phuahna a ni a. Thenkhat chu Krismas hun lai véla 
kan chénna khawvela kan thil hmuh thinte'n lung an tihlén 
dán phuahnate a ni bawk a. A tam záwk erawh chu Isua pian 
thu Bible-a kan hmuh hlaa sermon sawina a ni. Khawvel 
sakhaw hrang hrang hmuchhuaktute pian thu hi kan 
chhiar fo thin a. Amaherawhchu Isua'n a pian ni lawm a 
hlawh ang tluka nasa hi sakhaw dang hmuchhuaktute 
zingah, pian ni lawm hlawh nei an awm kan la hre lo. 
Chu lo lehah chuan Isua pian thu hian Mizo rilruah chiah 
phei chuan a lung tiléng ziwngin hna a thawk a; Krismas 
hun hi hlim hun a ni bawk náin, lunglénna hun, chhungte 
thi tawh ngaihtuah chhuahna hun leh hmun hranga awm 
fhiante hriat vawng vawngna hun a ni bawk. Hun kal 
tawh leh nun hlui thlir kira lunglénna hun a ni. 


130 ZALÊNNA RAM 


Kristian sakhaw boruaka piang, seilian leh chêng ve 
reng, Shakespeare-a (1564-1616) hian Isua pian lam thu rêng 
rêng hi hlaah a phuah miah lo va. Hla thlêk nei, a saka sak chi 
phuah a neih Awm pawh kan hre bawk lo. A sakhaw mi vak 
loh váng emaw, a hun lai hian Kohhran hruaitute leh Pathian 
thu rawngbáwltute chauh lo chuan zalén taka Pathian hla hi 
phuah an lo chin loh váng emaw pawh a ni thei e. Hetih hun 
lai hian England-ah pawh Latin tawng hi Pathian biak nan an 
la chelek hle tih kan hria a. A tuina leh lunglénna lam chu ni 
sela chuan, a thlük siam thiam lo a nih pawhin, a thu phuahin 
mi dang a thlük siam thiamte siamtir tür chu a haihchham loh 
hmél hle si a ni. Shakespeare-a hun lai hian England-ah pawh 
Krismas-te chu an uar ém ém a, a drama ziakte pawh Krismas 
lai velte hian Lalber hmuhah an chhuah thin a ni. Amah- 
erawhchu Krismas chungchángah hi chuan a ngawi hlen ta a 
ni. Chuvangin hla phuah thiam hmingthang e ti lovin, Krismas 
hun, hla mawi leh ropui boruaka a lén vél lai hian, Shake- 
speate-a hla ngaihthlak tur a awm ve lo a ni. 

English literature-a hming lang dang, Shakespeare-a 
dawttu nia mi tam takin kan ngaih, Milton-a (1608-1674) 
erawh chuan Isua pian thu hi hlain a phush a, (On the Mor- 
ning of Christ s Nativity) mahse a thlük nei lo leh sak theih 
loh chi a ni. 

G.F. Handel (1685-1759) Sapho zings ri mawi tum 
chi- phaah thiam bera ngaih chuan Isua chanchin bik 
sawina. Züwinei: Isaia: lehkhabu atanga Thupuan thlengin, 
a-ehéng duh sêwng záwng.a thien chhuahte chu a thiük 
a. aiam. Chung hlate chu a hlawmin.a-hmingah The 
Measiah tiina vuab:a. Isua pian hla a phuahte chu 
bawel hila mawi baste zinga chhiar tel a la ni reng a ni. 

Khaw thlétig ferah chan Kéisás din vel Hian hmun 
tari dahh hie Tem Inkhawiniia buitssihir The Messiah bu 
chhunga hla zartg- titnjte kita bul afika a wp thlengin 

zaip&wlin ri mawi tum remin an sa chhuak thin a. Tun thlengin 
Sapho chuan The Messiah hi ri mawi rem chi-ah chuan a ropui 
bera an neih a la ni reng a ni. Pathian Fapa mihringa lo piang 
hi a ropui ang bawkin, finna sáng bér tawngtu Mi ngo hnam 
zinga ri mawi phuah thiam ber rilruah pawh hmun a lo chang 
hi Krismas ropuizia tilangtu a ni. 

Zo tlêng sánga chéngte hnenah hian Chanchin Tha a lo 
luh hlimchháwnga kan hla bu neih hmasak ber, hla 18 chuanna, 
kum 1899-a chhutah chuan, kan hla neih hmasak ber, Sap 
Upa leh Pu Buangaten Mizo hnena Isua chanchin an hrilhna - 


Isua vanah a om a, 
Khawvelah zuk lo kal a; 
Mihring angin a lo om. 


tih lai chángte hian Krismas rawng a kai viai viai chauh va. 
Isua pian hla tak tak, kan Krismas hla hmasa ber erawh chu 
pakhat (No. 14-naah) kan hmu a, hetiang hi a ni : 


Sebawng ina a piang ta, 

Ran chaw thlenga an muttir a, 
Beram vengtute n an bia a, 
Mi fingte’n an lo be bok a. 


Tichuan Krismas hla hian kan hla bu neih hmasak 
berah pawh hmun a lo nei fan tih kan hmu a ni. 
Amaherawhchu kan Mizo pi pute'n mumang lam pawha 
an lo la man ngai loh, sakhaw thar danglam tak, kan 
rama rawn put luh a lo nih khan, a lo dawngsawngtu, 
kan mi hmasate- khan, a rawn pu lüttu leh a neitu chan 
chang Zosapte mitmei kha hun eng emawti chhung chu 
an vén avangin, kan hla thiamte pawhin kan hla thu dik 
tak hmangin Krismas hlate hi an lo phuah ngam lawk lo a ni. 
Hun a lo kal zel hnu chuan Sap hla kan tawnga lehlin chawpte 
chauh chu hlaah ngaih theih loh hun a lo thleng ta a. Isua pian 
thute pawh Mizo chuan hlaah a lo chantir thei na meuh mai 

rêng a, R.L, Kamlala pawhin, "Saphote phuahtirtu Pathian 
bawk kha a ni, Mizote phuahtirtu pawh hi," tia tun hnua a 
sawi chu a dikzia kan hmu ta zel a ni. 

Tichuan, Patea (1894-1950) Kristian hla kan Mizo hla 
thu hmanga phuah hmasa ber zinga tel chuan Krismas hla a 
rawn phuah tan ta kau mai a. Chuta chin chu Mizote tan Patea 
tel lova Krismas hman tih hi a awm thei ta lo a ni. Patea hian 
hla 55 a phuah a, chóng zinga 4 chu Krismas hla a ni a. Krismas 
hla, Mizo hla thua phuah hmasa ber chauh ni lo vin, Mizo 
rilru hawi kim leh phawk chhuak veka Krismas hla phuahtu a 
ni bawk. Thekte tlang chhak lama Lurh tláng lama tlaizawng 
pár vul chük mai chu a han hmuhin - 


Lal pian hun pangpar a vul leh ta, 
Thinlai mu hnu lunglén a kai tho ve, 


tiin, a han chham ta mai a. Hei hi Krismas hlaa tlaizawng par 
lan hmasak berna leh, Mizo rilrua tlaizawng pár leh Krismas 
a lan kawp tanna a lo ni ta a ni. Thlarau mita a thil ente chu a 
hmu chiang hle niin a lang. 

Bawng in tlawmah ka Lal riangvai tak saw, 

A chán riang Marin a chewi e, 
tiin, min hrilh a ni. Patea hi a hlimawm záwnga thil thlir mi a 
nih avangin, a hla pawh hi, ‘par’ leh ‘éng’-in a kip de chiai 
reng a. A Krismas bla 4-ah pawh hian 'pár' pasazih leh ‘êng’ 
panga sawina kan hmu a ni. Isua pian hun lai velah rilru blim 
tak Jeh hingléng tak maia ahan bawi vèl chuan tlángie pawh 
a beau, mawi zo vek,a, Zo tláng sáng ajsngspian Judai ram 

dáng sgeibris ich ngsihrustpa mite a hmub dante pawh min 
brilh.nghale pi : 


Neaih a sual e; Bethiehwm tlangpul, 
tei hi tla dng lénkdwi a khüm-riai e. . 


Kristik hib belua fi yi eniin Misc rir Wa wih 

theihzia bêkah, Isua lo pian chhan leh mihringte tan a hlutzia 
Patea hlate hian a sawi fiah tha tawk hle a ni. 'Boralna rama 
lêng tawh hnu kha, Van khua min chantir a 'tihte hi Thuthlung 
Thar thu laimu nen a inzáwn a. Hei aia sawi ropui lehzual 
ngaihna hi mihring tawngah chuan a awm tawh lo. Krismas 
hi Mizote hriat phak lohva lo la awm chu ni ta se, Patea pawh 
hi Rih dil ram lam thlir ve thin tur a ni. Amaherawhchu a hun 
laiah pawh Mizote tán “Bethlehem tlang a lo vul" tak avangin, 
Krismas lo thlen avanga Mizote nihlawhzia leh chan that tákzia 
hi hlaa chawiin, 


Hmanah pi leh pute'n an hmuh phák loh, 
Saron pár tlánin kan léng e. 


tiin, a au chhuak a. Hei aia sawi nawm lehzual ngaihna hi 
mihring tawngah chuan a awm tawh lo. Hei hi kan Mizo 
Krismas hlain a chim sánna lai ber a ni bawk. 


Sap hla lár tak White Christmas tih phuahtu ngaihruatna 
hian America khawmualpui pawh a pél lo va; December thla 
Krismas hun, thlasik vir tlák laia mihring nun leh khawsak 
dán bêk engmah sawi pawh a nei hek lo va; Jingle Bell pawhin 
Bethlehem a thleng pha lo va, panpui pawh min tum hek lo. 
Zo pa erawh hi chuan Krismas hmanna türa hmun duhawm 
ber pan turin min sáwm a ni : 

Aw tünah hian i kal ang u, 

Hmun khawhar lam chu i pan zel ang. 


Amah B. Lalthangliana tih dan takin, “Patea hian hla 
dang phuah nei lo vin, Krismas hla pali chauh pawh hi lo 
phuah ta ni se, Mizote tán chuan malsawmna a tling tham 
rêng rêng a ni” ti ve ta ila, kan uar lutuk a ni lo vang. Sap hla 
lehlin Hla‘ Bua mite tih loh chu Krismas hla nei lo va kan 
awm laia hetianga a lo phuah thei hi eng vang dang mah a ni 
lo va; Kamlala’n min hrilh angin, Saphote phuahtirtu bawk 
Pathian khan a phuahtir váng chauh a ni. Patea Krismas hlate 

hian, a phuah hlim afangin, vawiin thlengin Biak Inah leh 
lênkhawmna inah an lêt a, Krismas lénkhawm tlaivar 
tiawisamtu leh tinuamtu an ni reng. A in mite chuan uain chu 
a rei apiang an duh thin; a rei chu a tha zawk an ti si a, Patea 
hlate pawh hi chutiang reng tur chu a ni. 


Thalai Hla Bu No. 122-naa “Ngai teh an ri a va mawi 
êm!” tih hi Patea phudh anga têrlan a ni nain B. Lalthangliana'n 
Patea hia a khawn kháwrnah chuan a tel ve lo. Hetah pawh 
hian chhiar tel a ni lo. 


C.Z. Huala (1902-) Mizo hla thu hmanga hla phuah 
hmasa pawla tel hi chuan Van ram ngaih hla deuh hlir a phuah 
a, Krismas lam emaw, Bethlehem lam hawi emawa hla phuah 
a nei lo. 


R.L. Kamlala (1902-1965) kan Mizo hla thu hmanga 
hla phuahtu hmasa zinga tel erawh hi chuan Krismas hla pakhat 
chiah min hnutchhiah a ni. Kamlala hi chu a dam chhüng 
zawng hrehawmna leh natna tuar reng, blim ni hme! hmu ngai 
rêng rêng lo a ni a A hia te pawh hi lungngaih, buai leh rümna 
thu hlir a ni a; a tlingkawmna leh khaikháwmna chu 
beiseina: a ni chauh mai. Chutiangin a hlate hi, lungngaih 
chhüm, tahna leh thim chhah takten báwm khat tlat 
mah se, chumi kárah chuan a beiseina chu ni éng angin 
hmuh türin a awm thei reng si a ni. Chutiang dinhmuna 
a awm reng lai chuan Isua lo pian thu hian a rilru 


lungngaihna chu chháwk zángin hlimna a rawn thlen a, 


-Hilmna ni ropui chu a êng, 
iang hi káwiráwnah a liam, 
tiin; bla pakhat chuai thei lo hi, è rawn chham chhuak thei 
hrám sni: Clibaridamtu Jo pinang. ciu a ropui thei ang bera 
chawimewina blan e. dubia, “Thinking a lamak hawa ila, Ro 
thil dang a ngai tawi Jove" tih bi, a tlangkawmna chu s ni. 

Kristian Hla thar Buah Khawvelah hian lal tam tak an 
lo piang ta a tih, Kamlala phuah anga tarlan hi, amah 
Kamlala'n a hla phuah a ziak khawmnaah a tel ve loh avangin 
a phuah a nih a rinawm lo va; Ngaiteh an ri a va mawi ém tih 
pawh, Patea phuah emaw Kamlala phuah emaw ni tura tárlan 
hi, Kamlala kut chhuak zingah a tel lo bawk. 


Léng Lal Saihnuna (1896-1949) hian C.Z. Huala angin, 
Krismas lam hla emaw Bethlehem lam hawi zàwngin emawa 
hla phuah a nei hauh lo bawk. Saihnuna hlate hi nun hlui ngaih 
leh lunglénna avanga tahna hla deuh hlir a ni a. Mihring 
mihrinna rilruin Isua tuarna leh lungngaihna te pawh hi hlain 
a chham bawk thin a. Amaherawhchu a Krismas hman hun 
tur leh hman dan tür ve thung chu - 


Rangkachak tuallai ka thlen chuan 

Bethlehem Lal nau ka awi ang 
tiin, a sawi hla daih mai a; hei bêk hi eng mah dang Krismas 
lam sawi a nei lo. 

Hrawva (1893-1956) Mizo hla thu hmanga hla 
phuahtu hmasate zinga mi kut chhuakah Krismas hla 
pahnih kan hmu a, pakhat chu Ngai teh vawiin Van Lal 
Fa pa (a thlük R. Sankey No. 24) a ni a, pakhat leh chu, 
Hla Thar Bu (1978)-a a lan danin, a lehlin - Aw van lêng 
rual zai thiamte u tih a ni. He Hrawva hla lehlinah hian, 


Ram loh tui thiang cham del chungah 

Berampu fuannaah 
tih kan hmu a; hla lehlinnaah pawh hla thu hmang thiam hmasa 
berte zinga mi a ni nghal bawk. 

Lalhlira (1897-1949) Mizo hla thu hmanga Krismas hla 
lar tak tak letfingtu kut chhuakte hi sawi tel loh theih a ni lo. 


Sap tawnga Silent Night tih Mizo tawnga a han letling te hi 
Mizo tán Krismas hla ropui a tling hliah hliah a. A nihna takah 

chuan a letling ni lovin, a Sap tawng hi enin a phuah a ni 
ziwk, Chuvángin, a chang khatna, 

Zán thiang reh lai takin 

Énna a lo thleng ta; 

Hraité rawn chawi chün nunnémin, 

Nau thianghlim ngilnei leh zaidam, 

Remna Lal Fa chu 


tih te hian Silent Night tih chang khatna ai hian Zo pa, Sap 
tawng pawh hre ve tho rilru hi a khawih nasa zawk daih a ni. 
England leh America ram hmar lama chéngte chuan Krismas 
hun lai hian zan khaw thiang an nei ve ngai mang lo. Zo tláng 
singa chéngte tan chuan zên khaw thiang tak leh thla éngah 
he hla hi han sak phei chuan, a boruak hrim hrim leh a hla thu 
inremnate hian lung a kuaiin rilru a hneh thei lehzual hle a ni. 
Hetiang hi a ni, hla kan tih ber thin hi. 

Krismas hla dang Lalhlira lehlin, Davida khawpuiah 
chuanin tihte pawh hi a Mizo hla reih mai a, naupang zaipawlin 
an han sak te hian a mawi duh hle a, 

Chan nunném Mari lo niin, 

A hrai chawi Lal Isua 
tih te bian, rilru a khawih thei hle a; lehlin tih hriat loh khawpin 
a Mizo a, Mizo rilrua Isua piantirtu pakhat a ni reng a ni. 

Kristian Hla Thar Bu buatsaihtute hian ngaihtuahna nei 
takin, Krismas lam hlate hi a hmasa lamah an lo dah fhap mai 
a. Chung zingah chuan kan hriat lêr leh sak lêr tak tak, Zasiama 
phuah Leiaha lo piang, van Lalbera chu tih leh Vawiinah Lal 
Davida khua tih te, Suakliana phuah, Hossana ti zelin aw 
Haleluia, Amen tih leb. Raingama. phuah, Lal pian hun 
lawnawm tak kan thleng leh ta tihte kan hmu a ni. Heng hlate 
hi. Krismas bun spiangin Biak laah loh lénkhawmpnaah tui taka 
kan sek rengte a ni. 

Kan Mizo Krismas hla phuahtute hian an phuah chhan 
leh chêng thlante hi an hmu chiang hle hlawm bawk. Hnam 
dang Krismas hla, kan hriat phák leh lár deuh deuhte nen 
pawha han khaikhin hian, kan Krismas hlate hi a duai bik lo 
hle a ni. Krismas hla hmingthang Silent Night phuahtu hian 
Bethlehem dái vél hi ralkhat hnai deuh atanga thlirin a phuah 
niin a lang a; O Come, All ye faithful (Ringtu zawng zawngte 
u) tih phuahtu hi chuan Bethlehem lam pan tur leh Lal Fapa 
piang chu ena fak bawk turin mi koh kháwm a tum a. Zo pa 
ngaihtuahna erawh chuan, Sáppui mi ngo ngaihtuahna a 
lehkhalh emaw tih mai turin, Bethlehem thlen chu sawi loh, a 
dai bul vélte pawh fang vélin, 


Aw, angelte chu lo zai nawn leh se, 
Bethlehem dai hmun khawhara ka awm lai hian 


tiin a lo awm reng hman a ni. 


Vankhama (1906-1970), kan hla phuahtu lâr páwlte 
zingah chuan, Pathian lam hla phuah nei mang lo ber 
pawh hian, Krismas hla hi phuah loh theih niin a hre lo 
va. Biak In leh lénkhawmnaa lüt ngai lo, Krismas hla 
pathum emaw a phuah a. Chüng zinga lár ber, Krismas 
carol pawha sak hlawh ber chu Kum sul lo vei puan ang 
a thar leh ta tih hi a ni. He hlaah hian Isua, mihringa a lo 
pian chhan leh a pianna hmun tláwm takah khaw chhak 
mi fingte leh beramputen chibai an bûk thute chu hla 
thu ril tak hlir hmanga a sawi hnuin, phür taka sak ngei 
turin a tlangkawmna heti hian a han ti ta a ni : 


Keini pawhin kan chibai léncháwm zai nen, 

Perhkhuang tingtang leh lemlawi rem chungin; 

Ri thei zawng zawng nen hlim zai vawr chung zelin, 

Nilénin tlai khua pawh 1 var za ang. 

Rokunga (1914-1969) hi Mizo hla phuahtu zingah chuan 
Krismas hla phuah tam ber a ni. Krismas hla 16 a phuah a, 

amaherawhchu chüng chu mimir sak turin, Biak Inah leh 
lenkhawmma inah a lit thei ngai meuh lo va, ‘Krismas khawlai 
hla’ tih mai turin, thalaite inpáwlkhawmna leh carol-naa sak 
a la ni deuh ber thin. Hla thlêk mawi leh sak nuam tak tak 
deuh vek a nih avangin, Rokunga hlate hi Mizoramah chuan 
Krismas ur láwk atanga a hun tak lo thlen thlengin, hla ri 
thang vel nasa ber a ni thin. Krismas leh Rokunga hi an intilár 
tawn ve ve bawk. Krismas hlate avang hian Rokunga hi a lár 
phah lehzual a; Krismas pawh hi Rokunga hlate avang hian 
thalaiten an uar phah nasa lehzual a ni. 

Rokunga hian Krismas hla 16 a phuah tih kan sawi tawh 
a. Heng bakah hian hla pathum thlük, mi dang phuah a siam 
remsak a awm bawk a, chungte chu Khawvelah hian Lal tam 
tak an lo piang ta a, tih te, Leiah a lo piang, van Lalbera chu 
tih leh Ngai teh, an ri a va mawi ém! tih te hi a ni. Krismas 
hla, mi sak lár kai vek si, amah tluka phuah tam hi an awm lo 
vang. Hei hi a ropui bikna pakhat chu a ni. 


Rokunga hian a Krismas hlaah te hian Isua lo pian thu, 
Cbanchin Tha atanga kan hriat ang zawng zawng tih mai tur 
hi a lawr kim hle a; mihring anga a lo pian chhan te, a pianna 
hmun tláwmzia te, Van angelte’n Pathian an fakna hlate leh, 
a pian lai huna Judai ram boruak leh khawvel roreltute rilru 
put hmangte pawh a hlaahte hian kan hmu a. A hla afang 
ringawt pawh hian, Bible thu chhiar hauh lo pawhin, Ispa pian 
hun lai cbanchin hi chhui theihin a hriat chian theih hle a ni. 
A hla satuten ataka chantir fheuh atan a duhthusam 
chu helai cháng hian a khaikhawm thei ang : 


Alis brimah Rokunga hi Mizo thalaite hla petu, mi 

malah chuan a hla bu siam Thalai Hla bu avanga thalaite 
lungrual taka zai tamtirtu ber a ni bawk. Hla sak nuam tihna 
hian phuah ve chákna a hring a; tichuan thalaite zingah pawh 
hla phuah tum an lo pung nasa ta hle a, hlaa sawi tling mang 
lo pawh tam tak kan lo neih phah ta a ni. Hunin a thlitfim kan 
nghák ang a, a ékchhia paiha a tak chauh kan lak hun a lo 
thleng chhawm zel ang. Thu atana ziak nazawng hi thu a tling 
zo lo va, hla atana phuah nazawng pawh hi hla a tling zo 
bawk lo a ni. 

BETHLEHEM DAI 


Bethlehem dai a nghawr vel e, 
An lawm hla ri zam vel te chuan, 


Dai zawng zawnga dai hmingthang ber leh ropui ber 
chu Bethlehem dai a ni, ti ila kan sawi sual lo vang. Decem- 
ber thla a lo nih a, Krismas te a lo hnaih phei chuan kan 
thinlung mitthlain Bethlehem dai chu kan thlirin kan hmu 
theuh thin awm e. Kristian, ngaihtuahna nei mi tawh phawt 
chuan, khawpui lian ber ber leh mi tamna ber ber hmuna chéng 
pawh ni se, Judai rama khaw té tak té Bethlehem dái hi vawi 
khat tal chu ngaihtuah chhuahna nei lovin December 
thla hi an hmang ral mai mai lo vang. 


Khaw tin leh tláng tina chéngte hian Bethlehem khua 
leh dai vél te hi kan ngaihruat dan a inang vek kher lo vang. 
Ka naupan lai chuan Bethlehem leh a dai bul te chu kan khua 
leh kan khaw dái bul vél ang deuh ni turin ka ngaihruat thin a. 
Kum 1977 January thla tir têah ka mit ngeia ka hmuh a, ka ke 
ngeia ka han fan chuan, Mizorama eng khaw dai nen mah 
hian inanna nei turin ka hmu lo a ni. 


Bethlehem hitun thleng pawhin khaw té tak té a la ni a; 
Jerusalem khawpui atanga mel 5-a awm, khawpui dáiféma 
awm tih mai tur a ni. Chumi akára a khaw dai hmun reh 
lehchháwng tawh lehnghal chu, Isua pian kum B.C. 5 velah 
te kha chuan, mi tam takin an ngaihtuah kher lo vang. Tünah 
erawh chuan, kum rei tak ata tawh, hla mawi tam tak sak nin 
theih loh tur, Zan thiang reh lai takin tih te, Chu beram ven 
zan laiah chuan tih te, Beramputen beram venga...tih te leh, 
hia dang tam tak lo chhuahna hmun a lo ni ta a ni. Vawi tam 

tak chu keini Mizote pawh hi rilru leh thlarauvin Bethlehem 
dai reh hi fang thin leh, chám khaw muangin kan awm ve thin 
a; a chang chuan mahni awmna hmun theuh leh zaihona 
hmunte pawh hi Bethlehem daiah chantirin, 


Aw, angelte chu lo zai nawn leh se, 
Bethlehem dai hmun khawhara ka awm lai hian, 


kan ti (hin a ni. 


Bethlehem hi a khaw téta en ang a ni lo, khawvela khaw 
hlun berte zinga tel pha a ni. A chanchin kan hmuhna hmasa 
ber chu Bible-a Genesis Bung 35-ah a ni. Jerusalem-te hi chu 
Mosia lehkhabu panga Genesis, Exodus, Leviticus, Numbers 
leh Deuteronomy-ah te pawh la lang lovin, Israel fate Aigupta 
sal atanga an chhuah a, Kanaan ram an luh dawn thu sawina, 
Josua lehkhabu afang chauhvin a lang tan a ni. Chungnungbera 
chuan khawvel Chhandamtu pian nan Bethlehem a rawn 
thlang pawh hi, zawlnei Mika a lo sawi làwktir chu thu 
khat, han chhüt lét hian, Bethlehem leh a bul vél hi a 
duhzáwng ti mite chénna a lo ni fo tawh thin rêng a ni. 


Genesis-in min hrilh danin Bethlehem dai, kawng lakah 
hian Benjamina, Jakoba fa naupang ber chu Rakili'n a hring 
a. Isua pian hma kum 1100 vela Bethlehem khuaa lo chéng 
thin, Boaza chuan Bethlehem dái velah hian lo a nei bawk a. 
Naomi monu, Moab hmeichhia Ruthi chuan a pasal a sün 
hnuin he khuaah hian Naomi nén an hmeithai a. Boaza lovah 
buh 14k hmaih zawngin Ruthi chu a kal thin a; tichuan Boaza 
hruih záwlah Ruthi leh Boaza chu an inhmu a, an innei ta a. 
Fapa an lo neih chuan an thenawm hmeichhiate chuan a 
hmingah Obeda an sa a. Obeda chuan Jesaia a hring a, Jesaia 
chuan Davida a hring leh a; Davida chu Isua thlahtu ziding a 
lo ni ta a. Tichuan mihring taka han chhui pawhin, Isua chu 
Israel lal zawng zawng zinga lal ropui ber Davida thlah a lo ni. 


Bethlehem dai velah hian Davida chuan a tleirawl laiin 

beram a véng thin a; a chang chuan a pi leh pu Boaza leh 
Ruthi-te lo hlui, a khaw chhim chhak lama mual pharh thla 
raih lamahte pawh hian a beramte chu a hruai thin ngei ang. 
Bethlehemah ngei hian Davida chu a tleiraw! laiin Israel lal 
ni turin Zawlnei Samuela'n hriak a lo thih a. Mahse lal a nih 
a, ro a rel hnuah Bethlehemah hian a awm kan hre lo. 
Amaherawhchu Bethlehem hi "Lal Davida Khawpui" tiin 
hlaah phuah a ni thin a. Chuti ni se Davida khan a lal laiin 
Bethlehem hi khawpuiah a hmang rêng em ni, tiin kan zawt 
thin mai thei, Isua pian thu leh pianna hmun sawi chiang ber 
Luka chuan Josepha leh Mari chu, “Judai rama Davida khua 
Bethlehem an tihah” kalin a sawi a. Hemi awmzia hi Bethle- 
hetri chu Israel lal lo ni tawh Davida seilenna leh a lo chénna 
klius a tihna emaw, Davida chu Bethlehem khaw chhuak tia a 
sawina niin a lang. Davida chu ro a rel hnuin Jerusalem khuaah 
a awm a; Jerusalem hi vawi engemaw zat tihchhiat leh 
tun din leh thin a nih tawh avangin, Lal Davida'n ro a rel 
laia a awmta lai hmunte chu tunah mi thiamten an zawng 
reng a; à hun lai thil ni Awmte pawh lai chhuakin an insawi 
thin. 

Pathian, Pharoariitu pawh tinéma tikhauh 
thei, lei leh van leh mihring siamtu tan chuan, a fapa chu 
mihring anga Bethiehema a lo pianna turin, a paitu Mari, 
Nazareth nula chu Bethiehema a kaltir dan tur kawng 
rembhang han siam chu thil harsa tehchiam a ni lo vang. Naza- 
reth ajangin Bethlehem hi mel 93 vefa hla a ni. Kaisara 
Hi iuri chu mi zawng zawng an hming ziak turin mahni 

ute kiua theuhvah kát tur tih thapék a cfihuahtir ta mai 
a. A hun lain a nghawng bui turate tan chüsn thupék &tthlák 
tak fell kiwi nef Is tak a mi ngel ang. Juda-te hi tikini thiahto 
bul chinni Be thal thei tak kih pawh ái lo nih hi - Mari leh a 
pénal buwi Josepha hith Béthleherh kaf fur an ni tih áh inhre 
thei kni 

Titiah chuan Bethlehema Isua pianna hmun tak, ran in 
awmna lai pawh hi Davida pi leh pu, Boaza leh Ruthi-te in 
leh lo awmna kha niin an sawi a. Isua pian zana thil ropui tak 
lo thlenna - Bethlehem dái hmun ruam, berampute beram 
venga phüla an riahna hmun ruam pawh hi, Isua thlahtute 
Boaza leh Ruthi inhmuh hmasak berna hmun kha niin an sawi 
bawk. Helai hmun hi Pathian chuan a ropuina lantir nan leh 
puanchhuah nan a lo thlang ta nghe nghe a. Hemi hmuna 
berampu “Jung mawl” riak khawmte pawh chu Chanchin Tha 
hrilhna dawng hmasa ber an lo ni nghe nghe a ni. Lalpa 
vantirhkoh an kiangah a lo ding a, Lalpa ropuinain an vél a 
rawn chhun éng a. Chu chauh ni lo vin, vantirhkoh hnenah 
chuan vana mipui an lo chhuk thla teuh mai a, Pathian fakin, 


Chungnung berah Pathian ropui takin awm rawh se, 
Lei chunga a lawm ém ém mihringte hnenah 
Rem thu léng rawh se. 


tiin hla an rawn sa ta a ni. Helai Bethlehem dài hmun 
ruama van mipui lo chhuk hi eng zat nge ni ang tih hriat a ni 
lo va, an tam tawk thawkhat bawk ang tih erawh chu a rinawm. 
Eng tawngin nge he hla ropui hi an sak ang aw, ti leh ta zel 
ila, berampute'n a awmzia an hriat theih, Aramaic fawng emaw 
a nih ngei a rinawm hle a ni. 

Thil pawimawh, awmze nei leh entir nei tak tak thil hi 
pawtilamah tih a awm fo mai. Israel fate thlalera an awm lai 
khan Pathian biakna puan in chu an riahna hmun lailiah 
Mosia'n a dah thin a; mahse an bawhchhiat hnu kha chuan an 
awmna khaw pawn lamah a sawn ta daih a. Ran, a thisen 
Puithiam lalberin Hmun Thianghlima sual tána hlana a luhpui 
thinna ruangte pawh daipawn lamah hal a lo ni tawh fhin a. 
Chutiang bawkin Isua pawhin ama thisen ngeia mite chu a 

theihna turin, kulh kawngkhár pawnah chuan a 
lo tuar ta bawk a. Tichuan, Hebrai lehkhathawn ziaktu phei 
chuan, “Dai pawnah a hnen lamah i kal chhuak ang u” a lo ti 
nghe nghe a ni. Chu vang chuan Krismas lai leh a dawn lai 

vél hi chuan hmun khawhar lam kan ngaihtuah ve fo thin a ni. 
Héng ajang hian thil pawimawh berin hmun tha ber leh laili 
ber chan phák loh cháng a lo nei thei fo dawn a ni àwm mang 
e tih hi, a thiam tan phei chuan sermona sawi fo tham a ni thei 
ang, Tun lai khawvelah erawh hi chuan, ram hrang hrang 
atangin, kum tin helai hmun khawharah hian Krismas hmang 
turin mi tam tak an kal thin a ni. 

Bible-ah hian khaw hming tam tak leh an chanchin 
ziaknate kan hmu thin; Thuthlung Hluiah chuan Sodom leh 
Gomora te, Ninevi-te kan hmu a. Thuthlung Tharah pawh 
khaw lár tak takte chu an chhiatna tur thu sawi a awm: Jeru- 
salem chu Zawineiho (amah Isua ngei pawh) thattu, a 
chhungsh tihchim loh tura lung intiang rêng rêng a awm lohna 
tur; Isua thil mak tih tamna ber khua te, Korazin leh Bethsaida- 
te chu an chung a pik turzia te, a rawngbawl hnua a chén 
tamna ber Kapernaum khua pawh chu van thlenga chawimawi 
ahnékin, mitthi khaw thlenga zuk kal zawk tur a nihna thute 
kan hmu a ni. 


Bethlehem erawh hi chu a chhe zêwngin a chanchin hi 
sawi a awm kan hre ngai awm lo ve; hmelma kuta tihchhiat 
pewh a tuar ngai lo ni pawhin a lang. Kum 1917-a British 
sipaiten General Allenby hova an lak tum pawh khán thisen 
chhuahna a awm lo, Tunah hian Israel ramah chuan a khaw 
mihring.tam leh tlem dana enin Isua ringtu, Kristian tamna 
ber khya a ni hial ang; mihring 40,000 vel zet an awm a, a tam 
berte chu Arab mi, Kristian an ni. 

. Thiasik khaw vawt leh thiang tak mai, January ni 4, 
1972-ah keimah chauhvin khawhar tika, Bethlehem “dai phil 
lêng” ka fap ni chuan, hroen lai atatün thleng pawha beram 


č, Kasmos rit ada pam rom runt hian ka hria. 


. 


145 


THLALER RAM RO 


He who was living is now dead 
We who were living are now dying 
With a little patience 


- T.S. Eliot 
The Waste Land 
"Hot line, Hello. Can I help you? " 


Khaw tinah telephone nambar ziakna bu hi han en ila, 
*Hot line" tih hi hmuh tur a awm. Ka awmna hmuna hot line 
nambar chu 384-7755 a ni. 


Tlai khat chu ka lêng chhuak lo va, ka thian kawm thinte 
lah chu hmun dangah an zin bo vek si a, ka khua a har ta deuh 
va. Ka rilruin, "Khawinge, hot line an tih fo hi i han chhaih 
chhin teh reng ang," tiin, a namber chu ka han zawng chhuak 
a. A nambar chu ka han tuai vir chhuah veleha min lo 
chhangtuin ka aw a han hriat chuan inbiak rei deuh pawh a 

hle tih a tawng dan atang in a hriat theih a, kan inbe ta 


"Hot line. Hello. Eng nge tanpui theihna che ka neih?" 


Mizopa. 
Hot line. 


Mizopa. 


Hot line. 


Hei hi hot line a ni chiah maw? 


Ni e. Hei hi hot line a ni, eng nge harsatna i 
neih, kan sawi dun thei ang em? 

Harsatna hranpa chutia han sawi tur chu ka nei 
lo, ka rawn be mai mai che a ni e. 


Mahse i tawng ri leh thaw ri atangin eng emaw 

Mizopa. 


Hot line. 


Mizopa. 


Hot line. 
Mizopa. 


Hot line; 


Mizopa. 


Horitne. 

vei nei i va ang si ve! 
Thil vei engmah ka neih ka hre lo va, mahse 
urih Bind nervous deuh hlek a ni; achhan 
chu tun hi hot line ka hman vawi khatna a ni a, 
a chanchin leh kalhmang ka la hriat loh vangin 
ka han biak tirh che khan thu han sawi hmasak 
turte ka ngaihtuah buai deuh va, ka zim deuh a 
ni. 
A nih tak chu. A nih leh eng nge ni kan sawi 
dun ang le? Engtiziaa hot line hi rawn hmang 
nge i nih? 
A! Ka khua a har deuh a, tih tur ka hre lo 
va; han kawm leh titipui tur an awm si lo 
va, ka rawn bia che a ni. 
Thian i nei lo vem ni? 
Neih chu nei e; mahse a tuate mah sum- 
mer school kal awm lovin an haw darh vek 
a, han kawm leh koh theihin an awm lo a 
ni. 
University Campus-ah mi an tam a ni lawm 
ni? Heng zingah hian kawm tur chu an awm 
reng ang chu; lêng chhuak ta la, bar-eh te, 
restaurant-ah te kal la, titipui tur chu an 
awm reng dawn lawm ni? 
A! American:ho hi in nunphung a dang êm mai 
s, pupuasan oS biak 
hi ors silo va, engtin nge kawm 
Kir nio ang? 


Rin 1 Bitar chian tawh avang tak 
diu Mat Bawah as awe Qs ee ie 
igwle tor ihi Tugah Fian, imur danga 


Mizopa. 


Hot line. 
Mizopa. 


Hot line. 


Mizopa. 


Hot line. 


Mizopa. 
Hot line. 


Mizopa. 
Hot line. 

kaltate nen in inchhar fan dante kha han 
ngaihtuah la, chutiang bawk chuan mi dang 
pawh i be pawp thei mai dáwn lawm ni? 


A ni viau mai. Mahse mihring hi kan inang lo 
&m thin a ni. 


Iti dik e, kan inang lo hle hlawm a ni. 


A nih leh keini zirlai zingahte hian mi dang 
khawhar thu rawn sawi an awm ve ngai em? 


Awm ngai teh réng mai. Hot line rawn 
hmang thin mi, hmun thuma fhena hmun 
khatte hian an khawhar thu an rawn sawi 
thin a; club-ah te, bar-ahte pawh mi tam 
tak lâm mup mup zingahte hian thian mumal 
nei lo chu a tam zawk an ni hial ang. Hot 
line rawn hmangtute zinga mi tam ber thu 
rawn thlen chu a hmei a pain, khawhar thu 
a ni asin. 

Chu, America mi ngei, zirlaite pawh khawhar 
an lo awm fhin a ni maw? 

Teh réng mai, zirlaite hi state hrang hrang atanga 
lo kal an nih avangin, hmethriat leh thian kawm 
tur nei sa an ni bik lo va; an khawhar thu an 
rawn thlen thin a ni. 

Tu nge i hming min hrilh thei em? 

Hot line-a thawkte hian min betute hnenah kan 
hming sawi hi phal a ni tlat lo. 

A nih leh hot line-a thawkte hi tute nge in nih? 
Mi eng zat nge kan nih ka hre lo va, a tam zawk 
hi chu hemi university-a psychology zitlai kan 
ni &wm e; hlawh nei lo vin, zan tin hetiang hian 
kan in-duty chhawk thin a ni... 

Ka rin aia rei mah, minutes 45 chhüng lai, kan inbia a; 
phone ka han dah fel hnuah keimah chauhva ngawi renga ka 
thut lai chuan, ka zirna ram chu khawharna leh thlaler ram ro 
a lo ni reng mai tih ka han hre chiang ta a; tun kum za bi 
sawmhnihnaa English poetry ropui bera ngaih, T.S. Eliot-a 
phuah The Waste Land, university class-a kan zir thin pawh 
chu a awmzia a takin ka rilruah a lo lang thar ta uar uar nghe 
nghe a ni: 

I was neither 

Living nor dead, and I know nothing, 

Looking into the heart of light, the silence. 

Oed'und leer das Meer* (The Waste Land 11. 39-42) 


Hot line hi America ramah sáng tam tak a awm a, hei 
hian eng nge ni a entir kan tih chuan thlaler ram ro leh 
khawharna ram a nihzia a ni ber ang. 


Hmun fhenkhatah chuan a thawktute chu niléng leh 
zankhua zaka biak theihin an awm reng a, hot line thenkhatah 
chuan zan lamah chauh biak turin mi an awm bawk. A tam 
zawk hi chu fhalaite tanpui nan ruahman a ni. Thalaite zingah 
harsatna chi hrang hrang nei-zu ngawi vei te, hmeichhia leh 
mipe inpawina atanga natns inkai theih vei te, rilru hahna nei 
te, khawhar leh rilru buaite leh, nun ningte'n an harsatna an 
sawina tura buatsaih a ni a; a thawktute pawh treining-na tha 
tawk tak nei vek an ni. A thawktute hnen stangin harsatna sut 
kian nghalna beisei tur ni Jo vin, thu ráwn hmuhna tur a ni 
zawk. 


Hot line programme langsar deyh tak pakhat chu New 
Jersey state-a Kean College-ah hian zirlai sing khat leh sang 
hnih vel ati ám a, an ziga mi £a vel chuan tlawmngaih 
ciihwahin en.coliege hot Hne-ah chuan an inthawh chhiwk 


thins. Thawhtanni apanga Zirtawpai thlengin ni tin zing dar 9 
. Wide and empty the sea .- tuifinriat chu a zauvin a ruak vek a ni. 

atanga zan dar | thlengin, Inrinni leh Pathianniah erawh chuan, 
chawhnu dar 2 afanga zan lai thleng an inthut chhawk a. Hemi 
hnaah hian Kean College chuan kum tin dollar 23,000 a séng 
a, sem rualin chawlhkar khatah mi 200 vel betu nei reng ang 
an ni.* 

Kum 1976 thlasik laiin zan khat chu Kean College- 
ah hot line chuan betu mi 46 a nei a, chung zinga mi 13 
te chuan an khawhar thu an sawi a, 10 te chu thil hriat 
duh eng emaw rawn zawt an ni a; mi 9 te chuan engmah 
sawi lo vin phone an dah leh a, a betu zinga 4 te chuan 
ngaihzawng lama harsatna thu-ah tih dan tur an záwt a; 
a dangte chuan nau pai theih loh dan leh V.D. enkawl 
dan leh nau tihthlák dan leh thil dangte an zawt bawk. 


Hot line-a thawkten buaithlák leh rápthlak an tih ber 
thin chu intihhlum tumna thu an hmuhin a ni. Kum 1976 
chhungin Kean College Hot line chuan intihhlum tumna thu 
mi 95 hnen afangin an hmu a. Chutiang hunah chuan, rilru 
inpe zo takin, a betu chu rei tak titipui tura inbuatsaih a tulzia 
an sawi thin. Mi pakhat intihhlum tuma silai pawh kau sa 
diam neia rawn betu chu darkar 3 an bia a. Chutih chhung 
chuan police-in a betu awmna hmun chu, phone afangin an 
chhui a. A awmnaah an va luh pawhin phone-ah chuan a lo la 
tawng reng a, mi rilru buai a ni tih an hmuhin enkaw! turin an 
hruai ta a ni. 

Hot line tam berte chu khaw pakhat chauh huama 
buatsaih a ni a, state pakhat chhung huamte pawh tam fe a 
awm bawk. America ram pum huap, hot line pathum, man 
chawi lo va hman theih a awm bawk. Chung pathum zinga 
pakhat chu National Runaway Switchboard 800-621-4000 a 
ni a, Chicago atanga chhán a ni a, chhun zan zawmin a 
thawktute chu biak theih rengin an awm. Kum 1976 chhungin 


* Seventeen, August, 1977 p. 150. 

mi 40,000 betu a nei, Operation Peace of Mind in mi 40,000 
betu a nei, Operation Peace of Mind 800-231-6946 a ram pum 
huapa hot line chuan Texas state atangin chhün zán zawmin a 
betute harsatna thu a ngaithla bawk a; kum 1976 chhungin mi 
5,000 betu a nei bawk. Operation Venus 800-523-1885-hot 
line dang, ram pum huapa siam a awm bawk; zing dar 9 atanga 
zan dar 9 thleng, kar khatah ni 7 chhung hman theih a ni a, 
Pennsylvania state atanga lo ngaihthlák leh chhán a ni. Op- 
eration Venus hi inpáwlna atanga natna inkai theih enkawlna 
hmun leh a sensote zawhna a ni ber. Ni tin betu mi 40,000 
velin hot line hi an hmang tih chhinchhiah a ni.! 


Ni khat chu tual zaw! phaitual hlo hring dep chungah 
thian zahovin ni lum aiin kan bawk zal a. Ka bengin lei a han 
deh, chuan thil ri mum mum hi ka hre ta a, ka fhiante chu 
ngaithla ve turin ka ráwn a. An han ngaihthlak chuan, *Hei hi 
khawi ri a nih hi, in tinah khawl eng emaw chi khat tal chu a 
awm vek avang leh, motor leh khawi lian tak tak, englai pawha 
a rik reng thin avang hian, mi tam takin lung lam natna leh 
lung phu tha lo an neih phah a ni,” tiin, min hrilh ta nghe nghe 
a, America ram hmeichhe hla phuah thiam (poetess) zinga 
ropui bera ngaih, Emily Dickinson pawhin he rama nun 

thlakzia hi sawiin a rilruah mitthi vui thawm a chám reng 
thu min hrilh nghe nghe a ni : 

I felt a Funeral, in my Brain, 

And Mourners to and fro 

Kept treading-treading-’ 

Thi-leh dam kara lêng renga inngai ni te pawhin a lang, 
la dem reng chung. siin, othih hnuah thotléin a ruang chu an 
béwnta, an thliowk. ci te pewh a hriat awk vek thu thleng a 
sawia ni, 


L Séventeen, August, 1977 p. 154. 
2.  ThePoet in America by Albert Gelpi 1973 p.,305. 

I heard a Fly buzz-when I died- 
The stillness in the Room! 


American poet T.S. Eliot pawhin he thlalér ram rova 
chéng, nula tlangvalte chuan hmeichhiat mipatna an hman 
dan atang te chuan mihring nih zahawmna pawh an 
hloh vek tawhzia sawiin an zalén dan leh nun hohzia 
tihlan nan, 


I can connect 
Nothing with nothing? 


tiin, anmahni a fawngtir nghe nghe a. An nun leh thiltihte leh 
anmahni ngei pawh “Engmah lo" an nihzia an inhre chiang 
niin a tarlang a ni. 

"Hare Krishna..." 


He thlalér ram rova au ráwl pakhat, ka beng ngeia ka 
hriat chuan, *Hare Krishna...' a ti a; kum sanghnih vel lai ral 
ta, Judai ram thlaléra mi pakhat au rawi nen kha chuan a inkalh 
hle Awm e. 


America ram leilung ka rah hmasak berna, Chicago 
thlawhna tum hmun O'Hare airport chu ka zuk thlen zan chuan 
khua a lo thim deuh tawh bükah ka tlangnél lo bawk a, ka thil 
hrnuh dan a phé deuh ruai mai a. Ni khat chu California lam 
panin Chicago O'Hare airport atang vék hian kan kal dawn a, 
chhün én iar laiin mi che vel leh ningkhawngte chu thlirin ka 
thian professor nen kan vák vel a. Chumi hnu chuan kan 
chuamna tür thlawhna lam panin building lian pui pui chhüngah 
hinanhrnawh takin mi kêrah kan tlan hlawk hlawk a; chutih 
lai chian mi pahnih hi “Hare Krishna...” tiin an lo au va. Chu 
thil ri danglam tak mai ka han hriat chuan ka phu deuh zawk 
a; kan kal pêl thuak tawh nain ka han lehhawi a, anni chuan 





1.  Ibid.p.319 
2. Ibid, p.309 

lehkha, a páwna “Hare Krishna" tih ziak, an semte chu min 
han pe dawn a, ka thian chuan, “Lo kal mai rawh 
ngaihsak duh suh," min lo tih avangin, ka kalsan leh ta mai a. 
University of California, Berkeley campus-ah ni khat 
chu ka thlen in pe, chumi university-a zirlai nen campus bul 
vela kan lén vahin thing buk hnuaiah hian nula hmel tha deuh 
mai hi che hauh lovin hmui chip hmak, maimitchhing leh 
vanvadákin a lo thu a. A kut no takte chu namaste tih dân dik 
takin a tung zAwngin inthlawptirin a àwmah a dah a. A bul 
chiah kan thlen chuan, “He nula hian eng nge a tih?" tiin, kan 
thlen inpa chu ka zawt a. Ani chuan, "Hindu sakhaw be miten 
yoga an tih, rilru leh taksa insawizawina neih a, ngaihtuahna 
ding taka kaltir dan a zir ve a nih hi,” tiin min hrilh a. Kan han 
vah kual zel chuan chutiang ti lai chu mi pahnih dang kan 
hmu leh a; ka thianpa chuan, “He thil hi he university cam- 
pus-ah hian an ching nasa hle asin,” a ti bawk a. 
University-ah ka thianpa awmna linguistics department 
office-a kan luh hnu chuan mi thenkhat, Vai hrén vår kaih, 
kamis fual var tak, nghêwng nei lo ha, lu ziat kawng vek, mi 
eng emaw zat an lo luta. A then chuan an chhipah sam hlawm 
tiêm te sei tak an zuah a, chu chu thlikthlidir angin an hnung 
lamah a uaithla ngauh va. An han tawng chuan America mi ni 
chiahin ka hria a; zirlai dang ang bawkin, lehkhabute pawh 
an keng a, an zakzeh fara. Ka rilru chuan, “Eng mi tak chu ni 
blawmang maw!” ka lo ti a; an vun te chu a ngo êm si avangin 
Tibet lam mi an nih te pawh ka ring deuh bawk a. 
Amaherawhchu an meng paw] reih bawk si a, Tibet lam mi ni 
kana An chhush bnu chuan ka thianpa chu 
“Tina mite kha eng mi ngo 4n nih?” tiin ka zawt a. Ani chuan, 
"America mi, vek an nih kha; Hare Krishna pawl an ni a, 
nichina thing buk bnuaia nula yoga bei lai ken hmuhte nen 
khan piwi khat an ni,” tiin min hrilh ta a. 


Hare Krishna pawi hi hmun tin mai tih têrah an darh a, 

state thenkhatah chuan hrék tumna pawh a awm deuhva hriat 
ani; Pensylvania state park-ah chuan thuneituten Hare Krishna 
mi leh sate chu kal an phalsak lo va, mahse State Department 
chuan khap tur an ni bik lo tih thu a puang a;' hmun thenkhatah 
phei chuan dawt thua pawisa khawn ah te pawh puh an ni 
bawk. Argentina ramah chuan sawrkarin he pawl awm hi a 
khap hmiah thung.? Eng le khaw le, Hindu kulmütten an chin, 
yoga hian America ram zirlaite rilru a tuam fan nasa hle a, 
zung a kai nghet deuh deuh fan niin a lang, university tam 
takah yoga zirtirtu an awm a, zir man fee pein mi tam takin an 
hun áwlah an zir a, an hmuh tam ber chu rilru thlamuanna a 
ni. Ka zirna university building-a bangah te pawh Vai puithiam 
khabe hmul sei pui pui nei thláte leh, yoga sawi mawina lehkha 
an tar ka hmu fo thin. India mi thenkhat chuan, America rama 
Hindu sakhaw zirtirna hi zirtirna dik lo, pawisa hmuh nán mi 
thenkhatin remcháng an tih anga an phuahchawp mai niin an 
sawi. Mi thenkhat chu hippies kan tih angte changin India 
ramah an lo kal a; tuifinriat kam hmun fianrialah ruaka léng 
vel hmuh tura awmte hi he thil rawn nghawr chhuah, mi tlem 
té chauh an ni. Tichuan, university class room-ahte pawh 
Hindu philosophy thu leh hla Upanishad bua mi chhiar leh 
chham zat zat thei an lo awm ta teuh a ni. 


Setana Kohhran 


Aizawl atanga lehkha min thawntu pakhat Pastor 
Lalthanga chuan America ramah Setana kohhran a ding tih 
thu mi sawi a hriat avangin a chanchin hre chiang turin min 
rawn chah a. Tlai khat chu Methodist kohhran Biak In-ah 
zanriah kan ei ho va, chu mi kohhrana awm, Professor Dr. 





1. Illinois Baptist, June 29, 1977 p. 3. 
2. Ibid - March 23, 1977 p. 3. 

Milo Kaulfmann-a chu Setana kohhran a awm leh awm loh 
ka zawt a. Ani chuan, “A awm asin, a dintu Anton Le Vey-a 
chuan Setana Bible tih pawh a ziak nghe nghe asin,” tiin, a 
awmna chu San Fancisco niin min hrilh nghal a. California-a 
ka zin lai chuan San Francisco-ah te léngin Setana kohhran 
chanchin chu ka zawt vel ta a. 


San Francisco-a kawtthler pakhat California street 
an tihah ‘chuan in hlui tak, a p&wn lam hnawih dum vek 
hi a ding a, chu chu “Setana Biak in" an tih chu a ni. A 
hmun takah kar en ta lo nain a chanchin mi sawi erawh 
chu chiang takin ka dawng a. He biak inah hian Anton 
Szandor Le Vey chu pastor hna thawkin amah chu 
“Setana puithiam lal" niin a inchhál a. An pawi thil tum 
ber leh zirtit chu hmeichhiat mipatna kawngah a zalén 
thei ang bera inhman te, insüm miah lo va phuba lák leh 
duhAmna lantir te a ni. An biak in chhunga mei chhemna 
chungah chuan dawhkári a awm a, chu chu “Maichém 
nung" an ti a; an inkhawm lai leh Anton Le Vey-a chuan 
thu a sawi laiin, inkháwm zawng zawngten chiang taka 
an hmuh theih turin "Maichám nung"-ah chuan hmeichhe 
puithiam an tih chu ruak ngalngatin mipui lam hawiin a 
awm reng thin a ni. 

Hetianga Setana biakna in hi Ohio State-a Toledo khuaah 
a awm bawk a, chuta ahruaitu chu Herbert Arthur Sloan a ni. 
= vum nui an sid chak sáwt hle tih an sawi. Baptist 

tu pakhat chuan kan inkhawmin Setana 
ep i i mla bh bak Mi thenkhat 


jalan pama n a nih loh thu leh 
SUM jake 

The Crystal Ball 


Nu pakhat Florida state-a Melbourne beach-a chêng, 
Sybil Leek chuan khawvela ramhuai aien thiam hmingthang 
ber ah a inchhál thung. America rama khawpui lian lianah 
thlawhnain a zinkual a, aien thiam a nih thu a tlangaupui a. 
Hmeichhe thian, aien thiam dik tak, mi 400 neiin a inchhál a, 
khawvel pumpuia hmeichhe aien thiam awm zat chu 
maktaduai riat niin a puang bawk.! He nu hian ramhuai aien 
thiam ring leh ráwn mi an la pun belh deuh deuh tur thu a 
hrilh làwk a. "Kristian sakhaw inzirtirna leh inkaihhruai dan 
hi mihring nunphung pangngai nen hian a inkalh tih mi tam 
takin an hriat avangin mihring nunphung nena inhmeh tur 
sakhua hi an zawng reng a ni," a ti bawk. 


He kan zinna ramah hian mi tam tak, mi thi tawh te 
thlarau nén inbiak theih dán kawng dap reng an awm bawk a; 
tün lai khawvélah hian mi maktaduai za vél laiin mi thi tawhte 
hnén afangin thu chah dawng tawhin an insawi.? Chung zinga 
mi langsár ber chu Bishop James A. Pike a ni. Bishop Pike 
chu, a fapa Jim, mahnia intihlum ta sünin lungngai takin a 
awm a. A fapa chuan amah chu biak duhna neiin a ring ta a; 
tichuan mitthi thlarau kohna hmunah vawi tam tak kalin a 
fapa nen chuan an inbe ta ngei tih a sawi a. Mi thi tawh dang 
a biakte chu Ena Twigg, George Daisley leh Arthur Ford te an ni. 


Hetianga mi thi tawhte thlarau biaktir thintu, Kristiana 
inlet leh tawh, Raphael Gosson erawh chuan hetiang thil hi 
r&mhuai hnathawh a nih thu a lehkhabu The Challenging 
Counterfeit-ah chuan a sawi. Lehkhabu dang pakhat J Talked 
With Spirits tih ziaktu Victor Ernest chuan a naupan lai chuan 
thisrav chhunykuaah a tel thu a sawi a; a lo puitlin hnuah 


xenical STAPLE d 
l. Richard W. DeHaan, Setan, Satanism and Witchcraft p. 95. 
2., . Dehsan Page 52. 

Kristian a lo ni a, pastor a lo nih hnu chuan a han thlir lét a, a 
naupan laia an sakhaw vawn chu thil hlauhawm tak leh 
boralna kawng a nih thu a sawi bawk. 


Tan laia hmeichhe hmingthang tak pakhat chu Jeane 
Dixon a ni a; zawlnei ropui takah mi tam takin an ngai a ni. 
Jeane Dixon hian inlarna, thil mim fim var tak - The Crystal 
Ball-a hmuh afanga thil lo thleng tur a hrilh lawkte chu thleng 
dik a awm nual avangin mi tam takin a thu an ngaicháng a. 
President tur thlannaah Harry Truman-a’n a khingpui Thomas 
Dewey a hneh tur thu leh, Communist-in China ram an la lak 
hmain an 14k tur thu te, Nikita Krushchev-a lo dinchhuah tur 
thu leh ban a nih tur thu te, Sputnik-in lei a vél tur thu te chu 
a lo sawi làwk dik a. Heng bákah hian President John F. 
Kennedy chu Dallas-ah thah tum an awm dawn tih pawh a lo 
hrilh lawk bawk a ni. 


Jeane Dixon hian inlárna a hmuh hmasak ber, July 14, 
1952-a mi chu a sawi dán chuan, khuma a mut laiin rêl lian 
pui mai hian a khum chu a rawn pan a; tichuan zawi zawiin 
chu ral chuan a taksa chu a zem chhuak ta vek a. Jeane Dixon 
chuan rf] mit chu a han en chuan hmangaihna, thatna leh thil 
hriat theibna nei hmel puin a hmu a, tichuan thlamuanna thak 
tak maiin a taksa chu a fan chhuak ta nghal tih a sawi a. 
Amaherawhchu chutiang rûl chu Pathian zawlnei a ni thei 
ang em le? 

Kum 1960-a President tur thlannaah Richard M. Nixon- 
ana khipgpui Joho F. Kennedy chu a hneh ang a tih leb, kum 
1964-ah Walker Reuther-a-chuan President tur thlannaah a 
chuh eng tia a. hrilb wk. ta. chu a thleng dik lo va. Vietnam 
baina chu kum. 1965-ah a reh-ang tia a sawi lawk te, Presi- 
dent Jobaseme fanu, Lynda Bird Johnson leh filmstar George 
Hamilton innei tura a hrilh lawk te pawh a thleng dik lo bawk. 
January ni t, 1968-ai pawht Jacqueline Kenedy chuan pasal a 
neih lawk rih dawn loh tar thu a hril lawk a. Hemi kim vék 

1968 October ni 20-ah a thu hrilh lawk thenkhat, chhuah 
tura tih diam tawh te chu hmanhmawh takin an hnük kir 
& A chhan chu, "Kum thar nia ka hrilh làwk ang chiah 
kha a la ni; Jackie pasal neih hun tur a la hnai lo," tiin, 
amah Jeane Dixon chuan a sawi váng a ni. Mahse chumi 
ni ngei, October ni 20, 1968 chu Jacquiline Kennedy-in 
a pasal pahnihna, Aristotle Onassis a neih ni a ni. 


Jeane Dixon hian February ni 3, 1962 khan inlàma 
dang hmuin a insawi a; hemi ni tak hian arsi kal dan 
chhuitute chuan, ni kal hualtu arsite khi inkawp anga an 
hmuh avangin, thil eng emaw awmze nei tak lo thleng 
tur awmin an ring a. 


Jeane Dixon sawi danin a in chhünga éng chu a phe 
zeuh zeuh va; a chángin a fiah lo va, a chángin a éng ém ém a. 
Zána a mu chu ni chhuah hmain a tho va, tukverhah ni 
chhuahna lam hawia a han dah chhuah chuan Aigupta lal 
Pharoa leh a nupui Nefertiti chu ni zungah a hnen lam pana lo 
kal a hmu a. Pharoa leh a nupui chu ropui takin an inthuam a, 
mahse lalnu chuan nausén, puan chhe taka tuam hi a pawm a. 
Jeane Dixon chuan nausén mit chu a han en chuan finnaa 
khat niin a hmu a. A han thlir rei deuh chuan nausén chu mipa 
puitlingah a lo thang a; a ly chunga kraws té tak té boruaka 
awm chu a lo lian tial tial a, lei váng dápin a lo awm ta a. 
Khawvel ram tina mi zawng zawngte chuan chu nausén lo 
thang lian ta chu an rawn pan a, a hmaah thingthiin chibai an 
rawn bêk ta a ni. 

Jeane Dixon hrilhfiah dan chuan Kristian kohhran-ah 
hruaitu ropui tak a lo chhuak ang a, amah chu kohhran pawl 
hrang hrangten an la zui ang. February ni 5, 1962 zing lam 
dar 7 (Eastern Standard Time)-ah Middle East ram pakhata 
nausen piang chu khawvel beisei innghahna a ni a, amah chu 
Kristian sakhaw thar tha famkim dintu a la ni dawn tiin a 
hrilhfiahna chu a puang nghal a ni. 

Amaherawhchu Bible chuan Kristian sakhua hi rawn 
din thar leh turin Krista pahnihna a lo kal tur thu réng a sawi 
hauh lo. Jeane Dixon hi eng hmanrua nge a nih ang a, a thu 
hrilh láàwk dik famkim thin lote hi tu puantir nge ni ang le? 
Pathian hmanrua a ni thei ang em? Jeane Dixon chanchin nu 
pakhat Ruth Montgomery-in a ziak chu mi maktaduai eng 
emaw zat, khawvel ram tina miten an lei a, Billy Graham 
lehkhabu ziak leitu aiin an tlém zawk bik hauh lo vang. 


*Pathian a awm lo...” 


He ka zinna rama nu pakhat au ráwl chuan, “Hare 
Krishna" ti lovin, *Pathian a awm lo..." a ti ve thung. 

Nu pakhat a hming, Mandalyn Murray O'Hair chuan, 
“Pathian awm ring lo pawi” dinin amah chu President-ah a 
invuah nghal a; America rama mihring hmun lia thena hmun 
khat (2596) te chu Pathian awm ring lo niin a sawi.! Mrs. 
O'Hair hian Pathian awm ring lo tên Ningani hi Chawlhni- 
Sabbath-ah a puang a, sawrkar hna thawk, Pathian awm ring 
loten he ni hi an:serh theih nan thil remchang ngaihtuah turin 
sawrkar chu a ngiat bawk. He nu hi kum 1978 khan kum 59. 
aupa ani. - 

America mi van sanga han thlawk thin thenkhatten 
Bible àn chhiar a, an tawngtai thin chu a ngaih theih z&wng a 
nih ‘loh avangin Mrs. O'Hair chuan khap turin thuneitute 
(NASA) hrenall kum eng émaw Zat ral taah khan lehkha 
a theh lut a. A lehkha theh luh thlawptu chu mi 27,000 
ah awm bewk.a, chungte chuah ad hming pawh an pe 
-— nghe. ngbe a ni; essaie & lungawi tawka 


i Sent WA Ian hey fo chia AiR chana von 


Dei. Ca 15, ho aa tl il perd disset gan 
can uneichhis ze 2elá mi 90sbk Partidan an rinig a, 28 zela mi 80-tn tikes 
thih hnush nunna thlarau awmin en ring. Ibid. May 17, 1978, 

thil tih engmah a awm chuan loh avangin Mrs. O'Hair chuan 
court-ah a pu lut ta a; mahse court chuan kum 1971 khan a 
thu chu an paih ta tho a ni. A pasal Richard O'Hair, March 
1978-ah kum 64 mi nia thi ta chuan, kum eng emaw zát ral 
taah khan, Supreme Court-ah sawrkar sikul-a sakhuana lam 
thil lak luh an lo chin thin chu a hnial kalhna thu a theh lut a. 
A thu theh luh avang chuan Supreme Court chuan America 
ram chhunga sawrkar sikulah Bible chhiar leh tawngtai khapna 
thu a chhuah phah ta a ni.' Richard O'Hair chu a thih hma 
kum 2 velah a inlamlét a, a nupui nen pawh an inthen a; Pathian 
awm rin lohna thu zirtir chu dovin Methodist Kohhran a zawm 
ta bawk nia hriat a ni. 


Kum 1974 December thlaah mi pahnih Jeremy D. 
Lansman leh Lorenzo W. Milam-te chuan boruaka thu puan 
lam chungchanga thuneitu (FCC) hnenah sakhaw lam thu 
chauh puanna tur radio leh television station din tumte chu 
din phalna pe lo turin lehkha an theh lut a. Chu thu chu mi 
tam takin an hriat sual a, Mrs. O'Hair-in radio-a Pathian thu 
sawi khapna tur thu a theh lut emaw an ti a. A ngaihtuahtute 
chuan thla khat chhung maiin hnial kalhna lehkha 81,000 an 
hmu a; chutiang thil engmah Mrs. O'Hair-in tih a nei lo tia 
hriattirna an siam chu mi tam takin an lo hmuh loh avangin, 
boruaka thu puan chungchanga thuneitu pawl-Federal Com- 
munications Commission chuan kum 1977 April thla thlenga 
lehkhathawn an hmuh zat chu maktaduai 5 lai a tling a; lehkha 
a hranga thawn kher lo, hnial kalhtu anga hming pe lut zat 
chu mi maktaduai 30 dawn lai niin an hria.? 


Mrs. O'Hair, President of American Atheists - Pathian 
awm ring lo pawi President-chuan America sawrkar khinna 
thu dang a theh lit leh a. 

America ram pawisaa thu ziak, "In God We Trust"- 


1. Illinois Baptist, June 9, 1976 p.3. 
2. Illinois Baptist, April 20, 1977 p. 3. 

Pathian kan ring-tih hi tih bo ni tawh rawh se tiin, U.S. Dis- 
trict Court for Western Dist. of Texas (Austin)-ah September 
ni 1, 1977 khan lehkha a theh lit a. "Pathian hming ziakna 
thil kan ipteah tihluihnaa min ahtir hi Constitution kalh a ni,” 
tiin, sawrkar lakah rinawmna thutiam chham tur ziak a, 
“Pathian kaihhruaina hnuaiah," tih thu te pawh chu thai chhiat 
ni rawh se, a ti tel bawk.! 

November ni 11, 1977-ah sawrkar ukil chuan héng thu 
hi America ram pawisaah chuantir a nih avang hian Mrs. 
O'Hair mi mal nun chuan a chhiat phah hranpa loh avang leh, 
a nun himna thuah pawh thil hlauhtháwnawm engmah awm 
thei tura a lan loh avangin, tihbona tur chhan tha tawk a ziak 
lo bawk a, a thu chu tihtawp ni rawh se, tiin court chu a ngén 
a. Court chuan Mrs. O'Hair chu January ni 5, 1978 thleng 
sawrkar ukil thu thehluh chu chhánna hun a pe a. Mrs. O' Hair 
chuan ukil bran a ruai a, sawrkar ukil thu thehluh chu chhángin 
a khinna thu pawh a ziak belh a. Sawrkar ukil chuan a khinna 
thu ziak belhte chu chhángin chu thubuai chu titawp turin 
court.chu a ngen leh a; June, 1978-ah court chuan thu a pawt 
chat ta a. Mrs. Madalyn Murray O'Hair, President of Ameri- 
can Atheists-in America ram pawisaa, “In God We Trust" 
Pathian kan ring- tih thu ziak chu tihbo ni rawh se tia sawrkar 
a khinna chu a hnáw] ta nge nge a ni. 


*Mihring nih hi ka peih lo” 

Ka zinna rama thalai tam takte au raw! ve thung chuan, 
"Mibring nih hi ka peih lo ve,” tiin, tam tak chuan intibhlum 
an turn a, mi tam tak chu an intiblum tak tak rêng a ni. 

World Health Organization puan danin America rama 
thelajte thihna çhhan tam ber dawttu chu mahnia intihhlumna 


t. — Chicago Sun Times, Aug. 8,1977. 
2. Illinois Baptist, April 26, 1978, 

a ni.” Cornell Medical School-a thalai kum 15 leh 24 inkár 
mahnia intihlum an pung chak sáwt ém ém a, a chhan chu an 
rilrua an la inpeih tak tak hmain mawhphurhna rit tak an lak 
avang te, nupa inthenna a lo tam tik avang te, awm hmun 
insawn fona avang leh dam chhan tur hriat loh vangte niin a 
sawi. Tlangval zingah aiin nula zingah intihhlum tum an tam 
zawk nain, tlangval intihlum an tam zawk a; an hmanraw hman 
tam ber chu silai ni bawkin a sawi.! Silai hi duh duha lei theih 
leh mahni inven nana kaw! a ni ber náin, mahni chhungte leh 
thiante kah nana hman chu, hmelma leh rükru kah nana hman 
aiin, a lêt ruk velin a tam nia hriat a ni. Kum 1963 afanga 
chhiarin kum 1973 thlenga America mi an ram chhunga 
thil puak thei hmanga tihhlum zat chu mi 84,644 an ni 
a; hemi kum 10 chhung vék hian America mi Vietnam 
indonaa thi zat chu 46,121 an ni a; heng an ram chhunga thi 
zat sawite zinga za zela 80 te chu silaia kah hlum an ni.? 


*Mihring hi chhang chauhvin an nung lo vang, tih thu 
dikzia hi he ka zinna rama mite nunah hian a taka hmuh tur 
sawi sén a ni lo vang. Ei leh in tur lamah lungngaih ahnékin 
chi hrang hrang ei sén rual loh awmna, silhfen inbel sén loh 
khawpa tam awmna ramah hian khawharna leh lunglénna tuar 
nasa berte chu upa lam leh tarte an ni. Ohio State-a nu pakhat 
khawhar ém ém mai chuan kum 1969 December thla khan 
Nashville khuaa postmaster hnenah lehkha a thawn a, milem 
lu pakhat a thun tel a; a lehkha thawnah chuan, "Mi pakhat tal 
Krismas card mi rawn thawn thei a awm lawm ni?” tiin a ziak 
a ni. Mihring khawharna hi zawng mihring vék chauhvin hnem 
theih a lo ni a; TV leh radio leh ri mawi tum rik maite hi 
chuan a lo hnem zo tak tak lo a ni. Khawlaiah ka len vah 
thinin nu tar ka hmuh fhenkhatte chu boruakah pipu ang 


1. Illinois Baptist, April 26, 1978. 
2 Ibid 
3 Luka 4:4 

deuhva siam thutna khai kênah thuin khawhar takin mi 
veivakte thlirin an inthén an inthén a. Nu tar leh pa tar 
inthenawm hnaia awm si inkáwm kháwm ka hmuh tak 
ngai pawh ka hre lo. Hna thawk nasa hnam an nih avangin, an 
tu leh fa, thalaite ngaihsak hman hlawh lovin, nursing homes- 
ah tarho chu an awm khawm teuh va; tukverh atangin ralkhata 
mi che velte chu an mit fiah tawh lo takte chuan an thlir a, an 
vánglai hun, duh duha nuam an chen theih laite ngaiin, an 
thih hun an nghák a ni. 

Hun bik nei Krismas leh Thanksgiving Day ang tea 
anmahni tlawh fthintute chu kohhran rawngbawltute leh 
pastorte an ni ber. An dinhmun han hmuh chian chuan thlaler 
ram ro leh khawharna ramah an dam chhüng hun tawp lam 
chu an hmang tak meuh meuh a ni. Rilru natna vei tamna leh 
rilru daktawr tamna ram, science leh khawl siamna lama 
hmasawnna avanga mihring nun chépna leh, mihring nun 
hlutna pawh a bo tial tialna ram a ni. He ram bawk hi a ni, 
muthilh damdawi ei leh hman tamna ber ram chu ni. 


“Nice Guy..." 


Ram dang mi lehkha zira kal thenkhatte tan pawh 
khawharna leh beidawnna ram a ni. 

Ni khat chu faváng lai hi a ni a, ka awmna bul lawka 
hostel lian pui mai, post-graduate zirlai awmna, Daniel's Hall 
room no. 109 stang chuan meikha a lo chhuak ta nguah nguah 
mai a; thil puak ring tak hriat a ni bawk. Chutah America mi 
leh ram dang mi zirlai,.chumi hostel-a awmte chuan “Eng 
ngeni ta?” tiia thil awmzia en turin an fuan khawm a; a then 
an sula, s then ngawi reagin pindan pawnah chuan an 
ding khêwm taih a. Chu chu zing dar 9:45 a ni. Kawngkhár 
chu chhung lamah kalh a nih avangin hawn mai theih a 
ni lo. 


TT 

chanical Engineering zirlai chu thirXheidiatin a ke lehlam 
khum banah thlun chungin a lo kang üt awh hi an hmu.a; 
a bulah chuan petrol tin ruak a awm baw. Kum.28 mi, a 


hming chu Alphons Indana, Andhra Prades afanga lo 
kal, Switzerland-a M.Sc. zir zo hlim lo lut thar a ni. Mff thar 
deuh a la nih avangin India ram afanga kal zirlai dangte pawhin 
kan lo la hre chiang vak hman lo va. A chanchin sawi thei 
deuh ber chu a awmna pindan dawt chiaha awm, China mi pa 
té deuh Ph.D. zirlai bawk a ni a, a hming chu Yeeyeen Chu a 
ni. Ani chuan heti hian a ti - "Thawhlehni zan khan a ful hle a 
nih dawn hi tih turin khawl a chhu zankhua a; mi tawng tam 
ém ém lo, hlim hmel pu deuh reng, mi tha tak a ni- "He smiled 
a lot...He was a nice guy...” 


He khawvel hi mi tam tak, hlim hmél pu reng si, mahse 
hlim tak tak si lohna ram, mi tha takte pawhin mahni kut ngeia 
intihhlum an duhna ram a ni. Alphons Indana pawh chu amah 
leh amah a intihlum ni ngeia rin a ni. Mahse engtiziaa chutiang 
tih duhna rilru chu lo nei ta mai nge ni ang tih rilrua thu zawhna 
tam tak lo chhuak chu a chhánna hria kan awm lo. À zirna 
department-a office secretary nu chu, a thih thu an han hrilh 
chuan, ani pawhin, *A va mak ngai ve! Chutiang thil han tih 
duhna khawp hial turin a rilruah eng nge lo awm ta ni ang 
le?" tiin, mittui nen a thih thu chu a lo ngaithla bawk a ni. 


Alphons Indana chu pa nei tawh lo a ni a, a ruang chu 
engtia tih tur nge ni ang tih a nu leh a unaute chu biak hlatnain 
kan zawt a. Anmahni chu khaw té tak té, Visakapatnam afanga 
mel 100 pawn lama awm an ni a; telephone pawh an neih a 
rinawm loh avangin, Visakapatnam-a telephone exchange-a 
mite chu biain thil awmzia chu kan hrilh a; telephone exchange 
atanga thu an rawn sawi theih nan Alphons-a-chhungte ko 
turin kan chah a. An rawn biakna man tur pawh keimahni lam 


164 ZALENNA RAM 

pêk vek tur a ni tihte hrilh nghal an ni. India mi zirlai mi 150 
velin a chhungte tanpui nan kan pawisa thawh khawm chu 
India pawisa chuan Rs. 10,000 a tling thelh bawk. Tichuan 
Alphons-a chhungte chuan an duh dan chu an rawn sawi ta a; 
Kristian an ni nain a ruang chu hal ral a, a váp chu an hnenah 
thawn an rawn ngén a. Chutiang chuen tih a ni ta a; Ph.D. 
zirlai chu meivapah changin a chhungte hnenah a haw ta a ni. 


A thih atanga chawlhkár khat vélah chuan a inkhawmna 
thin, Roman Catholic kohhran, St. John’s Chapel-ah amah 
sûnna leh hriat rengna inkhawm kohhran chuan a buatsaih a. 
Vaiho mi tlem té nen biak in awmna chu zawng chhuakin kan 
va inkhawm a, a lunglénthlakin a khawharthlák ngei mai. 
Biak in liat takah hian chhun dar | velah mi eng emaw 
zat Catholic mi deuh hlir an rawn inkhawm a; university 
campus chhung a ni bawk a, zirlai vek an ni. Tlar hnung lam 
deuhvah ka Vai thiante chu ka thutpui a; Kristian biak ina an 
inkhawm vawi khatna te pawh a ni nawk ang chu. Mitthi 
thlahna music ni &wm tak hi a ri ruai ruai a; tuma awm lohna 
ang maiin, biak in chhung chu areh fhuap mai a. Puithiam pa 
lian deuh tak kawr fual vár ha a lo din chhuah chuan music 
chu a tawp a; puithiam chuan urhsün êm êm mai hme! pu leh, 
aw ring tek hian Isua thu sawi, "Kei hi thawhlehna leh nunna 
chu ka: 5; tupawh mi ring chu thi mah se la, a nung reng 
ang, ^ tib hi a han chhiar a. 

A ¢hihiar zawheh chuan Alphons Indana-a thlarau tán 
leh a nu leh a unaute tan a (awngtaisak a. Chumi zawhah chuan 
chhang them tam fe hi dâr thiéngin a rawn chawi chhuak a; a 
duh apiangte chu a hnenah va kala va eiturin a sawm nghal a. 
Mi'ngo, kan zirisipuite chu, s hmei a pain, an thuthmun ajang 
chusnahawrs nei Jovin an tho sung sung a, an intlar phei s. 
Vajho;:« ageihhe hee io choan, "Kan ei ve ang em?” tiin, ka 
magangan keadaan abaan pah a) asana A Nr rir reti 


L Rhen. 11; 25 

beng bulah min rawn zêwta. Kei chuan, “Ti khan lo fhu rawh 
u, keiman ka va ei ange,” tih leh thawh ka rual a, ahnuhnung 
ber pawlah chuan ka va ding a. 


Muang téin hma lamah kan kal phei zél a, a ei hmasate 
chu an thutna hmunah an lêt leh zel a; ka hun a lo thlen chuan 
chhang them tlang khat chu la tira dar thléng ka han ban chhoh 
veleh puithiam mitmeng fim tak chuan min lo en a, "Kristian 
i ni em?" tiin zawi téin min zawt a. "Ni e," tiin, ka chháng a. 
Chhang them tlang khat chu ka la ta a, chu chu Catholic 
kohhran pawm dán chuan puithiamin Isua taksaah a chantir 
fel diam tawh a ni; ka káah ka han dah chuan kár lovah a 
zawp ral a, ka lem ta nghál a. A entir chu thu dang ni se, 
chu chhang pawh chu - ngai teh, chhang dang ang bawk 
tho a ni. 


Who is the third who walks always besides you? 
When I count, there are only you and I together! 


————————————————————————————— 


1. T.S. Eliot, The West Wind 

BOOK REVIEW 


Thu leh Hla-a Book Review ngun taka lo chhiar thintu 
pakhat Lalhmuaka chuan, “Pu Sangliana hi i duh ang takin 
Sangi Rinawmna hi han ching teh in ti chu a ni ém lo vang a,” 
tiin, Pu Sanga'n Khawlkungi thawnthu ziak Sangi Rinawmna 
a review (June, 1979)-a a lo chhiar atangin rawtna a siam 
phah a, “A review puma hmun thuma thena hmun hnih chu a 
tha lam pang sawina ni thei ngei se tha zawkin kei chuan ka 
ring tlat rih a ni," a ti a. A chhan chu, "Zofate hian literature 
tihpun zeli hi kan hmabáék a ni a, thiam t&wk kan la tlem êm 
ém a, chuvangin ziak thei/ngam an awm chuan tihphürna lam 
hi uar zawk a tha ngei ang," tih a rin vang a ni. Lalhmuaka hi 
Lunglei Govt. High School Headmaster pension ta kha a ni. 

James Dokhuma pawhin a thawnthu ziak ThlaMeinga 
Zan Prof. Lianhleia'n a review chu a lo chhiarin, "Manilomaha 
ka lo insita ka zir sán loh avanga lo zak rilru ngawih ngawih 
thin, khatia kan mi thiam berte zinga miin min han vuak tákah 
phei kha chuan keini ang rual tan chuan mahni thiam ang 
tawk tiwka a dang ziak leh tur pawhin min tiphür (encour- 
age) lo hle mai,” a ti bawk a. A thu tlangkawmnaah Dokhuma 
chuan, “Mizo zingah hian ziaktu dang an awm loh thuah 
mi thiam zawkte cho chhuah nan ka'n ziak ve chauh a ni 
a. Mahse cho chhuah a hnékin kan mi thiamte hlei hlei 
chusn min lo ngainép ta si em ni? tih tura tawngkam an 
han neih zauh phei hi chuan keini ang rual zawngin tih leh 
ngam chi a ni lo vang,” a lo ti ta hial a ni. (Thu leh Hla Sept. 
*79 p. 32). 

Book review ziak turin editor hian ti thei leh thiama a 
rinte sÉwrbin a tute pawh a ful Chuan a pe thin a. Prof. 

Lianhleia'n Thlahleinga Zan a review-a a tawngkam hman 
chu, "Zirna nei sáng vak lo thawnthu ziak hmasa berah 
chuan iaiawm tak chu a ni lo va, mahse college-a Mizo 
tawng leh literature zirna sáng ber B.A. zir atan ém chuan 
a iaiawm lo thei lo; a thlák thuaitu tur, a aia tha neih 
thuai a duhawm deuh a ni," tih a ni. (Thu leh Hla March 
‘78 p. 14). Hei hi a lo chhiarin Lalzuia Colney chuan, “Pu 
James Dokhuma, a mimal nihna a ümzui thui deuh tih 
loh ah chuan....Pu Lianhleia'n a sawi hi áwm ka ti ve 
nual a. Mahse college zir atan hian iaiawm se, iaiawm lo 
chu khawiah nge? Pu Lianhleia hian a book review hi 
rawn bei tha leh sela ka duh ngawt mai," tiin Dokhuma 
thlaváng a rawn hauh va. (Thu leh Hla April, ‘78 p. 14). Mahse 
Prof. Lianhleia chuan, “Ka review kha ka review zo tawh," a 
ti deuh emaw ni, a beih that leh thu kan la hre rih ta lo. 


R. Vanlawma'n Mizo chanchin Hrangthiauva leh 
Lalchungnunga ziak a review chuan, "A bu ziaktu hmingah 
hian Lalchungnunga (DIS thin kha) an ti tel ve mai nâ a, han 
en han en hian Pu Hrangthiauva ir-àwm afanga lo chhuak vek 
ni 4wmin a rin theih a, he lehkhabu hi a tlang tlàk theihna 
züwk tura a hming an leisak mai niin rin theih a ni bawk,” a 
tih bakah, “He lehkhabu ziaktu ni àwma rin Pu Hrangthiauva 
hi" ti tein a review chu a tan chho va (Thu leh Hla April, “79 
p. 13). Hemi thuah hian Hrangthiauva fapa C. Chhuanvawra 
chuan, “A bu ziaktu hminga Pu Lalchungnunga a tel hi he 
lehkhabu hi a tláng tlák theihna tura a hming leisak anga a 
han sawi kha Pu R. Vanlawma khan thil a hriat chian loh pawh 
rin thua thu ngam taka sawi mai mai chi a nihzia a tilang 
nghál hle,” a rawn ti ta khauh mai a. He lehkhabu chhunga 
thu awmte hi a khawn khawmtu leh a bua chhuah a nih theihna 
tura thil buatsaih a lo nih dan chu Thuhmaah pawh amah 
Lalchungriunga ngei pawhin a ziak tih sawiin, Chhuanvawra 
chuan chu chu, *Chhiar hmaih loh atan a that tehlul nen! 

Khatiang tawngkam leikuai tak kha chu ram hruaitu ni ve si 
tàn chuan hman loh atán a tha hle mai," a ti nghal bawk 
a. (Thu leh Hla Aug, '79 p. 12). Heta ‘tawngkam leikuai 
tak’ a tih hi R. Vanlawma’n “He lehkhabu hi a tláng tlak 
theihna zawk tura a (Lalchungnunga B.A. B.T.) hming 
an leisak mai niin rin theih a ni bawk," a tih hi a ni ber 
ang. 

Book review Mizo tawnga ziak kan chin têk hi Mizo 
Zirlai Pawl Chanchin Bu Editor ka nih lai, kum 1973 atanga 
ka tih tan a ni a; R. Vanlawma lehkhabu Ka Ram leh Kei tih 
review article ka ziak MZP Chanchin Bu, January, 1973-a ka 
chhuah chu, ka hriat sual loh chuan, Mizo tawnga book re- 
view ziak hmasa ber a ni. Ka ziakna chhan ber leh, tên hnuah 
Thu leh Hla chanchin bua ka chhunzawm duhna chhan pawh 
kan tawnga literary criticism tihchhuah ka duh vang leh, lit- 
erature lamah hmasawnna a nih ka beisei vang a ni a; mi 
lehkhabu ziak a that lohna lai zawna a tui tla lo thei ang ber 
zAwnga sawi tumna a ni lo. (see Thu leh Hla March, ‘78 p. 
11). Didakhe-in book review a lo tih tan ve têk khan lehkhabu 
thar zawrhna leh sawi mawina ang deuh maiin an ziak thin a; 
mahge tûn hnuah Parliana ziak Khawvel hun tawng Ropui Ber 
tih Rev. Chhuanliana'n a review te kha chu a standard a hniam 
lo. hle; lehkhabu a nihna thlir mai bákah kha review kha 
*Pathian thua rin dan inang lote inhnialna' tih theih hial 
tur 4 ni. Hemi Didakhe-ah bawk hian kum (1979) 
jang yi Presbyterian kohhran Sunday School zirlai bu 

Rey. Ronghinga ziak An Sulhnu tih chu Rev. Zalawma’n 
a review kha han ghhiar chuan ngaihtuahna zau zawk min 
neihtirin fimkhurna tur thil tam tak pawh kan briat phab a ni. 

,"Amsherüwhohu, “Ungu thawnthu sawi pawh a dang,” 
tib hin ang hian; ohliten khata awm theuh'theuh Pastor te 
push Ini, adi zima hmin inang. reng ni siin, an Bible thu 
Tetthfisbi dan teh sermon duh dan erawbichu à inang vek lo va; 


BOOK REVIEW 169 


school/college khata lut, zirtirtu thuhmun nei te chu sawi loh, 
lehkha zir lote pawh hi an ngaih dan a inthuhmun chuang 
bawk bik lo va. Chutiang bawkin R. Vanlawma leh 
Hrangthiauva te, Liangkhaia leh Vanchhunga te leh Zatluanga 
te Mizo history ziak pawh inang vek thei rual a ni lo va, hriat 
dan te hi a inan loh mai avanga indeusawh mai tur pawh a ni 
lo. Kan thu ziakna fawngkam leh ziak dan kalhmang te pawh 
hi inang vek thei rual a ni bawk lo. 


Chutih avang chuan zirtirtu Remkunga ziak Mizo Pi Pu 
te Khawsak Dan tih chu, zirtirtu ve bawk Ngurchhawna'n a 
lo review chuan amah Remkunga chu thil uluk tak leh duhtui 
taka ti mi a nih a ring a ni ngei ang, mahse a beisei ang a lo 
nih ták loh avangin Ngurchhawna chuan, “A ziaktu hre lovin 
chhiar chhuak ta ila, Pu Rema ziak a nih i ring em? tiin, min 
zàwt ta sela, ka rin loh chhan point eng emaw zat sawi tur ka 
nei mai thei,” a ti hial a. (Thu leh Hla July, ‘78 p. 28). 
Remkunga hi tawng zir mi Mizo Grammar bu te pawh ziaktu 
a ni a, mahse a lehkhabu review-a punctuation te a han en 
hian grammarian kut chhuak ni theiin Ngurchhawna chuan a 
hmu lo ni tur a ni. 


Book review hian a tum ber chu lehkhabu a tláng tlak 
theihna tura vawrh lár (advertise) mai ni lo vin, belh 
chian a dáwl leh dáwl loh te, a bu chhung thute chu thil 
dang thlir leh tehna zel atan te pawh hman ngam tur a 
nih leh nih loh, a ziak dan kal hmang a fel leh fel loh te 
leh a tawngkam hmante en chian a ni. Chuvangin zirlaibu 
(text book) meubva kan hmante phei hi chu entawn tlák leh 
zir tlak a nihna tur ngeia ngun taka ziak leh uluk taka chhut a 
ni ngei tur réng a ni. Democracy hun a lo ni ang bawk hian, a 
that lohna lai leh siam that fulna lai hriaa rawtna nei te chuan, 
ram pum zima nghawng thei thil a nih avangin, an sawi chhuak 
ngei tur a ni. America ramah phei chuan sikul leh college-ah 
pawh text book ngai reng hi, kan rama kan chin ang hian, an 

hmang ngai lo va, subject tin deuhthawah semester tin hian 
text book tha zawk leh ziak dan fel zawk thlang chhuakin a 
thar emaw ziak dang emaw hmangin an thlak kual reng thin a ni. 


Lehkhabu tha leh tha lo hriat theih nan hnam fing zawk 
leh literature nei tha ém ém, Sap-ho te hian literary criticism 
leh book review ziak hi an lo uar nasa hle a, an literature 
pawhin hma a sáwn phahna chhan pakhat a ni réng a; Eng- 
lish-ho aiin German leh French-hoten an uar zawk nghe nghe 
a ni. 

Amaherawhchu mi dang thu ziak lo thlir dik thiam hi 
thil awlai a ni lo va; Sapho zingah ngei pawh a thatna lai 
tlangaupuina aw aiin an duh loh zêwng leh rílrem loh lai 
tlangaupuina aw hi a ring zawk fo tih kan hria. Wordsworth- 
a pawhin, critic chuan a duh loh záwng thil a hmuh chuan a 
lawm êm êm (hin a, chutiang hmuh chu thiamnaah a ngai a 
ni, tiin a sawi. (Preface to the Lyrical Ballads, 1798). 


Review ziaktu chuan a lehkhabu chhiar chu ngaihnawm 
ti tak leh tui taka chhiar zélin, a chhunga thil sawite pawh chu 
mitthlain a hmu thei hial a; a thu inpék chhoh dan pawh a 
indawt tha a, sawisel tur vak pawh a hre mang lo va. 
Mahse phék tam fe a chhiar hnu chuan a duh loh záwng 
leh thil ni thei lo va a hriat, a han hmuh chuan rangkachak 
them chhar fa ang hrim leh lêwm 8m émin, “Hei le! 
hlauh mái a,” tiin, "Eng ang jawngkam hmangin nge hei 
hi ka han tarlan ang?” tihná rilru a Io nei ta a; fawngkam mei 
nel deu leh déngkhibwng deuh tak han rawih china pawh a 
MEER CM sie ouv E dU *mi thiam 
P dera aba bear duh ala A hma 

tih ang lek a lo ni ang. 


Tlin lohna leh that lohna lai tih pawh hian ngaih dan leh 
duh dan inan lohna khawvelah kan chén avangin Bible thu 
pawh kohhran paw! hrang hrangah an duh ang theuhvin an 
zirtir a, thlarau hruaina pawh neiin an inchhál theuh bawk a 
ni. Entir nan- Ka Zinna Ram tih ziak lo chhiartu zinga Pastor 
pakhat chuan, "Ram Thianghlim i tlawh thu i ziakah khan 
Bible cháng sei deuh deuh i lák chhuah chhiar ai khan tün laia 
a ram awm dan i ziak lai kha ka ngaihnawm tih lai ber a ni,” 
tiin, min hrilh a. Mahse kei chuan taksa ngeia ka zinna a nih 
bêkah Kristiante hmun thianghlim han fan chuan, hmun 
thianghlim a lo nihna chhan ngaihtuah chhuakin rilrua ka zinna 
a lo nihna chhan ngaihtuah chhuakin rilrua ka zinna (reflec- 
tion) ram pawh a ni nghál miau va, chüng hmun ka tlawh laia 
ka rilrua thil lo lang chu sawi lo thei niin ka inhre lo va. Pathian 
thu hre hle tawhte tán tul vak lo vah min ngaihsak pawhin kei 
chuan thingtlanga nu máwl zâwk leh pa mawl zawk bêl chiang 
mang loten ngaihnawm an tih theih tur ang záwng nia ka rin 
leh, an ngaihruatna kaihruaia an hriatna tipung thei a nih 
beiseia ziak ka ni a. Mi tam tak lei duh chhan pawh a lo ni tih 
ka hriatin chhut hnihnaah pawh ka tidanglam duh chuang lo a 
ni. 

English literature chungchang thu ka ziah chuan a 
chhiartu turte chu chutiang lam ngaihven mi an nih ka beisei 
avangin tim miah lo vin English poetry pawh la chhuakin 
ngaihruatnaa ka zinna ram chanchin chu ka ziak bawk tho va; 
miin lo sawisél dawn ta ang sela chuan, "Ngaihruatna zinna 
ram leh hmun thenkhat ka tlawh laia ka rilrua thil langte (re- 
flections) a ni miau si a ni,” ka lo ti tlat dawn a ni. 


Thu ziak review chungchangah hian Sapho zingah pewh 
a déngkhawng zêwngin leh a ziaktu rilru tina 28wnga ziak hi 
an Chin hun alo awm ngei tih kan hria, John Keats-a chuan, a 
hla phuah Endymion chu Blackwood Magazine leh Quarterly 

Review ten an lo dêusawhzia a lo hmuhin a rilru a natzia a 
thian lehkha thawnah a sawi lang hial a. (Keats' letter to 
Hessey, October 9, 1818). Mi thil chik mi thenkhat chuan 
Keats-a hriselna pawhin a chhiat phah lehzualin a thih hma 
phah hial niin an sawi. Mahse Keats-a chuan mahni inrin 
tawkna a neih tlat avangin, rilru na tak chungin, “Ka thih hunah 
chuan English Poet zingah chhiar tel ve ka nih tho ka ring a 
ni,” a la ti fan a. (Keats letter to Georgiana October, 15, 1818). 
English poet zingah chhiar tel zawng a lo ni na meuh mai. 
Keats-a hi, kum 26 mi lek niin, Rom khuaah a thi a ni. 

Coleridge-a hla phuah zinga a ropui ber nia ngaih The 
Rime of the Ancient Mariner chu Robert Southey-an a review 
chuan, "Hla engmah vak mang hlei lo phuah nan, thiamna 
chungchuang neiin, a tha leh zung a khawhral mai a ni e," tiin 
a ziak a. (The Critical Review, October, 1798). Mahse a hun 
lai ata vawiin thleng hian Southey-a ngaih dan hi 
fawmpuitu English literature zir mite zingah hian kan 
tam lo kher ang, "Southey-a hian a aia talent nei tha 
zawk daih thu ziak engtiziaa hetia lo ti mai ngam. nge 
maw a nih le!” kan ti rilru thin zAwk a ni. 


R. Vanlawma'n Ka Zinna Ram a review-naah chuan 
*rawn chêwi” tih aiah “lo cháwl" tih ni zawk se ti mai lovin, 
a ziaktu hi "A.L.R.-a kan nula Sap tawng thiam ‘announcer’- 
bote ang lek leh Wild Western lam cowboy chanchin Mizo 
tawanga letlingtute ang lekah a insiam a ni tih mai loh chu han 
vuah tur dang rêng a awm lo,” tiin a khak kual tam thei ang 
ber z&wngin, thu.a la vung.a; chu mai pawh chu la duht&wk 
lovin, "Farmit.vuah tib turali te hian tarmit bun a ti zel ang em 
aw?" tiin a zBidin nghal a. (Thu leh Hia May, 1978 p. 18-19). 
Mizo zinga # tam zawkte hian Mars khi Sikeisen kan ti a, kan 
chanchin hie pe bign an puis A DLA Po 
anga Dictiopary-a a len din pa chu Sikeisen a 
ui, Gontang chy kan sawi dan a nih avangin kei pawhin Mars 

chu Sikeisen tiin Ka Zinna Ram tih buah chuan ka ziak a. 
Chu chu R. Vanlawma chuan, “A ziaktu hi thil hre zau tàwk 
tak nia ka lo ngaih a nih vei nén... Mars chu Sikeisen niin a 
sawi tlat mai a. Mizo chuan Si-aia kan ti zâwk reng si a" 
tiin a aw ki a tisáng a. Mars khi Si-aia titu awm chhun ka 
hriat Pastor Liangkhaia'n Arsi Chanchin (1975) -ah a 
ziak a, hei hi R. Vanlawma thu lákna (authority) ni maiin 
ka ring nghe nghe a. Mahse Liangkhaia ziak hian Mizote 
hi, *Mars khi Si-aia min la tihtir ta chuang lo va, Sikeisen 
tiin kan la sawi reng zawk a; chuvangin second edition- 
ah pawh ka tidanglam duh chuang lo va; foot note-ah 
zawng Mars hi Si-aia a ni zâwk ti pawh an awm tih erawh 
chu ka ziak tel ve a. Mary Winchester kha Sailam atangin 
nge lak lêt leh a nih, Kawlri atangin tih sawi chian a lo 
ngai ta ang hian, Mizote hian kan lo sawi thin dan leh 
lehkhabuah te pawh ziaka kan lo neih thin Mars hi 
Sikeisen a ni tih hi nge dik, Si-aia tih hi tih thuah pawh 
hian thu tlükna kan siam hran a ngai em tih hi ngaihtuah 
tur pakhat a la ni mai thei. Chuti ni lova ngaih dan him 
têwk leh innghahna fel leh dik awm si lova mahni ngaih 
dan thu ngam taka tlangaupui hi a chhiartute rilru hneh 
theihna pawh a ni fo chuang lo a ni. 


Thu leh Hla September, 1979 phék 4-naah chuan R. 
Vanlawma vékin, “Siamkima chuan...tawng dik a awm chuang 
lo a tih pawh kha...” tiin a ziak a. Mahse ka thu ziak a sawi 
Siboleth leh Shiboleth-ah chuan, "Tawng dik a awm chuang 
lo,” tiin khawiah mah ka ziak hmuh tur a awm lo va, “Ti tluk 
a ni e," tih tir pawhin ka sawi hek lo. Chumi ka thu ziak, 
Vanlawma’n a sawiah chuan ka sawi ber chu hnam dang tawng 
hi puitlin tawh hnu chuan thiam leh lam dik a harzia leh tawng 
khat hmang zingah rau rau pawh hian hman duh dan a 
inthuhmun vek theih loh thu a ni. 


Heng atangte hian mi thu sawi dik taka sawi chháwn 

leh mi lehkhabu ziak lo review a, an thu sawi laimu kheh 
chhuah thiam hi a har hle tih kan hre thei ang. Chu bêkah 
chuan review ziaktu tan, mi tam takin an lo chhiar bel hle 
tawh leh duh êm êm lehkhabu chungcháng te pawh mi 
tam tak rilru kalh záwnga lo ziak vak hi thil awm thei a ni 
bawk. Entir nan - The Normal Christian Life by Watch- 
man Nee, Upa Lalrongénga'n Christian Nun Tluang tia a 
lehlin chu upa vék, C. Sangzuala'n a review chuan, a 
bmáwr báwk nán, “Thil nasa tak ti tura koh, Kohhranho 
tán chuan he lehkhabu hi thawhmawh inzirtirna tha fé 
tur zawng a ni...” tiin a sawi hnàwm a. (Didakhe, Sept.- 
Oct. 1979). Mahse he lehkhabu hi lo ngaina ém émtute 
leh Mizo tawnga lehlin hlán lo nghakhlel thinte tán ve 
thung chuan, "Engtiziaa he Kohhran upa hian a chan 
phák loh, thlarau lam thil, Watchman Nee-an a testi- 
mony a sawi hi hetianga lo review mai ngam nge maw a 
nih chu le!" lo tihna tur a ni thei ang. He lehkhabu hian 
ngaihsan a hlawh hle sizia chu, Aizawl Mission Veng 
kohhran phei chuan Sunday School kal that lawmmanah 
bu tam tak kum 2 emaw chhung chu an lo sem tawh 
nghe nghe a ni. 

Thu ziak leh a review lo ziak te hi kan zir tlang vek a, 
atuate mah innuibzat tur chusng kan awm lo va, engmah ziak 
(published work) la nei si lo, thiam duhna rilru neih ringawt 
hi kan tum tur a ni lo vang. Kan book review ziak thintute leh 
article ziak thintute kian, thiam ve dang tam takte tih peih loh 
leh tib. hman lob an lo ti thin zawk a ni a; anni bian peih ve ta 
lo.phei sela chuen-lehkhabu chhier tur leh thuchhuah turte hi 
kan. nei,dawndo a ni. Hnam changkang zawkte chanchin bu 
eokawitate.angin blawh.ftawm tham hmwh tur chu sawi loh, 
article (lia Jeina tur noih hun pawh kan la hlat mai thei a; a 
latute lah hian a man tak ngial pawh ken pe tha thei si lo va; 
mi tjawmngaite leh jhahntenngaite peiz&wnin kan chanchin 

bute hi a la kal thei hram hram zêwk a ni a, a infuih zêwng leh 
a intiphür záwnga kan kal zêl a fil a ni. 


James Dokhuma sawi angin, tuna kan tawnga thu 
ziak awmte hi mi thiam zawkte cho chhuah zel nan a ni 
e, tiin ngai thei ila; cho chhuah an la awm hma si hi 
chuan, kan neih chhunte hi kan hnam ro hlu leh thil tha 
tia sawi loh theih a ni lo. Chuvangin, book review ziaktute 
pawh hian, “Ka Hla Duhzáwng," tih ziaktute leh radio-a 
hla thlang thinte rilru ang hi puin, “Ka Lehkha Duhzáwng," 
tihna rilru nei tel ta záwk sela, a chhiar pawh a nuam 
deuh ang. Thu leh Hla September 1979-a Dr. F.K. 
Lehmana’n History of the Mizo in Burma tih B. Lalthangliana 
ziak, English version, English véka a han review te pawh kha 
critical appreciation a ni ber a. R. Vanlawma'n “Hla review" 
(4 Áwm lo Ém Mai by Jerry Zirkunga Hnamte) a ziak pawh 
khán lehkhabu a review-na rilru chu “Hla review" ti mah se, a 
hla duhzáwng leh a duhna chhan (critical appreciation) sawina 
lamah a her ta thung a, fak pawh a fak thiam kher mai; Thu 
leh Hla March, 1978-a James Dokhuma lehkhabu ziak, Ni 
leh Thla Kara Leng a review a, “Sanghar âr rawh an tih ang 
lekin, a ti thiak thuak chauh a ni," a tih te ai kha chuan, chhiar 
nuam kan lo ti theuhvin ka ring. 

HRAWVA (1893-1956) 
KHUANU LENG CHAWI 
Father of Mizo Poetry 


Sheksipiara khuanu leng chawi an ti e; 
Kei lo liama khuanu leng chawi, 
Chun chawi loh val tlei lian hi. 


Mizo literature-a Hrawva hmun luah tür hi “Father of 
Mizo Poetry" a ni a. Hemi awmzia hi kan Mizo hla thu hmanga 
poetry taktak ziak hmasa bertu leh kawng sáttu tihna a ni. 


Mizo tawng leh literature bul tanna tir lungphüm min 
lo phüm saktute chu Sap Upa leh Pu Buanga (Rev. F.W. 
Savidge leh Rev. J.H. Lorain) an ni ang bawkin, kan hla thu 
hmanga hla phuah dan tur min lo kawhhmuhtu hmasa ber chu 
Hrawva hi a ni. Chuvangin a hlate hian entir leh awmze thak 
tak neiin pawimawhna bik an nei a ni. Hrawva hi Sap Upa leh 
Pu Buanga te kutchhuak, an hun laia Mizo rama zima sikul 
tha ber, Baptist Mission Sikul, Serkawna lo zir chhuak a ni 
bawk. 


Hrawva hi kan tawng leh hla thu hmanga hla phuah 
theih dan kawng min kawhhmuhtu a ni kan tih hian Lianchhiari 
te, Laltheri te, Darpawngi te, Saikuti te leh Awithangpa te hla 
phushho hi kan mangnghilh ta mai tihna a ni lo. 
Amaherawhchu heng Hrawva hmaa mite hla phuah leh 
Hrawva hláte kan literature-a an hmun luah hi a inpawimawh 
hieih cheuh ni lovin; mihring nun ram min thlirtir pawh a 
inpétean daih a. Hrawva hmaa mite “hla” hi chu kan Mizo 
vin hivi, zawi zawia lo rakta mai awihna kha a ni a; Hrawva 
Kate erawh hi chu tun thar leh duhthusám thar, Mizo nun leh 





Hrawva pianna khua a nih avang chauhva hriat reng 
hlawh tur, Khawthir khuaah Hrawva hi kum 1893-ah a lo piang 
a. A pian hlima a hming an sak chu Rolala a ni a, Khawthir 
khua hi Lunglei atanga khaw chhak lam mel 20 vela 
awma ni a, Khawthir atangin Baichi khuaah an insawn 
a; Hrawva ram lova an neih avangin kan hla phuahtu 
hian ‘Hrawva’ tih hi, a hming pakhat angah puin, miten 
koh nan an lo hmang a. A hming tak aiin miten an koh 
lama zàwk a nih avangin sikulah pawh hemi hming hian 
a inziak lüt a, a lo pu hlen ta a ni. 


Kan hla phuahtu Hrawva naupan lai chanchin hi hre 
chiang lo vin mi tam takin an sawi thin a. Hetiang hi a ni : A 
pianna khua chu Lunglei chhak lam Khawthir khua a ni tih 
kan sawi tawh a. A pa hming chu Thanfhulha a ni a, a nu 
hming chu Dolaii a ni. 

A pa hian Dolaii a neih hmain, a nupui hmasa Hmaipéri 
lakah fapa Makthanga a nei a; Makthanga nu chu a then hnuin 
a nupui pahnihna Dolaii lakah Hrawva hi a lo hring leh a. 
Tichuan, Hrawva leh Makthanga chu unau, pa hmun nu hrang 
an ni a, Makthanga chu Hrawva aiin kum 7 velin a upa zawk 
a. Tin, Makthanga hringtu Hmaipéri chuan a pasal pahnihna 
Darmaka lakah Zotlang lal Thanghuta leh Pukpui lal Taikhuma 
a hring a; Makthanga unau, nu hmun pa hrang an ni ve thung. 

Hrawva hi naupang chumchiap a nih laiin a nu chuan a 
thihsan a; a nu thih atanga rei lo téah a pa chuan a lo boralsan 

leh a. A nu leh a pa dam lai zawng hi chuan au Makthanga te 
nen hmun khatah an awm a. An pa chuan a thih dawn 
chuan Hrawva chu a pami, a unau pianpui, Saritawma 
hnena lo awm tur leh, Makthanga chu a nute hnen lama 
lo awm turin a chah a. Tichuan Hrawva chu a pa unau 
Saritawma te hnenah chuan kum 3 chhung vel a awm a. 
A pa Saritawma nupui Uiliani chuan a tirethei ém ém 
mai a; a nu leh a pain an thihsan afanga a lo retheih 
dan leh, a pa Saritawma nupuiin a tihduhdan dante chu a hlaah 
pawh kan hmu a ni. A u Makthanga, a nute hnen lama awm ta 
chuan a nau chu a ngaihtuah ém ém thin a. Nakinah chuan an 
pa Saritawma thu pawh chu hnial thla ngamin, a phal lo 
chungin, kan hla phuahtu tur chu a u chuan Serkawn sikulah 
lehkha zir turin a hruai ta a. Chuta a zir zawh chuan Shillong- 
ah high skul a zir zo leh a; chuta tang chuan Calcutta-a St. 
Paul's College-ah zir turin a kal a. Kum 1924 khan B.A. a 
pass a; amah ruala B.A. pass, Lianhnuna leh Hrawva hi Mizo 
zinga B.A. pass hmasa ber an ni. 


Hrawva hi a nu thih hnuah a pain nupui dang nei ang 
leh, a nuhrawn chuan tiduhdah hle ta angin C.Z. Huala, 
Hrawva hla khawnkhawmtu leh mi dangte pawhin an sawi 
thin a. Hei hi thu dik lo a ni. A lo puitlin hnuah Hrawva khan 
a nu leh a pa chu a ruala thi ti hialin a sawi thin a. 
Amaherawhchu a lila atangte hian a rual tak taka thi ni chuan 
an lang lo va, an thih hun inkâr hlat zawng erawh chu thla 
tlêm tê, kum khat tling lo pawh a ni thei e. 

Makthanga hi Serkawn sikula zir hmasa ber pawla tel a 
ni a; a lo puitlin hnuah Mizoram Bawrhsap pisaah babu lian 
hna kum tei tak, a thawh bouin Aizawl lal ah a thu ta a. A 
uupui Derchhungi nen fa nei lo vin, kum 1942 khan an boral 
= à ni. 


4; a Ew" 1926-eh Aizawl Melthum khuaa 
ET. s apri d tei dire 

1927 atanga 1945 thleng Aizawl Boys' M.E. School-ah Head- 
master hna a thawk a. Chu mi hnuah a u Makthanga hmun 
luahinAizawl lalah a thu a. Kum 1956 April 28 tlai thim dawn 
velah kum 63 mi niin Durtlang damdawi inah a lo boral ta a ni. 


Hrawva hlate hi ama ziaka mi C.Z. Huala'n la kháwmin 
Pu Hrawva Hla tiin, kum 1970 khán a buin a chhuah a; telh 
kim loh pahnih khat emaw chu awma hriat a ni náin Hrawva 
hla kalhmang leh zepui kan hmuh theihna leh zir theihna 
pawimawh tak a ni. 


Hrawva hla la khawmtu C.Z. Huala hian a hlate hi 
Calcutta-ah College-a a awm laia a phuah deuh vek niin 
a sawi a. Chutia a lehkha zir lai hun chu kum 1920-24 
vel kha a ni a. Hetih hun lai hian Awithangpa chu 
tuilairapin khawvel hlui leh thar nun kár tawnin a lo awm 
hman tawh a. A lunglénna tak zêwk chu nun hlui ral ta 
riai riai lamah a nih avangin ngawih lam a chuh a, ama 
rilru puakchhuaka Kristian nun hla phuah pawh a nei lo. 
C.Z. Huala vék hian, "Kristian hla thar phuah réng réng 
hi, ka hriat dan a dik chuan kum 1922 vela kan chin tan 
hi a ni," tiin a sawi a, (MZP Chanchin Bu July, 1965). 
Hetih hun lai bawk hi Patea te, amah C.Z. Huala te leh 
R.L. Kamlala ten Mizo Kristian (lénkháwm) hla an phuah 
tan lai a ni a. Léng lal Saihnuna hi chu a hnung hret a, 
kum 1921-ah Kristiana lüt nghetin 1924-ah baptisma a 
chang a; kum 1926 atanga hla rawn phuah fan a ni. 
Tichuan kan Mizo lehkha thiam puitling hmasa ber Hrawva 
hla phuah hun lai hi ngaihtuahin hmahruaitu leh kawng sáttu a 
nihzia kan hmu a ni. 


Chu mai pawh chu a la ni lo. A hla phuah dan kalhmang 
leh a thu thlür hrang hrangte hi chik taka kan en chuan mihring 
nun darthlalang tha tak a tling a ni. Amaherawhchu Hrawva 
hian hla a phuah tam lo hle si a ni. C.Z. Huala’n a hla phuah a 
lak kháwm zt chu 13 ani a, kan sawi tawh angin pahnih khat 


180 ZALÊNNA RAM 


telh hmaih a lo awm pawhin hla phuah tama sawi tur chu a ni 
lo. Hemi kawngah hian English poet Thomas Gray leh kan 
Hrawva hi inanna tak an nei. Thomas Gray, Elegy Written in 
a Country Churchyard phuahtu hi, a hla phuah thiamzia hemi 
hla atang hian kan hmu a. Mahse, hla a phuah tlem hle si a ni. 
Amaherawhchu he Elegy hi hla tha leh hmingthang berte zinga 
chhiar tel a ni reng a; he hla pakhat mai avang pawh hian 
English literature-ah hmun nghet leh sáng tak a neih phah a 
ni. Hrawva pawh hi a hla tlém té hian, kan Mizo hla phuahtu 
dangte nén tehkhin theih loh tur chu, dinhmun pawimawh bik 
an luahtir ve a ni. 


Hrawva hlate hi mihring nun dárthlalang a ni tih 
kan sawi tawh a, dárthlalang keh thei lo leh chhe thei lo 
ang chi hi a ni. Hrawva hlate hian a puan chhuah chu - 
hmangaihna nun, mihring leh mihring inzawmna leh 
inlaichinna nghehzia leh inthianna nun te a ni. Chuvangin 
Hrawva nun ramah chuan "Hmél inhmuh loh chu 
intheilinghilh” tih thu hi a awm ve lo. Chu bákah chuan 
Hrawva hlate hi rin thu emaw, duhthusámna emaw mai 
ni lovin a tak taka pal tlang tawh nun puan chhuahna 
hla (poetry of experience) a ni bawk. Hetiang hi mihring 
nun hriat zauna leh finna hla (poetry of wisdom) a ni a. 
Heng avangte hian a ni, literature hi khawvel hian a 
ngaihsan a, kan zir thin hi ni. 

Tin, Hrawva hia kan zira kan chhinchhiah tur pakhat 
chu a phush hun hma deuh atanga Mizorama lâr êm êm, a 
hun lai pawha la lêr zel, Tlanglany Zai, Pima Zai atanga 
inzawm chho, hla chang kal hmang (verse form) dung zuia 
pra el ei fan hi a ni. Hetiang hla hi tlar thum zai kan lo 

tih thin, khawvel zai tih nen thuhmun renga ngaih a ni a. 
Chutiang hia ching dung zuia hla a lo phush fan tlat mai hian 


sei (personality) i dhen put kanang pawia Helang jela 
ni, digi. hisn mi husigen, mabnia inrin tawkna pej mi a nihzia 

a entir a. Püma Zai leh Tlànglam Zai te chu kohhranin nasa 
takin a do va; mahse kan mithiam puitling hmasa Hrawva 
chuan Mizo zai kalphung awm sa (traditional verse form) chu 
hla phuah nana hman a thlang phawt a; a talent neih chuan 
savun peng hlui chu rawng thar a hnawih a, a uain thar dah 
nan rem takin a lo hmang ta a ni. Hei hi Hrawva ropuina leh a 
hla hlut bikna chu a ni. A hlaah hian nun hlui leh nun thar 
inzawmna leh inpawhna kan hmu bawk a ni. Khawvel hnam 
tin zingah hian kawng hrangah, mite la tih ngai loh, thil thar 
ngaihtuah leh siam chhuaktu (innovators) te chu huaisenna 
leh thiamna nei mite an ni thin. Hrawva pawh hi chutiang mi 
chu a ni. 


A hla phuah zinga ropui ber Rairahtea tihah hian 
hmangaihna hlutzia puan chhuahna kan hmu a. He hla hi tlar 
thum zelin chang 58 a ni a, hla chang khat tlar 4 neiin a tláng 
à káwm a. A naupan tét laia a retheihna chu hla thu tluang tak 
vekin a chham a; khawvel mihringa lo piang, naupang tam 
berten an dawn thin, nu leh pa hmangaihna dawng ve lo vin, 
baihvai taka a lo sei len dan leh nu leh pa a awhzia te kan hmu 
a. He hlaa a thunawn pawh chán leh zua a ni : chin tih 53 leh 
zua tih 33 kan hmu a, a cháng thenkhatah phei chuan tlar 
tinah a nu a lamna kan hmu hial a ni. 


Chün tawng lovin rün in chhungan a vai e, 
A chin zálna laikhum chillin, 

"Khaw nge ka chán? " a ti e. 

Zan khua rei e, a chûn lêng a haw lo ve, 
“Khaw nge ka ni, ka chin? ” a ti, 

“I chun lêng a haw thuai ang.” 

Tah lai bang i ka zua, nangin min awm la, 
Ka ngai lo vang ka chini nu, 

Zingzin a lo haw thuai ang. 

Chin leh zua siang lawi nan tlai ni lo tla e, 
Rairah chün zua siang an lawi lo, 
Zingzin an chám rei mang e. 


Tin, he hlaah hian nu leh pa neih loh chu naupan lai 
chuan retheihna táwpkháwk a nihzia kan hmu bawk; 
chuvangin rairah riang te tih 30 leh rairah tih 19 kan hmu a. 
Sum leh pai Jama harsatna thu emaw, silh leh fén lama rual 
awhna emaw, ei leh bar tlákchham thu emaw lam a awm lo. 
Hetiang dinhmuna a awm laia a inhnemna awm chhun chu a 
u Makthanga, hmun danga awm chu a ni a, he hlaah hian a u 
a lamna hi 13 kan hmu bawk. 


Tap tap tá'ng e, chan tawk Khuanu'n min rel chu, 
Engin nge thinlai riangté min hnem? 
Lal lai dil ka u lo chu. 


Eng dangin nge rairah riang thinlai hnem le, 
Khuarei u seilen dáwn changin, 
Thinlai tui ang dam thin e. 


Kumtluang hei chen rairah riangté ka vai e, 
Chan tawk riang khuanu n han rel rawh, 
Ka u khua rei dam turin. 


Thlang Sappui lal lai zarzo a u chawiin, 
Chin zua ngai lo rairah riangté, 
Lal lai dil rûn sangah e. 


Chiin leh zua chawi duhten tual an leng liai e, 

Chan tawk riangté a u sirah, 

Tawn par chháwn ang a thlé e. 

Heng mihring nun a phuahna hlaahte hian thil awm tawh 
lo sünna leh ngaih êm émna thu kan hmu phawt a, chu chuan 
rilru leh nun a kháwih dan leh a nghawng dan chipchiar taka 
sawina kan hmu leh a; mah$e a tawpna lèh tlingkawrrina chu 
inhnemna leh thlamuanna thi à ni. Hetiang hi English litera- 
ture-ah pewh, Milton-a kutchhuak Lycidas-ah te, Shelley-a 

hla Adonais-ah te, Tennyson-a hla /n Memoriam-ah te kan 
hmu a. Hrawva pawhin a hlate hi a nu leh pate a chánna leh a 
retheih thu sawinain a titàwp mai lo; a tlangkawmna leh a 
hmáwr báwkna chu hei hi a ni : 


Biak lai chung Pathian vuan zel rawh, 
Kumtluang hrui ang hruai tur che. 


A hla dang, Baichi khaw hlui tawh thu pawh hi kan 
enin, a nu aia dam rei deuh zàwk, a pa a ngaihzia leh a 
lunglenzia hlir kan hmu a; a nu a lamna a awm ve loh avangin 
a pa a ngaihna hla tih theih a ni. Baichi khaw hlui a han fan 
leh chuan a pa thi tawh chu a rilruah a lo lang ber a; he hlaah 
hian cháng 14 a awm a, tah chuan a khawharzia leh 
retheihzia sawina riang leh rairah tih hi 9 kan hmu a, 
zua tih hi 11 kan hmu bawk. A tlángkawmna erawh chu 
thlamuanna leh inhnemna thu a ni. Heng hla pasarih 
Rairahtea tih te, Baichi khaw hlui tlawh thu te, a thian 
Thangluaia a phuahna te, a lehkha zirpui pakhat a u-in 
a boralsan tán a phuahsak te, a thian dang pakhat thirhrui 
hmuh thu te, a thiante Thangluaia, Kapthiangi leh 
Kaikhami a thenna hla leh Khuanu léng chawi te hi kan 
enin a tlangkawmna leh thuchah chu thlamuanna leh 
inhnemna thu vek a ni tih kan hmu. 


Biak lai Chung Pathian vuan zel rawh, 
Kumtluang khuarel hruai tur che. 


Rairah zua ngai khuarei chang hnu dawn lo la, 
Ngai teh, thlangah Sappui valin, 
Rairah lung muan a hlán hi. 


Hrui ang vuan zel ang che kan biak lai Liana, 
A zai ngaitu khawtlang naufa, 
Phunbüng ang an her lian ang. 


Kan chan tawkah Chung Khuanu'"n a rel tawh hnu, 
Awmhar nun hlui, ka thian dawn lo vang che, 
Rairah chan nun thar a siam lian ang. 

Ka hril thiam lo sakhming kai vel lung muantu, 
Mi zawngin riangval Lal hmachhuan, 
Thliah loh par ang an thle chu. 


Min hnemtu dang reng a awm lo ve, 
Ka hlán dawn e, biak lai hmaah, 
Awmhar tánga min vuantu. 


Khuarei chang hnu tinkim ka dawn thin a, 
Rairah hnémtu réng a awm lo, 
Biak lai Chung Pathian lo chu. 


Héng a thiante tán hla a phuahsakahte leh a thiante 
thenna hlaahte pawh hian, a hlaa rawng chi hrang hrang zinga 
lâr ber, rairah riang leh chán leh zua tih hi kan hmu zêl a. 
Tichuan Hrawva hlaah hian a vaiin chin tih 75 leh zua tih 52 
kan hmu a; mi dang hla phuah réng réngah hetiang tluka nu 
leh pa lam tamna hi kan hmu lo vang. Tin, riang leh rairah 
riangte tih 48 leh rairah tih 32 kan hmu bawk a; mi pakhat hla 
phuahah hetiang tluka retheih thu chham nasatna hi hnam dang 
literature-ah pawh tu hlaah mah, hmuh tur a awm lo vang. 
Chuti chung chuan, a hla pasarihte tláàngkawmna theuh kan 
tárlanna thu kente hi kan en hian, Hrawva hla thu laimu, a hla 
zawng zawng khaikháwmna chu thu mal pathum chauh, 
“Khuanu lêng chawi" tih hi a ni. 


Lei leh van leh mihringte siama kan awm dan tur min 
rélsaktu hi Hrawva hian a lamna - biak lai tih te, Chung 
Pathian tih te, Khuanu leh Khuanu lêng tih te hi a hlaahte 
hian 17 kan hmu a. Amah chawi liantu chu hai rual lohvin 
min hrilh chiang a ni, Chuvangin a nun puan chhuahna hlate 
hian kan mihring nunah hian entir thük tak leh ropui tak neiin, 
thu tam tak a sawi a. Retheih-fahrah thu chhamna a ni nain, a 
innghahna leh a hming & lam thin "Khuani lêng” zarah, a 
tlingkawnatash chuar: hnêhhé hisi a lo rii zawk a ni. 


Baichi faw Rairahisa | Chu Zo fate zinga Jehkha thiam 

puitling, B.A. hmasa ber a lo ni a; chu chauh ni lovin Aizawl 
lalah alo thu ta bawk a. Tin, fanu leh fapa 13 a hring a, kan mi 
ril Zikpuii pa pawh hi chung zinga pakhat chu a ni. Hrawva 
nun leh he khawvela a zinna ram hi nasa taka sermon tham a 
ni. Kan Mizo hla siamtu dang R.L. Kamlala'n tün hnu 
deuhvah, “A riang naufa rêng chang rawh,” tia a duh thusám 
alo sawite hi, Hrawva pal tlang tawh nun a ni a; chu chauh ni 
lovin he nun puanchhuahna hla hi Rokunga hlaah pawh a 
thangkháwk ri kan la hre reng bawk : 


Chin lo hian i thlá a lêng em ni? 
Chung Khuanu’n a hual zêl ang che; 
Thil tha pawm la, kawng dik zawh la, 
A siam lian ngei ang che rual khümin. 


Kristian sakhaw boruakin Mizo nun hi a tuam hnu a 
mihrinna lam rawng kai hla phuah kawngah Hrawva hian 
kawng a lo sah dan kan chhui ta a. Hemi bákah hian hmahruaitu 
a nihna sawi tur dang a la awm. Hei hi Mizo hla thu hmanga 
Kristian hla phuah kawngah a ni. 


Mizo Zirlai Pawl Chanchin Bu Editor ka nih laiin Mizo 
hla thu hman dan chungchang ziak tura Pastor Liangkhaia ka 
sawm chuan hetiang hian a ziak a ni : "Kan Kristian hla hi a 
siam hmasatu missionary-te khan Mizovin hla thu bik an nei 
tih hre lovin thu ziak pangngai (prose) mai mai hi a thlük 
remin hla angin an ziak a, kan sa ta mai mai a. Tüna keini 
upaho, Mizo hmasate lah khan, Pathian lam hla chu heti tur 
réng hi emaw kan ti a, kan hla thu pangngai chu khawvel zai 
emaw kan ti ta a. 


Chutah romeia kai vel a, 
Vanho thianghlimte zai vawrna chu 
tihte pawh kha kan sa hreh hle mai a; chu chu kan lo dik lo a 


ni tih tünah chuan kan hre tawh hlawm &wm e," (Rev. 
Liangkhaia : Hla Thu, MZP Chanchin Bu June 1973 p. 8 ed. 

Siamkima). 

Mizo hla thu hmanga Kristian hla pakhat Hrawva phuah, 
Pastor Liangkhaia'n tüfi hmaa a lo ngaihthiam theih loh, mahse 
a hnua a ngaihsan êm êm leh si, a sawi chhuah fo thin chu hei 
hiani: 

Khawvel ruat hma, thangvan siam hma pawhin, 

Türni, chhawrthla, siár an len hma khian; 


Chung Pathian Sal Thum rorelte chuan, 
Thiam chang lo hnu chhandamna tur an rel. 


Hmasang tuipui a awm hma réng pawhin, 
Krista thatna a tling khawm, tuipui ang; 
A dáwn thiam e, kan tana malsawmna, 
Luipui iangin khawvelah a luang chhuak. 


Tlanna a kim, Kalvari tlang chungah, 
Chanchin Thain lawi ang a rawn thlen e; 
Lei tinréngin fak se, hrénga chhuahna, 
Thisen chhuakin a fam, thing lenbuangah. 


Pastor Liangkhaia khan he hla hi *A Mizo thu lutuk e" 
tiin a sawisél thin a, a ngaihmawh deuh ber lai chu thing 
lenbuangah tih hi a ni a, thing kraws chungah tia thlêk a duh 
ani. Amaherawhchu Mizo hla thu ngeia Kristian hla phuah hi 
a lo ngaihthiam têk hnu chuan Pastor chuan a ngaihdan a 
sawhsawn a. "Kan hla thu, kan hla fawng thlum tak mai khan 
Kalvari te phuah ila, Lal Isua leh a hmangaihna te phuah ila, 
kan hla chu a tha zawk ém &m ang tih a rinawm ta a ni...hla 
tawngte hi Pathian lamah pawh hman theih, hman thiang a ni 
a, thu ziak pangngai (prose) hlaa sak ngawt ai chuan a tha 
zawk daih dawn a ni. Engah nge kan Zo tawng mawi ber leh 
thlum berin Lal Isua kah fak [3h vang? Ngaihtuah tham a ni," 
ato ti hil a ni. (bid): 


Kan bis han tir chiniah tükah hiàn Hrawva hian Mizo 





mahse ani Vi erawh chuan hla thu (poetical V 
nép deuh mah a ni : NGA / 
Aw, min hrilh rawh, Thükna ropui, “SASAR 
w, min hrilh rawh, Thükna ropui, - 
Ran thleng leh thing ánchhe dawng leh 
Vana Lallukhum a inzawm, 
Lei Eden leh Salem thar nen. 






Hrawva'n Joseph Addison-a thawnthu ziak The Vision 
of Mirzah tih a chhiar atanga Vanram a phuahnate hi han en 
hian a Mizo thu chauh pawh ni lovin Van ram chu Mizoram 
nena inri ang maiin, a Mizo reih mai a, Mizo tán pawh 
tlangnélna ngei ngei tur ni hian a lang a ni : 

Hma loh ram léntupui cham del, 

Thing tin par mawi vulna, 

Thlir teh romei kai hnuaiah sawn, 

Van miten zai an rem; 

An au rual khuangpui darlawi nen, 

An Lal ropui fakin. 

Isua pian thu a phuahnate pawh hi han en hian 
Mizoramah pawh, Baichi khaw báwng ina lo piang emaw tih 
hial turin a Zo khua reih mai bawk a ni. 

A ngür lo piang par ang an lawm, 

Lal lai tlang sél run lianah, 

A tan hliaptu bawng in tlawm zar, 

Laikhum zálna ran thlengah; 

A rawn lawmtu chhingkhuala mi, 

A chawitu chün riang Mari. 


Mizo hla thu hmanga hla phuahah kawng sáttu leh 
hmahruaitu a ni ang bawkin Sap hla lehlinah pawh hla thu 
hman dan min kawhhmuhtu a ni bawk. Krismas hla pakhat 

Aw tan lenrual zai thiamte u tih a lehlinah pawh, 


Ram loh tui thiang cham del chungah, 
Berampu tuannaah 


tih kan hmu a. Sap hla bial pakhat Mizo hlaa a lehlin pawh hi 
han en hian lehfin tih hriat miah loh khawpin a Mizo thu a ni : 


With the Spring time comes the Robin 

Singing his cheerful refrain 

Sing away you happy songster 

Bring us Spring time once again 

Hark! hark! hark! hark! his cheerful voice refrain. 


Khua lo thalin sirvatéin 

Hlim takin zai rawn sa e, 

Zai hla rem thiam-té lo zai la, 

Khua thal min rawn thlen leh rawh; 

Chu! chu! chu! ngai rawh a hla mawi sak chu! 

Hetiang khawpa hla phuah thiam mi ni si, Hrawva hian 
English poet Thomas Gray ang deuhvin, hla a siam chhuak 
tam lo hle si a ni. A hla kan hriatte hi College-a a zir laia a 
phuah deuh vek a ni a; B.A. a pass hnu kum 2 velah nupui a 
nei a; a nupui chuan an inneih hnuah hla a phuah áwm réng a 
hre ta lo a ni. Hei hi eng vang nge ni ang tih hi ngaihtuah 
tham tak a ni. An fate an hloh va, lusün leh lungléng én éma 
an awm laiin tum khat chu Hrawva chuan hla han phuah leh a 
tum a, mahse a phuah thei ta lo a ni. “A hrehawm ém mai, ka 
ti thei hlawi lo; ka tap nasa lutuk dawn,” tiin a pámtül der thu 
a thiannu Lalluii chuan 2 sawi. 


Amaherawhchu khawvelah hian thil tam takah a tam 
lam (quantity) aia kan ngaihtuah fo zawk tur chu awmze neia 
a thatna leh hlutna lam (quality) a'ni. Literature ngaihtuahtute 
pewhiti hel hi-kan hriat Yeng thin a ni. Chuvang chu a ni, 
Hitewes' pawh hias; a Hla-tlêmte avang hian, kan: Mizo 
Hiterature-ah hmuh pawimawh bik a luahna chhan chu. 

A hnu a kan Mizo hla phuahtute zawng zawng hian, an hriat 
loh hlánin, Hrawva kawng sah sa hi an zawh a, an la zawh 
thiam tha mang lo deuh vek zàwk mah a ni. Zirna leh thiamna 
lamah hmahruaitu leh zirtirtu a lo ni a; kan mi thiam Pastor 
Liangkhaia te meuh pawhin an lo ngaihtuah phák loh, kan hla 
thu hmanga Kristian hla phuah theihna tura zalénna kawng 
hawngtu a lo ni bawk a. Heng avang hian kan Mizo litera- 
ture-a Hrawva hmun luah tur hi ‘Father of Mizo Poetry’ tiin 
ka sawi a ni. 


Retheih-fahrah thu heti éma chham nasa hi hla siamtu 
dang kan hre lo va; mahse hei hian entir a nei. A retheihna 
hla hian a hming a lam thin, “a chawitu' chu a rinawmzia 
tárlangin thil dang zawng alin a chawimawi ta ber záwk a. Nupui 
tha tak leh fanu, fapa duhawm tak tak a lo pék ták hnu phei 
chuan, a chawi seiliantu leh a hla phuahte lo thawkkhumsak thintu, 
‘Khuanu lêng? chuan, “A tawk tawh e,” tiin, a ngaihtuahna a 
tihtawpsak a; an fate sünna hla pawh phuah a phalsak ta lo a ni. 


A tawp berah chuan, kan sawi tawh angin, Hrawva hla 
zawng zawng khaikhawmna thu chu, “Khuanu lêng chawi" 
tih hi a ni a. Chu chu mi zawng zawng-fahrah tán pawh, fahrah 
lo tan pawh, hmeichhe tán pawh, mipa tan pawh, mi hêng tan 
pawh, mi ngo tán pawh, mi lian leh mi té-te tên pawh chanvo 
duhawm ber a ni. He khawvel piah, ram lo la awm tura 
*Khuanu léng chawi" te chan tur a sawina hla chángte hian 
mi fungngai leh lusünte a hném thin a; he ka zinna ram kawng 
chhuk chhova ka vah ka vah velnaah, Baichi khaw hlui chhak 
lam ni hnih kal, khaw pakhata nula thlán lungah pawh an ziak 
ka hmu a. Chu chu ka rilruah a awm reng thin. Chu chu Hrawva 
hla a ni a, chu chu Mizo Kristian poetry a ni. 


Ram hmun hring cham chunga léngin, 
Nunna tui thiang karah; 

Hmanah tuarna, lungchhiat mittui, 
Lalpan a hru fai ang. 

POETS’ CORNER 
Westminster Abbey 


Non merita nome di creator, se non Iddio 
ed ol poeta - Tasso 


Poets are unacknowledge legislators of the world. 
- Shelley 


English Literature zir mite tàn London hmun tlawh manhla 
ber tih theih hial tur chu Wesminster Abbey-a Poet's Corner a 
ni. Westminster Abbey hi British Lalber lallukhum khumna 
hmun leh an thih huna an inphümna a ni a, biak in a ni bawk. 
A chhung kan han luha kan han fan tan hnu lawk pawh chuan 
a ngháktu bik ni àwm tak puithiam chuan a chhüng fangtute 
zawng zawng hriat tur hian aw ring takin, "Tünah hemi hmuna 
mi pawimawh tam tak muhil tate hi rilrua hre rengin rei lo te 
chhung hun serh i lo hmang angu,” a ti a, tichuan mahni 
awmna hmun theuhvah che lovin ngawi rengin kan ding a. 
Puithiam chuan tawngtaina thu tlém a chham zawh chuan hun 
serh chu kan hmang zo a ni nghál mai. 


Tüna Westminster Abbey dinna hmun chiahah hian tün 
hmain England-a Kristian lal hmasa ber Sebert-an biak in a lo 
sa tawh a. Helai hmunah bawk hian A.D. 785 vél khan 
sakhuana avánga inla hrang pawl chénna in (monstery) an lo 
sa tawh bawka sawi a ni. 


Westminster Abbey hi tina a awm dán anga a lo intanna 
chu Edward the Confessor-a hun lai atangin a ni. Edward-a 
chuan hemi hmunah hian biak in a sa a, kum 1065-ah a hawnna 
an siam a. Mahse chu biak in chu kum 1245-ah Henry 
III chuan a fhiat vek a, tna Abbey hi sak fan a lo ni ta a ni. 

Kum tam tak hnuah sak belh leh cheibawl belh zel a ni a, St. 
Paul's Cathedral satu Christopher Wren te, Nicholas 
Hawkmoor leh John James te kut hnu pawh Westminster Ab- 
bey-ah hian a awm. He biak in hi a pawna tehin a dung lam ft. 
531, a vang lam a zauna lai berah ft. 203, a sàn zawng chu ft. 
225 a ni bawk. 


Edward V leh Edward VIII tih loh chu British Lal zawng 
zawng, William the Congqueror atanga Queen Elizabeth II 
thlengin Westminster Abbey-ah hian lallukhum khumtir vek 
an ni. Lallukhum an khuma an fhutna (coronation chair) chu 
Edward I lal laia mi tawh a ni a; hemi fhutna hnuaiah hian 
lung hmingthang tak phüm a awm. He lung hi "the stone of 
Scone" an ti a; tun hma chuan Scotland Lalten lallukhum an 
khuma an thutna hnuaiah an dah nia sawi a ni. Titia an sawi 
dan chuan he lung hi Jacob-a lung lukham, Genesis 28:11-a a 
chanchin kan hmuh hi a ni e, an ti bawk. Westminster Abbey- 
ah hian British Lal tam tak an phüm hnuhnung ber George II 
chu kum 1760 khan an phüm a; chuta chin chu British Lal 
thite chu Winsor-ah hlir an phüm ta a ni. 


Westminster Abbey-ah hian British Lalte chauh ni lovin 
British mi, kawng chi hrang hranga ropui bikte leh thu leh hla 
ziak lama mi ropui leh langsar zual deuh deuhte pawhin phim 
an hlawh bawk. 

Bristish-ho Lal hming lêr tak leh mi ropui dang tam tak, 
history-a an chanchin kan zir thin, Queen Elizabeth I thlán te, 
Mary, Queen of Scots thlánte leh mi dang thlánte chu fangin 
a lung ziakte pawh kan chhiar zel a, a tawp lamah chuan kan 
kal chhan ber Poets’ Corner, Sap hla phuah thiamte leh ziaktu 
hmingthang tam tak thlan leh anmahni hriatrengna lung 
ziak an dahna hmun chu kan thleng ta a. 


Geoffrey ‘Chaucer (1343-1400) hla phuah thiam leh 
sawrkata hna sáng tak chelh bawk chu a lo thihin, sawrkar 


POETS' CORNER 193 


hna lian thawk a nihna avangin Westminster Abbey-ah hian 
phum a lo hlawh ve a. He mi Westminster Abbey bul lawka 
awm, a thihna in atanga Abbey luhna kawngka hnai berah 
zêwn lutin kawngka bul chétah an phüm a. Chaucer-a hi hla 
phuah thiam a nih avangin amah an phümna hmun lai chu 
miten “the Poets’ Corner" tiin an sawi ta fo va. Hun eng emawti 
hnuah hla phuah thiam dang pawh an phim tak zel hnu chuan, 
“Poets’ Corner" an lo ti ta zawk a ni. Chaucer-a hi "the father 
of English poetry" tih a ni a, amah an phüm kum chu 1400 a 
ni. Ka tlawh laia hla phuah thiam phüm hnuhnun ber W.H. 
Auden chu kum 1973 khán hetah hian vui a ni bawk. Chaucer- 
a hi hla thu vek hmanga thawnthu sawi thiam a ni a, chüng 
zinga lár deuhte chu The Canterbury Tales te, The Parlement 
of Fouls te, The Legend of Good women leh Troilus and 
Criseyde te a ni. Heng zingah hian The Canterbury Tales hi 
ropui bera ngaih a ni; amaherawhchu a zir mite tán lo chuan 
chhiar a harsa deuh hlek 4wm e: 


In Southwerk at the Tabard as I lay 

Redy do wenden on my pilgrymage 

To Caunterbury with ful devout corage, 

At nyght were come into that hostelrye, 

Wel nyne-and twenty in a campaignye 

Of sondry folk, by adventure y-falle 

In felaweshipe, and pilgrimes were they alle, 
That toward Caunterbury wolben ryde.! 


Edmund Spenser (1553-1599) - "Our sage and serious poet 
Spencer”? chu kum 1599-ah Westminster hmunah hian 
a thi a; a thih hmain Chaucer-a bul ngeia phüm a duh 
thu a sawi a. A duh ang ngei chuan Chaucer-a ruang 
zêwn luhna kawngkaah bawk zawn lütin The Fearie 
Queene tih ziaktu Spencer-a chu Chaucer-a bulah an lo phüm 


L Chaucer's The Prologue. II. 20 - 27 
2. Milton's Areopagitiea 

ta bawk a ni. Spencer-a hriat rengna leh a lim hi Anne Clifford, 
Countess of Dorset chuan kum 1620-a a siamtir a ni. 


Poets’ Corner páwna bangah chuan William Caxton-a 
(1422-1491) hriat rengna sailungvár phéka ziak chu an tár a. 
Caxton-a hi England-a kh4wl chhutna (printing press) la lut 
hmasa bertu a ni a. Helai Westminster hmun, Poets’ Corner 
bulah hian England-a khawl chhutna hmasa ber chu kum 1476 
khan a bun a, chu chuan literature lamah hmasawnna nasa tak 
a thlen a ni. Hetih hun lai hian England-ah chuan tawng (dia- 
lect) chi hrang eng emaw zât a awm a; thu leh hla ziaktute 
pawhin an awmna hmun theuhvah tawng chu an hmang lo 
thei lo va. Mahse, Caxton-an East Midland tawnga thu ziak 
chu a chhut tik fo avangin chu tawng chu a lo lêr fal ta a; tina 
Standard English kan tih hi a lo chhuah tanna bul a ni ta a ni. 
East Midland tawng hi Chaucer-a tawng hman bawk kha a ni 
a, Caxton-a kháwlchhutna hmangin theh darh leh tawng 
tuallénga pawm a lo ni ta tial tial a. Tichuan Caxton-a chu 
hêng hla phuah thiamte tawng hman tür lo tiphuisui hmasa 
bertu a nih avangin, Poets’ Corner pawn banga amah hriat 
rengna sailungvár phék an dah pawh hi thil tih Awm tak a ni 
réng a ni. 

William Shakespeare (1564-1616) - "Sweetest Shake- 
speare, fancy's child"! erawh chu a pianna khua Stratford- 
upon-Avon-ah kum 1616-ah a lo thihin Stratford khuaa biak 
in, The Holy Trinity Church chhungah an phüm a. A ruang 
chu Westminster Abbey-a Poet's Corner-ah hian dah ni se tia 
rawtna pawh a awm thin a, mahse tih loh a ni blen ta a ni. 
Stratford khuaa mite chuan Shakespeare-a ruang chu 
London-a miten an rawn phawrh mai an hlauh avangin 
a thlan pswh ft. 17 laia thükin an lai niin an sawi. 

Poets’ Corner-ah hian Shakespeare-a chu lehkhabu pathum 
inchherchhuan changah a kiu ding lam nghatin dwn deuhva a 

1. Milton's L‘Allegro 1. 133 

ding lai lim, sailungvára siam chu an dah a. A kiu nghahchhan 
sailungvár ban kil liahte chuan Queen Elizabeth 1 leh Henry 
V leh Richard III, Lal pathumte êwm chin chung lam an siam 
bawk a. A limah chuan Shakespeare-a chuan a kut vei lamin 
lehkha phék a keng a, ama ziak ngei héng thu hi lehkha phékah 
chuan an ziak bawk. 


The cloud capp'd tow'rs, the gorgeour palaces, 
The solemn temples, the great globe itself, 
Yes, all which it inherit, shall dissolve, 

And like this insubstantial pageant faded 
Leave not a rack behind ! 


Michael Drayton-a (1563-1631) hriat reng nan a lim West- 
minster Abbey-a dah atán hian Anne Cliffort, Countess of 
Dorset chuan a pe bawk a; Drayton-a hi Polyolbion leh Bal- 
lad of Agincourt tih a phuah avangin hriat reng hlawh tur a ni. 
Shakespeare-a dam rualpui leh thian, Ben Jonson-a (1574- 
1637) hriat rengna chu siamin a lim pawh bangah an dah a. 
Ben Jonson-a hi Volpone leh The Alchemist tih a ziakte avangin 
tun thlengin drama ziaktu ropui berte zingah chhiar tel a la ni. 
A limah chuan “O rare Ben Jonson” tih ziak a ni. Ben Jonson- 
a bulah Samuel Butler-a (1612-1680) hriat rengna kum 1721- 
aan siam chu a awm a. A dawtah chuan Paradise Lost ziaktu 
John Milton (1608-1674)-inventor of harmonies, God-gifted 
organ voice of England" ? theihnghilh phal rual loh türa chu, 
a lim langsir takah an dah bawk a. Milton-a hi mihring 
ngaihtuahna pawhin a thlen phák zen zen loh, lei leh van in- 
kár boruak zau taka inchéntir thei, ngaihruatnain ván 
leh hremhmun chanchin pawh hla thu ropui tak tak leh 
chipchiar taka phuah thei khawpa ngaihtuahna chak leh 
zau nei mi a ni. Paradise Lost zir leh chhiar thin te chuan 
a ngaihruatna khawvel zauzia hi hriatpui tak tak phak pawh a 
l. The Tempest IV i. 152 -156 
2. Tennyson's Sonnet on Milton. 

nih lohzia kan hre àwm e. Hla phuah thiamte hi arsi ni ta sela 
Milton-a hi a êng ber pawl a ni ngei ang. 

Milton-a thih ni chiah hi hre chiang an awm lo va, 
1674 November 8-10 vél niin an sawi a, an phümna tak 
chu St. Giles, Cripplegate-ah a ni. Thu leh hla a ziakte 
zinga a ropui deuh deuhte chu Paradise Lost (1667) Para- 
dise Regained leh Samson Agonites (1671) te a ni a. Kum 1652 
February thla táwp vél atangin a mit a del hmiah a; 
héng a hla phuah ropui ber berte hi a mit del hnua a 
phuah a ni a; a fanuten an ziaksak thin a ni. Milton-a hi mihring 
zalénna sualtu ropui berte zinga chhiar a ni fo; a thu ziak 
fhenkhatte chu British sawrkar lawm loh zawng a nih avangin 
a mitdel tawh hnuah pawh a lehkhabu thenkhat chu hálsakin 
amah ngei pawh an man a, an tantir nghe nghe a ni. 

Tünah erawh chuan a thu ziakte chu Sápho hnam ro hlu 
berte zingah chhiar tel a lo ni ta a, a lim pawh hi Poets' Cor- 
ner mawitu ber pakhat a ni; a lim hnuaiah pawh hetiang hian 
ziak a ni: 

In the year of Our Lord Christ 
One thousand seven hundred thirty and seven 
This Bust 
of the Author of PARADISE LOST 
was placed here by William Benson Esquire 
One of the two Auditors of the Imprests 
to his Majesty King George the second 
formerly 
Surveyor General of the Works 
to his Majesty King George the first. 
Ryfbrack 
was the Statuary who cut it. 

Milton-a bulah Thomas Shadwell (1642-1692) leh Mat- 

thew Prior (1664-1721) hriat reng nån an lim an dah bawk a. 

Heng mi pahnihte hi an dam kim laia an lár nasat ang huin 
tünah hi chuan hriat an hlawh ta mang lo hle. 


Thomas Gray (1716-1771) "Elegy Written in a Country 
Churchyard’ tih phuahtu hming chu Milton-a thutna hnuai 
chiahah an dah a. Gray-a hi an phümna tak chu Stoke Pages, 
Elegy alo phuah chhan hmun kha a ni. Oliver Godsmith (1728- 
1774) The Deserted Villages leh The Vicar of Wakefield tih 
ziaktu te, Robert Burns (1759-1796), Scotland hla phuah thiam 
langsár ber, Auld Lang Syne tih hla phuahtu hriat rengna tura 
a lim - a thih hnu kum 89-a an dah te, John Dryden (1631- 
1700) Absalom and Achitophel tih ziaktu chuan hmun an chang 
bawk a. Pathian fakna hla ropui, The Messiah tih phuahtu 
George Frederick Handel (1685-1753) pawhin hmun zau tak 
a chang. 7he Messiah tih hla bua kan hla hriat lár ber chu 
*Hallelujah Chorus" tih hi a ni àwm e. Handel-a hian hemi 
Westminster Abbey-ah ngei hian hla kütpui siamin ama hla 
phuah ngei satu zaipawlte chu a lo hruai tawh nghe nghe a. 
Chutia a hruai lai lim chu bangah an tár bawk. George Handel-a 
lim hnuai chiahah chuan The Messiah tih hla te an rem apianga 
hmeichhia mal zai thin, zai thiam hmingthang Jenny Lid 
Godschmidt (1820-1887) hriat rengna an siam bawk a. He 
hmeichhe zai thiam hi a ngháwng chin chung lam zawng 
sailungvára a lim an siam chu a hla sak lar ber, “J know that 
my Redeemer liveth" tih thu ziakin an hualtir a, chu chu 
bangah an tár bawk. Jenny hi “the Swedish Nightingale" tia 
sawi thin a ni. 

Joseph Addison (1672-1719) chu kum 1719-ah Westmin- 
ster Abbey-ah hian an phüm a, mahse kum 1809-ah lung chu 
ziak a ni chauh. Samuel Johnson (1709-1784) Lives of the 
Poets tih ziak avanga hriat reng tura chu a lim Shakespeare-a 
vei lamah an dah a. Dr. Johnson-a ding lamah William 
Wordsworth (1770-1850) - “Preface to the Second Edition of 
Lyrical Ballads” leh The Prelude tih ziaktu chu an fhuttir a, 
han en ngawt pawhin engemaw ngaihtuah lai nei reng hmél 

puin a lim chu an siam a, a rilruin, 
To me the meanest flower that blows can give 
Thoughts that do often lie too deep for tears ! 


a la ti reng emaw tih tur a ni. Wordsworth-a hi kum 1850-ah 
kum 80 mi niin a thi a, a lo chénna thin Grasmere-a biak in 
bulah phím a ni. Wordsworth-a ding lamah Thomas Cambell-a 
(1774-1844) lim an dintir luah bawk. Dr. Johnson-a hnuai 
chiaha bangah chuan JaneAusten (1775-1817) hming an ziak 
a, Pride and Prejudice ziaktu a nih avangin hriat reng hlawh 
ve tur a ni. 


Robert Southey (1774-1843) chu Dr. Johnson-a chung 
zêwna bangah an thuttir a, Southey hi an phümna tak chu 
Crosthwaite a ni; a ding lamah chuan Samuel Taylor 
Coleriedge (1772-1834) "The Rime of the Ancient Mariner" 
tih phushtu chu an thuttir bawk. Mi danglam bik leh hriatthiam 
harsa tak, mi 4 emaw tih mai awl tak thin, William Blake 
(1757-1827) Songs of Innocent and songs of experience tih 
phuahtu lim chu mi dangte ep záwngin chhuat atangin sáng 
féah a falin an hüng a; a lim hi dar (bronze)-a siam a ni 
8, kum 1957 khán a pian champha kum 200-na lawm 
nán an dah a ni. Blake-a hla phuah pakhat “The Tiger" 
chu khawvela poem lår ber te zinga chhiar tel a ni. Tan 
lei hian America ram university zirlaite zingah Blake-a 
thu leh hla zirah tuina thara awm a. Ka zirna University 
of Illinois-àh pawh English Literature zirtuten English 
poet an ngainat ber 10 an thlan chhuah zingah Blake-a 
hi a tel pha a ni. Ama tawngkam “fearful symmetry" tih 
hia lima a hme] lan dán ni ta sela a inhmeh thei &wm hlein ka 
hria. 


Perse Bysshe Shelley (1792-1822) mi thawm na tak “Ode 
to the West Wind" tih phuahtu teh John Keats (1795-1821) “A 


thing of beauty is a Joy forever" titu chuan hun rei tak an 
nghali hiuin kum 1954 khán Poets’ Corner-ah an hming lak 

luh a lo ni ve ta bawk. 


Keats-a, a dam chhung hun rei lo té natna khirh tak tak 
tuar nana lo hmang zo leh, a nula ngaihzáwng êm êm Fanie 
Brawnie pawh nei thei ta lova thi ta hi hmun pek áwm réng a 
ni bawk. Keats-a hi kum 1821 February thlaah Rome khuaah 
a thi a; a hla phuah atangte pawhin a dam rei dawn lo tih a 
inhre sa niin a lang. Amaherawhchu a thih hnuah chuan Eng- 
lish poets zingah chhiar tel a la nih ve a beisei thu a thian 
Georiana-i leh George-a a hrilh chuan, “I think I shall be 
among the English Poets after my death,” tiin a ziak a.! 


He a thu ziak hian Matthew Arnold-a rilru a khawih hle 
niin a lang. English poet zinga chhiar tel a ni na meuh mai tih 
sawiin, a dah sánzia tihlan nan Arnold-a chuan... “He is; he is 
with Shakespeare," ?a lo ti hial a ni. Rome khuaah an phümna 
hmuna a thlan lung ziak chuan mi tam tak rilru a khawih thei 
hle thin : j 


This Grave 
contains all that was moral, 
ofa 
YOUNG ENGLISH POET 
who 
on his Death Bed 
in the Bitterness of Heart 
at the malicious power of his Examiner 
. Desired 
these words to be engraved on his Tomb stone 
*Here lies One 
Whose Name was writ in water? 
Feb. 24th 1821. 


Shelley-a pawh hi a dam rei loh tehlul nén thu pawimawh 
tak tak ziak a lo nei hman a, “A Defence of Poetry," tih a ziak 


1. Keat's letter dated October 15, 1818. 
2. Essay in Criticism, Second Series, Macmillan, 1964 p. 71. 

manah ngawt pawh Poets” Corner-ah hian hmun pêk êwm 
rêng a ni. Italy ramah tuifinriat kamte hrüt velin Jawnga an 
len vélnaah Shelley-a chu a chesual a, tuiah a tla a; a ruang 
chu ni rei fé hnuah a lo láng chhuak a. A thiante pathum By- 
ron-a leh Leigh Hunt-a leh Trelawney-a te chuan a ruang chu 
an hål a, a våp chu thli an len darhtir nia sawi a ni. A thin 
erawh chu an la a, Rome khuaa English Cemetery-ah Keats-a 
thlán bulah an phim a, a thlánah chuan Cor Cordium tih an 
ziak. 

Shelley-a leh Keats-a hming hi Poets' Corner-ah hian 
Shakespeare-a lu chunga bangah an ziak a. A hrang ve vein 
inhlat lova an hming ziakna lung phék bial an dahte chu Keats- 
Shelley Memorial Association-in an siam a ni. 


Lord Byron (1788-1824) English mite rilru tina záwng 
leh an nunphung kalh zêwng ngar ngara che thin pawh hun 
leh kum a lo ral tam hnuin ama mite ngeiin chawimawina 
pein, Poets’ Corner-ah hian a hming an lo la lüt ve ta 
bawk. Hei hian English miten ngaihdamna an neih thükzia 
a tilang hle àwm e. Amaherawhchu Byron-a hi Childe 
Harold’ Pilgrimage leh Don Juan tih ziaktu a lo ni miau 
va, ngaihthah hlen theih tur zawng a ni lo. Byron-a hi 
April 19, 1824-ah kum 36 mi niin Missolonghi, Greece- 
ah a thi a. A thih atanga kum 145-naah, 1959 May thla 
khan a hming ziakna lung phék chu Poets' Corner-ah 
bian an lo dah ta a ni. Italy-a a awm laiin Florence leh 
Pisa khaw inkára a kal laia a hla phuah tawi tê chuan Byron- 
a nun leh rilru a sawi lang ber àwm e: 

Oh Fame! - if I e'er took delight in thy praises, 

“Twas less for the sake of thy high-sounding phrases, 

Than to see the bright eyes of the-dear one discover 

She thought that I was not unworthy to love her.! 

Alfred, Lord Tennyson (1809-1882) “The Charge of the 
1.  Byron'sAH for Love 

Light Brigade" leh In Memoriam tih phuahtu chu hmun langsár 
tak chantirin, an dintir a. Tennyson-a hi Victorian hun laia 
mite rilru a chiai lai leh rinhlelhna leh hlauhnain an rilru a 
tuam laia rinna nghet leh kawng éng zawh tur mite kawhhmuha 
an rilru hruaitu a ni. Queen Victoria pawhin a pasal Prince 
Albert-a a thihin a khawhar hnémtu atán Jn Memoriam chu a 
chhiar thin a ni. Kum 1882-ah Tennyson-an Queen Victoria a 
tlawh tum pawhin Lalnu chuan, lusün hmel la pu tak leh aw 
hniam zawi raih hian, Tennyson-a hnénah chuan “Bible dawtah 
ka thlamuanpui ber chu In Memoriam a ni,” tiin a lo hrilh a 
ni. Hemi /n Memoriam a phuah hi Queen Victoria pasal Prince 
Albert-a chuan tha a tih ém avangin Poet Laureate atán an lo 
thlan phah nghe nghe a ni.! Tennyson-a hian a hun laia mite 
rilru luahtu leh buaipui ber thil pali-hmangaihna, thihna, 
rinna leh science chungchang thu Jn Memoriam-ah hian tar 
langin, a hun laia mite nunphung leh rilru chu a sawi chiang 
hle a. Chu bákah a hla phuah dang Ulysses-ah chuan a hun 
laia mite rilru, duhthusám leh ngaihtuahna te pawh a sawi 
lang chiang hle bawk : 


Death closes all : but something ere the end, 
Some work of noble note, may yet be done. 


Robert Browning (1812-1889) Tennyson-a dam rualpui 
“The Ring and the Book" tih phuahtu pawh Poets' Corner-ah 
hian phüm a ni a, chhuat zawlah a ruang awmna chung záwnah 
a hming ziak a ni. Tennyson-a leh Browning-a hi Victoria 
hun laia hla phuah thiam langsár fal bikte an ni. Browning-a 
hian hla phuah thiam Elizabeth Barett chu kum 1846-ah 
nupuiah a nei a. An pahnih hian a nupui thih kum 1861 thlengin 
Italy-ah an awm a; amah Browning-a pawh chu December 
12, 1889-ah Venice-ah a thi a, a ruang chu Westminster Ab- 
bey-a phüm atán an la a, Poets’ Corner-ah hian an dah ta a ni. 


l. Introduction to In Memerium ed. by Michael Davis, Macmillan 
& Co., London, 1964. 

A nupui Elizabeth Browning erawh chu Florence-ah phüm a 
ni tih Browning-a thlán lung ziakah an sawi lang bawk. Brown- 
ing-a hi a hun lai, mi rilru a buai ém êm lai leh beidawnna 
boruak a chhah ém ém lai pawhin, 
God's in his heaven- 
All’s right with the world!! 

ti tlat theitu a ni. Tennyson-a nen khaikhinin Browning-a 
dinhmun hi English Literature-ah a sáng zawk fo vang tia 
ngai pawl an tam a ni. Browning-a nupui Elizabeth Barrett 
Browning (1806-1861) chu a pasal neih hma pawhin 
Tennyson-a leh Browning-a ai maha lár nia sawi a ni. Kum 
1846-ah Browning-a'n Elizabeth-i chu a lo tlánpui theih tak 
atangin a lo lêr phah ta chauh zâwk niin an sawi. An inneih 
hnu kum rei tak chhung chu Browning-a chuan hla phuah 
thiam hmingthang Elizabeth-i netu a nih avangin a hmingthan 
phah hle a ni. Wordsworth-a, Poet Laureate a thih pawhin 
Tennyson-a nge Poet Laureate-a dah tur Elizabeth-i hi 
tiin an bêk nasa hle a ni. Elizabeth Browning pawh hi 
Sap tawnga hla ngaihnobei berte zinga chhiar theih tur, 
“love sonnets" a ziakte avang hian hriat reng a ni ang, a 
chhan chu khawvela thil ropui leh mak ber, hmangaihna 
thu hi a chang thlan thin avangin : 

How do I love thee? Let me count the ways 

I love thee to the depth and breadth and height 

My soul can reach, when feeling out to sight 

For the ends of Being and ideal Grace. - 

I love thee to the level of everyday’s 

Most quiet need, by sun and candle light. 

1 love thee freely, as men strive for Right; 

love thee purely, as they turn from Praise: 

‘love thee with the passion put to use 

In miy otd griefs, and with my childhood's faith; 


1, Browning's Pipa Passes 

I love thee with a love I seem Fay We kN | 
With my lost saints,- I love th ed h xg breath, 





Smiles, tears of all my life!-and | ödc 


I shall but love thee better after death“ KA zu 


Henry Wadsworth Longfellow (1807- Senda. 
poet, “Hiawatha” tih ziaktu chu British mi amah ngaisángtuten 
sailungvarin a lim an siam a, kum 1884 khan Poets' Corner- 
ah hian an dah bawk a. Longfellow hi a dam lai chuan America 
ramah leh England-ah a lár ém ém mai a. A hla phuah pakhat 
“A Psalm of Life" chuan tün thlengin India ram school-a Eng- 
lish Text book-ah pawh hmun a la chang. Amaherawhchu a 
hla phuahah hian mi zirtir tumna thu a tam lutuk avangin tün 
lai America ram thalaite chhiar peih zawng a ni lo va, school 
leh college-ah pawh an sawi lár ta lo hle. Adam Lindsay 
Gordon (1833-1870) Australian poet pawhin Tennyson-a bulah 
hmun a chang ve bawk. Thomas Babington Macaulay (1800- 
1859) chu Joseph Addison-a lim dahna bulah an phim a; Lord 
Macaulay hi mi rilru chak tak Paradise Lost te, The Pil- 
grim's Progress bu chhung thute pawh sei tak tak en lo 
va sawi thei, M.P. pawh lo ni thin leh Parliament-ah pawh 
a hun lai chuan thu sawi thei ber pawl a ni bawk. 
Macaulay hi India rama sikul leh college-ah inzirtir nan 
English hman ni rawh se, tia rawtna siam hmasa bertu a 
ni; a rawtna ang chuan English hi India ramah school 
subject pawimawh ber anga zirtir lo ni tain, tin thlengin 
sawrkar tawng tualleng a lo ni ta zel a ni. 


Novel ziaktute zingah chuan Walter Scott (1771-1832) The 
Waverly Novels ziaktute, William Makepeace Thackeray 
(1811-1863)75e Vanity Fair ziaktu te, Charles Dickens (1812- 
1870) David Copperfield ziaktu leh The Picwick Papers 
ziaktute chuan hmun an chang bawk a. The Brontes Sisters 
pawhin hming ziak an hlawh tawh a, kum 1947 July thlaah 
The Brotes Society chuan James Thompson (1834-1882) Vic- 

torian poet thutna hnuaia bangah an hming ziakna sailungvar 
phék chu an dah a. Brontes Sisters pathumte Charlotte Bronte 
(1816-1855) Jane Eyre ziaktu leh Emily Bronte (1818-1848) 
Wuthering Heightstih ziaktu leh an laizawn dang pakhat Anne 
Bronte (1820-1849) hming chu ziak tlar a ni. John Keble 
Oxford Movement hruaitu zinga mi chu a lim an siam bawk 
a, Oxford-a Keble College-ah pawh a lim chu an dah bawk. 


Matthew Arnold (1822-1888) chu a àwm chin chung lam 
lim an siamsak a, bangah sáng deuh takah an dah a. An dahna 
lai tak hre lo leh a awm ve tih pawh hre sa lo tán phei chuan 
hmuh har tak a ni. Tukverh bula dah a nih avangin tukverh 
atanga êng lo lft chuan mit a én khalh a, a hming ziak pawh a 
hmuh chian theih loh. Amaherawhchu mi tam tak hmun la 
pék lohte pawh an awm tih ngaihtuahin tüna a hmun chan bák 
hi chu beiseisak theih a ni lo vang, hmun a lo chang hlauh hi 
a vannei hle zawk a ni. John Ruskin (1819-1900) Unto This 
Last tih ziaktu chu Sir Walter Scott-a awmna chungah hmun 
neiin a awm bawk a, a ngháwng chin chung lam lim dar 
(bronze)-a siam chu bangah an tár a. Thomas Hardy (1840- 
1928) chu a thihin a ruang chu an hál a, a váp chu Poets' 
Corner-ah hian Charles Dickens-a bulah an phüm a; a thin 
erawh chuan a chhüngte phümna hmun Stinsford Churchyard- 
ah an phüm thung. A váp phümna hmun kianga ka din lai 
chuan Thomas Hardy-a hla phuah pakhat college-a kan zir, a 
thih hnuah miten a chanchin an rawn ngaihtuah lét dán tur a 
lo suangtuah lêwkna thu ka han hre chhuak a, ka lung pawh a 
tiléng hle mai : 

If, when hearing that I have been stilled at last they 
stand atthe door, , 

Watching the full starred heavens that winter sees, 

Will this thought rise on those who will meet my , 
face no more, 

He was one who had an eye for such misteries?’ 


|l. Hardy's Afterwards 

Rudyard Kipling (1865-1936) chu Hardy-a váp phümna 
bulah phüm a ni bawk. Kipling-a deuh chauh hi English poet 
zingah chuan British sawrkar ropuizia leh a rorel dan pawh 
tha tia tlangaupuitu, a chakna hmanga ram dang a awp beh 
thinte pawh a dik a ni tihpui zeltu a ni a, Byron-a leh Shelley- 
a te nen chuan an ngaihdan a inpersan hle a ni. Rinawm taka 
a rawng a lo báwlsak thin British sawrkar pawh a tilawm hle 
a ni àwm e; a lo thiha Poets' Corner-ah hian an phüm dáwn 
pawhin a ruang záwntute zingah Prime Minister Stanley 
Baldwin-a meuh pawh a tel a ni. Kipling-a hian keini Mizote 
pawh hi min lo hre ve riau ruai a ni áwm e, a hla phuahah 
pawh min lo sawi tel ve zauh va, amah chauh hi English poet- 
ho zingah hian Mizo hming lam tel a ni àwm e. Hetah pawh 
hian British sawrkar chakna a chhuanzia leh a chapopuizia, a 
lehlamah chuan keini Mizote leh Naga-te hi Kumpinu sawrkár 
tán hmélma beih huphurhawm tak, min lo awp bet thei tate 
pawh kha thil ropui tak angin a tilang tel nghal àwm e : 


We've chivvied the Naga and Looshai, 
We have given the Afrid man Fits. 


T.S. Eliot (1889-1965) leh John Masefield (1878-1967) 
leh W.H. Auden (1907-1973) te chu Byron-a thlán lung bulah 
inhnaih té téin phüm an ni a, an hming ziakna lung phék pawh 
chu chhuat néna inzáwlin an phah a; W.H. Auden hi English 
poet phum hnuhnün ber, 1973-a phüm a ni a; a lung ziak erawh 
chu October 2, 1974 khán hawn a ni. 


Poets' Corner an siam dan hi ngaihtuah chiang lo va han 
thlir mai chuan, “A ruahmantute hian rem an va hre lo ém!" 
tih mai awi tak tur hi a ni. Ruahmanna fel tak awm theiin 
mumal nei deuh zawka rem that theih ni se a duhawm mang 
e, tih hi a entu mi tam berte rilru a ni ngei ang. Milim siamte 
chu a inlen hleihin lung ziakte pawh a intam hleih a. Chu 





1. Rudyard Kipling, 1890. 

bakah hla phuahtu thenkhat, an dam lai leh thih ni pawh lian 
pui puia siam lo hlawhte chuan, hun leh ni a lo liam tam ták 
hnu chuan mi ngaihsán leh hriat an hlawh ta mang lo va; 
chüngho lim leh an lung ziakte chu han hmuh chuan, "He pa 
hi eng nge maw a lo nih ve thina hetia hmun zau tak an chantir 
ve hi le!" tih tur hi a awm nual a ni. 


Thu leh hla phuah leh ziaktute hi an dam lai mai chuan an 
rilru leh ngaihtuahna hriat thiam a har fo réng a. Sawrkara 
thuneihna chelhtu leh roreltu thenkhat zingah an phu 
loh pui fakna leh chawimawina beisei mi an lo awm thin 
a; chutiang bawkin hla phuahtu fhenkhat zingah chutiang mi 
chu fak thei hauh lo, fak ahnékin an awm dan leh tih dan 
dodálna hlaah phuah ngam zawk hial an lo awm thin a. 
Thenkhat erawh chuan an dam laia thuneitu lal leh roreltute 
lêwm zêwng sawiin chawimawina nasa tak an dawng lêt bawk 
a. Chutiang chu thil awm dán a lo nih avangin hun leh kum 
hian a ngaihsánawm tak takate leh a ropui tak takate chu a 
rawn tilang fo zawk thin a ni. Hei hi Milton-a te, Shelley-a te, 
Byron-ate leh Keats-a thuah te pawh kan hmu a ni. Chutiang 
bawkin an hun laia lar ém ém leh nasa taka chawimawi lo 
hlawh thin, Matthew Prior-a te, Thomas Shadwell-a te leh 
Thomas Campbell-a te, hmun langsar ber ber chantir a, an 
lim pawh ropui taka an siamsaka te chuan tün lai mi ngaihsán 
leh hriat an hlawh ta lo hle a ni. 


Thangther lo kal zelten thu leh hla phuahtute hi kan lo 
hmuh dán a lo inan loh theih hle dáwn avangin Poets' 
Corner-a thián siam thuah pawh hian hmanhmawh taka thil 
tih chi niin a lang lo rêng a ni. Hetiang Poets’ Corner hi Santa 
Croce, Florence, Italy-ah pawh a awm a; chutah pawh chuan 
ruahmanna fe} tak leh mumal nei takin an rem hlei thei bik lo 
a ni. Heta tang hian Poets’ Corner atan pawh ruahmanna fel 
tak leh tih dan tur rel a harsatzia kan ngaihruat thei ang. 


Poets' Corner-a phüm si, an hming ziakna lung emaw, an 

lim emaw pawh la siam loh a awm nual a, chüng zinga a lar 
zual deuhte chu Shakespeare-a hun laia mi tawh, drama ziak 
thiam mi pahnih Sir John Beaumont (1583-1627) leh a unaupa 
Francis Beaumont (1584-1616) te, Abraham Cowley (1618- 
1667) te, Richard Brinsley Sheridan (1751-1816) te, Charles 
Dickens (1812-1870) te, Thomas Hardy (1840-1928) leh 
Rudyard Kipling (1865-1936) te an ni. 


Thu leh hla siamtu, thih tawh hnu pawha thu la sawi thei 
fo, mi langsár tak tak engemaw zát phüm loh, anmahni hriat 
rengna tur pawh engmah siam la hlawh lo an awm bawk. 
Chung zingah chuan Ben Johnson-a dam rualpui, *metaphysi- 
cal poets" an tih, John Donne, Andrew Marvell, George 
Herbert leh Henry Vaughan te an tel a. Novel ziak hmasatu 
Daniel Defoe (1661-1731) Robinson Crusoe tih ziaktu te, 
Henry Fielding (1707-1754) Tom Jones tih ziaktu leh Victo- 
rian novelist Anthony Trollope (1815-1882) leh George Elliot 
(1819-1880) tán pawh engmah siam a la awm lo. Jonathan 
Swift (1667-1745) English artist ropui, The Tale of a Tub ziaktu 
leh Alexander Pope (1688-1744) An Essay on Man tih ziaktu, 
Heroic couplet-a thu leh hla phuah thiam tên te pawh engmah 
siam a la awm lo bawk. 


Héng bakah hian English-a essay ziaktu hmingthang 
Francis Bacon (1561-1626) te, Charles Lamb (1775-1834) 
Essays of Elia leh Stories from Shakespeare ziaktu te, thu 
sawi thiam hmingthang Edmund Burke (1729-1797) te, 
Thomas Carlyle (1795-1881) te hmél leh hming ziak pawh a 
la awm lo va. Puritan hun laia ziaktu langsár tak, thih tawh 
hnuah mi rilrua thu sawi nasa thei berte zinga chhiar tel tur, 
thuhriltu hmingthang leh Vàn ram kawng zawhtu, John 
Bunyan-a (1628-1688) tên pawh engmah siam a awm lo. John 
Bunyan-a lehkhabu ziak The Holy War (1665) leh The Pil- 
grim 5 Progress (1678) te chu Mizo tawng pawha lehlin a ni 
a; The Pilgrim Progress phei chu Bible tih loh vah chuan 


208 ZALÊNNA RAM 


khawvéla lehkhabu chhiar tam ber a ni.! 


Tun hnai deuhva thu leh hla ziaktu langsár zual deuh thi 
tawh zingah Poets' Corner-a hmun la chang lote chu D.H. 
Lawrence te, Joseph Conrad te, Janet Joyce te, Virginia Woolf 
te, Oscar Wilde te, G.M. Hopkins te, Rupert Brooke te, William 
Butler Yeats-a te leh George Bernard Shaw te an ni. Engtikah 
emaw chuan anmahni ngaisangtute intiam rual hun a la awm 
ngei ang a, chutih hunah chuan an phd ve rêng hmun chu 
Poets' Corner-ah hian an la luah ve na chék ang. 


Westminster Abbey, British lalte leh mi ropui bikte phümna 
leh an hriat rengna lung ziak an dahna hmunah Poets’ Comer 
an lo siam hian Saphovin an thu leh hla siamtute chu an 
chawisfnzia leh ngaihpawimawhzia a tilang chiang hle. Mat- 
thew Arnold-an, “England hi a thu leh hla neihte hian a tihropui 
ang tluka tiropuitu thil engmah a awm lo,"? a lo tih pawh 
hian hmán lai ata tûn thlenga an hnam rilru leh ngaihtuahna a 
sawi chhuak ngei ang tih a rinawm hle a ni. Héng thu leh hla 
siamtu, Poets’ Corner-a phümte leh an hming an ziakate hi lo 
piang lovin emaw, awm ta lo sela chuan, England hian tüna 
ngaihsán a hlawh ang hian ngaihsan a hlawh a rinawm loh hle 
a ni. 

Engtikah emaw chuan kan hnam nun tihlimtu leh tiropuitu, 
kan thu leh hla siamtute hriat rengna hi a hranpa ngatin Mizo 
hnam hian a siam theih ve hun pawh a lo la thleng ngei ang. 


Poets' Corner-ah hian an mi lim siam leh thu ziakte chu 
chik taka thlirin ka American thian London University-a zirlai 
nen chawhma zet kan awm a. Chutia han vah kual vél leh hla 
phuabtute lim han fan chu mahni hmél hriat leh thiante thlán 





1. Long, English Literature, Ginn. & Co; 1945 pp. 219 4 225. 

2.  Amold.... "by nothing is England so glorious as by ber poetry.” 
Essay in Criticism (Second Séries) edited by S.R. Littlewood, Macmillan 
& Co., London 1964 p. 96 

fan ang niin ka hria. 


An thlán chunga kan dina an limte kan en reng lai 
chuan an thu sawi leh tawngkam ka lo vawn reng thin 
thenkhatte chu ka rilruah a lo lang a, a cháng chuan ka 
thianpa hriat turte pawhin ka han sawichhuak hial thin 
nghe nghe a ni. Kan mihring nun leh a awmzia sawi 
chhuak thintu hla phuahtute hi hriat tawh fo thin, “Poets are 
unacknowledged legislators of the world” a tih awmzia pawh 
hi ka rilruah a tharin a lo lang a ni. 


Kan chhuah dawnah chuan tün kum zabi sawm hnihna 
chhungah English Literature-a poetry ropui ber nia mi tam 
takin an ngaih, University of Illinois-ah kei ngei pawhin ka lo 
zir tawh, The waste Land tih phuahtuT.S. Eliot thlan chungah 
ka ding a. Ama thu cháng ngei The Four Quartets atanga làk 
chhuah a thlán lunga ziak chu ka han chhiar chuan hla 
phuahtute hian an dam lai ai mahin an thih hnu hian mi rilruah 
thu an sawi nasa thei záwk tak tak àwm mang e tih ngaihtuahna 
min neihtir a; hei hi mi tam tak rilru pawh a nih ve ka ring. 


THOMAS 
STEARNS 
ELIOT 


O.M. 


BORN 26 SEPTEMBER 1888 
DIED 4 JANUARY 1965 


*the communication 
of the dead is tongued with fire beyond 
the language of the living.' 


........................”. 

what's to do? 
Shall we go see the reliques of this town?! 


England-a ka hmun tlawh duh ber leh kal chhan ber pakhat 
chu Shakespeare-a pianna leh a thlan awmna Stratfort-Upon- 
Avon a ni a; he khua hi London atanga hmár thlang lam mél 
90 véla hla a ni. Ka American thian Mark-a leh a thiannu 
London University zirlai, Portugeese mi Joanna chu Strat- 
ford-a kalpui ah ka sAwm a; anni pawh chuan an la tlawh ngai 
bik loh avang leh hmuh an duh ve tho avangin kal ho chu kan 
tum ta a, zing dar 9-ah London khawpui chhunga rél chawlh 
hmun pakhat Paddington-a inhmuh ah kan ti a. 


London-a ka chám hun lai hi Krismas leh kum thar inkár, 
thlasik vawh lai a ni fan tawh a, vür pawh a tla var uar thin a; 
chhünah pawh ni a lan ngai loh avangin khua hi a dul ruih 
reng mai a ni. Ka thlen in pa chuan zing feah min kai tho va, 
chhang leh artui kan min eitir a; ka ei lai chuan Paddington 
rel chawlh hmun pan dán tur te min hrilh a, ngun takin ka 
ngaithla a. 

Kan thlen in chhak lawkah chuan khawpui chhünga tlán 
rêl kawng hi a kal a, zing khaw v&wt takah chuta tang chuan 
rél chu manin, harsa lo takin Paddington rêl chawlhhmun chu 
ka va thleng a. 


Ka kalpui türte hmél &wm chu mipui zingah chuan ka han 
mitmei deuh va, mahse a vàng hle mai a, ka nghák ta zel a. 
Rél kal hun dang a lo thlenah pawh an lo la lan tik loh fo 
avangin ka kalsan ta a. Chutia mahnia ka han kal ta chu ka 
khua a har viau mai a; hmél hriat han biak tur pakhat mah an 

awm loh avangin, kê nei lo ang maiin ka ngawi reng mai a; 
hmêl hriat loh Sápho ka chuanpuite rêng rêng pawh chuan 
khawhar hmél hi pu deuh vek leh ngui nghiai hmel hi puin ka 
hmu a. Mahni bula thute nen inbia leh hlim hmel pu deuhva 
titi réng réng pawh an awm lo va, kan ngawi thap reng mai a 
ni. 

Rei fé kan kal hnu chuan rél station pakhat kan thleng a, 
signboard ka han en chuan, "Oxford" tih ziak hi a lo ni reng 
mai a. Ka rilru chuan Oxford chu India ramah pawh a hming 
kan lam rik zin ve zia te, a university a that bikzia te pawh 
hriat ang tawk tawk leh rin thu thlengin ha hipa kan sawi thin 
dante pawh ka han hrechhuak a. 


Oxford University hi lehkha zirna hmun anga a lo intanna 
chu kum 1133 a ni a, university anga rélbaw! a lo nih tanna 
erawh chu kum 1163 a ni. Hemi university hnuaia college din 
hmasak berte chu University College, kum 1249-a din te, 
Balliol College, kum 1263-a din te, Merton College, kum 
1264-a din te a ni, college dang pawh tam tak hemi university 
hnuaiah hian a awm. Oxford University hi mi ropui leh 
hmingthang tam tak lo awm tawhna a ni a, English poet pakhat, 
Lionel Johnson-a pawhin a hla puah "Oxford" tihah chuan 
heti hian a sawi : 


There, Shelley his whire Platonic dreams; 
There, classic Landor throve on Roman thought; 
There, Addison pursued his quiet themes; 
There, smiled Erasmus, and there, Colet taught. 


Oxford atanga rei vak lo kan kal leh hnu chuan Lemington 
rêl station kan thleng a, chutah chuan Stratford-a kal tlang tur 
rél dang nghákin dárkar khat ka awm a. Chutia rél ka lo nghah 
lai chuan ka thian ka kalpui turte kha an lo thleng ve hlawl 
mai a; thawh an hai avánga rél rawn man hman ta lo an nih 
thu te min hrilh a. Mahse kan inhmuh leh tak tho avang chuan 
kan hlim hle a, kan kal tlang ta a; tichuan chawhnu dar 2 

vélah chuan literature lamah khawvela ka mi ngaihsên ber 
Shakespeare-a pianna leh a thlan awmna khua chu kan thleng 
ta a. 


Hemi Shakespeare-a pianna khua Stratford hi Avon lui 
kama awm a nih avangin a hmingpui khaw dangte nén ngaihfin 
a nih loh nan Stratford-Upon-Avon an ti kher thin a ni. Kum 
691 vél te pawh khan a hming hi sawi lanna a lo awm tawh 
thin. Stratford rél station atang chuan kan kal duhna hmun 
chu kea kal thlen theih vek a nih avangin kein kan kal zel a. 
Ruah a sür seng seng a, vawh pawh a vawt viau a. Stratford hi 
khaw tê tak tê a ni a, a kawtthlér kawngte pawh chu zim té té, 
a khua nena inphu t&wk tak si a ni. A khaw chhung kan han 
luh tirh phat chuan ka han hawi vél a, mihring hmél leh an 
che vélte ka han hmuh chuan ka la chén ngai lohna a ni nain 
lunglénthlak hle hian ka hria a. Kan kal chhan ber, literature 
lama kan thlahtu bul tih theih hial tur Shakespeare-a pianna 
inawmna chu mi kan han záwt a; harsa lo takin Henley Street- 
ah chuan kan va hmu ta a. 


A in han hmuha a chhünga kan luh dáwn lai chuan amah 
Shakespeare-a tawngkam thenkhatte pawh ka rilruah a lo lang 
uar uar a: 


Come, good Sir, will you show me to this house?! 
There's his chamber, his house, his castle, his standing-bed 
and trukle-bed...Go, knock and call...” 


Hemi Shakespeare-a pianna in hi kum tin ram hrang hrang 
80 lai atangin mi nuai thum aia tamin an tlawh thin a. A 
chhüngah chuan lehkhabu chhah deuh mai an dah a, chutah 
chüan a in entute chuan mahni hming leh address ziak theuh 
tur à ni a; kei pawhin hawrawp puiin ka hming chu ka han 
ziak vé a, tichuan à chhungte chu kan fang ta nghal a. 


1. The Merchant af Venice, IV, ii. 19. 
2: The Merry Wives of Windsor, IV. v. 6 - 8. 

He in hi a zatve thingphela sak a ni a, a chhe lai hmun tam 
takah siam that a ni tawh náin atira a awm dán leh hmél chu a 
la bo lo nia sawi a ni. A bang thenkhat leh a ceiling thenkhatah 
pawh thingphel hman a ni a, mei chhémna (thuk) siam nan 
chuan leirawhchan leh lung chher hman pawlh a ni. He in hi 
chháwng hnuai zawka inkawm khawmin pindan chung zawn 
chiahah chuan Shakespeare-a pindan an tih chu a awm a. He 
pindanah hian Shakespeare-a chu April 23, 1564-ah a lo piang 
a, a pian hun laia an khum hman ang chi te pawh chu an la 
dah reng a. Hemi a pianna pindan chunga ceiling hi chu hniam 
té a ni a, a then laiah phei chuan a inhniam hleih hle a, mci 
chhémna (thuk) pawh a awm bawk. A tukverhah chuan Sir 
Walter Scott, Thomas Carlyle leh Isaac Watts-a te hming ziak 
(signature) a awm; Isaak Watts-a chu “Juda maichám chungah 
ran thisen luang tawh chuan," tih phuahtu a ni a. Thomas 
Carlyle-a chu Shakespeare-a ngaisáng êm émtu leh ziaktu 
hmingthang tak, India ram pum pui ai pawhin Shakespeare-a 
chu English mite tán chuan a thlanawm zawk, Shakespeare-a 
tel lo va an awm theih tawh dawn lohzia thiam tak leh uar taka 
tlángaupuitu a ni.! 

Hemi inah hian Shakespeare-a chanchin ziakna lehkhabu 
te, a lem mi hrang hrangin an ziakte leh, Stratford Grammar 
School-a mi dawhkan pakhat, a naupan laia a lo hman tawh 
nia an sawite pawh an dah a. Shakespeare-a pa John Shake- 
speare-a chu mi awm thei tak a ni a, a hun laia inchhüng 
bungrua leh hmanrua (furniture) chi hrang hrang mi awm thei 
deuh pawlten an hman ang chi pawh hemi inah hian hmuh tur 
a awm bawk : 

The house is respected house; next this is a respected fellow; 

and his instress is a respected woman.? 


l. Thomas Carlyle, On Heroes and Heroworship: The Hero 
as Poet: Lecture III delivered at Edinburgh University, Tuesday 
12th May, 1840 para 48. 

2. | Measure for Measure II i. 162 - 164. 

Shakespeare-a luhna sikul Stratford Grammar School 
hi kum 1269-ah Gild of the Holy Cross-in an din a ni a; Shake- 
speare-a te naupan lai chuan nipui laiin zing dar 6-ah sikul 
thlen tur a ni a, thlasik lai chuan zing dar 7-ah thlen tur a ni. 
Helai Henley Street atang hian Shakespeare-a chu a naupan 
laiin zing khaw vawh zual cháng phei chuan hreh ém ém leh 
vial ngalh ngalh chungin sikul lam chu panin a kal tawh thin 
ngei ang, a puitlin hnuah pawh ngaihtuah chhuah cháng a nei 
fhin ni ngeiin a lang : 

...the whining schollboy, with 
his satchel 
And shining morning face 
creeping like snail 
Unwillingly to school.' 

He a pianna hi mi hrang hrang kutah kum rei tak chhung a 
awm hnuin kum 1847 khan mipui thawhláwmin an lei a, 
Shakespeare-a Birthplace Trust kutah an dah ta a ni. 


Shakespeare-a nupui pawh chu Stratford khua bawk a ni 
a, ain pawh chu kum 1822-ah mipui thawhláwmin an lei bawk. 
Kum 1582-ah Shakespeare-a chu kum 18 mi a ni a; an khaw 
nula pakhat a lo kawm fo thin Anne Hathway, kum 26 mi 
chuan a fa a lo pai ta tlat mai a, hmanhmawh takin inneih an 
buatsaih ta a. November 21, 1582-ah inneih phalna chu an la 
a; a kum leh May 26, 1583-ah an fa tir Susanna chu Stratford 
khua The Holy Trinity Church-ah baptisma chantir a ni. A 
nupui chénna, Anne Hathaway Cottage an tih têk chu han 
tlawh nghal kan duh hle a, mahse hun kan neih tlém avangin 
kan tlawh hman ta lo a ni. Kal hman ila chuan Shakespeare-a 
pianna in atanga pan dán pawh amah Shakespeare-a 
thu ziak atang bawkin a chhui 2&wn theih a, zawa hmuh 
a harsa lo vang; 


l. As You Like it, II. vii. 145 - 147 

West of this place, down in the neighbour bottom; 
The rank of osier, by the murmuring stream 
Left in your right hand, brings you to the place.' 


Shakespeare-a pianna in atang chuan a thlán en turin kan 
kal ta a. A hun laia an chin thin angin Shakespeare-a chu biak 
in chhünga phim a ni a, tichuan a thlan awmna biak in, The 
Holy Trinity Church awmna chu mi kan záwt chawp a, harsa 
lo takin kan va hmu a. Chu biak in chu kum 1187 véla sak a ni 
a, tun thlengin biak in hman dan pangngai hian an la hmang 
reng a ni. Inkháwm loh lai pawhin ni tin a ngháktute an awm 
reng a; Shakespeare-a thlan en duh an awm reng thin tih an 
hriat avangin an khár mai bik lo a ni. A entute zingah tanpuina 
pe theite an awm takin thawhlawm báwm an hing bawk a, 
thawhláwm tling khawm chu chumi biak in siam that zêl nan 
hman tur a ni. 


Biak in chu a kawngka pui berah kan lit a, a kawngkhar 
chu thingphel chhah pui mai hi a ni. Nu pakhat a chhunga lo 
ngháktu chuan Shakespeare-a thlan awmna lai chu min lo 
kawhhmuh a; han luha vei lamah Pathian biak inkhawmna 
hmun sirah chuan Shakespeare-a thlán chu kan va hmu ta a. 
Biak in chhüng chu a éng vak lo va, mahse hla phuah thiam 
thlán awmna laiah chuan electric éng hi a awm a. Chutia 
Shakespeare-a thlán han hmuha a chunga han din chu a kaw 
têwp thleng ta ang deuh hi niin ka inhria a, sawi tur pawh ka 
hre tlém hle. Kan thiam puipa chu thlamuang takin a cháw! ta 
a, mahse a thu ziak awmziate chu hriat fiah tumin mi thiam 
tam tak an hmanhlel reng ta zàwk a ni. 

A thlán chung chhuat záwlah chuan a lung ziak fiah tawh 
vak lo hi aawma, chu chu electric éngah chuan kan han chhiar a. 

Good frend for Isvs sake forbeare, 
To digg the dvst encloased heare: 


Bless be ye man yt spares thes stones, 
And cvrst he be yt moves my bones. 


1. As You Like it , IV. in. 78 -80. 

Hemi a thlên thu ziak hi amah Shakespeare-a phuah nia 
rin a ni. A thlán bul chiahah hian a nupui Anne Hathaway leh 
a fanu a rin ber Susanna leh a pasal Dr. John Hall te thlán a 
awm bawk. Héng an thlánte hi biak in chhuat atanga zuk laih 
ania, an chhilh hou pawhin biak in chhuat nena inzawi chiahin 
a chung chu rem a ni. Shakespeare-a nupui Anne Hathaway 
chu kum 67 mi niin a pasa] thih afanga kum 8-naah August 6, 
1623-ah a thi a. Amah chu an hun laia hmeichhe tam takte 
angin lehkha ziak leh chhiar a thiam lo nia sawi a ni a; Shake- 
speare-a pawhin a thih dawnah chuan a ngaihtuah viau ang 
tih a rinawm. A fanu Susanna-i chu a ro tam tak a kháwmtir a, 
a pasal nén ani chu lo enkaw] türin a chah ngei ang tih rin a 
ni.! Anne Hathaway leh a fanu Susanna leh a pasal Dr. John 
Hall te pawh an lo thih chuan an pa ber Shakespeare-a zár chu 
zovin hemi biak in chhüngah hian a bula phüm an lo hlawh 
ve a, an thlán chung theuhvah pawh an hming chu ziak a ni 
bawk. Anni palite chauh hi hemi biak in chhünga phim an ni 
áwm e. 


A thlán bula bangah chuan a lim lian pui an dah bawk a, 
heta a lim hi amah Shakespeare-a hmél anna deuh ber nia 
sawi.a ni. 

Hemi liamah hian Shakespeare-a chu a thu a, a hmél chu a 
dwm chin chung lam chauh an tilang a; Ar chang pakhat sei 
deuh, lehkha ziak nan, a hun laia miten an hman ang chi chu 
a kut ding Jamin a keng a, a kut vei lam chuan lehkha phek a 
dawm reng a. Hemi a limah bawk hian Shakespear-a chu mi 
zahawm tak nia lantir a ni. Kawrchung dum fual bán nei lo, 
silk-a siam hi a ha a, a hma lam chu chilh lovin a inhawng 
thla vek a; a hnuaiah chuan kawr bên tluan a ngháwng thlenga 
chilh chhoh vek hi a ha b&wk a, a 4wm chho vel chu (hui 
mawi niin a lang a, koki do piwnna nei chi a ni bawk. A kawr 
1. Parker, Wm. Shakespeare and Tratford - Upon - Avon, 

1975 p. 14. 

ngháwng chu a bial a ni náin a hma lamah a kak hlek a, a hatu 
ngháwng rék vak lo tura thui niin a lang. 


Hemi a lima kawr ngháwng thaw! deuh an hàktir hian 
Shakespeare-a chu lem chan tur thu ziak thiam mi a lo ni 
tawh tih a entir a, a kawrchung dum fual hak hian amah chu 
Stratford khaw mi pawimawh a ni tih a entir bawk a ni.! Shake- 
speare-a te hun laiah chuan lem chang mite chuan thawmhnaw 
man tam tak leh rawng lar tak tak chi hák an ching a. Hemi a 
lima kawr an háktir ang chi hi a dam lai pawha a lo hák ang 
chi ngei, man tam tak leh mawi an tih zàwng tak a nih ngei a 
rinawm. Amah Shakespeare-a tawngkam ajang ngei pawhin 
hei hi thil ni thei a nihzia a lang : 


Costly thy habit as thy purse can buy, 
But not express'd in fancy, rich, not gaudy, 
For the apprarel oft proclaim the man? 


Hemi Shakespeare-a lim hi a thlan entute chuan ngun takin 
en ve ngei se tih an duhzia tihlan nán a siamtute chuan a lim 
hnuai chiahah chuan hetiang hian thu chah pawh an ziak nghal 
bawk a ni. 


IDVICCO PYLIVM GENIO SOCRATEM ARTE MARONEM 
TERRA TEGIT POPVLVS MAERET OEYMPVS HABET 

STAY PASSENGER, WHY GOES THOV BY SO FAST 

READ IF THOV CANST WHOM ENVIOVS DEATH HATH PLAST 
WITH IN THIS MONVMENT SHAKESPEARE WITH WHOME 
OVICK NATVRE DIDE WHOSE NAME DOTH DECK Y TOMDE 
FAR MORE TEN COST SIETH ALL Y HE HATH WRITT 
LEAVES LIVING ART BUT PAGE TO SERVE HIS WITT. 





ORBIT ONO DO 1616 
AETATIS DIE 23 AP 
1. Nevinson, Shakespeare Quarterly, New York, Vol. XVII Spring, 


No. 2 P. 103. 
2. Hamlet, I. iii. 70 - 73 

Hemi biak inah hian Shakespeare-a chu a pian afanga ni 
thumna, April 26, 1564-ah baptisma an chantir a; heta an phüm 
thu hi biak in lehkhabu pawimawhah April 25, 1616 khan 
ziak luh a lo ni bawk. An hun lai chuan nausente chu an pian 
atanga ni 3 velah baptisma an chantir thin avangin Shake- 
speare-a chu April 23, 1564-ah a piang nia rin a ni a; a pian ni 
bawk April 23, 1616 chu a thih ni niin a lim hnuaia thu ziakah 
chuan a lang a ni. 


Hemi biak inah hian baptisma a chan thu leh an phüm thu 
an ziakna lehkha copy pawh a thlán tlawhtute hmuh atán biak 
in chhünga dawhkanah pawh an dah chhuak reng bawk 
a ni. 

Shakespeare-a hian Stratford-a in tha ber pawl- “a praty 
howse of brike and tymber”- New Place an tih chu kum 1597- 
ah a lei a. Hemi inah hian a thih kum 1616 thlengin a awm a. 
A thih hnuah chuan mi tam takin a chénna in chu hmuh an 
duh ém ém mai a. Chumi a in neitupa chuan chutia miten an 
in an rawn en fo ta mai chu a ning ta ém ém mai a, a thinrim 
hrik thlák nan kum 1759-ah a thiat ta vek a ni an ti. Mahse tên 
thlengin hemi in hmunah hian in dang sak awm lovin hmun 
ruakin a la awm reng a; pangpar huan an siam a, amah Shake- 
speare-an pangpar chi hrang hrang a sawi thinte kha an ching 
a, chung chu ngun tak leh uluk takin an chei reng a, a pár vul 
chük reng a ni: 

This garden has a world of pleasure in it. 

What flower is this?! 

ya emerald tufts, flowers puple, blue and white; 

Like sapphire, pearl rich embroidery.? 

There's rosemary, that's for remembrance; pray you, 

Love, remember. And there is pansies, that for thoughts.’ 

l. The Two Noble Kinsmen, TL ii. 117 - 118. 
2. The Merry Wives of Windsor, V. v. 70 - 71 
3. Hamlet, IV. v. 751 - 771. 

Stratford hi khaw té tak t& khaw mawi tak a ni a, a 
khawlaite pawh a fai ém ém mai a. A khawlai-a luang tlang 
Avon luiah chuan hman lai lei Hugh Clopton-a dawh chu a 
awm a; lui kam pakhatah chuan hlobet hring dep leh thing 
buk têtak tê Gardens a awm bawk a. Chu lai hmun chu hla 
deuh atanga han thlir chuan a mawi ngei mai; tui te chu a lang 
dum pawl reih a, a then laiah chuan niin a chhun êng ser bawk 
a, thlifimin tuite chu a rawn chhém chét chuan laiking bél 
rawh ang deuh hian boruakah thil eng emaw phe neuh neuh 
awm ang hian a lang a. Hla takah chuan ram ngaw dur deuh, 
hman lai ata an sa pélna hmunte pawh a lang ruih bawk. Chüng 
thil zawng zawng leh Stratford khua hrim hrim pawh a 
ngaihnobei thei zawng bera min hmuhtirtu chu Shake- 
speare-a vek ni hian ka hria. 


The genius who presides 
within the place and spreads 

his elevating influence over 
the glad country round ! 


Shakespeare-a chanchin hi kimchang taka hriat a awm lo 
va, mahse titi leh thawnthu anga sawi chu a tam hle. A dam 
lai pawhin a hming a thangin a lar tawk hle tih a dam rualpui 
hla phuah thiamte thu ziakah kan hmu a ni. Tün thleng pawh 
hian a chanchin chhuitu an la awm zel a, thil thar hriat belh an 
la beisei reng a ni. 


Kum 1976 pawh khán Bishop pakhat Mark A. Hodson-a 
chuan King James Bible letlingtute khan English Bible-ah 
hian arüka Shakespeare-a hriat rengna an lo thun tel nia a 
hriat thu London Times chanchin buah chuan chhuah a ni. 
King James Bible hi English-in 1610 khán an letling zo va, 
1611-ah an chhuah a. An lehlin zawh kum 1610 chuan Shake- 
speare-a chu kum 46-na a ni a, chumi hriat rengna chu Sam 


i May's Companion Book (1847). 


220 ZALÊNNA RAM 


46-naah hian an lo zep a ni, tiin Bishop Hodson-a chuan a 
sawi. 


King James Bible-a Sam 46-na hi a bul atanga thu 
mal zawng zawng chhiarin, thu mal 46-naah "shake" tih 
a lo awm a; a tàwp lam atangin Sam 46-na hi thu mal 
zawng zawng, a táwpa Selah tih hi tiam lovin, a lét 
zâwnga chhiarin thu mal 46-naah bawk "spear" tih a lo 
awm bawk a. Tichuan English Bible (KJV) letlingtute khán 
Shakespeare-a kum 46 a tlin kum hriat reng nan Sam 
46-naah hian a hming an lo dah ru khiau a ni tiin, Bishop 
Mark Hudson-a chuan a sawi. 


Stratford atanga London lama kan háwn dáwn chuan 
Shakespeare-a pianna inah kan lût leh a, tah chuan a thlalák 
lei tir a awm leh awm loh ka záwt a. Chuta thawk nu pakhat 
chuan Shakespeare-a thu ziak zawng zawng bu khata an 
chhuah hmasak bera an chuantir, a thlalák copy lian pui mai 
hi a rawn phawrh a. A thlalák en atang mai chuan pa 
ngainatawm tak hmél pawh puin ka hmu lo va, mahse a dam 
rualpui leh thian, amah hre chiang êm émtu Ben Jonson-a 
thuchah chu pawm mai tur a ni : 


Reader, looke 
Not on his Picture, but his Booke. ! 


(teet ettet ibo abere tt dn 


M MM M 
1, Ben Jonson, To the Reader, on the opening page of the 
Shakespeare First Folio (16230 

"Shiboleth han ti teh, ” an lo ti a; ani chuan "siboleth" a 
lo ti záwk thin a, a lam fiah ve thiam si thin lo va... Jor- 
dan lui kaiah te chuan an lo that zel a; chumi tum chuan 
Ephraim-ho chu singli leh sang hnih an that a ni. ! 


Ephraim-hovin thu mal pakhat shiboleth an lam fiah 
thiam loh avanga tum khata mi 42,000 laiin an thih phah atang 
hian, mihring leh mihring daidangtu ber pakhat chu tawng 
inan lohna hi a ni ngei tih a lang. Ephraim-hote hi thu mal 
pakhat lam fiah thiam loh avanga thih phah nasa ber hnam 
pawh an ni hial ang. Amaherawhchu mi singli leh sang hnih 
lai zingah chuan Shiboleth tih chu lam fiah thiam ve ngeia 
inhria pawh mi engemaw zat chu an awm a rinawm hle a ni. 


*Nang pawh an zinga mi i ni ngei mai, i tawng ah a 
hriat alawm," ? Petera hnena titute pawhin, tawng thuhmun 
hmang mah ni se, Jerusalema chéngte chuan Galili ram mite 
chu an tawng dan atang mai pawhin an hre nghal thei ni awm 
tak a ni. Hma khawsang ata tawh vawiin thleng hian kan tawng 
kan awphawi emaw, thu mal hman emawte hi kan pianna leh 
seilenna, kan zirna hmun leh hnathawh leh nihna tilang theitu 
a la ni fo. Chuvangin a lo chiktu leh a zir mi tan chuan Sap 
tawng pawhin mi lo tawng ta sela, ‘America mi a ni ngei mai,” 
emaw “British mi a ni ngei mai’ emaw, ‘Welsh mi a ni ngei 
mai,” a lam dan leh awphawiah a hriat alawm, " tih theih tur a ni. 

Juda ni lo hnam dang, tawng hrang hrangte nen an 
inchén pawlh reng avangin Galili rama Judate chu an fawng 
hman dan leh lam rik dan pawh a lo dang deuh va; Jerusalem 


l. Roreltute 12:6 
2. Matthaia 26 “ 73 

Puithiam Lalber in kawt zawla mite chuan Petera pawh chu a 
tawng dan (speech)! emaw, a awphawi (accent)? emaw ajang 
mai pawhin Galili mi a ni tih an hre thei mai ni tur a ni. Hetih 
hun lai hian Aramaic chu Palestine ramah chuan fawng 
tualleng ber a ni a, Judai rama mi awm thei deuh te, lehkha 
thiam deuhte chuan Galili rama mite tawng dan chu nuihzatin 
fiamthu thawh nan pawh an hmang fo thin a; grammar lama 
an tihsual fo thinna leh thu mal an lam dik thin lohna te chu 
an mawlzia tilangtuah an sawi fo thin a ni.” Dan naránin 
khawpuia tawng hman dan leh khawpui hlat deuhva hman 
dan hi a inang lo fo va. Chuvangin Mizoramah pawh Duhlian 
tawng ^ hmang inti theuh theuh site hian, “Chhim lam chhuak 
ani ngei ang - emaw, hmar lam chhuak a ni ngei ang, a tawngah 
pawh a hriat alawm,” kan inti mék thin rêng a ni. 


Chicago thlawhna tumhmuna customs officer min lo 
be hmasa bertu khan shiboleth min lo tihtir ta ang sela, an tih 
ang chiahin fiah tak leh pai hauh lo va ti thiam lo chu thah 
nghal zel tur ni bawk ta sela chuan he thu ziak tur pawh hian 
ka dam a rin awm loh hle a ni. 


University-ah class ka kai tan hmain English-a ziak leh 
chhiar ka thiam leh thiam loh min exam-naah te chuan tha 
tawk taka tlingah min dah tak náin tawng lam - shiboleth tih 
lamah chuan harsatna a la awm fo a ni. A harsatna ber chu thu 
mal lam dan (pronunciation) ai mahin ka awphawi (accent) a 
dik loh avangin ka thianten ka thusawi hriat harsa an ti deuh 
thin a ni. Hetiang lamah hian India rama Sap sikul kan tih tea 
1. Ibid, KJV. 

2. Ibid. RSV LB MLB 

3. H.V. Morton, In the Steps of the Mafter, N.Y., 1936. 203. 

4. )H.Lorrain, Dictionary of the Lushai Language, Reprinted, 1975, 
p. 118. Duhlian tawng hi thil awm lo leh Mizo fawng sawina dik 
lovah mi thenkhatin an ngai tih hre reng chungin hetah hian, ka 
hmang lui a, Mizo tawng tih nan Pu Buangan a lo hman angin ka 
han hmang ve a ni. 

zir chhuakte pawh an dang chuang ém ém lo. Thu malte hi a 
mal mala han lam chuan lam dan dika lam thei leh thiam chu 
kan tam a ni. Han tawng pawh hian mahni ngaihthatna tawk 
leh mahni nal nal chuan kan nál tláng ve viau thin àwm e. 
Mahse a tihhniam tur laiah tihniam lovin a tihsán tur laiah 
kan tisang lo leh a, tihhniam tur lai leh tihsánna tur lai hi kan 
hriat bawk loh avangin puam fe fea kan tawngte pawh hi a pai 
êm êm tho va; pianpui tawnga lo hmangte tan chuan hriat a lo 
har viau thin a ni 


Hemi chungchángah hian professor pakhat' English 
zirtir dán chungcháng thua India rama lo kal tawh chuan 
hetiang hian class-ah a sawi ka hre reng thin. India rama zir 
chhuak lehkha thiamte Sap tawng chu America mi tan leh 
British mi tan chuan hriat har tak a ni, thiam leh nál viauva 
inhriate tawng pawh hriat a har ém ém tho, a chhan chu an 
duh hun hunah an tisangin an tihniam a; an fawng a pai nasat 
avang leh an tawng ran bawk si avangin an thusawi hre vek 
tur phei chuan ngun taka ngaihthlak leh an tawng dan hriat 
than hle a ngai a ni," tiin. 


Hemi ka zirna university-ah ngei pawh hian India rama 
English tawng zirna hmun pawimawh ber tih hial tur, Central 
Institute of English and Foreign Languages, Hyderabad-a 
Director thawk lai Dr. Romesh Mohan chu ka awm lai ngeiin 
Visiting Professor-ah semester khat chhung atan a lo kal a. 
India ram leh S.E. Asia-a English zirtir dan kalhmang Tea- 
ching of English in India and S.E. Asia - tih course a zirtir a, 
chu chu kei pawhin ka lo zir ve a. A tirah chuan a class-a mi 
22 emaw kan inziak lut a, a zatve vel chu America mi an ni a, 
China mi pawh 2 an tel ve a. Mahse, America mi leh China 
mite chuan Dr. Mohan-a Sap tawng leh thu sawi chu an hriat 
that theih loh avangin a class chu an chhuahsan thuai a. Ameri- 


L Lawrence Bouton, Director, Division of English as a Second 
Language, University of Illinois, Urbana. 

can zirlai 2 leh India mi zirlai 8 chauhvin Dr. Mohan-a 
lecture mut tichhuak duh tak mai chu ngaithlain a course zirtir 
chu tlawmngaih chhuahin kan la tluan chhuak hrám a ni. 


Ka thlen thlák hlimchháwngah university class-a ka luh 
hmasak ber ni chuan mi an lo thu khat thap tawh mai a; zirtirtu 
chu alo luh pawhin tuman an hmel leh awm dan an tidanglam 
hranin ka hmu lo va. Chumi ka class kai hmasak bera kan zir 
chu John Milton-a poetry a ni a. Professor chu tawng fiah 
hlein ka hria a, a Sap tawng thu mal lamte pawh chiang takin 
ka hre thei a. India rama professor tawng ai daihin ngaihnawm 
leh hriat nuam zawkin ka hria. Amaherawhchu ka páwlpuiten 
thu an han zawh sap sap chuan an tawng rang hlawm bawk a, 
eng nge an zawh chiah tih ka hre thei mang lo thung a; Pro- 
fessor chhánna atangin eng thu nge an zawh tih lo hriat ka 
tum cháng a awm fo thin. Ka awm tirh atangin rei fe chhung 
chu ka zirpuite nen kan inkawm thinin keiin an tawng hriat 
har ka tihna aiin annin ka tawng hriat har an tihna chu a nasa 
zawk thin niin ka hre bawk. 


Mi tam tak chuan Sap rama kum hnih kum thum awm 
tawhte chu an tawng pawh pai tawh mang lo tur ah kan ngai 
mai a ni àwm e; mahse hei hi ngaih dan dik lo a ni. Zosap kan 
rama kum 20 aia tam mah awm tawhte pawh Mizo tawnga an 
tawng chuan an tawng a la pai nasa ém ém tho tih kan hria a, 
Sap tawnga kan tawng pawhin hetiang tho hi a ni ve. Puitlin 
hnuah chuan eng chen pawh hnam dang tawng hi zirin hmang 
mah ila, a pai tho tho va, a pai dan erawh chu pianpui tawnga 
hmarngte zingah awm rei hnu chuan a nep tial tial thei chauh a 
ni. Zan khat chu CBS television programme-a fiamthu 
thawhna lemohan hi ka thlir 4; chutih lai chu India ramah 
chuan emergency puan tai a ni a, Amercian bmeichhe pakhat 
hi Indira Gandhi lemah a chang a. Hmeichhe dangte chuan 
emergency aguan chhante an zawh chuan Indira Gandhi lema 
changtunu chuan Indira Gandhi tawng dan a zira a tihlan uar 

ber chu Sap tawng lam dan leh a fawng pai dante a ni. 


Tawng kalhmang hi hriat vek theih ruala ni lo. Puitling 
aiin naupangin hnam dang tawng pai hauh lo va an thiam 
theihna chhante pawh hi tawng lama mi thiamte pawhin an 
hre tak tak thei lo va; naupang duh duha fawng thei chin lu-ah 
hian grammar hi zirtir lohvin a lo awm tih erawh hi chu an 
hria. Tawng kan han tih hian thil ri, awmze nei, inbiak nana 
hman theih eng chi pawh hi a huam a; lehkhaa ziak hi chu thil 
hmuh theih hmanraw chi hrang hrang hmanga tawng emaw, 
thu sawi emaw chhinchhiahna mai chauh a ni. Mi tam tak a 
tawng lam thiam, a ziak erawh chu thiam lo; a ziak lam thiam 
viau si, a tawng lamah chuan rual pawi mang lo, hnam tin 
zingah an awm a; a pahniha thiam kawp hle te pawh an awm 
bawk. Tawng thiamna leh ziak thiamna inlaichin dan chiah 
pawh hi ngaihtuah leh chhui fé tham a ni. 


Hnam dang tawng han zir hian, mahni pianpui tawng 
azirin thu mal lam fiah theih leh theih loh chi pawh a awm 
thei bawk a. Entir nan, French mite tan Sap tawng thu mal, a 
bul lama th awmna hi lam dik thiam a har duh viau va; French 
zirlai pakhat pawhin J think that tih hi, J sing det ti hlira a 
lam rik ka hria. Japan-hote tan I leh r lam dan hi thliar hran a 
har ve hle bawk. William Blake tih te hi Wirriam Brake tiin an 
lam duh hle a, Henry tih hi Henly tiin an lam duh hle bawk a 
ni. Tawng hrang hrang hmangte zingah pawh hetiang hian 
hnam dang tawnga thu mal thenkhat lam rik harsa tih deuh 
bik hi a awm tih hriat a ni. 

Tun lai mi thiam tawng kalhmang zir mite (linguists) 
thliar dan chuan Sap tawngah hian hman dán hrang (dialect) 
tam tak a awm a, a dik ber tia han sawi tur chuang a awm lo. 
Mi tam takin BBC English leh Oxford English te chu Sap 
tawng dik ber leh mawi berah an sawi dawn mai thin a, mahse 
tawng lama mi thiamte thliar dan chuan hman dan leh style, 
dialect chi hrang an ni mai chauh a ni. Hetianga an thliar dan 

hian America ram pumah English hman dan leh lam dan chi 
hrang 6 a awm a, England-ah chuan chi hrang 30 lai a awm 
thung. Chuvangin England chu a ram zimzia ngaihtuahin Sap 
tawng hman dan leh lam dan inrual lohna leh inan lohna ber 
ram a ni tlat thung a ni. Hei hi George Bernard Shaw pawhin 
a drama ziak Pygmalion-ah chiang takin a tarlang a, London 
khawpui khawtthler tin deuh thawa mi chéngte Sap tawng 
lam dan chu in ang alawi a awm loh thu Pygmalion-ah chuan 
a sawi a ni. Keini ral khat atanga lo zirtute erawh hi chu Sap 
tawng lam dan leh hman dan dik ber hriat inchuhin kan lo 
inhnial fo thung a ni àwm e. 


George Bernard Shaw bawk chuan tün hmaa BBC 
thu puangtuin Sap tawng a lam dan chu Sapho zingah 
pawh tu pianpui fawng mah ni lo, a puangtu aw phawi 
leh lam dante chu tu hman dan mah ni tak tak ngai réng 
réng lo leh, a puangtu ngei pawhin a puan lai chauhva a 
hman thu sawiin, tih dán dik a nih lohzia a sawi nasa hle 
thin a. Chutiang lam dan chu phuahchawp liau liau nia a 
hriat avangin inzirtir tam tlákah pawh a ngai lo a ni. 


BBC din fan tirhah phei chuan a thu puangtute 
Sap tawng lam dan chu ngai thei lo leh duh lo an tam 
hle mai a. England hmar lama chengte leh Scotland leh 
Ireland-a chéngte chuan an sawisel nasa zual a. An duh 
lohzia an tihlan nasat tak ém avangin BBC chuan kum 
1926 khan Advisory Committee a din ta hial a, a hotu 
ber atan chutih hun laia hla phuah thiam hmingthang 
Poet Laureate, Robert Bridges-a chu ruat a ni a; mem- 
ber-te chu George Bernard Shaw te, Lord David Cecil te, Lady 
Cynthia Asquith te, Lascelles Abercrombie te, H.C.K. Wyld 
te, LA. Richards leh thiamna fama mi rin kai deuh blir an ni a. 
Member thenkhat chuan Eng land chhim lama chengte Sap 
tawung lam dan BBC thu puangtuin a lo kan deuh bik fhin 
chu an sawi mawi a, mahse Robert Bridges leh Bernard Shaw 

chuan an lo duh lo nasa mai si a; tichuan BBC thu puangtuin 
Sap tawng a lam dan tur thuah chuan inremnate siamin 
tihdanglamte pawh an nei ta nual a ni. 


BBC English hi Oxford English zula kal a ni a, Robert 
Bridges-a leh Bernard Shaw chu Oxford English duh lotu leh 
sawiseltu langsar ber an ni reng thin a. Robert Bridges-a phei 
chuan a thu ziak pakahtah phei chuan Oxford English chu 
“tawng tla hniam" tiin a sawi nghe nghe a ni.! Thu mal thenkhat 
tawpa r lam rik loh an ching chu a huat chhan bulpui ber a ni 
bawk. Bernard Shaw pawhin Oxford English a sawiselna chu 
chanchin buah a ziak fo thin a.” British mi dang zingah pawh 
duh lo leh sawiseltu tun thleng pawhin an tam a, BBC Eng- 
lish lam dan pawh hre chamchi si, mahse chutiang lam dan 
chu la ve duh hauh lo an tam tih kan hriat atang hian dik bera 
pawm mai bik tur a ni lo tih a lang a ni. 


Tün laia Sap tawng dik tualléng, Standard English kan 
tih pawh hi thil awm tak tak a ni em tih hi mi tam takin an 
chhui a, thil awma ngaih tur a nih pawhin pianpui tawnga 
hmangte zinga lehkha thiam tam berten tawngah leh ziaka an 
hman dan apiang chu a hun lai zel atan Standard English ni 
mai turah tün lai mi thiam tawng zir mite chuan an ngai a ni. 
Chuti ni se BBC English leh Oxford-a English lam dan leh 
hman dan chu Sap tawng pianpuia hraang lehkha thiam berte 
hman dan a lo nih loh chuan Standard English-a ngaih theih a 
ni bik dawn lo a ni. 


Tawng hian a hman danah pianpui tawnga hmangtute 
nun phung leh ngaihtuahna nen inzawmna a nei tlat a, a 
hmangtute nun dan leh rilru put dan pawh a zui zel bawk a, 
incheina nen inanna an neih dan sawi a ni fo thin. He khawvel 
mihring tungchhova kal zawng zawng zinga a tam zawk hian 





1. A Tract on the Present State of English Pronunciation, Oxford, 1913. 
2. For example in the London Times, Jan. 25, 1934. 


228 ZALÊNNA RAM 


mahni fawng dan theuh hi dik thawkhatah kan ngai vek a, 
fawng hman insawiselsak pawh hi kan làwm záwng a ni vak 
lo fo bawk. 


Tawng hman dan thuah hian mi tin zawm atan dán siam 
chi a ni lo va amaherawhchu a hun laia mi thiam deuhte thu 
ziak leh mu thiltithei leh thuneitute fawng hman dan chuan mi 
rilru a hneh theiin mi pawh a kaihruai thei deuh ber nge nge 
thin. British sawtkar chu sawrkar ropui tak, ram ni tla seng 
lova roreltu a lo nih avangin British mi lehkha thiamte Sap 
tawng hman dan chu ram dang mi Sap tawng lo zir thinte 
chuan dik ber tur ah ngaih a lo ni thin a; Oxford pawh khawvela 
university hmasa ber a nih avangin he university-a tawng hman 
dan hi ngaihsan leh ngaih ropui a lo ni thin a ni; mahse kan 
sawi tawh angin, hman lai ata tawh tin thlengin Oxford Sap 
tawng hman dan leh lam dan hre reng si, tha ti lo leh hmang 
duh lo England-ah an tamzia leh Oxford Sap tawng lam dan 
hmangtute chu mi tlemte chauh an ni tih hriat chian a ni si a ni. 


Bristih sawrkar thil tihtheihna chuan kuai thlák lam a lo 
pan tial tial tak hnu hian American Sap tawng ziak dan leh 
hman dan chuan khawvel a tuam chhah fan ve deuh deuh va. 
Thuhriltu hmingthang Billy Graham-ate leh mi dang dangte 
thu ziak leh sermon te, Hollywood atanga cinema film tha ber 
berte leh khawvela chanchin bu darh zau leh lar ber ber, Time 
leh News Week te leh New York Times chanchin bute chuan 
mi rilru a kaihruai thei nasa ta ém ém a. London-ah ngei pawh 
nula leh tlangvalte chuan America tawng lérte pawh hman an 
lo iritihhmuh nasa ta êm êm a, sawrkar chakna leh ropuina 
chuan an tawng hman dan pawh duhawm leh thain ram danga 
mite hmuh ah a Jantir ta zel a, an hman dan thiam ve nih chu 
rual pawinaah leh thil hria nihnaah mi tam takin an lo ngai 
tan ta bawk a ni. 

Professor Eugene Henderson, University of London-a 
mi pawhin American fawng lêth guy tih hi London-ah chuan 

kum 1963 vel afang chiah khan tawngkam pángngaiah pawm 
a lo nih thu leh khawiah pawh i-hé lovin miten an lo hman 
tawh thu a sawi a; O.K tih America rama hman lár tan pawh 
hian khawvel a fan chhuak a, tawng lérh deuh angin America 
ramah an lo la hman fo laite chuan British pa infawp fip tak 
tak thin zawkte chuan thupui fe sawi cháng pawhin urhsün 
sakin “O.K.” tiin an lo bu nghut nghut fhin ta bawk a ni. 


Tawng hman dan hi zawi zawiin eng lai pawhin a inthlak 
reng a; a hmangtute hman dan thar an chherchhuah leh hman 
tlángláwn ang apiang chu dictionary siamtuten an lo 
chhinchhiah zel a, tawng lér anga hmante pawh zawi zawiin 
dictionary-ah lák luh a lo ni thin a ni. 


Mizo tawng hmangtute zingah hian tawng hman dan 
khalh ngil tum tlat leh tun hmaa lo hman dan thenkhatte chu 
dik bika ngaiin tualléntir reng tum tlat kan awm niin a lang. 
Mahse incheina anga a hmangtute rilru leh nun nena inzawm 
zel a nih avangin, tawng hman dan lo dang zel leh inthlak zel 
hi dan chi a ni lo. Tawng hman dan lo inthlak thin dan lo tum 
hi thil tih theih loh leh thil átthlak a nihzia Dr. Samuel Johnson, 
English Dictionary (1755) siamtu leh tawng hman dan tur 
bik siam tumtu chuan a hlawhchhamzia chu kum 200 vel kal 
taah khan atakin a lo hmu tlang tawh a, thil tih chi ah a ngai ta 
lo a ni. Chuvangin, *nakzanah' tih aiin *naktük zanah’ ti thintu 
thangtharte zinga lehkha thiam tam berte tawng dan leh ziak 
dan chu a hun lai zel atan chuan fawng dik tualléng a lo ni 
mai dawn a ni. Thangthar lo kal zel turte chu an tawng hman 
dan tur keinin kan relsak thei lo va, relsak pawh tum ila thil 
sáwt chi a ni lo. 


Lehkhabua kan thu hmante hi dán naránin ngun taka 
ngaihtuah hnua dah rem leh siam rem (edited language) an ni 
thin a; inbiak nan leh títi sawi nana kan tawngkam hman te, 
kan thinrim thutah ngaihtuahna pawh hmang ém ém lova kan 
rilrua lo chhuak ang ang kan phuhchhuahte hi, a nihna takah 

chuan kan pianpui (native) fawng tak a ni zawk a ni. Hei hi a 
dikzia kan ni tin tawngah pawh a lang fo a ni. 


Mizo tawnga thu ziak taima tak leh tawng hman pawh 
duh uluk tak Pu R. Vanlawma nen zan rei tak thlengin Mizo 
tawng chungchang hi kan sawi dun thinin ani chuan, "Ziah 
tih hi a dik lo a ni, ziak tih tur a ni," tiin tan a khawh thin a; 
mahse titi danga kan pakai hnu chuan a invéng séng lo a ni 
ber áwm e, a hriat loh hlánah ziah tih hi vawi hnih emaw, 
vawi thum emaw lai a han hmang tan kau mai a. A pianpui 
tawng dik tak ni zawk àwm chuziah a lo ni reng mai a; mahse 
lehkhabua hman atan chuan a pianpui fawng chu tidanglam 
leh siam remin ziak tih hi a hmang lui leh hrám thin zawk niin 
a lang. 


Khawpuia piang leh sei liante tàn khaw té zawk emaw 
thingtlang khaw thenkhat emawa mi chéngte tawng-kau-chheh 
hi mak lo tih leh rilrua lo nuihzat mai a awi viau a; mahse 
khawpuia chéngte tawng-kau-chheh hi thingtlanga mite 
ngaihin tawng hman dan dik ber a ni chuang hauh lo. 
Thingtlanga mite aiin khawpuia chéngte chu in leh lo nei tha 
zawk leh hausa zawk, incheina nei zawk leh inchei thiam zawk 
an nih hi hai rual a ni lo náin, radio-a thu puanna tawng-kau- 
chheh te, khawpui chanchin bua tawng hman tam takah te 
hian khaw té zawka chéngte tan dik leh tha zawka lo pawm 
theih loh tur tam tak a awm tho a ni. 


Naupan lai atangin khaw tinah tawng hman dan bik kan 
nei a; lehkha kan lo zir sân zel hnuah leh khaw hrang hranga 
mite clíu kan han inhmuh khawm hnu chuan naupan laia kan 
tawng hman thenkhatte chu kan hmang khát deuh va. Mahse 
naupan laia thiante nena inhmuh nikhuaah erawh chuan kan 
lo thanienpui fawng-kau-chheh chu mi tam tak chuan hman 
nawn leb, nuam ken ti a, mi thenkhat erawh chuan an zabpui 
denh thung. Abraham Lincoln-a chu ukil thiam tak leh langsár 

ta, mi tam tak ngaih danin vawiin thleng pawh hian tawng 
hmang thiam tak a ni a. Mahse President a lo nih hnuah pawh 
a thian hluite nen an inkawm chuan tün hmaa a lo chénna 
khuaa an tawng-kau-chheh chu hmangin a lo títipui thin a, a 
nuam tih zàwng tak a ni thin. 


Mizoram chhim lama mi chéng thenkhat “Min lo lêng 
rawh," ti thinte chuan “Lo lêng rawh," tih pawh an thiam tho 
a ni, mahse an hman than dan chu nuam an tih zâwng leh duh 
dan a ni mai zawk a ni. Kei ngei pawhin ka naupan lai atanga 
ka lo hman thin "tluklehdináwn" tih hi tun thlengin ka la 
hmang duh zawk a. Mizo tawng dictionary siam hmasa bertu 
Pu Buanga pawhin a Dictionary-a a lo ziak luh dan a ni,! mahse 
*tluklehdingáwn" tih hmang duh zawktute pawh an awm tho 
tih ka hria a. Tawng hian kal dan bik (logic) eng ang chiahin 
nge a neih tih pawh hi hriat tak tak theih a ni lo va, a hman 
dan leh awmzia inlaichin dan pawh hrilhfiah sen a ni lo bawk. 
*Ka thianin vawk min talh," ti ila, a sawitu chu vawk ka ni 
tihna a ni hauh si lo, mahse kan hman dan chu a ni tlat a ni. 


Tawng leh hnam nunphung (culture) hian inzawmna a 
neih vek avangin, tawng kalhmang leh awmzia hre chiang tur 
chuan a zawmpui leh a lo chhuahna hnam nunphung chu hriat 
a ngai a. Sapho fiamthu thenkhat lehkhabua ziak kan 
chhiar thina kan nuih a zat vak thin lohna chhan pawh 
hi an nunphung leh kan nunphung a inan loh vang a ni 
a, an fiamthu thawhna tawngkam chuan ka rilruah thu 
a sawi ve lo a ni. Mizo fiamthuah pawh Sapho lo nuih 
vena tur a awm lo fo bawk. Hnam nunphung leh rilru hi 
grammar leh dictionary atang mai chuan zir thiam sén a 
ni lo. Tawng ri bákah kan thu sawi laia kan hmél lan dán, kan 
mit men dan te, kan hmui siam danglam dan te, kan lu leh 
koki tihchét dan leh bán vai dante pawh hi entir tam tak nei 
1. J.H. Lorrain, Dictionary of the Lushai Language (Reprinted 1975) 

p.516 

thei, chetziaa thu sawina (non-verbal expression) a ni a, fawng 
zir mite chuan an ngai pawimawh ém ém a ni. Miin hnam 
dang tawng a zirin pianpui tawnga hmangtute hnam nunphung 
hriatna lamah hma a sáwn chak dan ang zelin chu hnam tawng 
chu a thiam chak ve ze] dawn a ni tih hi fawng zir chungcháng 
thua mi thiamte ngaihdan a ni. Hnam nunphung leh rilru put 
dan hriatna nei si lova hnam dang tawng miin a lo hman chuan, 
Rouseau-an a sawi angin, mi pakhatin French tawng ringawt 
pewh hi fawng hrang paruk lai ah a chantir thei mai dawn a lo 
ni. 


Mizo tawng hmangtu thenkhat hian kan tawnga thu mal 
thenkhat tlawmngaihna tih ang te hi Sap tawngah pawh a awm 
ve lo ve tih changchawiin Miko tawng hi hausa ta luaah kan 
ngai a ni mai thei. Tawng tinah hian hnam dang tawnga lehlin 
fiah that theih loh thu tam tak a awm vek a ni. Sap tawng thu 
mal tam tak, Mizo tawnga lehlin ngaihna kan hriat loh avanga 
kan fawng ang maia kan hman tam tawhziate hi ngaihtuahin 
kan tawng hi Sap tawng aiin a hausak zawk a rinawm lo hle a 
ni. Mizo zinga mi thiam hmasa pawi Pastor Liangkhaian 
Mizote hi hla thua.kan hausakzia a sawinaah, “Mizo hian hla 
thu bik (poetical words) kan nei nasa ém ém mai a, Saphote ai 

„chuan kan ngah daih âwm e," ? a lo tih te pawh hi a fiahna 
&wm ang kan la hmuh loh avangin, a ngial a ngana pawm mai 
a har a ni. 


Mizo tawngah hian thu mal eng zat vel nge awm tih 
hriat a har hle a. Pu Buanga dictionary-ah pawh hian kan 
fawnga thu mal awm zawng zawng a chuang kim lo va, amah 
Pu Buanga ngei pawhin a thuhmahruaiah a thu mal lawr 


khawm sa ziakna lehkha eng emaw zat chu sazuin a lo pu 
aa AA AAA awangan MEME MERECE ERE D EUR E MEE REESE DE 


I. — Grixe de Laguna, Perception and Langusge, Reading About 
Language od. Laird & Correll, 1971 P. 160. 

2. Rev. Lisngkhsie, Hia tha; M.Z.P. Chanchin Bu, ed. Prof. 
Siamkima, June, 1973 P. 8. A kut ziak pawh vawn that a la ni. 

darh a, chüng thu mal put bote chu a chhui chhuah mai theih 
tak loh avanga pawi a tih thu a sawi nghe nghe a ni.' Chu lo 
réngah pawh he dictionary chhuah hmasak ber hun 1940 kum 
vel atang khan tawng hman dan leh thu mal thar tam tak a 
piang tawh a, chungte chu lák luh a la nih loh avangin a kim 
lohna chu hriat a awl lehzual hle a ni. He dictionary-ah hian 
thu mal thenkhat a hman dan hrang hrang tihlanna tura ziak 
nawn a tam ém avangin thu mal hrang ngat eng zat nge awm 
tih chhiar a har phah bawk a. Amaherawhchu eng tawngah 
pawh dictionary kim bera an ngaihahte pawh thu mal zawng 
zawng ziak luh theih a ni ngai lo. 


Webster Dictionary siam chhuaktu Noah Webster chuan 
kum 1806-ah English dictionary a siamah chuan thu mal 28, 
000 a ziak lut a, chutih lai chuan thu mal ziak khawm tam ber 
a ni a; mahse kum 1828-ah a ziak belh leh chuan a thu mal 
lawr khawm chu 70,000 lai a lo tling ta a. A hnathawh 
chhunzawm zeltute chuan Webster 5 Third New International 
Dictionary (1961) an chhuahah chuan thu mal 450,000 aia 
tam mah an lo ziak lut ta a ni. Sap tawng dictionary-a thu mal 
awm tamna ber The Century Dictionary-ah chuan thu mal 
530,000 zet a awm a, The Standard Dictionary-ah pawh thu 
mal 455,000 a awm a, kum tam tak chhung rin pui bera lo 
neih thin kum 1888 atanga 1928 chhunga buatsaih, Oxford 
English Dictionary-ah chuan thu mal 414,825 a awm bawk. 
Heng hi thu mal inbelhbawm, thu mal hrang anga hmante 
pawh huam veka chhiar a ni. Oxford English Dictionary 
siamtute pawh bian an buatsaih fan tirh ajanga an zawh hun 
chu kum 40 lai a lo nih avangin chumi chhung chuan thu mal 
thar tam tak a lo chhuak hman tih an hria a, mahse vawi khatah 
dah luh kim theih rual nia an hriat loh avangin a khát tawkin 
a belhchhahna (supplement) an chhuah ta mai a ni. 


Robert L. Ramsay-a chhiar danin thu mal hrang ngat 
1. J.H. Lorrain, Dictionary of Lushai Language : Introduction xil - xiii 

Sap tawnga awm zat chu 250,000 vel a ni a, chung zinga 
50,000 vel chu tawng hlui hman tawh ngai mang loh a ni. 
German fawng dictionary kim berah chuan thu mal 71,750 a 
awm a; thu mal belhbawm 112,954 nen chhiarin a vaiin thu 
mal 184,704 a awm a. Tawng danga thu mal awm zat chu 
hetiang hi niin an sawi :- French 93,032; Spanish 70,683; Ital- 
ian 69,642; Latin 51,686; Ancient Greek 96,438; Sap tawng 
hlui, Anglo-Saxon 41,142. Heng hi lehkhabua thu mal hmante 
a chhiar atanga a hriat dan a ni a, ziaka hman loh tawnga kan 
hman si tam tak a la awm tih Ramsay-a chuan a sawi bawk.! 


Mahni pianpui theuh tawngah hian thu mal engzát nge 
kan hriata kan hman thin tih hi hriat a awlai lo hle bawk a. 
Sap tawng zirtirtu E.A. Kirkpatrick-a sawi dan chuan pianpui 
tawnga hmang sikul naupang pawi 2 zirlai chuan thu mal 4,480 
vel a hria a, pawi 6 zirlaiin 8,700 vel, pawi 9 zirlaiin 13,400 
vel, pawl 12 zirlaiin thu mal 20,120 vel a hre hman bawk.? 
Tawng lam zirtirtu hmeichhe pahnih, Mildred C. Templin 
(Menneaspolis, 1957) leh Ruth G. Strickland, (Bloomington, 
Ind. 1962) te hmuh dan chuan naupang kum 8 miin thu mal 
30,000 lai a lo hre hman tawh a, sentence har fe fe pawh a lo 
hmang thei tawh a'ni. Mary Jean Schulman leh Robert J. 
Havighurst te hmuh dan ve leh chuan naupang kum 14 mi, 
kut hnathawka ei zawng chhungkuaa sei lian chuan thu mal 
18,060 atanga 60,000 a hria a, chhüngkaw nuamsa deuh leh 
nginung deuhva sei lian chuan thu mal 35,000 atanga 57,000 
lai a lo hre tawh a ni.” 


‘Tawng hman dan chhuitu dang E.H. Babbitt-a chuan 
kum 1907-8 a hmuh dan a ziak chuan America ram college 


l. Takingthe Census of English Words; As Vol. VHI, Feb, 1933 
pp. 36 - 41, 

2. A Vocabulary Test, Popular Science Monthly, Feb. 1907. 

3. Size of Vocábullity, Journal:of Educational Psychology, Vol. 
AKAN, 1942, p. 437. 

zirlaite chuan, kum 2 college-a an lo zir thlen chuan thu mal 
50,000 atanga 60,000 vel an hria a, college-a zir ngai lo 
hmeichhia leh mipa lehkhabu chhiar thinte chuan thu mal 
25,000 atanga 35,000 vel hriain a sawi bawk. Tawng zir mi 
dang F.M. Gerlach-a ve thung chuan high school zirlaite chuan 
dan naranin thu mal 71,000 hriain a sawi a, college zirlaite 
chuan thu mal 81,000 vel hriain a sawi bawk.' Mi thiam dangte 
hmuh dan pawhin a mipui mimir hian thu mal tlem té chauh 
kan hriain kan hmang thin nia ngaihdan awm thin hi an thlawp 
lo va; hetia rin ai hian mi pakhat hian thu mal hi a lo hre tam 
thei hle tih hi an hmuh dan a ni. 


Mi thenkhat Shakespeare-a thu mal hriat zat chhuitute 
chuan a thu ziak an chhiar atangin Shakespeare-a chuan thu 
mal 15,000 emaw chauh hriain a sawi a, thenkhat chuan thu 
mal 20,000 vel chu a hre ngei niin an hmuh dan an sawi bawk. 
Sap tawnga ziaktu hmingthang tak dang Milton-a chuan thu 
mal hrang 8,000 emaw chauh a hmang niin an hria a, mahse 
8,000 aia tam chu a hriat ngei a rinawm hle si a ni. Thuthlung 
Hlui Sap tawnga letlingtu hmasa berten thu mal hrang an hman 
zat chu 5,642 chauh nia hriat a ni. 


Hnam nun phung lel) khawsak dan azirin thil eng emaw 
sawi nana thu mal nei tam bik riaute pawh an awm tih hriat a 
ni. Entir nan-Eskimo-ho chuan an nun leh vürin inzawmna 
nghet tak a neih avangin vir len záwng, hmel lan dan leh pian 
hmang sawina thu mal ngawt pawh chi hrang hlir 12 lai an 
nei a. Chutiang bawkin Africa rama Swahili tawngah chuan 
kal tihna - tuipui kama kal tihna bik te, thil chhipchhuan chunga 
kal tihna te ang chi hi thu mal 12 lai a awm bawk a ni. 


Tawng kal hmang chhui thin mi thiamte chuan tawng 
hman dan a lo danglam theih dan hetiang hian an sawi. Tünah 
entir nan khawpui pakhata chéng tawng khat hmangte zinga a 





1. H.L.Mencken, The American Language, 4th. Ed. N.Y. 1967 p. 524. 

zatve lai tur hi a hlêwmin pém chhuak ta ang sela, khawpuia 
la chámbángte nen chuan inkal pawh tawn lovin an tawng 
chu hmang chhunzawm ve ve zel bawk ta ang sela, a pém 
chhuakate tawng hman dan aiin an pémsan khawpuia awmte 
hman dan chu a lét eng emaw zatin a danglam chak zawk niin 
an hria a ni. Chuvangin tun lai America ram Kentucky leh 
Virginia State-a Appalachian tlang rama mi chengte tawng 
hman dan leh lam rik dan chuan tun lai London khawpuia m 
chengte Sap tawng lam dan aiin Shakespeare-a hun laia tawng 
hman dan kha a hnaih zawkin an hria a ni.’ Heng Appala- 
chian tlang rama mi chéngte hi an thlahtute chu kum 500 lai 
kal taa England atanga America rama pém lutte an ni. 


Chu lo lehah chuan chutianga khawpui pakhat atanga 
pém chhuakte tawng hman dan leh an pémsan khawpuia la 
awmte hman dan chhuinaa an hmuh leh chu a pem chhuaka 
ten tawng hman dan chi khat an vawn reng laiin an pémsan 
khawpuia chéngte zingah chuan hman dan chi hrang hrang a 
chhuak teuh va; mi tha leh lehkha thiamte tawng hman leh mi 
rethei leh lehkha thiam lote hman dan phei chu a inang lo 
nasa tial tial tih an hmu a ni. England-ah pawh Oxford leh 
Cambridge-a zir chhuak mi thiamte tawng lam dan ai chuan 
mi rethei leh lehkha thiam lo, khaw T8 tak ta chengte lam dan 
chuan Shakespeare-a hun laia Sap tawng lam dan kha a hnaih 
zawk niin an sawi.” 

Sapho zinga mi thiam, an tawng kalhmang zir mite 
chuan an tawng grammar nia an lo pawm thin, sikul pawha 
kan lo inzirtir kumkhua thin hi an han chhüt chianin Latin 
tawng grammar zuia siam a lo ni tih kum rei vak lo kal ta 
atang khan an hmuchhuak a; chuvangin tûn laia India ram 
sikula English grammar text book, dik lo thei lo tur ang hiala 
1. Paul Roberts, Speech Communities, Language ed. Clark, Eschaholz 


and Rosa, F.Y. 1972 p. 336. 
2. ibid. j 

kan lo inzirtir leh pawm thinte hi an paihthla tan tawh a ni. 
Chu lovah chuan grammar-in a tum ber chu tawng hman dan 
tur mi zirtir leh kawhhmuh ni lovin, a hmangtuten an hun laia 
an hman tualleng ber kalhmang sawifiahna (description) a ni 
zawk tih hi tun lai mi thiamte ngaih dan a ni. Chuvangin, 
tawng dik ber, mawi ber, tha ber leh lár ber pawh thil awm 
thei ah an ngai lo va. H.W. and F.G. Fowler-a ten The King's 
English (1906) an tihte pawh thil ni tak takah an pawm bawk 
lo a ni. 


Shiboleth tih lam fiah thiam loh avanga ni khat thil thuah 
Ephraim mi 42,000 lai thattute ve thung kha Vairengte gate- 
ah lo luh chhoh tum ta ang se la, a lo kal hmasa apiang hnenah, 
“Mizoram han ti teh," lo ti ta zel ila, Mizovin kan lam ang 
chiaha lam thiam lo chu thah nghal zel tur ni ta bawk sela, 
kan that tam thei ve hlein a rinawm. Kan ram Zosap lo awm 
tawh thenkhatte pawh kha an zingah tel ru ve ta sela, a vanduai 
tawk chu an awm mai thei a ni. 


Jerusalem-a Puithiam Lalber in kawt zawla nu thenkhat, 
Peter-a chenna khua, Galili rama Kapernaum-ah zin ve thung 
sela, Kapernaum khaw paho chuan, “E! Nang chu Judai rama 
mi i ni maw? I tawngah pawh a hriat alawm!" an lo ti ve ngei 
ang. Kapernaum chu an khawpui ber tiin Jerusalem chu khaw 
chengker tak ni phei sela chuan Galili ram mite chuan Jerusa- 
lem lam mite tawng dan chu an nuihzat ve deuh ngeiin a 
rinawm. 


Aizawl atanga sawi thin dana Tuicháng ral kohhran upa 
chuan tui takin Lal Isua’n kan tan a tawrh nasatzia pulpit-ah a 
tlangaupui a, Aizawlah erawh chuan kohhran upain Lal Isua'n 
kan tan a mar nasatzia a lo sawi thung a. Mi thil chik Pu R. 
Vanlawma chuan an khua Maubuang atangin Aizawl a lo luh 
ni chu Ningani niin a sawi a, chumi ni bawk chu a fanu chuan 
Nilaithawhfan niin a sawi a, kei chuan eng ni nge tih ka hre 
ve ve tho va. Lunglei lam mite chuan chhimkelek leh laui leh 

nuhnûn an ei thinte chu Aizawl lam mite chuan tengtere leh 
lamkhuang leh thingfanghma eiin an lo ei hmiah hmiah bawk 
a. Serkawn damdawi ina kalte chuan damdawi lák nan palang 
an keng thin a, chutiang chi tho la tura Durtlang damdawi ina 
kalte erawh chuan saidawium an keng thung a ni. 


Mizo tawng hmang inti theuh theuhte zingah pawh, 
"Chhim lam chhuak a ni ngei mai - hmar lam chhuak a. ni 
ngei mai - khaw chhak lam mi a ni ngei mai, a tawng ah a 
hriat alawm,” kan ti thin a; khawpui deuh zawka chéngte phei 
chuan an hman ngai loh anga hmangte chu nuihzatna leh 
hmuhsitna deuh pawh an nei lek lek thin a ni áwm e. 


Mahse tawng khat hmang zingah rau rau pawh awmna 
hmun azirin hman dan (usage) chi hrang hrang (local varia- 
tions) a lo awm theihzia lo hre kiautu Pu Buanga chuan kum 
40 lai kal taah khan a dictionary siamah chuan a lo tilang vek 
tih kan hmu a ni. 


tuar, tawrh (p. 521); Nigani, Nilaithawhtan (p. 342); 

chhitnkelék (p. 80); laui, làmkhuang (p. 285, 287), 

nühnün, thingfanghma (p. 345, 465); palang, saidawiüm 

(p. 346, 398) kawiám, kAwl-thei (p. 332, 235) etc. etc. 
Pu Buanga hian terigtere tih erawh hi chu a dictionary-ah a 
ziak lut lo. 


Sap tawng hmangtute zingah pawh thil thuhmun sawi 
nan thu mal hrang hrang a awm tih kan hria a, sawi sén a ni lo 
vang, entir nan chauh tlem té lo la chhuak ila : 


American British American British 
railroad railway mail post 
conductor guard sidewalk ^ pavement 
movie, cinema truck lorry 


package parcel 

Thenkhatin tarmit an vuah a, thenkhat erawh chuan an 
bun a; lovah zàwng a chhuak thin náin, kan khawsak dan a lo 
inthlák zel phei chuan, lo nghet emaw, leilet emaw neih kan 
chin zau hunah lovah záwng a /uh hun a lo la thleng ngei ang. 
Mizo tawnga Bible letlingtute chuan Daniela lehkhabuah hapta 
an hmang a; an lehlin zawh hlim laite kha chuan Mizoram 
thingtlang khua pitar putar zingah hapta tih awmzia hre lo an 
awm mai thei, chawlhkar tih erawh chu an hriat vek a rinawm. 
Tünah hi chuan chartin leh duitin tihte erawh hi chu kan 
pianpui tawng angin kan hmang ta vek a ni. 


Tun lai pawh hian fiauvaidip leh leirawhchan kan tih thinte 
chu balu leh ita te chuan Aizawl khawpuiah a rawn lan tan tawh 
mai a ni. Thingtlang lam mi fiauvaidip leh leirawhchan la ti 
rengtute chu kan nuihzat rilrük hun a lo la thleng mei ang em? 


Awmna hmun a inthuhmun loh avangin thil thuhmun 
sawi nan thu mal hrang hman chungchang thuah hian inhmuh 
hniamna leh innuihzatburna a lo awm chhan hi eng dang vang 
mah ni lovin, induh tawk leh chapo vang a ni ber. Grammar 
dan tanchhana hman dan dik sawifiah tumtute hian grammati- 
cal rules aiin hman dan (usage) hi a upa zawk tih an hre thin 
lo a ni. Grammar hian tawng hman dan (rules) sawifiah a tum 
eltiang thin a, mahse grammatical rules-a leng ve lo leh khung 
tel ve theih hauh loh, hman dan chi dangdai tak tak (excep- 
tional cases) a lo tam si avang leh mihring nunphung te, lei te, 
rilrute hi a thunun theih si loh avangin a sawifiah theih loh a 
lotam ta maia ni. Chuvangin mi thiam thil hre tak takte pawh 
an lo tawng fimkhur phah ta thin a. "Chu chu a dik lo," ti 
dawt lovin, “Chutiang chu kan hman dan tlanglawn deuh zawk 
a ni em aw?" ti tein thu zawhna an siam thin a ni. 


England ram zim téah Sap tawng hman dan chi hrang 


32 emaw lai a awm a, a hmangtute theuh chuan mahni hman 
dan theuhte chu zahpui lovin an hmang tlang zel a, anmahni 

zingah innuihzatna pawh a awm hran chuang hek lo va, ziak 
danab emaw lam danah emaw dik zawk leh dik lo zawk tih 
thuah an inhnial tam lo hle. Mi thiamte leh ziak thiam bikte 
kutchhuak erawh chu a dingchang zel tho. 


Chu lo leh-ah chuan grammar dan (rules) vawn tam leh 
tawng upa hriat tamte, hla thu awmzia leh thu mal hriat tam 
ringawtte hi tawng hman thiamna leh ziak thiamna a ni chuang 
lo va, mi thiamtir thei lotu pawh a ni bawk hek lo, a hman hun 
leh hman dan hriat chuan heng hi thil tangkai tak erawh zawng 
a ni. 


.................... 

Mihringte mamawh ber pakhat chu Zalênna a ni. 
Chu mi nei tur chuan lu chhum bán chhum huamin an 
sual a, nunna hialte'n an thleng thin a ni. Chuti chung 
pawh chuan Zalénna famkim neih chu harsa tak a la ni 
cheu, Chutiang chu thil awmdan a nih laiin Siamkima 
Zalénna ramah chuan a duh apiang tan hmun a awm a, 
duh chen chen chám theth a ni. A ramri chu kawlkil tawp 
afanga kawikil tawp lehlam thleng, Ni chhuahna afanga 
ni tlakna thleng a ni. Siamkima Zalénna Ram tlawh tur 
hian Passport a ngai lo va, Inner Line Permit emaw, 
‘Movement permit emaw a ngai hek lo. I duh leh Jordan 
luidung zawhin, thiafam lêng kaina Rih Lipui i han thleng 
rawk thei ang a. I duh Jeb Bethlehem dai re" i fang ang 
a; idih leh hla phuah thiam R.L.Kamliala te, Patea te, 
Damhanha te, Rokunga te leh Vankhama te pawh i kawm 
ang a. I duh leh thawnthu ziak thiam Khawlkungi te 
pawh i kawm the! «n^, Khawnge i han inti tunlai ve deuh 
teh ang itih lez, fine hmangin America ram nula leh 
tlangval te pawh i ke.vm thel ang. Tin, i peih phawt chuan 
khawvel mi ropui lei, ngathsan ber berte thlanmual pawh 
| fang thei bawk ang, 

Aw le, mi pángngai, mi el ruala ei, mi kamfhuaha 
rusla kamthuah ve thei nih | duh chuan Siamkima 
Zaltoná Ram hi bel chiang teh. Zir tur a tam a, sum lek 
pala lel theth lob ro blu chi tinreng i chhar chhuak ngei 
ang. 

